
Lui Tori, 
persoana cea mai demnă de încredere 
din căte cunosc 


IN TRODULERE 


„Ai încredere în mine!“ 

Cu toții am auzit aceste cuvinte și probabil le- 
am rostit noi înşine. Unii oameni le spun 
așteptându-se pe deplin ca ceilalți să le răspundă: 
„Oh, da, fără-ndoială, am toată încrederea în 
tine!“ Poate că atunci când facem astfel de 
afirmaţii o facem cu toată sinceritatea, fără să 
înțelegem însă cât de mult le cerem 
interlocutorilor noştri sau fără să fim cu adevărat 
conștienți de modul în care vom putea transpune 
în practică angajamentul pe care ni-l luăm 
implicit odată cu încrederea pe care aceştia ne-o 
acordă. Poate că îi abandonăm fără să 
intenționăm acest lucru, fiindcă nu am înțeles ce 
riscuri le-am cerut să își asume odată cu acest 
scurt „Ai încredere în mine!“ 

Cred că rostirea acestor cuvinte ar trebui să fie 
însoţită de semnale acustice și luminoase, plus 
orice alt semn de avertizare, pentru că se 
întâmplă deseori să nu se ridice la nivelul 
așteptărilor. Ne pot dezamăgi, uneori chiar 
crunt. Cercetările din domeniul neuroștiinţei 
demonstrează existența unor motive întemeiate 
pentru care ar trebui să fim mai prudenţi când 
vine vorba de încredere. Voi aborda în detaliu 
acest subiect în capitolele următoare, 
deocamdată mă rezum să spun doar că atât 
creierul, cât și întregul nostru sistem nervos 
posedă capacitatea înnăscută de a scana mediul 
înconjurător și de a face o evaluare rapidă a 


fiecărei persoane cu care interacționăm. Suntem 
preconfigurați genetic ca înainte de orice altceva 
să analizăm gradul de siguranță pe care ni-l 
inspiră persoana respectivă. Când cineva ne cere 
să-i acordăm încrederea noastră, vrem să știm 
înainte de orice altceva dacă vom avea de suferit. 
Și ne vom strădui din răsputeri să evităm 
durerea. 

Răspunsul la întrebarea „Prezintă siguranţă? 
vine în câteva miimi de secundă, însă poate 
determina viitorul unei relaţii personale, al unei 
familii, al unei afaceri sau chiar al unei companii 
întregi. De ce? Pentru că sentimentul de 
siguranță pe care-l resimțim trimite semnale 
întregii noastre ființe, care ne spun: „E în regulă, 
mergi mai departe“. Când simțim încredere, 
suntem atrași de acea persoană, acel grup, acea 
propunere de afacere, acea companie sau orice ar 
putea constitui obiectul încrederii noastre şi ne 
investim timpul, energia, dragostea ori banii în 
acea direcție. Când nu avem încredere, răspunsul 
intern pe care îl percepem ne ghidează puternic 
în direcția opusă: „Fereste-te!“ Hotărâm zilnic, 
într-o sută de feluri, odată cu fiecare interacțiune 
de ordin personal ori legată de afaceri, dacă să 
mergem înainte sau să ne ferim. 

În viaţa personală a fiecăruia dintre noi, totul 
are legătură cu încrederea. Încrederea generează 
apropiere emoţională. Ai putea probabil scrie tu 
însuţi o carte despre beneficiile unei relații cu o 
persoană demnă de încredere, dar și despre 
suferința pe care ai resimțit-o atunci când 
încrederea ţi-a fost înșelată. La fel și în afaceri, 
încrederea este totul. Oamenii de afaceri se 


străduiesc să inspire încredere oamenilor, să se 
apropie de ei, fiindcă încrederea reprezintă 
motorul oricărei afaceri. 

Indiferent că este vorba de partenerul de viață, 
de un prieten, de colegii de muncă, de clienţi, de 
partenerul de afaceri sau de angajații tăi, îți 
doreşti de la ei să pună suflet, să-și investească 
priceperea, energia și orice alte resurse în tine. 
Însă pentru ca ei să facă de bunăvoie aceste 
investiții trebuie să le livrezi încredere, și nu doar 
o dată, ci în mod repetat. Și cu toate astea, cred 
că fiecare dintre noi şi-a asumat măcar o dată 
riscul de a se încrede în cineva, iar apoi a 
regretat. 


Putem deveni din ce în ce mai buni în a 
discerne cine este demn de încrederea noastră 
și cine nu. Și putem deveni mai buni în a 
decide când și cu cine merită să ne asumăm 
riscuri. 


Probabil că, asemenea mie, oricare dintre 
cititorii acestei cărți a fost la un moment dat 
victima unei trădări, mai grave sau mail 
neînsemnate, pe care încă o mai resimte ca pe un 
ghimpe în inimă. Cu toţii avem poveștile noastre 
personale despre cum ne-a fost  înșelată 
încrederea pe care am acordat-o cuiva. Fie am 
ignorat semnalele de avertizare şi am mers 
înainte când ar fi trebuit să ne ferim, fie, mai rău, 
nu am fost capabili să detectăm aceste semnale. 
Tot ceea ce avea legătură cu acea situație părea în 
regulă la prima vedere, și poate chiar era, dar tot 
ne-am „fript“. Privind în urmă, ne spunem în 


sinea noastră: „La asta chiar că nu m-am 


aşteptat”. Sau: „Cum a putut cutare să-mi facă 
una ca asta? Eram atât de buni prieteni (sau 
iubiți, sau parteneri). Cum a putut să se 
comporte în halul ăsta cu mine?“ Iar uneori nici 
măcar nu este vorba de o „trădare“, ci de o 
„curată neputinţă“ a cuiva de a ne oferi ceea ce 
aveam noi nevoie. Nu găsim răspunsurile 
potrivite, dar cicatricile rămân. 

Nu-ţi pot promite că după parcurgerea acestei 
cărți nu te vei mai confrunta niciodată cu 
trădarea sau cu dezamăgirea. Nici măcar 
Dumnezeu nu ne poate garanta acest lucru. În 
fiecare zi, El își extinde încrederea asupra unor 
oameni care Îl dezamăgesc sau chiar se dezic de 
El. La un moment dat, El chiar și-a exprimat 
regretul de a ne fi creat: 

l-a părut rău Domnului cå a facut pe om pe 
pământ și S-a mâhnit în inima Lui. 

(Geneza 6:6)! 


Majoritatea oamenilor împărtășesc acest 
sentiment. Fără îndoială că ţi-a trecut prin minte 
gândul: „Îmi pare atât de rău că am avut 
încredere în cutare. Mi-a frânt inima“. Sau ţi s-a 
întâmplat asta în diverse alte aspecte de viaţă. 

Există totuși și vești bune, și anume: Putem 
deveni din ce în ce mai buni în a discerne cine este 
demn de încrederea noastră și cine nu. Şi putem 
deveni mai buni în a decide când și cu cine mentă să 
ne asumăm riscuri. 

Unul dintre obiectivele acestei cărți este acela 
de a te „echipa“ corespunzător pentru a putea 
„citi printre rânduri“ şi a aprecia corect 
sinceritatea și seriozitatea unui discurs, pentru a 


putea detecta ce se ascunde în spatele încercării 
unei persoane de a-ți vinde ceva sau în spatele 
unei promisiuni; și pentru a ajunge să iei decizia 
de a-ți investi sau nu încrederea în cunoștință de 
cauză. Pe lângă dorința mea de a te sprijini și de 
a te ghida pas cu pas în procesul de dezvoltare a 
acestei capacități esențiale, am conceput această 


carte și pentru a te ajuta: 


e Să înţelegi cât de nepreţuită este încrederea 
în toate sferele vieţii și să-i acorzi prioritate 
în eforturile tale de a avea succes în dragoste 


și în viaţă, în general; 


e Să poţi determina cine este demn de 
încrederea ta și cine nu; 


e Să-ţi identifici şi să-ți  îmbunătăţești 
atitudinea, tehnicile și comportamentul care 
îți sunt necesare pentru a deveni o persoană 
de încredere pentru ceilalți; 


e Să îți conduci afacerea sau organizaţia în așa 
fel încât să încurajezi încrederea clienților 
sau a partenerilor de afaceri; 


e Să gestionezi situațiile în care încrederea ti-a 
fost înșelată; 


e Să-ţi recapeţi încrederea atunci când aceasta 
a fost deteriorată grav, chiar dacă la prima 
vedere pare a fi o misiune de-a dreptul 
imposibilă; 


e Să te protejezi în timpul procesului de 


recăpătare a încrederii înșelate; 


e Să înveți când este cazul să nu mai ai 
încredere; 


e Să faci diferența dintre încredere și iertare. 


Dacă ar fi să rezum în doar câteva cuvinte 
conținutul acestei cărți, aş spune: Încrederea este 
energia care alimentează viața sub toate aspectele 
sale. În lipsa ei, nimic nu funcționează, cu atât 
mai puțin relațiile interumane. Suntem 
condiționați din punct de vedere biologic, 
neurologic, emoțional, spiritual și psihic să avem 
încredere unii în alții. Încrederea este moneda de 
schimb care pune totul în mișcare. Aşa că este 
spre binele nostru să învăţăm să ne folosim de ea 
cât mai înțelept posibil. 

Îndrăgitul dramaturg rus Anton Cehov spunea: 
„Fără să crezi în oameni și să te bazezi pe ei este 
imposibil să trăieşti“. Are dreptate. De regulă, 
cuvintele „Ai încredere în mine“ nu înseamnă 
mai nimic. Ba pentru unii oameni, ele reprezintă 
de-a dreptul un semnal de alarmă. Din contră, să 
fii demn de încredere și să fii, totodată „capabil să 
ai încredere în alții înseamnă totul. Dacă știi în 
cine să ai încredere și cum să te încrezi în 
oameni, impactul asupra fiecărui aspect al vieţii 
tale va fi unul puternic, în maniere 
surprinzătoare şi pozitive. 

Îţi dorești să construieşti relaţii stabile şi 
sănătoase, având în vedere că ești capabil efectiv 
să evaluezi oamenii înainte de a-ţi investi 
încrederea în ei, să identifici cauzele și felul în 


care încrederea ţi-a fost trădată, de asemenea să 
înveţi să repari relații importante care au avut de 
suferit din pricina unei înțelegeri deficitare sau a 
unui mod greșit de comunicare? Îți dorești ca 
fiecare aspect al vieții și al relațiilor tale să 
funcționeze ca uns? Să începem atunci prin a 
învăța cum funcționează încrederea, cum putem 
detecta mai clar legitimitatea pretențiilor unei 
persoane care ne solicită încrederea şi cum să 
devenim mai siguri pe noi pe măsură ce învăţăm 
să ne investim încrederea în oamenii, 
companiile, liderii și instituțiile potrivite, atât în 
plan personal, cât și profesional. Odată ce vei 
înţelege mecanismul încrederii, vom analiza 
modul în care o putem repara atunci când 
lucrurile iau o întorsătură urâtă într-o relație. 
Vom învăţa că deși abilitatea de a detecta la alții 
prezența anumitor caracteristici este esențială 
pentru a decide dacă este sau nu oportun să ne 
oferim încrederea, la fel de important este și cine 
suntem noi cu adevărat, ce anume ne motivează 
și ce răni sau neîmpliniri purtăm cu noi. Procesul 
încrederii va fi, totodată, și o călătorie de 
autodescoperire. Pregăteşte-te să mă însoţești în 
acest proces în care vom învăța despre încredere 
— „energia“ care ne alimentează toate domeniile 
vieţii. 


1 Toate versetele biblice sunt preluate din Biblia, Editura 


Institutului Biblic și de Misiune al Bisericii Ortodoxe 
Române, București, 1988 (N.t.). 


PARTEA INTAI: 


ÎNCREDEREA 
ESTE FORȚA 
MOTRICE A 
VIEȚII 


CAPITOLUL 1. 


Toate aspectele 
vieții au la bază 
increderea 


În acea dimineaţă, tensiunea plutea în aer. În 
meseria mea, situaţiile tensionate erau la ordinea 
zilei, dar nu mă așteptam totuşi la ceea ce avea să 
urmeze. 

Fusesem chemat pentru a calma spiritele în 
cadrul unei reuniuni de criză. Consiliul de 
administraţie al unei multinaționale convenise să 
facă o ultimă încercare de salvare a companiei. 
După un an de dispute aprige între directorul 
executiv al companiei și președintele consiliului 
de administraţie, lucrurile ajunseseră într-un 
punct critic, astfel că fusese convocată o ședință 
extraordinară pentru a se încerca împiedicarea a 
ceea ce părea de-acum inevitabil — plecarea din 
companie a unuia dintre cei doi directori. 
Plecarea oricăruia dintre cei dot ar fi ajuns pe 
prima pagină a ziarelor din toată lumea. 
Pierderile financiare riscau să fie considerabile și 
sute de mii de vieţi ar fi putut fi afectate. 

Întâlnirea a debutat cu punerea pe masă a 
problemelor, asigurând-ne că ne raportam cu 
toţii la aceleași informaţii de bază. Speranţa 


tuturor era rezolvarea conflictului dintre cei doi 


lideri, astfel încât compania să continue să 
prospere. Din câte îmi dădeam eu seama, din 
discuţiile pe care le purtasem în prealabil, 
jumătate din consiliul de administraţie era de 
partea președintelui, iar cealaltă jumătate de 
partea directorului executiv. Și era cât se poate de 
limpede că cei doi directori erau unul împotriva 
celuilalt. 

În vreme ce fiecare participant îşi expunea 
punctul de vedere, tensiunea din sală devenise 
palpabilă, însă atmosfera rămăsese, cu toate 
acestea, mai degrabă cordială. Dar brusc, într-o 
clipă, situația a degenerat. Directorul executiv a 
întrerupt prezentarea președintelui consiliului cu 
o remarcă absolut nelalocul ei, lansată pe un ton 
pe cât de nepoliticos, pe atât de agresiv. În acel 
moment, s-a întâmplat lucrul de care toată lumea 
se temea. 

Cu toate privirile aţintite asupra lui, 
preşedintele consiliului și-a închis cu gesturi 
măsurate mapa cu documente. Și-a ţinut câteva 
secunde capul plecat, a privit în Jur şi s-a adresat 
participanților: „Gata, mi-a ajuns! Voi puteți 
continua, dar mie mi-a ajuns. Vă urez succes!“ 

După care s-a ridicat și s-a îndreptat spre ușă. 
Toţi cei din sală erau șocați, cufundaţi în tăcere. 
Nu cred că cineva știa ce să facă, dar toţi știau că 
acea plecare era un lucru rău. Era evident că 
președintele tocmai își dăduse demisia. Părăsea 
ședința care avea tocmai menirea de a găsi soluții 
pentru salvarea companiei. 

Nici eu nu ştiam ce să fac, dar pur și simplu nu 
puteam să asist la continuarea acestei situații cu 
consecințe devastatoare. Așa că m-am ridicat și 


m-am îndreptat în viteză spre ușă, interpunându- 
mă între aceasta și președinte. Apoi m-am așezat 
pe jos, blocând ieșirea. 

— O secundă! i-am spus. Eşti liber să pleci, dar 
dacă ieși pe ușa asta, vei pune în mișcare un lanţ 
de evenimente care nu vor mai putea fi anulate și 
care vor afecta sute de mii de vieţi. Înainte să faci 
asta, te rog un singur lucru. Așază-te lângă mine 
câteva clipe. Da, aici, pe jos. 

Există momente în care oamenii te cred atât de 
nebun, încât pur și simplu fac ce le spui, și cred 
că acesta a fost un astfel de moment. Președintele 
s-a așezat lângă mine, pe podea. 

— Cum te simți când cineva se comportă cu 
tine așa cum tocmai a făcut-o el? l-am întrebat eu. 

S-a uitat îndelung la mine, chinuindu-se apoi 
să vorbească. 

— Eu... Eu... Pur și simplu nu știu... 

Apoi bărbia a început să-i tremure în timp ce se 
străduia să continue. Cuvintele ieşeau cu greutate 
din gura acestui om puternic, avocat reputat şi 
lider în branşa sa. 

— Mă... face să mă simt... Nu am cum... nu 
pot... 

Tulburat, cu vocea înecată de durere, a fost 
incapabil să continue. 

După câteva momente, privirea mi-a fost atrasă 
de mișcarea din încăpere. Directorul executiv se 
ridicase de pe scaun și venea spre noi. S-a așezat 
pe jos, alături de noi, l-a privit pe președinte și i-a 
spus: 

— Nu mi-am imaginat nicio clipă că te-aş fi 
putut face să te simți în felul acesta. Nici nu mi-a 
trecut prin minte. Sub nicio formă nu mi-aş fi 


dorit să-ți provoc atâta suferință. Îmi pare extrem 
de rău. 

Președintele și-a ridicat privirea din pământ și 
s-a uitat la director. S-a întors apoi spre mine, 
părând că nu ştie prea bine ce să spună sau ce să 
facă în continuare. 

M-am uitat la ceilalți și le-am spus: 

— Lăsaţi-ne, vă rog, singuri. Vă chem eu înapoi 
când e momentul. 

În următoarea oră și jumătate, am stat pur și 
simplu de vorbă toţi trei. Și am ascultat, și apoi 
am vorbit din nou. Într-un final, i-am invitat pe 
ceilalți membri în sala de ședințe și le-am spus: 
„E timpul să ne apucăm de muncă“. 

Restul ședinței, membrii consiliului i-au 
ascultat pe cei doi directori vorbind despre lipsa 
conexiunii dintre ei și, lucrul cel mai important, 
despre cum intenționau să remedieze această 
problemă. Ca să fiu scurt, totul s-a încheiat mult 
mai bine decât ar fi sperat cineva cu două ore în 
urmă, la începutul ședinței. Dezastrul fusese 
evitat. 

De multe ori, problema noastră este aceea că 
nu înțelegem cum un nivel de încredere ca acesta 
din cazul de faţă se poate pur și simplu prăbuși, 
și nici nu cunoaștem mecanismele care ne-ar 
putea readuce pe drumul cel bun, așa cum au 
făcut-o persoanele din exemplul de mai sus. 
Rolul acestei cărți este să te ajute să înţelegi 
ambele aspecte: cum se poate pierde încrederea, 
dar și ce să facem ca s-o recâștigăm. 


ITI SUNA FAMILIAR O ASTFEL DE SITUAȚIE? 


Poate că te-ai confruntat cândva cu o astfel de 
dinamică, cu o proastă comunicare și cu emoții 
similare celor din povestea de mai sus. Chiar dacă 
nu ești nici director executiv și nici președinte al 
vreunui important consiliu de administrație, 
înţelegi perfect tensiunile, neînțelegerile și 
îndoielile care apar în cadrul unei relații. Înţelegi 
cum e când o relație pare iremediabil 
compromisă sau când ești prins la mijloc, între 
persoane care se confruntă cu o astfel de situaţie. 
Cunoști gustul suferinței resimţite atunci când 
cineva în care ai crezut ţi-a înșelat încrederea sau 
te-a dezamăgit. Povestea ta ar putea fi despre: 


Partenerul de viață de a cărui fidelitate nu te 
îndoiai și pe care îl considerai cu totul 
devotat ţie, dar care totuși te-a înșelat. 


e Partenerul de afaceri căruia îi încredințaseși 
viitorul carierei și al companiei tale și care 
te-a vândut celui mai aprig rival al tău. 


e O persoană în care ai crezut și care s-a 
dovedit incapabilă să ducă la îndeplinire 
sarcinile pe care i le-ai încredințat. 


e Pastorul căruia i te-ai confesat din punct de 
vedere spiritual și care ducea, de fapt, o viață 


dublă. 


e Prietenul căruia i-ai împărtășit cele mai 
intime detalii ale vieţii tale personale, pe 
care le-a dezvăluit ulterior unor terțe 


persoane. 


e Un frate sau o soră dragă ție care s-a întors 
împotriva ta în bătălia pentru o moștenire și 
despre care descoperi șocat că pune mai 
mult preț pe bani și pe bunuri decât pe 
relația dintre voi. 


e Angajatul de încredere în formarea căruia ai 
investit atât de mult și care fie și-a deschis pe 
ascuns propria lui afacere, fie a luat 
informațiile şi cunoştinţele prețioase 
dobândite cu ajutorul tău şi le-a pus la 
dispoziţia concurenței. 


e Coechipierul tău, în care ti-ai pus toată 
încrederea și care te-a lăsat baltă. 


e Persoana iubită, incapabilă să-ți întoarcă 
iubirea așa cum ţi-ai dori-o. 


Fiecare dintre noi are propria sa poveste despre 
încrederea trădată. Fiecare știe despre cine a fost 
vorba și cum s-au petrecut lucrurile. Lista cu 
modurile în care oamenii se trădează unii pe alții 
este aproape nesfârșită, însă durerea este de 
fiecare dată aceeaşi: durerea, trădarea, 
dezamăgirea, furia, retinerea în a mai avea 
încredere vreodată în cineva, rezerva manifestată 
faţă de orice tranzacție viitoare, suspiciunea și 
multe altele. Pe scurt, când ne pierdem 
încrederea în cineva și ne simțim trădați, 
suferim. 


INCREDEREA: MAI MULT DECAT UN 
SENTIMENT 


Cuvântul încredere este unul familiar, un 
concept familiar. Știm cu toţii ce înseamnă și 
când funcționează în ceea ce ne privește. 
Cunoaștem şi durerea care vine odată cu 
înșelarea încrederii. Dicţionarul Webster al limbii 
engleze (merriam-webster.com) definește 
substantivul încredere astfel: „sentiment de 
siguranță în legătură cu caracterul, potențialul, 
integritatea sau autenticitatea unei ființe sau a 
unui obiect“. Este o explicaţie corectă și fidelă, 
însă mie îmi place în mod deosebit definiţia din 
dicționarul Cambridge a verbului a (se) încrede: 
„A crede că o persoană este bună și onestă și că 
nu îți va face rău, sau că un lucru este sigur și 
viabil“. După cum menționam ceva mai devreme, 
întrebarea crucială pe care ne-o punem în 
momentul în care ne implicăm într-o relaţie sau o 
situație este „Prezintă ea siguranţă?“ Ne dorim cu 
ardoare să fim scutiţi de pericole și neplăceri, să 
ne simțim protejați, iar încrederea este 
modalitatea prin care putem realiza aceste 
deziderate. Când punem cele două definiții una 
lângă cealaltă, ele ne spun mult din ceea ce 
căutăm să aflăm din această carte. Este vorba de 
acel sentiment de siguranță, plus încrederea că 
ne putem baza pe cineva că ne va livra ceea ce 
avem nevoie în diverse feluri. 

Când întâlneşti pe cineva — un potențial iubit 
sau iubită, un potenţial angajator sau angajat, un 
nou vecin sau o simplă cunoștință —, acea 
persoană stârnește de multe ori în tine o 


senzaţie, un sentiment. Poate că îţi spui în sinea 
ta: „Cred că suntem pe aceeași lungime de undă“ 
sau „Nu știu exact de ce, dar am un sentiment 
neplăcut în legătură cu tipul ăsta“. Și tinzi să 
actionezi în continuare pe baza acestei senzații 
inițiale. Consecințele acțiunilor tale ar putea fi 
minore ca atunci când, la un meci, îi încredințezi 
spectatorului de lângă tine paltonul cât dai o fugă 
la toaletă, sperând să-l găsești neatins când revii. 
Sau ti-ar putea schimba de-a dreptul viaţa, ca 
atunci când alegi să pășești spre altar alături de 
partenera/ul de viață. În oricare din cazuri și în 
sute altele, faci primul pas pe drumul încrederii 
pe baza unui sentiment, în consecinţă ești pasibil 
de a fi rănit într-un fel sau altul. Te expui riscului 
dacă persoana în care ai încredere nu se ridică la 
înălțimea așteptărilor tale. Mai rău, dacă acea 
persoană îţi înșală încrederea, vei suferi. 

Suntem tentaţi să credem că a oferi încredere 
este un lucru simplu, că ar trebui să fim capabili 
să detectăm rapid orice indiciu al lipsei de 
încredere. La urma urmelor, cu toții cunoaștem 
cazuri în care acest lucru s-a adeverit. Poate că un 
membru al familiei noastre a avut încredere în 
recomandarea vânzătorului, astfel că 
automobilul cumpărat la mâna a doua s-a dovedit 
o investiție bună. Putem observa într-o clipită că 
noul iubit al unei prietene este un individ 
narcisist, în timp ce ea îl găsește fermecător și îi 
admiră încrederea de sine. În ambele cazuri, am 
fost uimiți că persoane apropiate nouă nu au 
putut vedea ceea ce pentru noi era evident. 
Adesea nu zăbovim prea mult asupra unor astfel 
de cazuri,  gândindu-ne cu o oarecare 


superioritate: „Cum e posibil să se fi înșelat în halul 
ăsta? Eu, unul, nu m-aș fi lăsat pacălit așa ușor. 
Sunt mai deștept de-atât. Mi-aș fi dat imediat 
seama că e ceva necurat la mijloc“. Simţim că 
suntem într-o poziție avantajoasă, apropo de 
Pilda lui Solomon: „Cel iscusit vede nenorocirea 
și se ascunde, cei simpli trec mai departe și 
suferă“. (22:3) 


Deşi încrederea ia naștere dintr-o senzaţie, ea 
nu se poate baza doar pe un sentiment, o 
emoție sau un al nu știu câtelea simţ. Ea 
trebuie să fie ancorată în calităţi concrete, 
detectabile, fundamentale. 


Este important să ştim că deși încrederea ia 
naștere adesea în urma unei senzaţii, ea nu se 
poate baza pe un sentiment, o emoție pozitivă 
sau un al nu știu câtelea simţ. Ea trebuie să se 
ancoreze în nişte calități concrete, detectabile, 
fundamentale, pe care le vom analiza în partea a 
doua a cărții. 


ÎȚI VINE SAU NU SĂ CREZI. 
„ATĂŢĂTOARE" 


Unul dintre clienții mei mi-a spus într-o zi ceva 


Pi 


NCREDEREA ESTE 


ce mi-a rămas în minte: „Habar n-aveam cât de 
ațâăţătoare poate fi încrederea“. Mi s-a părut o 
afirmaţie intrigantă, aşa că l-am rugat să-mi dea 
mai multe explicaţii. 

Se întâmplase ca, în cadrul unui nou proiect la 
locul de muncă, să fie pus în situaţia de a lucra în 
preajma unei colege cu care avusese o aventură 
destul de serioasă înainte de căsătoria cu actuala 


sa soţie. Își făcea griji pentru cum avea să 
primească soţia sa această veste şi pentru faptul 
că i-ar fi putut cere să renunțe la acel proiect. 
Dacă ar fi ratat această șansă, cariera lui 
profesională ar fi avut de suferit. Se simţea prins 
între ciocan şi nicovală. 

Însă când i-a vorbit soţiei sale despre dilema 
sa, reacţia ei l-a surprins: „Nu-mi fac absolut 
nicio grijă. Am deplină încredere în tine. Nici nu 
te mai gândi la asta“. 

Pentru el era răspunsul perfect, pentru că în 
realitate chiar nu avea nicio intenție ascunsă în 
legătură cu fosta lui iubită. Dar ar fi înțeles cu 
siguranță de ce soţia sa ar fi putut vedea o 
problemă în faptul că el avea să se afle în preajma 
acesteia. 

A fost luat prin surprindere când, într-o 
călătorie de afaceri În care era însoţit printre alții 
si de acea fostă iubită, s-a regăsit la sfârşitul unei 
cine de afaceri singur cu ea. Ceilalți participanți 
se ridicaseră pe rând de la masă și merseseră în 
camerele lor, lăsându-l singur cu acea femeie 
pentru care avusese odată sentimente puternice. 
Au stat putin de vorbă și dintr-odată l-a 
strafulgerat un gând: cât de ușor i-ar fi fost s-o 
înșele pe soţia lui în acel moment. Dar şi-a 
amintit imediat câtă încredere avea aceasta în el, 
chiar dacă era conștientă de ocaziile pe care el le- 
ar fi avut ca s-o înșele. Cu toate astea, încrederea 
ei era totală. 

Stând acolo, a  conștientizat dintr-odată 
profunzimea încrederii soției sale. Mi-a 
mărturisit ulterior că cu cât se gândea mai mult la 
încrederea soției lui, cu atât simţea mai tare cum 


irup în el dragostea şi dorinţa faţă de ea. Abia 
aștepta sfârșitul mesei pentru a putea merge în 
camera lui și a-i telefona. Se simțea copleșit de 
afecțiune, de sentimentul unei comuniunii 
perfecte cu soţia sa, născut tocmai din încrederea 
totală pe care ea o avea în el. 


Increderea este energia care alimentează viata 
sub toate aspectele sale. 


lată, așadar, de ce îmi spusese „Habar n-aveam 
cât de ațâțătoare poate fi încrederea. Dacă aș fi 
ajuns la ea în acele clipe...“ (te scutesc de 
amănunte, dar îţi poţi imagina). Încrederea soției 
îl atrăsese ca un magnet și dusese relaţia lor la un 
alt nivel de profunzime. Încrederea creează 
legături afective, le consolidează și poate scoate 
din noi cea mai profundă loialitate. Este vorba de 
un proces biochimic, dar și de un mecanism 
psihologic, așa cum vom vedea mai pe larg în 
Capitolul 2. 

Ceea ce am reținut în mod special din această 
poveste este exact lucrul de care vorbeam în 
Introducerea acestei cărti: Încrederea este energia 
care alimentează viața sub toate aspectele sale. 
După cum am spus, ființele umane au fost 
preconfigurate sub toate aspectele, biologic, 
neurologic, emoţional, spiritual și psihic, ca să 
aibă încredere una în alta. Când avem încredere, 
totul funcționează. Când încrederea noastră este 
la cote maxime, toate resursele încep să curgă, 
totul merge ca uns. Când însă ea scade, ei bine, 
cred că știi cum merg lucrurile. lar când 
încrederea ne este înșelată, lucrurile stau şi mai 


Tău. 


Cred că fiecare dintre noi a avut suficient de 
multe experienţe legate de încredere pentru a ști 
cât de intense pot fi ele. După cum afirmam mai 
devreme, încrederea este energia care 
alimentează viața sub toate aspectele sale. De 
aceea mă și lansez în această „campanie“ menită 
să te convingă să-ți asumi încrederea și să ţi-o 
dezvolți ca pe una dintre cele mai importante 
deprinderi pe care le poţi avea. 


LA CE NE FOLOSEȘTE ÎNCREDEREA? 


Dă-mi voie să-ți ofer mai multe motive pentru 
care consider că încrederea are o atât de mare 
relevanţă și să mentionez câteva sfere ale vieții 
strâns legate de capacitatea noastră de a stabili 
relații de încredere: 


e Maturizarea fizică și psihică a organismului 
uman, începând de la naștere: dimensiunea 
creierului, greutatea corporală, funcționarea 
sistemului imunitar, dezvoltarea 
intelectuală, a limbajului, a abilităţilor 
sociale etc. 


+ Nivelul de încredere experimentat în familia 
de origine influențează capacitatea de a avea 
încredere pe toate nivelurile la maturitate, în 
căsnicie și în diverse alte relații“. 


e Creşterea nivelului de încredere influenţează 
creșterea PIB-ului într-o economie prin 
creşterea investiţiilor, acumularea de capital 
uman şi îmbunătățirile la nivel 
organizatoric. 


e În căsniciile solide, există o încredere 
reciprocă între soţi în ce privește susținerea 
partenerului în momente dificile. Cuplurile 
cu o căsnicie șubredă nu se bucură de același 
nivel de încredere reciprocă:. 


Terapiile de cuplu care se axează pe 
dezvoltarea încrederii emoţionale au o rată 
mai mare de succes. 


Luând în calcul mai mulți parametri, 
echipele în cadrul cărora încrederea între 
colegi este mare obțin rezultate profesionale 
mai bune decât echipele în care încrederea 
între colegi este deficitară. 


Persoanele cu o capacitate mai mare de a 
avea încredere în ceilalți se bucură de o mai 
bună sănătate fizică şi au mai puţine 
probleme de sănătate decât celelalte. Nivelul 
ridicat de încredere le influenţează în mod 
pozitiv longevitatea şi sănătatea mintală 
(mai puţină anxietate și depresie), astfel de 
persoane fiind mai fericite. 


Luând în calcul mai mulţi indicatori, 
eficienţa liderilor care se bucură de mai 
multă încredere este mai mare. 


În relaţiile conjugale, funcţionarea creierului 
în plan fiziologic este redusă pe fondul lipsei 
de încredere, ceea ce se traduce prin 
capacitatea redusă de a gestiona conflictele, 
lucru care influenţează în mod direct rata 
divorțurilor. 


Randamentul unei companii, cifra sa de 
afaceri și experiențele clienţilor săi sunt 
direct legate de încredere; absenţa încrederii 
generează multiple probleme în afaceri. 


Încrederea bazată pe empatie reduce 


anxietatea, practic în toate dimensiunile 


existenţei. 


Încrederea în cadrul unei echipe de chirurgi 
duce la rezultate operatorii mai bune și la 


curbe de învăţare mai accentuate. 


În afaceri, eficienţa strategiei de marketing 
vine din capacitatea de a crea încredere în 
produs; de această încredere depinde 
loialitatea clientului față de brandul 
respectiv. 


e Încrederea socială“, așa cum este ea numită 
(însemnând o atitudine pozitivă față de 
ceilalți membri ai societăţii), contribuie la 
un succes mai mare în plan individual, 
întreţine sănătatea, reduce anxietatea, 
îmbunătăţeşte calitatea vieții și a educației; 
îmbunătățește, de asemenea, sănătatea fizică 
și mintală într-o societate, în vreme ce o 
încredere scăzută duce la rezultate opuse. 


Lista ar mai putea continua, dar sper că 
exemplele date te-au ajutat deja să-ți dai seama 
de importanța încrederii în fiecare domeniu al 
existenţei noastre și că te-au convins că avem cu 
toţii nevoie de ea pentru a reuși în viaţă. 

Cercetătorul Roderick M. Kramer ne învaţă că 
încrederea poate fi un lucru pozitiv, dar și 


negativ: 


„Fiinţa umană este în mod natural predispusă 
să aibă încredere — este o caracteristică întipărită 
în genele noastre, în învăţăturile deprinse în 
copilărie — și, în general, este un mecanism de 
supravieţuire benefic speciei umane. Cu toate 
acestea, disponibilitatea noastră de a avea 
încredere ne bagă de multe ori în bucluc. Mai 
mult, uneori ne este greu să facem diferenţa între 
persoanele în care merită să ne încredem și cele 
în care nu merită. La nivel de specie, acest lucru 
nu contează prea mult, atâta vreme cât există mai 
mulți oameni demni de încredere decât nedemni. 
La nivel individual însă, acest lucru poate 
reprezenta o reală problemă“.* 

Citind cuvintele lui Kramer, poate că ţi-ai spus 
în sinea ta: „Pai, atâta lucru știam și eu. Categoric, 
la nivel individual încrederea poate fi o reală 
problemă“. Sper ca pe măsură ce parcurgi 
paginile acestei cărți să devii tot mai abil în 
identificarea persoanelor în care merită să te 
încrezi și să ştii cum să ai încredere în ele. În 
acest fel, încrederea va deveni o experiență 
predominant pozitivă și tot mai rar una negativă. 
Indiferent dacă experienţele tale legate de 
încredere au fost bune sau rele (cel mai adesea 
avem parte de un mix), de-acum înainte ele pot fi 
mai bune. Este un lucru extrem de important, din 
moment ce totul în viaţă este în strânsă legătură 
cu încrederea. 


2 K.M. Franklin, R. Janoff-Bulman și J.E. Roberts, „Long-Term 
Impact of Parental Divorce on Optimism and Trust: Changes 
in General Assumptions or Narrow Beliefs?“, Journal of 


Personality and Social Psychology 59, nr. 4 (1990): 743-55, 
https://doi.org/10.1037/0022-3514.59.4,743.A 

3 John M. Gottman, The Science of Trust: Emotional Attunement for 
Couples (New York: WW. Norton & Company, 2011), 55, ediţie 
pentru Kindle. 

4 Susan M. Johnson, The Practice of Emotionally Focused Couple 
Therapy (New York: Routledge, 2019). 

2 Farzin Rezaei et al. „The Relationship Between Spiritual Health 
and Social Trust Among Students“, Journal of Mind and 
Medical Sciences 8, nr. 1 (2021). 

+ Roderick M. Kramer, „Rethinking Trust“, Harvard Business 
Review (iunie 2009). 


CAPITOLUL 2. 


Suntem 
preconfiguraţi să 
avem Încredere 


Am ajuns să savurez timpul petrecut în avion, 
acele ore de liniște, petrecute doar cu mine 
însumi, fără întâlniri și fără obligaţii. Am devenit 
expert în evitarea obișnuitei întrebări din partea 
celui de lângă mine „Și, cu ce te ocupi? Am 
învățat din experiență că dacă răspund că sunt 
psiholog, mă așteaptă o ședință neprogramată de 
psihoterapie. Dar în ziua respectivă, vigilenta mi- 
a slăbit pentru o clipă. Tocmai parcurgeam un 
studiu de cercetare pe tema încrederii, iar când 
bărbatul de pe scaunul alăturat m-a întrebat cu ce 
mă ocup, i-am răspuns sincer. Am fost surprins 
de reacţia lui: 

— Ei bine, eu personal nu am încredere în 
nimeni. N-am avut și nici nu voi avea. Nu merită 
să ai încredere în oameni. 

— Serios? l-am întrebat. În nimeni? Niciodată? 

— Nu, niciodată, a continuat el. Încrederea nu- 
ți aduce decât neplăceri. Oamenii nu se dezmint. 

— Îmi pare rău să ţi-o spun, dar cred că te înșeli 
amarnic. Ai, categoric, încredere în oameni. 

— Nici vorbă. Ce vrei să spui cu asta? 


— Păi, chiar în clipa asta, ai încredere în pilotul 
din  carlingă, chiar dacă îţi este complet 
necunoscut. Ai avut încredere că tipul care a 
alimentat avionul a umplut rezervorul cu 
combustibilul corespunzător, și nu cu altceva. 
Tocmai ai mâncat un sendviş, deci ai avut 
încredere că cineva s-a asigurat că acesta nu 
conține E. coli. Ai încredere în mecanicul care a 
presurizat cabina astfel încât să putem respira în 
voie la 9 000 de metri altitudine. Și bănuiesc că 
în drumul spre aeroport ai avut încredere că 
șoferii de pe sensul opus își vor păstra banda și 
nu te vor lovi frontal. Așa că mi se pare că ai 
încredere într-o mulțime de oameni, că ești, de 
fapt, o persoană mai degrabă încrezătoare. 

Dar îmi închipui că e adevărat că nu ai 
încredere în oameni la un nivel mult mai 
personal, iar asta este de regulă o consecinţă a 
unor experiențe anterioare neplăcute. Dar, în 
realitate, viața nu poate funcționa fără încredere 
— indiferent că e vorba de a călători, de a mânca 
un sendviș sau de a respira un aer de bună 
calitate, am continuat eu. 

Aproape fără voia mea, tocmai mă lansasem 
exact într-una dintre acele conversații pe care 
încercam mereu să le evit. 

Pe măsură ce stăteam de vorbă, povestea lui 
mi-a confirmat încă o dată că, în viaţă, încrederea 
este inevitabilă. Mi-a amintit, totodată, și cât de 
vulnerabili devenim când acordăm cuiva 
încrederea noastră, iar lucrurile sfârșesc rău. Așa 
se întâmplase în repetate rânduri și cu bărbatul 
de lângă mine, determinându-l în cele din urmă 


să-și piardă total încrederea în oameni. Sau să 
creadă că și-a pierdut-o. 

Așadar, dacă faptul de a avea încredere în 
cineva comportă riscuri atât de mari, de ce nu am 
fi şi noi ca acel bărbat? De ce nu am înceta să ne 
mai încredem în oameni, cel puţin în relațiile 
personale sau în afaceri? De ce să nu încercăm 
pur și simplu să evităm pe cât posibil să ne 
încredem în cineva? În definitiv, este cât se poate 
de adevărat că încrederea atrage după sine 
dezamăgiri sau ne poate răni profund. Presupune 
riscuri și putem pierde mult. Așa că de ce să nu o 
evităm pe cât posibil? 

Simplu spus, nu putem, și asta din motive bine 


întemeiate. 


SUNTEM PROGRAMAȚI GENETIC SĂ AVEM 
ÎNCREDERE 


Dacă te-ai aflat vreodată în preajma unui nou- 
născut, ai observat că atunci când îi este foame, 
bebelușul nu este deloc rezonabil. Ţipă cât îl tin 
plămânii, comunicându-ne practic, „Îmi vreau 
păpica în clipa asta!“ Când li se oferă sânul, între 
mamă și bebeluș se creează un flux natural, care 
este întruchiparea încrederii. Categoric, bebelușii 
sunt  preconfigurați să aibă Încredere. 
Manifestarea încrederii este cel mai firesc și mai 
instinctiv lucru pe care-l fac nou-născuții. Ei au 
încredere în primul rând că-și vor primi hrana, 
iar apoi că vor fi ţinuţi în braţe și că li se va 
asigura confortul. Pe măsură ce trăiesc sute de 
momente în care, aflați inițial într-o stare de 
suferință, sunt mereu salvați de senzaţia 


dureroasă de foame sau de singurătate de către o 
persoană care îi îngrijește, încrederea pe care o 
manifestă automat în mamă sau în orice altă 
figură de îngrijire dă roade, ba chiar se amplifică. 
Încrederea urmată de satisfacerea nevoii 
generează şi mai multă încredere. 

Grija, alinarea, afecțiunea pe care bebelușul le 
primește sunt internalizate treptat. Neuroștiința 
ne învaţă că, în creierul bebelușilor, ele se 
transformă în veritabile structuri fizice vii. 
Încetul cu încetul, este construită neurologic o 
„mamă interioară“ și se pun bazele formării și 
dezvoltării sistemului intern de autoconsolare, 
care va deveni în scurtă vreme capabil să 
liniștească copilul dinspre interior, chiar și în 
absența mamei. Dragostea maternă se 
transformă practic într-un „echipament“ interior. 
În cele din urmă, în jurul vârstei de doi ani, acest 
bebeluș care a devenit un copilaș va fi capabil să 
se aventureze singur în camera alăturată fără a-i 
fi frică, pentru că o va avea pe mămica lui în 
interior. Și într-o bună zi, aceeași persoană, de- 
acum adultă, va fi în stare să-și „autoregleze“ 
furia în fața unui șef și să-şi păstreze calmul — și 
asta pentru că o viaţă întreagă a beneficiat de 
relații de încredere, care i-au produs un sistem 
intern de autoalinare. 


Increderea urmată de satisfacerea nevoii 
generează și mai multă încredere. 


Specialiștii în psihologia dezvoltării numesc 
acest proces „dezvoltarea constanţei obiectului 
afectiv“. Asta înseamnă că „obiectul dragostei“ 


(figura de îngrijire) este internalizat ca urmare a 


sutelor de momente de legătură emoţională 
bazată pe încredere. La un moment dat, 
bebelușul reușește să atingă etapa „atașamentului 
securizant“ care duce la „constanță“, astfel el 
simțindu-se iubit chiar dacă iubirea nu este 
direcționată asupra lui în mod direct. Dragostea 
este resimţită acum din interior. 

După cum ne spune şi Biblia: „Așteptarea prea 
îndelungată îmbolnăvește inima, iar dorința 
împlinită este pom al vieţii“ (Pilde, 13:12). Când 
nevoia de dragoste și de alinare îţi este împlinită 
de o mamă iubitoare sau de figura de îngrijire de 
bază, este ca și cum acest „pom al vieții din 
interiorul tău rodeșşte perpetuu sentimente de 
siguranță. Este acelaşi proces care le permite 
pacienților ce suferă de tulburarea de stres 
posttraumatic să internalizeze îngrijirea oferită 
de psihoterapeut, să depășească suferința 
îngrozitoare pe care o resimt în ei și, în timp, să 
se poată vindeca. 

Însă indiferent de cât de iubitoare ar fi mama, 
dacă bebelușul nu ar „ști“ cum să aibă încredere 
— să depindă de o altă fiinţă și să primească ceea 
ce mama lui are de oferit —, nici laptele, nici 
dragostea, nici îngrijirea ei nu ar conta. Hrana 
materială și emoţională oferite de ea nu ar mai 
ajunge la copil dacă acesta nu ar putea să aibă 
încredere. Încrederea facilitează toate acestea. În 
lipsa încrederii, ușa va rămâne mereu închisă și 
nimic nu va trece de ea, în beneficiul bebelușului. 
Dezvoltarea încrederii este cea dintâi „misiune“ a 
bebelușului, una pe care urmează s-o 
îndeplinească pentru tot restul vieţii sale. Dacă-și 
ratează misiunea, copilul nu va ajunge niciodată 


să cunoască beneliciile încrederii și să-și dezvolte 
capacitatea de reziliență. 

Din moment ce încrederea este atât de 
importantă, e bine de știut că există anumite 
substanțe chimice menite să ușureze mecanismul 
prin care aceasta ia naştere. Ele se găsesc chiar în 
corpul mamei și al bebelușului, iar aceste 
substanțe chimice de întărire a relaţiei practic 
veghează ca acest mecanism să funcţioneze, 
„lipindu-i“ unul de celălalt într-un fel de bulă de 
siguranță şi de încredere. Fiinţele umane, în 
cazul de față mama și copilașul, sunt ambele 
echipate din punct de vedere chimic pentru a se 
implica în aceasta relație de incredere reciprocă, 
dezvoltând astfel o legătură indestructibilă. Este 
o parte a structurii lor înnăscute. Aceasta este și 
concluzia la care a ajuns un grup de cercetători: 


Din punct de vedere neurobiologic, oxitocina îl 
face pe bebeluș să prefere stimulii sociali specifici 
speciei, pentru a forma relaţii de atașament de 
tip diadic... S-a observat o corelație semnificativă 
între un nivel mai ridicat al oxitocinei materne și 
comportamentele de contact mai afectuoase la 
mamele la care a existat contact mamă-sugar, 
sincronizare și implicare. 


Mai simplu spus: „Oxitocina stimulează 
încrederea bebelusului în mamă şi viceversa“. 
Gândeşte-te puțin: ca ființe umane, compoziţia 
noastră chimică este de așa natură încât să ne 
determine să avem încredere și să ne apropiem 
unii de alţii. Nu avem cum să scăpăm de asta. 
Dumnezeu ne-a făcut să fim așa, după cum atestă 


Sfânta Scriptură, ca un minunat prim pas spre a 
ne încrede în El: „Că Tu ești Cel ce m-ai scos din 
pântece, nădejdea mea, de la sânul maicii mele“ 
(Psalmii, 22:9). 


Capacitatea noastră de a avea încredere unii în 
alții stă la baza dezvoltării oricărui sistem. 


Oamenii sunt efectiv programați genetic să 
aibă încredere unii în alţii, întrucât încrederea 
este energia care alimentează viaţa sub toate 
aspectele sale, de la începutul începutului și până 
în ultima clipă. Capacitatea noastră de a avea 
încredere unii în alții stă la baza dezvoltării 
oricărui sistem. Din punct de vedere emoţional, 
este vitală pe perioada creșterii și dezvoltării 
copilului. Dar și din punct de vedere fizic, 
întrucât ataşamentul bazat pe încredere 
contribuie la atingerea etapelor normale de 
dezvoltare a creierului, la funcționarea 
sistemului imunitar, la păstrarea unei greutăți 
normale ete. La nivel social, se recomandă 
lărgirea cercului de încredere a copilului, 
incluzând — pe lângă părinți și ceilalti membri ai 
familiei — prieteni şi colegi. Încrederea 
generează, la rândul ei, încredere. Același lucru 
se întâmplă și în plan profesional; dacă lucrezi, 
de pildă, în comerţ, acesta este un domeniu care 
practic nu poate functiona în absenţa încrederii. 
De exemplu, dacă nu avem încredere în piaţa 
internă, întregul sistem financiar al unei ţări se 
poate prăbuși, după cum s-a întâmplat în 2008 în 
Statele Unite, atunci când încrederea în 
instituțiile financiare s-a clătinat din temelii. 


Încrederea este cel mai important instrument pe 


care îl deținem, indiferent de domeniu. Nimic nu 
funcționează în lipsa el. 

Raționamentul pe care il avansez aici este 
esențial pentru înțelegerea noţiunii de încredere: 
dacă vrem să ducem o viață frumoasă sau să avem 
succes în orice domeniu ne-am propune, 
încrederea nu este opţională. Punct. Strategia 
cultivării neîncrederii îmbrăţișată de bărbatul din 
avion nu face decât să îl limiteze. Dacă i-ai fi 
auzit poveştile despre relaţiile sale eșuate și 
afacerile păguboase, mi-ai da dreptate. 
Problemele de încredere îi îngreunaseră succesul, 
practic în fiecare aspect al vieţii sale. lar după 
cum ne învaţă știința, oamenii ar face bine să fie 
conștienți de faptul că sunt meniți să stabilească 
între ei legături profunde, bazate pe încredere. 


A AVEA ÎNCREDERE ESTE OMENEȘTE 


Ai auzit, poate, de neuronii-oglindă. Ei sunt un 
alt exemplu al modului în care suntem genetic 
programaţi pentru a avea încredere. În termenii 
cei mai simpli, neuronii (celule nervoase) 
intermediază comunicarea în corpul nostru; ei 
recepționează și transmit informaţia și stimulii. 
Neuronii-oglindă acţionează când observăm pe 
cineva că face ceva, iar noi îl imităm în mod 
instinctiv. Neuroștiinţa şi echipamentele 
sofisticate de diagnosticare imagistică cu ajutorul 
cărora putem să privim în interiorul creierului 
uman ne-au dezvăluit prezența acestor neuroni- 
oglindă și ne-au arătat că atunci când resimţim o 
emoție, iar corpul nostru o exprimă fizic — 
printr-un zâmbet sau chiar printr-o încordare 


discretă a mușchilor —, creierul interlocutorului 
nostru stabilește o conexiune cu noi, oglindindu- 
ne emoţiile și expresia feței într-o legatură 
profundă şi naturală, întărind și mai tare 
conexiunea dintre noi doi. 


Increderea este omenească... iar când nu 
putem să avem încredere, ratăm o mulțime de 
experiențe proprii fiinţei umane. 


Când stabilim legături afective puternice, 
putem simţi efectiv emotia celeilalte persoane, 
resimțim ceea ce se cheamă empatie, atât timp cât 
lucrurile merg bine și niciuna dintre persoane nu 
manifestă o detaşare emoţională ieșită din 
comun. Fără a apela la o mulțime de explicații 
științifice complicate, este suficient să spunem că 
tot ceea ce ştim şi tot ceea ce am învăţat în 
domeniul neuroștiinţei cognitive confirmă faptul 
că oamenii sunt programați genetic să stabilească 
legături emoţionale. lar acestea au la bază 
încrederea. Putem spune practic că încrederea 
este omenească și că atunci când nu putem să 
avem incredere, ratăm o mulțime de experiențe 
proprii fiintei umane. Dragostea, dezvoltarea, 
credința, sănătatea fizică, succesul în plan 
financiar și multe altele, toate se bazează pe 
încredere. În lipsa ei, totul stagnează sau chiar 
piere. 

Când ne dăm în sfârșit seama că încrederea nu 
este opțională, că viața noastră în toate aspectele 
sale este concepută și menită să funcționeze doar 
în prezenţa încrederii, începem să-i acordăm un 
respect mai mare. lar când descoperim că suntem 


cât se poate de adaptați pentru a avea încredere, 


vom face tot ce ne stă în putinţă pentru a ne 
asigura că echipamentul încrederii pe care îl 
avem funcționează cum trebuie și ne poate 
conduce la rezultate pozitive. Atunci când 
lucrurile merg bine, încrederea ne aduce 
beneficii, dar când nu merg, ne poate provoca 
multă durere. Ce trebuie noi să facem este s-o 
tratăm cu seriozitatea pe care o merită, fie că ne 
place sau nu, și să ne asigurăm că ea lucrează în 
favoarea, nu împotriva noastră. Tocmai de aceea, 
înainte de a descrie mai amănunțit mecanismul 
după care funcționează încrederea și modul în 
care îl putem perfecționa, mă voi strădui cât pot 
să te ajut să înţelegi cât de adânc întipărită în 
genele noastre este această capacitate de a 
manifesta încredere. Pentru că dacă nu înţelegi 
bine acest lucru, se poate finaliza cu suferință. 

Tendinţa noastră puternică, înnăscută, de a 
avea încredere poate lucra însă și împotriva 
noastră. Asta din pricină că toate acele lucruri 
despre care v-am povestit mai sus în ce privește 
programarea și echiparea noastră genetică prin 
care ne propulsăm spre manifestarea încrederii 
ne împing, totodată, și spre potenţiale pericole. 
Aproape fiecare interacţiune a noastră este o 
invitație spre deschidere, întâmpinare, acceptare 
și încredere în oameni. Propria noastră structură 
chimică ne determină să facem asta, și la fel se 
petrec lucrurile şi cu structura celorlalți. Știm 
totuși, în multe împrejurări, că dacă o facem, ne 
vom arde. Și totuși, oxitocina are uneori un mod 
de a se impune în faţa rațiunii care ne dictează o 
cu totul altă reacţie. Ca orice compus chimic, ea 
ne poate și vindeca, și distruge. 


Există o zonă a creierului uman numită 
„creierul mare“. Creierul mare este acea parte a 
creierului în care se află sediul tuturor funcțiilor 
ce țin de inteligență precum raționamentul, 
controlul impulsurilor, evaluarea consecințelor, 
înţelepciunea, valorile și alegerile. Acest „creier 
mare“ ne ajută să ne dăm seama în cine putem 
avea încredere și în cine nu. Dar în anumite 
împrejurări — când această parte a creierului nu 
este folosită, de pildă, în cazul persoanelor care 
întreţin relații sexuale întâmplătoare — intervin 
anumite substanțe chimice responsabile cu 
stabilirea legăturilor emotionale care le 
determină să urmeze în mod inconştient un 
anumit tipar și să se lase atrase de persoane 
indezirabile, nedemne de încredere. Această 
rețea de mediatori chimici își exercită controlul 
asupra noastră oglindind într-un mod ispititor 
persoana care își dorește acea relație. Este o reţea 
puternică, la fel cum este și nevoia noastră de a 
ne încrede. 

Indiferent de zonele noastre particulare slabe 
și de tendința noastră de a oferi prea multă 
încredere prea repede, provocarea constă în 
faptul că dorința noastră de a avea încredere 
trebuie să fie contrabalansată de creierul nostru 
„mare“, obiectiv, care ne poate indica în cine 
merită să ne plasăm încrederea și în cine nu. 
Avem nevoie ca mintea și inima să ne funcționeze 
la unison. Aceasta nu este o chestiune care ține 
doar de sfera iubirii și a relațiilor amoroase. Ne 
poate cădea ceva „cu tronc“, trezindu-ne că avem 
încredere în mult mai multe contexte decât cele 
sentimentale. Și în alte situaţii lucrurile o pot lua 


razna, ca atunci când îți dorești cu ardoare să 
închei o anumită afacere, când vrei cu orice preţ 
să te integrezi într-un anumit grup sau când ai 
realmente nevoie să angajezi o anumită 
persoană. Întreabă orice om care a cumpărat în 
grabă o casă fără a o inspecta prea serios, care a 
făcut o investiţie necugetată, a angajat pe cineva 
pe baza unor recomandări neverificate sau s-a 
lansat într-o afacere pentru că „i s-a părut 
grozavă“. Când dorința noastră este amplificată 
de compușii chimici dedicați încrederii, 
combinația dintre cele două poate conduce la 
situații în care nu ne-am dori să ajungem. Deși 
aceste dorințe și acești compuși chimici sunt 
necesari și esenţiali, avem nevoie ca ambele părți 
ale creierului nostru să conlucreze. 

Concluzia este că noi, oamenii, chiar ne dorim 
să avem încredere. Ne-o dorim atât de mult, încât 
încercăm mereu să-i venim în întâmpinare, cu 
excepția situaţiei în care, precum bărbatul din 
avion, experiențele noastre legate de înșelarea 
încrederii ne-au făcut să devenim defensivi și ne- 
au determinat s-o evităm cu orice preț. Sub 
influența unui astfel de imbold puternic dinspre 
interior, asociat cu o puternică nevole ca 
lucrurile să se desfășoare bine, este cu adevărat 
important ca pe măsură ce capacitatea noastră de 
a avea încredere creşte, să ne crească și nivelul de 
înțelepciune. Unul dintre obiectivele acestei cărți 
este acela de a te învăţa cum să îți modelezi atât 
dorința de a avea încredere, cât și echipamentul 
care să te ajute să-ți direcţionezi corect această 
dorință. Nu uita că încrederea poate avea atât 
consecințe pozitive, cât și negative. Cu cât ești 


mai bine echipat pentru a avea încredere, cu atât 


mai benefice îţi vor fi experiențele. 


CAPITOLUL 3. 
Să învăţăm să 
avem Încredere 


— E ceva legat de el, nu-mi dau seama exact ce. 
Rick nu e nicidecum un tip rău, ba e chiar de 
treabă, deştept, conştiincios. Pur și simplu nu-mi 
dau seama ce nu e în regulă cu el. Vorbim mult 
despre unele schimbări pe care am vrea să le 
facem și uneori cred că suntem pe drumul cel 
bun. Dar nu trece mult și parcă percep un semnal 
de alarmă, părea să gândească cu voce tare 
Shannon în încercarea ei de a-mi explica ce o 
frământa. 

Apoi a intervenit în discuţie și soţul ei, Colin: 

— Când l-am angajat, ceea ce a cântărit în 
favoarea lui au fost experienţa, studiile și pur și 
simplu inteligenţa lui. Am fost foarte impresionat 
și, într-un fel, încă mai sunt. E un partener de 
discuţii interesant, dar cu cât avansăm mai mult 
în discuţii, cu atât îmi face impresia mai mult că 
parcă îmi spune ceea ce eu doresc să aud. Nu știu 
cum altfel să descriu senzaţia pe care mi-o 
provoacă. 

— Şi nu e doar asta. Nu mă împac deloc cu felul 
în care o face pe Shannon să se simtă în legătură 
cu firma. Am clădit împreună cu ea compania 
asta de la zero. Am iubit-o vreme de 40 de ani și 
ne simţim copleșiți de succesul ei. Dar a venit 
vremea să începem o nouă etapă a vieţii, s-o luăm 


mai ușor, să ne bucurăm de roadele muncii 
noastre, iar el ne îngreunează situaţia. Mi se pare 
că problemele vin una după alta. Iar ceea ce mă 
supără cel mai tare este felul în care se răsfrâng 
ele asupra lui Shannon. Ea nu mai vrea nici să 
intre în sediul firmei, și lucrul ăsta chiar îmi 
frânge inima. Afacerea asta este practic copilul 
nostru. Este mai mult decât o afacere de familie, 
este mai degrabă însăși familia noastră. Ne-ai 
putea ajuta dându-i lui Rick niște sfaturi pentru a 
debloca situația? întreabă Colin. Este un tip atât 
de inteligent, de capabil și de talentat. Știm că 
poate duce afacerea asta pe noi culmi, dar în 
momentul de față lucrurile nu stau prea bine și 
nu dorim să trăim într-un astfel de stres. 

Colin și Shannon clădiseră o afacere de familie 
de succes, un adevărat imperiu, în care lucrau 
acum și doi dintre fiii lor. Își făcuseră planuri 
mari în legătură cu preluarea ştafetei de către 
noua generaţie, dar aveau nevoie de un director 
executiv provizoriu. Îl angajaseră pe Rick pentru 
această funcție, sperând că le va conduce 
compania vreo zece ani, până ce unul dintre fiii 
lor va fi capabil să preia cârma. Însă după felul în 
care îmi prezentau situația, am tras concluzia că 
în firma lor se cam instalase haosul. 

Colin și Shannon mă angajaseră pentru a face 
câteva şedinţe de coaching cu Rick, dar și pentru 
a organiza câteva ședințe de teambuilding cu 
echipa lui de conducere, deoarece mai mulți 
membri ai acesteia erau nemulțumiți de cultura 
organizațională promovată de noul director și de 
felul în care decurgeau lucrurile. Aceasta era 
prima noastră întâlnire ṣi voiam să aud cum stau 


lucrurile chiar din gura lor, înainte de a-l întâlni 
pe Rick în ziua următoare. 

Pe măsură ce ascultam, prăpastia dintre ei și 
Rick părea să se adâncească. Mi-au povestit 
despre numeroasele dăți în care pur și simplu nu 
au putut să comunice cu el sau că sunt pe poziţii 
diferite în ceea ce priveşte conducerea 
companiei. La o primă vedere, nu exista nimic în 
neregulă, nici fraude, nici hărțuiri, nici vreo 
decizie greșită din partea lui. De fapt, majoritatea 
deciziilor pe care le luase privind afacerea erau 
înțelepte. Însă ceva se petrecea, ceva care nu avea 
neapărat legătură cu un comportament incorect, 

Dar cu cât Colin și Shannon îmi povesteau mai 
multe, cu atât motivul suspiciunilor lor îmi 
devenea mai clar. 

— Am să vă dau o temă de făcut, le-am spus. Vă 
voi pune cinci întrebări despre Rick. Aș vrea să vă 
gândiţi la ele fiecare în parte, separat. lar apoi să- 
i acordați lui Rick o notă de la 1 la 5 pentru 
fiecare întrebare. Când terminaţi, vom relua 
discuţia. În regulă? 

— Da... cred că da, a spus Colin. Care sunt 
întrebările? 

— Luaţi câte o foaie de hârtie și scrieţi-le. 

M-am dus la tabla de conferinţe și am scris 
întrebările: 


l. În ce măsură credeţi că Rick înțelege cu 
adevărat de ce aveți voi nevoie și ce anume vă 
doriți referitor la afacerea voastră; cum vă 
afectează acest lucru? Cum apreciaţi abilităţile 
sale de comunicare în relaţie cu voi? 


2. În ce măsură consideraţi că motivul lui — 
intenţia lui actuală — este aceea de a conduce 
această companie așa cum v-o doriți voi versus 
aşa cum și-o dorește el sau chiar în propriul 
interes? 

3. Cât de capabil credeţi că este Rick să ducă la 
îndeplinire sarcinile pe care i le-aţi încredințat 
și să dezvolte în continuare afacerea? 

4. În ce măsură credeţi că manifestă el 
abilităţile personale şi interpersonale 
corespunzătoare în relaţia cu voi și cu restul 
echipei? Cât de mult credeţi că se potrivesc 
trăsăturile sale de caracter cu nevoile și cu 
dorinţele voastre? 

5. În ce măsură credeţi că realizările sale de 
până acum vă dau speranţa că în viitorul mai 
mult sau mai puţin apropiat performanţele sale 
vor fi pe măsura aşteptărilor voastre? 


Colin şi Shannon s-au concentrat asupra 
întrebărilor. După doar câteva minute, am 
observat cum erau tot mai absorbiți de întrebări 
și mi-am dat seama că în mintea lor se petrecea 
ceva.  Prelucrau deja toate informațiile. 
Întrebările începuseră deja să-și facă efectul. 

S-a dus fiecare în colțul său. În timp ce cugetau 
asupra răspunsurilor, m-am dus să iau o ceașcă 
de cafea şi am străbătut etajul destinat birourilor 
conducerii, observând diversele premii și 
distincții acordate companiei, fotografiile unor 
persoane și ale unor evenimente marcante din 
viața companiei, mărturii ale unor momente și 
sărbătoriri fericite, începând din perioada primei 
lor clădiri modeste de birouri. Era evident că 


această firmă era de multă vreme un loc bun în 
care să te afli. Mă întrista să văd cât de diferit 
arăta galeria istoricului companiei în comparaţie 
cu ceea ce auzisem de la fondatorii ei în acea 
dimineață. 

După vreo 20 de minute, i-am văzut pe Colin și 
pe Shannon revenind în superba sală de consiliu, 
care avea un întreg perete vitrat cu vedere spre 
Pacific. Am intrat după ei. 

— la să vedem răspunsurile voastre, le-am 
spus. 

Când mi-au înmânat foile, am fost surprins 
dintr-un anumit punct de vedere. Însă dintr-un 
alt punct de vedere, nu am fost surprins deloc. 
Notele date de ei se situau toate în jurul cifrei 2, 
pe scara de la 1 la 5. 

Gata, aveam răspunsul. 

— Cred că ştiu ce nu este în regulă, le-am spus. 

— Ce anume? a întrebat Shannon. 

— Nu aveţi încredere în el. 

A urmat un moment de tăcere. Iniţial, au părut 
nedumeriţi, apoi s-au întors unul către celălalt și 
s-au privit. Apoi s-au întors către mine și 
Shannon a vorbit prima. 

— Ai perfectă dreptate! Nu am încredere în el. 
Dar sunt confuză. Nu m-am gândit nicio clipă că 
problemele noastre cu Rick ar putea avea 
legătură cu încrederea. Vreau să spun că nu cred 
că ne-ar minți, înșela sau fura vreodată, nimic de 
felul ăsta. Este o persoană integră, cu principii 
etice și morale. Nu pare a fi o chestiune de 
încredere, dar din anumite motive, ai dreptate, 


pur și simplu nu am încredere în el. 


— Şi eu simt la fel, a intervenit Colin. Este 
evident un tip cinstit, de ispravă. Dar cred că nici 
eu nu am încredere în el. Cum se poate așa ceva? 
Cum este posibil ca o persoană să fie de calitate şi 
totuși să simţi că nu ai încredere în ea? 

— Se întâmplă mereu. Pentru că mai există și 
alte criterii care intervin, pe lângă cinste și 
principii morale. Încrederea înseamnă mult mai 
mult decât siguranţa că o persoană te va minți 
sau nu. Să ai încredere în cineva înseamnă să fil 
ferm convins că acea persoană va avea grijă de 
ceea ce este important pentru tine, de nevoile 
tale, de posesiunile sau dorinţele tale. Indiferent 
ce interese ai avea, cineva în care ai încredere îţi 
va proteja ceea ce i-ai încredinţat. 

Le-am explicat în continuare: 

— Poţi să ai mai multe feluri de încredere în 
oameni — încredere emoţională, profesională, de 
ordin fizic, financiară, spirituală sau de alt fel. 
Chiar dacă persoana respectivă este una onestă, 
ai nevoie de mai mult de-atât pentru ca ea să-ți 
merite încrederea. Este vital, de asemenea, să al 
certitudinea că acea persoană va veghea asupra 
intereselor tale și le va proteja. Chiar și o 
persoană cu înalte calități morale se poate dovedi 
nedemnă de încrederea ta pentru simplul fapt că 
nu a reușit să facă anumite lucruri așa cum ţi-ai fi 
dorit tu să le facă. 

Să luăm, de pildă, cazul unui soț fidel, dar a 
cărui soţie este dezamăgită de incapacitatea lui 
de a răspunde nevoilor sale afective, sau cazul 
unui șef, onest, ai cărui angajați nu au încredere 
în el că îi va lua în serios sau că va reacționa 
pozitiv dacă merg la el cu o problemă. Sau cazul 


unui membru al unei echipe, o persoană integră, 
dar a cărei prestație este de slabă calitate. Există 
diverse feluri de încredere, în diferite tipuri de 
relații, raportate la diverse nevoi. Pentru a te 
simți în siguranţă într-o astfel de relaţie bazată 
pe încredere, există și alţi factori pe care trebuie 
să-i iei în considerare, pe lângă cinste și 
moralitate. 

În ceea ce privește aşteptările voastre de la Rick 
în calitatea lui de director executiv al companiei, 
nu cred că puteţi avea încredere că el vă va putea 
oferi lucrul de care aveţi nevoie. Iar lucrul de care 
aveţi cel mai mult nevoie în situaţia de faţă este 
să nu vă mai faceţi griji în legătură cu afacerea 
voastră. 

— Nici nu-ţi pot spune câte beculeţe mi se 
aprind în minte în clipa asta, a spus Colin. Le-aș 
putea numi un fel de „semnale de alarmă“. Nu 
mi-aș face niciodată griji că Rick ar putea frauda 
compania, de exemplu, însă nu am fost în stare 
să mă abțin să nu-mi fac griji pentru companie de 
când a preluat el conducerea. Mă tot întreb care 
va fi situaţia firmei în câțiva ani și cum o vol 
percepe atunci. Am momente când îmi fac o 
grămadă de griji, fără să pot pune exact degetul 
pe rană. 

— Ei bine, dă-mi voie să te ajut. Hai să 
analizăm întrebările. S-o luăm, de exemplu, pe 
prima. Pentru ca tu să ai încredere că cineva îți va 
putea satisface nevoile în cadrul unei anumite 
relaţii, trebuie să simți că acea persoană face un 
real efort să te asculte și să-ți înțeleagă nevoile. 
Trebuie să simți că acea persoană este capabilă să 
se pună în locul tău, indiferent de împrejurare. ȘI tu, 


și Shannon i-ați dat o notă mică la această 
întrebare. Dacă nu face eforturi să înţeleagă ce 
este important pentru voi doi, veţi ajunge să vă 
simţiți neînțeleși și nemulțumiți. Nu veţi putea 
sta deoparte și să nu vă faceți griji. 

— Da, am avut tot timpul senzaţia asta în ceea 
ce-l priveşte, a recunoscut Colin. În momentul în 
care ai folosit cuvintele să asculte, lucrurile au 
căpătat, brusc, sens. Odată, când am vrut să am 
cu el o discuție mai aprofundată despre esența 
culturii organizaționale și despre ceea ce e 
important pentru mine, Rick a început să-mi 
vorbească despre modul în care înțelege el 
această cultură organizațională și despre cum o 
va influenţa el ca lider. Îmi tot repeta că mă 
„înțelege“, dar nu părea interesat să audă părerea 
mea în legătură cu acest subiect sau să-i pese de 
ceea ce voiam eu. M-am simțit cumva dat 
laoparte, sau invizibil. La asta te referi? 

— Într-adevăr, am spus eu. Din ce-mi 
povestești tu, pare că încerca mai degrabă să te 
convingă el pe tine decât să încerce să-ți înțeleagă 
nevoile și dorințele referitoare la firmă. Drept 
care, înlăuntrul tău, ţi-ai dat oarecum seama că 
rămâneai „neînțeles“ de el. Când te simți 
neînțeles, simţi că nu poţi avea încredere în acea 
persoană din moment ce aceasta nu te înţelege cu 
adevărat și nu-și dă seama ce contează cu 
adevărat pentru tine. Prin urmare, îţi este 
imposibil să te detașezi de problemă. 

De fapt, am continuat eu, detașare este exact 
cuvântul potrivit, pentru că face trimitere la 
sentimentul pe care îmi place să-l aduc în discuţie 


când vine vorba de încredere, și anume la 
nepăsare. 

— Nepăsare? Cum mi-aş putea dori să fiu 
nepăsător? mi-a răspuns Colin. Doar este vorba 
de afacerea noastră. Niciodată nu am putea fi 
nepăsători în ceea ce o privește. 

— Nu m-am referit la o atitudine de nepăsare 
față de afacere. Ceea ce vreau să spun este că 
încrederea ta în Rick ar trebui să fie atât de mare, 
încât să nu simți nevoia de a fi tot timpul în alertă 
și de a-ţi face griji pentru companie. Poţi fi 
„nepăsător“ în sensul în care să nu trebuiască să 
îti „pese“ tot timpul de tine. Când avem încredere 
într-o persoană, nu mai simţim nevoia să ne 
păzim pielea sau să fim mereu în alertă pentru 
lucrul pe care i l-am încredinţat ei. Simţim că 
putem fi „nepăsători” în ceea ce privește lucrul 
respectiv pentru că acelei persoane îi va „păsa“ de 
el în locul nostru. 

Acest gen de nepăsare este cu totul altceva 
decât a fi nepăsător față de afacerea ta, am 
continuat eu. În realitate, înseamnă că îţi pasă 
atât de mult de ea, încât pui la cârma ei căpitanul 
potrivit, pe acela căruia îi pasă de ea la fel de 
mult pe cât îți pasă ţie, scutindu-te pe tine de 
orice grijă. 

De exemplu, în ultima jumătate de oră, cât de 
îngrijorat ai fost în privința banilor din contul 
tău? Deloc, nu-i așa? Aş spune că ai fost foarte 
„nepăsător“ în legătură cu această chestiune. Nu 
te-am văzut nici măcar o dată să-ți fi verificat 
soldul bancar. De ce? Pentru că ştii că banca are 
grijă de el. Ea are sisteme de alarmă, personal de 
pază, directori, reglementări şi diverse alte 


modalități de a-i „păsa“ de banii tăi în locul tău. 
Asta vreau să spun prin „nepăsare“. Există o altă 
persoană, una în care ai încredere, căreia îi pasă, 
în locul tău. De aceea ai angajat un director 
executiv, ca să poți trăi „nepăsător“. 

— Da, ai dreptate, a spus Colin. 

Iar Shannon a adăugat: 

— Am obosit să-mi tot fac griji în legătură cu 
direcţia în care se îndreaptă compania. După cum 
ne-ai explicat, problema noastră este într-adevăr 
una de încredere. Ar trebui să putem avea 
încredere în Rick, lucru care nu se întâmplă. 

— Nu am discutat decât despre una dintre cele 
cinci întrebări. Cred că dacă le trecem pe toate în 
revistă, veți putea descoperi și alte motive pentru 
care simţiți ceea ce simțiţi şi vă veți convinge de 
ceea ce eu cred că ar putea fi soluţia la problema 
voastră, am intervenit eu. 

— Cred că știu deja care este soluţia, a zis 
Shannon privindu-l pe Colin. 

Gestul lui aprobator mi-a spus tot ce aveam 
nevoie să știu despre ceea ce le trecea prin minte 
în acel moment. 

— Problema este că până acum nu am fost 
capabili să înțelegem exact motivele pentru care 
aveam acea senzaţie continuă de disconfort, a 
continuat Shannon. Rick muncește foarte mult şi 
este foarte bun în ceea ce face. Este extrem de 
competent, iar pe deasupra mai e și un tip 
absolut fermecător. Aşa că ne simțeam derutați. 
Dar acum, problema e clară. Este pur și simplu o 
chestiune de încredere. 

Mereu era câte ceva, a continuat ea. De 
exemplu, a venit cu niște idei pe care toată lumea 


le considera nemaipomenite, dar care nu 
corespundeau „stilului“ nostru de afaceri. Sau 
căuta să stabilească relații de afaceri cu genul de 
companii cu care noi în mod normal nu ne-am fi 
încurcat. Erau afaceri bune, nu zic nu, dar nu ne 
reprezentau pe noi. Deciziile lui arătau bine pe 
hârtie, dar multe dintre ele nu ni se păreau pur și 
simplu potrivite. Au existat mai multe incidente, 
numai că nu am pus lucrurile cap la cap ca s- 
ajungem la chestiunea încrederii. Dar ai perfectă 
dreptate, nu am simţit nicio clipă că ne-am putea 
detașa de afacere astfel încât să nu ne mai facem 
griji, să nu ne mai preocupăm de lucruri. 

— Fără a intra în prea multe detalii, dacă luăm 
în considerare întrebarea nr. 2, aceea despre 
„motiv“ sau „intenţie“, pariez că vă gândiţi ca 
Rick ţintea mai degrabă spre direcția pe care își 
dorea el s-o imprime companiei — că era vorba 
mai mult despre viziunea lui decât despre a 
voastră, am sugerat eu. 

— Daa, aşa am și simțit. Este compania noastră, 
a intervenit Colin. Dar simțeam că încetul cu 
încetul este pe cale să devină altceva decât ceea ce 
am construit noi, ceea ce ne-am dorit. Acum, că 
discutăm despre asta, îmi dau seama că ea 
devenea treptat mai mult compania lui Rick decât 
a noastră. Eu mi-am dorit ca el să o conducă, nu 
să o schimbe. Cred că intenţia lui avea de-a face 
mai mult cu propriile lui interese decât cu ale 
noastre. Până acum nu am analizat lucrurile din 
perspectiva asta. 

În acea zi, am stat mult de vorbă cu Colin și 
Shannon, încurajându-i să dea glas 
sentimentelor lor proaspăt conștientizate. Voiam 


ca ei să fie siguri de decizia pe care-o luaseră atât 
de rapid. Însă până la sfârșitul zilei, anulaseră 
deja şedinţa cu Rick din ziua următoare. Aveau 
alte întâlniri urgente în plan, cu avocaţii și cu cei 
de la Resurse Umane, pentru a pune la punct 
detaliile plecării lui Rick de la conducerea firmei. 
Odată ce lucrurile deveniseră limpezi, se 


conturase și drumul care trebuia urmat. 


LIMPEZIREA UNEI SITUAŢII TE POATE 
DETERMINA S4 A/SAU SA M/4ANCREDERE 


Este ceea ce s-a întâmplat în cazul lui Shannon 
și al lui Colin: chestionarul celor cinci întrebări 1- 
a ajutat să-și limpezească problema pe care o 
aveau în compania lor. Dar o astfel de claritate 
poate fi obținută și înainte de a angaja o persoană 
ca Rick, dacă știi ce să cauţi și la ce să fii atent. 
Dacă deja ai făcut o astfel de angajare, ca în cazul 
de mai sus, adesea problema poate fi remediată 
dacă știi pe ce să te axezi pentru a evalua nivelul 
de încredere și a construi încredere atunci când 
este cazul. Adesea, astfel de încercări de a 
remedia problema sunt încununate de succes. În 
caz contrar, vel ști că a venit vremea să pul capăt 
relației respective. 


Este mult mai ușor să construieşti încredere, s- 
o dobândești, s-o eviţi ori s-o recâștigi dacă știi 
ce să cauti. 


Este însă necesar să știi din capul locului ce 
anume să cauţi într-o relație, ca să știi unde trebuie 
să acționezi și să remediezi on să le elimini. Acesta 
era și scopul întrebărilor din cazul prezentat mai 


sus, care au de-a face cu dinamica pe care o vom 
analiza în continuare împreună, pentru a crea un 
model de acordare a încrederii de care partea 
raţională a creierului nostru să se poată folosi 
atunci când cea emoțională ne dă undă verde. 
Acest model te va ajuta să vezi limpede dacă 
(re)acordarea încrederii tale este sau nu 
oportună, ori poate îţi va dezvălui faptul că 
circumspecția ta ar putea fi cauzată mai degrabă 
de unele temeri sau probleme personale 
nerezolvate decât de un motiv întemeiat de a nu 
avea încredere. Ideea de bază este aceasta: Este 
mult mai ușor să construieşti încredere, s-o 
dobândești, s-o eviti ori s-o recâștigi dacă știu ce să 
cauţi. 

Când știm exact ce să căutăm, suntem mai 
pregătiți nu numai în contextul angajării și 
gestionării problemelor de personal, ci și atunci 
când: 


e O persoană singură trebuie să decidă dacă 
cineva are potenţialul de a fi un partener 
adecvat; 


e O persoană căsătorită încearcă să identifice 


problema reală din căsnicia sa; 


e La nivel de companie se încearcă rezolvarea 
unei probleme cu un distribuitor, cu un 
furnizor sau chiar cu unul dintre angajați; 


e Un părinte încearcă să fixeze niște limite 
unui copil sau unui adolescent, ori încearcă 
să discute cu el o anumită problemă de 


comportament; 


* Într-o afacere, vrem să știm asupra căror 
aspecte trebuie să ne concentrăm în materie 
de produse, de servicii, de angajaţi sau de 
mesaje publicitare pentru a clădi încrederea 
actualilor și potenţialilor clienți; 


e Un antreprenor încearcă să câştige 
increderea unor investitori; 


e O soție vrea să doarmă liniștită când soţul ei 
pleacă într-o călătorie, simțindu-se 
„nepăsătoare“, cu toate că el se află la mii de 
kilometri distanţă; 


e Un lider vrea să câştige încrederea echipei 
sale; 


e O clinică vrea să câştige încrederea 
pacienţilor și a comunității; 


e O biserică vrea să câştige încrederea 
enoriașilor săi; 


e Un agent de vânzări are de servit un client și 
de vândut un produs; 


e Un reprezentant al Serviciului Clienţi vrea să 
transforme un client furios într-un 
admirator înflăcărat al unui produs sau 
serviciu; 

e O organizaţie nonprofit vrea să câştige 


încrederea unor potenţiali fîinanţatori. 


Poate îţi vin în minte și alte împrejurări din 
viaţa ta, care nu se regăsesc pe lista mea. Te simți 
derutat pentru că nu poţi pune degetul pe rană, 


dar ești sigur că ceva nu e în regulă. Cele cinci 
întrebări cruciale care ne ajută să ne dăm seama 
dacă să mergem înainte sau să facem un pas 
înapoi se aplică absolut oricărui scenariu la care 
m-aș putea gândi, aşa că haideţi să le recapitulăm 
rapid, înainte de a le aborda în detaliu în 
următorul capitol al acestei cărți. Sunt aceleași 
cinci întrebări care i-au ajutat pe Shannon și pe 
Colin să capete instantaneu o viziune clară 
asupra situaţiei lor și pe care le-am luat drept 
model pentru această carte: 


1. Poţi avea încredere în cineva atunci când simți 
că nevoile tale sunt înţelese, corect percepute și 
luate în considerare. 

Oamenii sunt adesea prea egocentrici ca să-și 
bată capul măcar să înțeleagă care sunt nevoile 
tale și ce este important pentru tine. Poate din 
pricină că propriile lor nevoi contează pentru 
ei mai mult decât ale tale sau pentru că au 
propriile lor interese, uneori egoiste și 
distructive. Nu vei avea cu adevărat încredere 
într-o persoană până ce nu te vei simți înţeles 
de aceasta, până ce nu vei fl convins că acea 
persoană a înţeles realmente ce este important 
pentru tine, ce te face să suferi sau ce te face să 
te simți bine. Dacă respectiva persoană nu te-a 
ascultat cu suficient de multă atenţie și nu ţi-a 
confirmat explicit că te-a înţeles şi că este 
conștientă de nevoile tale, încrederea ta în ea 
va avea de suferit. Îţi va fi greu să te simţi 
„nepăsător“. 


2. Poți avea încredere într-o persoană atunci când 
simți că intențiile ei sunt orientate și în direcția 
ta, nu doar în direcția ei. 

O relaţie în care poți avea încredere este una în 
care partenerul este pregătit să te susțină și să 
te protejeze. În timp ce, în general, oamenii își 
urmăresc şi își apără propriile lor interese, cei 
în care ai încredere le vor urmări și apăra și pe 
ale tale. Ei nu vor face nimic care să te 
rănească. Chiar dacă îţi vor mai spune şi „nu“, 
îți vor dori întotdeauna, din toată inima, 
binele. Mai mult, atunci când le stă în putință, 
chiar și în lipsa ta, vor face tot ce este mai bine 
pentru tine, uneori chiar în detrimentul 
propriilor lor interese. Ei vor fi mereu de 
partea ta. 


3. Poți avea încredere în cineva atunci când 
consideri că posedă competența sau capacitatea 
necesară de a-ți proteja interesele și a se achita cu 
succes de sarcina pe care i-ai încredințat-o. 

Poate că cineva înțelege perfect care sunt 
nevoile tale și ceea ce contează mai mult 
pentru tine, și poate chiar îţi vrea binele, dar s- 
ar putea să-i lipsească abilitatea de a-și 
îndeplini cu succes rolul în cadrul relaţiei, 
indiferent că este vorba de abilități 
profesionale sau de competențe personale. 
Pentru a ne simți „nepăsători , avem nevoie să 
știm că nevoile noastre vor fi îndeplinite în 
mod adecvat, în modul în care ne așteptăm ca 
persoana investită cu încrederea noastră să o 
facă. Acea persoană trebuie să fie capabilă să-și 


îndeplinească misiunea care i-a fost 


încredinţată. Exact aşa cum a promis. 


4. Poți avea încredere în cineva care posedă 
caracteristicile sau calitățile individuale necesare 
pentru a duce la bun sfârșit treaba pe care 1-0 
încredintezi. 

O persoană cu caracter are la bază anumite 
trăsături fundamentale, cum sunt cinstea, 
loialitatea și integritatea. Fără aceste calități, 
încrederea nu poate exista; ele reprezintă 
trăsăturile „standard“, în lipsa cărora o 
persoană nu poate fi considerată demnă de 
încredere. Dar pe lângă acestea, mai sunt 
necesare multe altele pentru a inspira 
încredere într-o relație sau într-un context. În 
vreme ce într-un anumit context poate fi nevoie 
de compasiune, în altă situaţie poate să fie 
nevoie de curaj şi perseverenţă, și nu de 
compasiune. Sau dacă într-un anumit context 
lipsa ideilor preconcepute poate fi valoroasă, în 
altul poate îi vitală loialitatea față de anumite 
politici sau standarde. Trăsăturile de caracter 
necesare manifestării încrederii variază, dar 
prezența caracterului este întotdeauna un 
factor important. Calitățile individuale au şi ele 
importanţa lor. 


5. Poți avea încredere în cineva al cărui „istoric“ 
comportamental îl recomandă ca fiind apt să 
realizeze sarcina pe care dorești să i-o 
încredințezi. 

Mintea noastră întocmeşte hărți pentru a ne 
ajuta să „negociem“ cu lumea înconjurătoare. 


Acasă, când cobori treptele și faci la dreapta, 
ești sigur că vei ajunge în bucătărie, așa cum s- 
a întâmplat și în ziua precedentă. În mod 
similar, experiențele trecute ne ajută să ne 
creăm un fel de „hărți“ orientative. Când o 
persoană își respectă o promisiune față de noi 
sau răspunde în mod repetat nevoilor noastre 
într-un anumit mod, încrederea în ea se 
adânceşte. Când însă în istoricul 
interacțiunilor cu acea persoană există 
încălcări repetate ale promisiunilor făcute, se 
naște un soi de tipar al dezamăgirilor, iar 
încrederea în ea scade sau dispare. Practic, 
când te încrezi în cineva, o faci pe baza a ceea 
ce s-a întâmplat ultima dată când ai crezut în 
el. Comportamentul clădeşte așteptări, pozitive 
sau negative. Persoana respectivă este 
catalogată ca fiind demnă sau nedemnă de 
încrederea ta. 


În capitolele următoare, vom examina temeinic 
chestiunea încrederii interpersonale, analizând 
pe rând cele cinci elemente fundamentale ale 
sale: înţelegerea, motivul sau intenţia, abilitățile 
sau competențele, caracterul și istoricul 
comportamental. Vom analiza trăsăturile de 
caracter, comportamentele, abilitățile şi 
atitudinea necesare pentru a transpune în 
practică aceste cinci elemente, pentru a le detecta 
prezența, a le experimenta și a le aplica în 
relațiile noastre și în orice alt domeniu al vieții 
noastre. Cu cât vom putea identifica şi înțelege 
mai bine aceste elemente-cheie, cu atât le vom 


putea observa mai bine la alții și le vom putea trăi 


noi înșine. Aceste cunoștințe ne vor ajuta să ne 
dăm seama ce anume să căutăm la ceilalți pentru 
a putea decide în cine să avem încredere, astfel 
încât să ne bucurăm de relaţii bazate pe încredere 
și să căpătăm o mai mare abilitate de a evita 
persoanele sau situaţiile care ne-ar putea face 
Tău. 


PARTEA A DOUA: 


CELE CINCI 
ELEMENTE 


FUNDAMENTALE 
ALE ÎNCREDERII 


CAPITOLUL 4. 


Primul element 
fundamental al 
increderii: 
Intelegerea 


Să zicem că eşti negociator de ostatici în cadrul 
FBl-ului și că prezenţa ta este solicitată de 
urgenţă. Un atentator sinucigaș a luat ostatici 24 
de clienți într-o bancă din centrul orașului 
Chicago și și-a prezentat revendicările. Poliţia a 
luat legătura cu el și l-a informat că va trimite pe 
cineva cu care să discute despre cererile sale și 
despre cum pot fi ele rezolvate. lar acea persoană 
ești chiar tu. Ce faci în cazul ăsta? 

Dacă judeci la fel ca majoritatea oamenilor, știi 
exact ce al spune: „Ce-o fi fost în capul tău, 
Jason? Situaţia asta e stupidă și o să se termine 
rău. Nu poţi scăpa de-aici, o să sfârșești prin a fi 
ucis. Dă odată jos vesta aia de pe tine şi fă ce 
trebuie pentru ca lucrurile să se încheie cu bine“. 


Dacă vrei să faci pe cineva să aibă încredere în 
tine, nu începi prin a-l convinge că tu ai 
dreptate. 


Tu ştii ce trebuie făcut. Ştii care este alegerea 
inteligentă, cel puţin din punctul tău de vedere 


sau al celor mai inteligenți oameni. Prin urmare, 
știi că misiunea ta este să-l faci pe atentator să 
aibă încredere în felul tău de a gândi, să asculte 
de logica ta convingătoare, să fie de acord cu 
soluţia propusă de tine și să iasă cât mai repede 
pe ușa acelei bănci. Îl vei convinge că este cel mai 
înțelept lucru pe care-l poate face, iar el se va 
conforma. Crezi că persuasiunea este cea mai 
bună strategie, nu-i aşa? Nu trebuie decât să-i 
deschizi ochii. 

Ei bine, nu. 

Nu și dacă înţelegi dinamica încrederii. În 
realitate, dacă tu ai fi fost negociatorul de ostatici 
și ai fi urmat scenariul de mai sus, probabil că în 
mintea ta deja ai auzi detunăturile exploziilor. 
De ce? Pentru că știi foarte bine că nu prin 
persuasiune poți determina pe cineva să aibă 
încredere. Cunoști dinamica încrederii şi știi bine 
că pentru a face pe cineva să aibă încredere în 
tine nu începi prin a-l convinge că tu ai dreptate. 
De fapt, nu începi prin a-l convinge de niciunul 
din adevărurile tale. Într-o astfel de situaţie nu 
funcționează nici persuasiunea, nici logica, nici 
enumerarea faptelor, nici argumentele 
inteligente și solide care îl vor face negreșit să-și 
dea seama de superioritatea abordării tale. 
Pentru a face pe cineva să aibă încredere în tine, 
nu începi prin a-l convinge că ai dreptate sau că 
ești deştept, nici măcar că eşti demn de 
încrederea lui. 

Începi prin a-l convinge că îl înţelegi. 


DE UNDE INCEPE INCREDEREA 


Ca să câștigi încrederea unei alte persoane, 
trebuie să începi să o asculți și să o înţelegi — să 
afli ceea ce își dorește și ce simte —, pe scurt, să 
afli ce e important pentru ea. Ţinta este să ajungi 
să o cunoști, nu să o convingi. Oamenii au nevoie 
să se simtă înțeleși pentru a putea oferi cuiva 
încrederea lor. Nu obţii încrederea cuiva 
încercând să-l convingi să aibă încredere în tine; 
încrederea se naște în acea persoană odată cu 
sentimentul că a fost înțeleasă. 

Chris Voss, negociator de ostatici în cadrul FBI 
în viața reală, ne explică: „De fiecare dată când 
lucrez cu persoane cu funcții de conducere sau cu 
studenţi care își doresc să-și dezvolte astfel de 
abilități, insist asupra faptului că cheia 
succesului într-o negociere nu constă în a avea 
dreptate, ci în a avea atitudinea potrivită“? lar 
atitudinea la care se referă Voss este aceea de 
profundă empatie — să asculți acea persoană și 
să o faci să înțeleagă că o înţelegi. 

Când o persoană se simte înțeleasă, are loc un 
fenomen de-a dreptul miraculos. Creierul său 
începe să se transforme, să treacă de la o stare 
neutră sau reținută, ori chiar de împotrivire, la 
una de deschidere. El intră într-o stare de 
receptivitate care-i permite persoanei să se 
deschidă în faţa ta și iată, primul pas spre 
câștigarea încrederii este făcut. Practic, este 
vorba în egală măsură de o reacţie fizică și 
chimică, dar și de una la nivel psihic și spiritual. 


Nu obţii încrederea în cineva încercând să-l 
convingi să aibă încredere în tine; încrederea 


se naște în acea persoană odată cu sentimentul 
că a fost înţeleasă. 


Științele cognitive ne învață că suntem 
construiți în așa fel încât manifestăm deschidere 
la ideea de a ne încrede într-o persoană atunci 
când simțim că aceasta ne înțelege, când ne 
simțim oglindiţi în ea. Într-o oglindă, vedem 
reflexia a ceea ce suntem, iar la un nivel mai 
profund de comunicare între doi indivizi, faptul 
de a fi capabil să trimiti către celălalt propria-ți 
reflexie spune: „Ie văd. Te aud. Știu cine eşti“. lar 
acest lucru induce un sentiment de siguranţă. 

Un exemplu perfect al acestui comportament îl 
constituie acel dans al oglindirii dintre mamă și 
bebelușul ei. Baza conexiunii lor emoţionale este 
creată atunci când bebelușul își vede oglindite pe 
faţa mamei propriile sale expresii faciale. 
Creierul eliberează oxitocină, înlesnind formarea 
relației de ataşament. Acesta este dansul 
oglindirii. Este vorba practic de oglindirea înapoi 
a ceea ce ne spune acea persoană, prin care noi îi 
transmitem el: „Te văd, te aud cu adevărat“. Când 
se petrece acest lucru, are loc o schimbare de 
ștafetă între cele două părți ale creierului. 
Creierul limbic, emoțional, preia controlul 
asupra creierului reptilian, „primitiv“, guvernat 
de frică, sediul neîncrederii și al lipsei de 
receptivitate. Când ne simțim înțeleși, teama și 
împotrivirea noastră scad şi devenim mai 
receptivi. Suntem capabili să ascultăm mai cu 
atenție, să gândim mai limpede, să judecăm mai 
logic, să fim mai raţionali şi să purtăm o 
conversaţie cu un potenţial productiv mai mare. 
Primul pas constă întotdeauna în a ne simți 


înțeleși. Neuronii-oglindă și-au făcut treaba, 
înlesnind comunicarea și apropierea emoțională. 

Haideţi să aplicăm aceste lucruri la situaţia cu 
ostaticii. În loc să spună, „Dă-ţi vesta aia Jos, lasă 
bomba și haide să ne comportăm inteligent“, 
negociatorul încearcă o abordare diferită: 

— Bună, numele meu este Josh și am fost 
trimis aici ca să înțeleg despre ce este vorba. Pe 
tine cum te cheamă? 

— David. 

— Salut, David. Ce se petrece? Spune-mi cum 
de ai ajuns în situaţia asta. 

Cu o astfel de abordare, conversaţia capătă 
alura unui dans lent. Încet-încet, atentatorul 
dezvăluie câteva informaţii în plus despre el 
însuși, despre ce s-a întâmplat și despre 
circumstanțele care l-au adus în situația 
respectivă. Între el și mediator se înfiripă un 
dialog care permite deschiderea unei mici 
ferestre către construirea încrederii. O fereastră 
care, valorificată de negociator, îi va permite să 
găsească o soluţie acceptabilă din punctul de 
vedere al atacatorului și să depășească acea criză. 
Acest dans a clădit încredere. Este o investiţie în 
relaţie. 

Adu-ţi aminte de cazul de care ţi-am vorbit în 
Capitolul 1. Președintele ajunsese la limita 
răbdării. Creierul său nega pur şi simplu 
posibilitatea de a mai avea încredere. Era pe cale 
să iasă, la propriu și la figurat, din peisaj. 

Dar când l-am întrebat ce a simțit când 
directorul executiv l-a tratat cu dispreţ, a cedat 
puţin. Cineva chiar dorea să-l „cunoască“, dorea 
să știe cum îl afectase experienţa. Întrebarea mea 


îi arătase că, spre deosebire de directorul 
executiv, cineva dorea să afle cum s-a simţit el în 
acea relație. Eram interesat de ceea ce el gândea 
și simțea. Acea întrebare neînsemnată care-i 
semnala că „sunt interesat să te cunosc“ l-a făcut 
să se oprească. L-a ajutat suficient cât să lase 
garda jos şi să-și permită să simtă ceva, după cum 
i-o dovedea bărbia tremurândă. Când a reînceput 
să vorbească, nu am făcut altceva decât să dau din 
cap a aprobare şi să-i oglindesc suferința rostind 
doar câteva cuvinte: „Trebuie să fie groaznic să te 
simți așa. Probabil că te simţi respins cu totul 
când ești tratat astfel“. După ce am spus asta și el 
a început să ne dezvăluie mai multe din emoţiile 
care-l încercau, directorul executiv a putut să-l 
vadă în cele din urmă și să-şi dea seama în sfârșit 
cât de mult rău îi făcuse fără a-și da seama. 

lar astfel fuseseră încurajate să iasă la 
suprafață sentimentele de compasiune și de 
empatie ale „agresorului“, făcându-l să-şi ceară 
iertare şi să spună că nu vrea să-l mai facă 
vreodată să se simtă aşa. Practic, mesajul 
transmis era: „Îţi văd suferinţa și înţeleg prin ce 
te-am făcut să treci. Regret acest lucru și îmi 
doresc să schimb lucrurile“. În acel moment s-a 
creat baza pe care se putea reclădi încrederea, cei 
doi ajungând în final la o înţelegere. 

În rugăciunea atribuită Sfântului Francisc din 
Assisi, acesta spunea: „Doamne, ajută-mă ca mai 
curând... eu să-i înțeleg pe alţii decât eu să fiu 
înțeles“. Acest lucru are, de fapt, de-a face cu 
neuroștiința cognitivă. Degeaba spui ce ai de 
spus dacă nu te ascultă nimeni. A spune ce ai „pe 
suflet“ nu te-ajută cu nimic dacă nu există cineva 


care să plece urechea la spusele tale. lar oamenii 
au tendința să te asculte după ce se simt ei înșiși 
ascultați. Fie că este vorba de managerul unei 
mari corporaţii, de atacatorul de care depinde 
viaţa ostaticilor sau de un copilaș de câțiva 
anișori, fiecare vrea să fie cunoscut și înțeles 
înainte de a lua în considerare perspectiva 
celuilalt. 

Unul dintre prietenii mei, psiholog de profesie, 
a trebuit la un moment dat să aibă grijă singur 
câteva zile de fetița sa de şase ani, cât timp soţia 
lui era plecată în vizită la părinţii ei. Într-una 
dintre  dimineţi, când se pregătea pentru 
programul din ziua respectivă, la câteva minute 
după ce-i spusese fetiţei sale de șase ani să se 
pregătească de plecare, s-a dus în camera ei și a 
găsit-o pierzând timpul, fără să facă nimic în 
vederea pregătirii pentru plecare. 

— Millie, a zorit-o el, doar ţi-am spus că 
trebuie să plecăm. Încalță-te și pregăteşte-te să te 
urci în mașină. Dacă nu plecăm acum, vom 
întârzia. 

S-a dus apoi să mai facă nu știu ce și, când a 
revenit, fetița tot nu dădea vreun semn că ar fi 
avansat vreun pic cu pregătirile. 

Frustrat, a apostrofat-o pe un ton ridicat: 

— Millie, ţi-am spus că trebuie să plecăm, iar tu 
nu ești gata. Ce înseamnă asta? 

Fetiţa a început să plângă și i-a întors spatele. 
Tatăl a simțit cum se enervează și mai tare, dar 
apoi s-a oprit. 

— M-am întrebat, mi-a spus el, ce aş fi făcut 
dacă ar fi fost vreunul dintre pacienții mel. Și 


atunci am înțeles brusc. 


S-a dus la ea, s-a așezat jos, lângă ea, a cuprins- 
o cu un braţ pe după umeri, a privit-o drept în 
ochi și i-a spus: 

— Ţi-e dor de mami, nu-i așa? 

Fetița s-a oprit imediat din plâns şi s-a cuibărit 
în brațele lui, suspinând. 

— Şi mie mi-e dor de ea, i-a spus el. Și mie mi-e 
dor de ea. 

A mai plâns câteva minute, apoi a sărit brusc în 
sus, spunându-i: 

— Să ne grăbim, tati! Trebuie să mergem la 
școală! 

Ce s-a întâmplat acolo? Este vorba fix de 
aceeași dinamică în urma căreia preşedintele 
consiliului și directorul executiv au ajuns să aibă 
din nou încredere unul în celălalt și să continue 
colaborarea. Aceeaşi dinamică prin care 
negociatorul FBI a reușit să soluţioneze cu succes 
criza ostaticilor. Aceeași dinamică pe care o 
experimentează relaţiile de cuplu stabile, mai 
ales în momentele de conflict major. Aceeași 
dinamică pe care, într-o relație de bună calitate 
între părinți şi adolescenți, părinții o 
experimentează în interacțiunile cu fiii/fiicele 
lor, care nu mai sunt nici copii, dar încă nici 
adulți. Şi aceeași dinamică pe care o regăsim în 
cadrul companiilor și al organizațiilor prospere 
în relația cu clienţii și cu ceilalți actori implicați: 
A fost vorba pur și simplu de încrederea care se 
poate clădi în momentul în care cineva se simte 
înțeles. Acea încredere care ne ajută să ne dăm 
seama când interlocutorul nostru înțelege ce 
simțim, ce ne dorim, ce este important pentru 
noi și multe altele. 


SA ÎNŢELEGI INSEAMNA MAI MULT DECAT SA 
ASCULŢI 


La începuturile cercetărilor sale legate de 
psihoterapie, Carl Rogers a demonstrat că putea 
să obţină rezultate clinice doar ascultându-l pe 
pacient, dar în așa fel încât această ascultare să 
reflecte trăirile acestuia, făcându-l să se simtă 
„auzit“. În prezent, eficiența acestui tip de 
ascultare a fost deja demonstrată şi în multe alte 
contexte — în viața de cuplu și în parenting, în 
colectivele de muncă, în medicină, în vânzări, în 
departamentele de Relaţii cu clienţii și în alte 
domenii. 

Zilele trecute, unul dintre prietenii mei, 
sesizând o problemă la una dintre portierele noii 
sale maşini pe care de-abia și-o cumpărase, a 
sunat la Relaţii cu clienții pentru a reclama 
problema. Departamentul respectiv, deja la 
curent cu acea defectiune la modelul cu pricina în 
urma primirii mai multor reclamaţii, a promis că 
va trimite pe cineva la domiciliul clientului 
pentru a remedia problema. Prietenul meu a fost 
plăcut surprins de această soluționare rapidă, dar 
ceea ce l-a surprins și mai tare a fost empatia 
manifestată de mecanicul trimis să facă reparația. 
Uitându-se la portiera defectă, acesta a spus: 
„Groaznic, nu ar fi trebuit să treceţi prin aşa ceva. 
Trebuie să fie tare neplăcut să te confrunți cu o 
defecţiune la o mașină nouă-nouţă! O voi 
remedia de îndată, dar îmi pare tare rău că s-a 
întâmplat așa“. 

Prietenul meu i-a fost recunoscător 
mecanicului pentru reparația făcută, dar mai ales 


pentru înțelegerea și empatia pe care acesta le 
manifestase față de el. O defecțiune la o mașină 
nouă constituie, desigur, o neplăcere minoră în 
comparație cu alte experiențe de-a dreptul 
dureroase cu care ne confruntăm în viaţă. Însă 
faptul că prietenul meu se simţise înțeles, chiar 
dacă subiectul era unul mai degrabă neînsemnat, 
dovedește totuși ce efect puternic poate avea, în 
general, o ascultare empatică. Momentele în care 
ne simțim înțeleşi ne rămân fixate în memorie. 
Gândeşte-te câtă încredere are acum prietenul 
meu în acea firmă. Și mai gândește-te și la 
încrederea creată în situaţii cu mize mult mai 
mari din viața noastră, atunci când simțim că 
cineva ne înțelege în cele din urmă, că cineva în 
sfârşit „pricepe. Pot surveni momente 
memorabile. 

Pentru ca cineva să se simtă înțeles, este nevoie 
de mult mai mult decât de o ascultare pasivă. 
Ascultarea nu constituie decât un prim pas, o 
abilitate interpersonală care pune bazele și 
dezvoltă sentimentul de a fi înțeles de cineva. Dar 
să fii cu adevărat înţeles, de așa manieră încât să 
ajungi să ai încredere în acea persoană, acest 
lucru se petrece doar atunci când interlocutorul 
acționează în funcție de ceea ce a înțeles despre 
tine și tu ajungi să spui „Uau, omul ăsta chiar m- 
a înțeles. A înțeles perfect de ce am eu nevoie“. 
Prin ascultare, o persoană învaţă s-o cunoască pe 
cealaltă, iar apoi această cunoaștere ajunge să 
influențeze acțiunile viitoare ale celuilalt. Vom 
aprofunda mai departe tipul de acţiuni care 
dovedesc că ascultarea a fost eficientă. Dar ideea 
este că: 


Nu putem niciodată acţiona astfel încât să 
inspirăm cuiva încredere dacă nu înţelegem ce 
anume simte, gândeşte, dorește acea persoană, 
care-i sunt nevoile și temerile. 


După cum spune unul dintre versetele mele 
preferate din Biblie: 


Cel ce răspunde la vorbă înainte de a fi ascultat-o 
este nebun și 
încurcat la minte. (Pilde, 18:13) 


Termenul ebraic pentru „ascultare“, shama, 
poate fi tradus și prin „înţelegere“. 

De foarte multe ori, încercarea noastră de a 
oferi cuiva ceea ce credem că așteaptă de la noi 
eșuează, pentru că ceea ce noi oferim nu i se 
potriveşte acelei persoane, nu corespunde 
dorințelor sau nevoilor sale reale. Gândește-te la 
cineva care simte că-și iubește din toată inima 
partenerul de viață și într-o zi ajunge acasă, 
găseşte un bileţel pe care scrie, „Adio, plec. Totul 
s-a sfârșit între noi“, după care se întreabă uimită 
ce s-o fi întâmplat, pentru că în mintea ei 
considera că se descurca foarte bine cu „iubirea“. 
Dar, de fapt, nu era vorba de o iubire bazată pe o 
înţelegere autentică, unica bază a increderii. 

Dar să revenim la Colin și la Shannon. Rick a 
dat greş în stil mare, neînțelegând deloc 
dorințele celor doi privind compania lor. El a fost 
mai preocupat să le demonstreze ceea ce el putea 
face pentru afacerea lor. Cu toate că nu l-am 
cunoscut, parcă-l aud, pentru că l-am întâlnit de 
o mie de ori sub o mie de chipuri diferite. Este 
acea persoană care, atunci când încerci să-i 


împărtășești ceva important pentru tine, percepe 
vorbele tale doar ca pe un semnal pentru a începe 
să vorbească despre sine, despre opiniile sale, 
despre viaţa sa ori despre oricare alt subiect 
personal. lar aceasta este esența pierderii 
încrederii: 


Când nu reușim să înțelegem pe cineva la un 
nivel profund, îi comunicăm în mod inconștient 
că nu suntem, de fapt, interesaţi decât de propria 
noastră persoană. 


Rick cu siguranţă că nu ar fl spus așa ceva cu 
voce tare, ba probabil că nici nu ar îi crezut așa 
ceva. Din tot ce mi-au povestit Colin și Shannon, 
el chiar manifesta interes faţa de ei și de 
compania lor. Dar își manifesta interesul într-un 
fel care i se părea potrivit lui. În felul lui, pe baza 
unor opinii personale, care-l determinau să se 
folosească de metode personale. lar această 
abordare nu constituie niciodată calea prin care 
transmiţi cuiva că a fost înțeles. Dimpotrivă, o 
astfel de atitudine îl face pe celălalt să se simtă 
singur, neînțeles, sentimente care sunt complet 
opuse celui de încredere. 

Pentru că în loc să asculte, s-a străduit să 
convingă, Rick a pierdut încrederea celor doi 
soți. Fusese angajat pentru a conduce compania 
lor, în felul în care doreau ei, servindu-se de 
abilităţile lui. Însă el nu înţelesese nicio clipă 
principiile după care se ghida această companie. 
El conducea o altă companie decât cea pe care 
fusese angajat să o conducă. Fără să-și dea seama, 


raportase compania la persoana lui și ținuse cont 


prea puţin de viziunea celor doi soţi. Fusese cea 
dintâi încălcare a încrederii pe care proprietarii 
companiei o investiseră în el. 

În fiecare zi șefi, părinţi, parteneri de viaţă, 
medici, politicieni și alte categorii de persoane 
fac același lucru. Abilitatea de a-ţi da seama când 
ți se întâmplă ţie asta este crucială pentru a şti în 


cine să al încredere. 


Să luăm câteva exemple: 


e Te străduieşti să-i explici șefului tău motivul 
pentru care un anumit lucru nu 
funcționează, iar el pare că nu te aude. 
Continuă să-ți spună de ce ar trebui ca acel 
lucru să funcţioneze fără probleme şi să-ți 
impună să procedezi după cum zice el. 


e Incerci să-ți faci soția să înțeleagă felul în 
care comportamentul ei te rănește și te face 
uneori să te simți, iar ea te contrazice. 


e Îți petreci timpul cu un iubit pe care îl 
găsești extrem de plăcut și de fermecător, 
dar realizezi la un moment dat că nu te 
cunoaște mai deloc și că te face să te simți 
„singură“. 


e Încerci să-i descrii doctorului simptomele 
tale, dar el te examinează superficial, părând 
să-ți fi pus deja un diagnostic, făcându-te să 


te simți „ignorat“. 


e Încerci să-i spui partenerului de afaceri că 
nu-și face partea lui de treabă, dar el este 


incapabil să înţeleagă cum te simți tu 


muncind pentru doi. 


e Suni la Relaţii cu clienții și după ce le explici 
de trei ori în ce constă problema, ți se repetă 
încontinuu același lucru: „Dacă procedezi 
așa, ar trebui să funcţioneze“. 


e Treci printr-o situaţie dificilă şi încerci să 
stai de vorbă cu un prieten apropiat, care îţi 
oferă imediat sfaturi sau, și mai rău, îţi 
spune: „Da, știu cum e. Eu, când am pățit 
asta...“ 


Să le comparăm apoi cu următoarele: 


e Șeful îți spune: „Înţeleg că ceea ce ţi-am spus 
să faci nu funcţionează. Probabil că te 
irustrează. Ajută-mă să înțeleg unde te 
împotmolești. Explică-mi de ce propunerea 
mea nu este una potrivită, ca să pot să 
înțeleg și să te ajut să găsești o soluție“. 


e Soția îți spune: „Așadar, ai impresia că acord 
mai multă atenție muncii și prietenelor mele 
decât ție, ca și cum ele ar fi pe primul plan, 
iar tu te simți de multe ori singur, ca şi cum 
tu ai conta mai puţin pentru mine decât ele. 
E îngrozitor“. 


e Jubita/iubitul îţi spune: „Mi-ai spus că te-ai 
mutat aici pentru că acasă situația devenise 
dificilă. Poţi sa-mi dai mai multe detalii? 
Care era, de fapt, problema? Trebuie să fi 
fost una destul de serioasă dacă te-a făcut să 
te muţi în celălalt capăt al țării“. 


e Doctorul îţi spune: „Dă-mi voie să mă asigur 
că am înțeles corect. Uneori, durerea apare 
lent și se intensifică, alteori este intensă din 
start. De câtă vreme te confrunţi cu aceste 
dureri?“ 


e Partenerul tău de afaceri îți spune: „Inteleg 
că simţi ca muncești mult prea mult și că te 
dezamăgesc pentru că nu mă achit de partea 


mea de sarcini!“ 


e Angajatul de la Relaţii cu clienţii îţi spune: 
„Trebuie să fie frustrant când urmezi corect, 
pas cu pas, instrucțiunile, iar aparatul tot nu 
funcționează. la să vedem care ar putea fi 


cauza“. 


e Prietenul tău îți spune: „Vai, trebuie să te fi 
simţit groaznic când ţi-a făcut asta, ca și cum 
tot ce ai făcut tu până acum nici n-ar fi 


contat“. 


Poţi simți cu siguranță diferența dintre 
enunțurile din prima listă și cele din cea de-a 
doua. Cheia acestor diferenţe este aceea că în 
momentul în care ne simţim  înţeleși, 
conversațiile noastre devin productive. Ne dăm 
mai bine seama de ce anume au nevoie ceilalți, 
care este adevărata problemă, sau nu este. 
Uneori, oamenii nu simt nevoia de nimic altceva 
decât să se simtă ascultați. Puţine lucruri îți pot 
produce mai multă frustrare decât acela de a 
simți că nu ești ascultat atunci când vorbeşti 
despre o chestiune importantă pentru tine. 


Să nu crezi însă că doar „ascultarea“ și 
„oglindirea“ sunt suficiente sub aspectul clădirii 
încrederii; pe lângă sentimentul de a ne simți 
înțeleși mai există și alte rațiuni pentru care 
avem nevoie să fim auziți. După cum am văzut, 
primul pas constă în stabilirea unei conexiuni, 
fundamentul unei legături de încredere, care 
începe prin a fi înțeles de celălalt. Acesta este 
liantul care conferă stabilitate relației. Dar 
pentru a construi încredere, avem nevoie, de 
asemenea, să fim ascultați, astfel încât celălalt să 
știe de ce avem nevoie și să vină în întâmpinarea 
nevoii noastre în cadrul relaţiei respective. 

Atunci când cunoaștem bine pe cineva, știm ce 
anume îi place, care îi sunt nevoile, dorinţele și, 
lucru extrem de important, ce anume îl poate 
răni. Putem apoi transpune toate aceste 
informații în practică, acţionând potrivit nevoilor 
sale și evitând să-i provocăm suferinţă. 

Dacă Rick i-ar fi ascultat pur şi simplu pe Colin 
și pe Shannon și ar fi înțeles realmente cât de 
importantă era pentru ei păstrarea identității 
companiei, ar fi putut sugera o întâlnire lărgită în 
cadrul acesteia, unde i-ar fi putut întreba despre 
valorile și cultura organizațională a firmei pentru 
a găsi o modalitate ca acestea să fie încurajate în 
viitor. Ar fi putut organiza ședințe regulate astfel 
încât să obţină feedback pentru prestaţia lui în 
acea perioadă de tranziţie. l-ar fi putut invita să-l 
însoțească în vizite la producători şi distribuitori, 
pentru a învăța de la cei doi cum să 
interacționeze cu aceştia. 

Cred că dacă Rick i-ar fi abordat pe Shannon și 
pe Colin într-o astfel de manieră, aceștia s-ar fi 


simțit mult mai înțeleși. Șansele apariției 
încrederii ar fi fost mult mai mari. lar această 
abordare ar fi dovedit dorința sa de a-i înțelege, 
care l-ar fi determinat apoi să acţioneze în 
consecinţă. 


ÎNȚELEGEREA ESTE MAI MULT DECÂT 
RELAȚIONARE 


Înțelegerea celuilalt nu se limitează doar la 
relațiile interpersonale. Firmele și organizațiile 
fac și ele eforturi pentru a înțelege nevoile și 
dorințele clienților şi ale membrilor lor. De 
exemplu, în călătoriile mele de afaceri, eu prefer 
hotelurile care aparţin unui anumit lanţ hotelier. 
Cu toate că dispun de dotări ce pot fi găsite și la 
alte lanțuri hoteliere, există ceva diferit la 
acestea. Și, surprinzător, nici nu sunt cele mai 
scumpe hoteluri din categoria lor. Dar dacă am 
de ales, le aleg în defavoarea unora mai scumpe și 
mai luxoase. De ce? Pentru că acolo mă simt 
înțeles. Personalul îmi înțelege nevoile. Nu știu 
cum reuşesc ei să facă asta, poate cu ajutorul a 
milioane de chestionare și sondaje de opinie 
printre clienți sau al unui director care-și petrece 
sute de nopți pe an analizându-le, dar o fac. 

Este vorba de lucruri mărunte care mă atrag la 
aceste hoteluri. Au ținut cont de aspecte care sunt 
importante pentru mine. Sunt prizele de încărcat 
dispozitivele electronice la îndemână, și nu 
ascunse în spatele patului astfel încât să ai nevoie 
de săpături arheologice ca să le descoperi? Există 
spații de lucru în care să poţi realmente lucra? 
Există săli de conferinţă, plasate convenabil, care 


îmi sunt uneori necesare în munca mea pentru 
organizarea unei întâlniri de lucru? Există în 
camere un colț dedicat preparării cafelei, bine 
aprovizionat? Ce ofertă de mâncare există la 
orele la care oamenii aflați în călătorii de afaceri 
au într-adevăr nevoie să mănânce? Răspunde 
cineva prompt când suni la recepţie? Este fierul 
de călcat curat, fără resturi arse lipite pe talpă de 
la hainele fostului client, care să-mi distrugă mie 
hainele? Sunt etichetele de pe sticlele de șampon 
și de gel de duș lizibile fără ajutorul unui 
microscop și în cantitate suficientă? Sunt pernele 
suficient de înalte? 

Și această înșiruire ar mai putea continua. Sunt 
însă și hoteluri în care stau câteodată și mă 
întreb: „Oare proprietarul acestui hotel a locuit 
vreodată efectiv în el? Are vreo idee despre 
nevoile clienților săi? Cazaţi-mă, vă rog, la cel 
mai ieftin hotel, dacă acolo mă simt înțeles!“ 


Marile afaceri se bazează pe o relaţie empatică 
și profundă cu clienții. 


Marile afaceri se bazează pe o relaţie profundă 
cu clienţii, empatică. Este o relație în cadrul 
căreia clienții sunt înțeleși, simt că le sunt 
cunoscute nevoile. lar odată ce consumatorul se 
simte înţeles și nevoile îi sunt satisfăcute, devine 
un client mulțumit. În consecinţă, următoarea 
dată când, de exemplu, trebuie să călătorească, se 
asigură că agenția de voiaj îi face rezervarea strict 
la un anumit hotel. De ce? Pentru că are pur și 
simplu încredere în acel lanț hotelier. Ştie că se 
va bucura de toată atenția din partea 


personalului și nu mai are nici cea mai mică 


preocupare în privința cazării. E sigur că totul va 
decurge perfect. 

Un alt exemplu: Chick-fil-A este o companie 
nemaipomenită, cu care am avut privilegiul să 
lucrez multă vreme. Ei au câștigat, cu siguranţă, 
încrederea tuturor clienților care le-au călcat 
vreodată pragul și care le adoră produsele. 
Motivele acestei încrederi sunt multiple, iar unul 
dintre ele ar fi acela că Chick-fil-A își dă toată 
silința să înțeleagă nevoile clienților săi și să 
pună în practică soluţii care să le satisfacă 
nevoile. Ei se preocupă mult de aceste nevoi. lată 
exemplul meu preferat. 

Închipuie-ţi că eşti o mamă îngrozitor de 
ocupată, mereu pe fugă, care, plecând de la 
cabinetul doctorului, îți urci în minivan cei trei 
copii — de doi, de cinci și de șapte ani — cu 
intenţia ca în drum spre casă să vă opriţi să luaţi 
masa la Chick-fil-A. Însă brusc, începe să toarne 
cu găleata. Nu te gândeşti decât la cum vei scoate 
copiii din mașină ca să ajungeţi în restaurant fără 
să vă faceți leoarcă. Te rogi ca ploaia să înceteze 
până ajungeti la destinaţie. 

Dar n-ai norocul ăsta. Aștepţi câteva clipe în 
parcare, sub ploaia torențială. Ai putea comanda 
de la drive-in, dar parcă ai fi vrut să închei acea zi 
istovitoare cu o masă în toată regula. Deodată, 
cineva îți bate în fereastră. Șeful de tură 
împreună cu un angajat au venit cu două umbrele 
imense de golf ca să vă conducă din parcare în 
restaurant fără să vă udați deloc. 

Pare prea frumos ca să fie adevărat. Dar este 
real. Te simți atât de bine înțeleasă — ca și cum 
oamenii aceia ar fi știut exact cât de stresantă 


fusese ziua ta și de ce aveai nevoie —, încât 
încrederea în ei este consolidată pentru 
totdeauna. O încredere nețărmurită. 

Acesta nu este doar un exemplu de acţiune 
empatică — adică de acțiune care are la bază 
înţelegerea reală a nevoilor clienților —, ci este și 
un exemplu nemaipomenit al modului în care 
cultura unei companii încurajează şi construiește 
încrederea în ea prin fiecare acţiune a sa, de la 
felul în care își tratează angajaţii până la salvarea 
unei mămici din ploaie. Acei oameni își petrec o 
mulțime de timp încercând să evalueze fiecare 
experiență în parte din punctul de vedere al 
clienților și identificând modalităţile prin care 
pot interveni în cadrul acelei experiențe pentru a 
veni în întâmpinarea nevoilor acestora, nevoi pe 
care au ajuns să le cunoască bine. lar o astfel de 
abordare creează „fani înfocați“, după cum îi 
numește Ken Blanchard. 

Ar mai fi multe de spus cu privire la filosofia 
companiei Chick-fil-A. De altfel, empatia 
manifestată față de clienți ar putea fi doar o 
tehnică de vânzare, un instrument. Dar acestor 
oameni chiar le pasă. Obiectivul suprem al 
corporației prevede „o influență pozitivă asupra 
tuturor celor care vin în contact cu compania 
Chick-fil-A“. Este o firmă autentică, de la primul 
până la ultimul angajat, o afacere deținută și 
condusă de trei generații din aceeași familie, a 
cărei tradiție presupune punerea în slujba 
celorlalți. Ei caută să angajeze numai persoane 
dispuse să se pună în slujba altora şi au ales 
această industrie a restaurantelor pentru a-și 
pune în practică filosofia. Capacitatea lor de a 


înțelege, de a-și oferi ajutorul și de a le păsa de 
ceilalți este reală și profitabilă atât pentru clienți, 
cât și pentru ei înșiși. 

Pentru ca empatia să genereze încredere, ea 
trebuie să fie autentică. Și nu un simulacru, o 
exprimare stereotipă, așa cum se întâmplă în 
cazul unor departamente de Relaţii cu clienții. 
Trebuie să-ţi pese cu adevărat. Se mai întâmplă 
însă şi să ne pese cu adevărat și tot să nu reuşim 
să înțelegem sentimentele sau nevoile celuilalt. 
Să fii empatic înseamnă să te pui în locul celuilalt 
și să te identifici cu experienţa trăită de el. 

Acest comportament corespunde principiului 
biblic al iubirii, așa cum este el definit în „Regula 
de Aur“: 


Tratează-i pe ceilalți așa cum ai vrea să fii tu 
tratat. 


Dacă ai fi o mamă care nu-și vede capul de 
treburi, blocată cu trei copilași sub o ploaie 
torențială, ti-ar prinde bine o mână de ajutor, 
nu? Prin urmare, trateaz-o pe acea mamă exact 
aşa cum ai vrea să fii tu tratat. Regula de Aur se 
bazează pe empatie, pe înțelegerea celuilalt — a 
situației in care se găsește, a nevoilor, a 
dorințelor și problemelor sale —, apoi pe 
satisfacerea acestor nevoi la fel cum ţi-ai dori și 
pentru tine dacă te-ai afla într-o situație similară. 

Nu știu cine s-o fi gândit prima dată la 
problema mamelor cu copii mici care parchează 
în faţa restaurantului pe ploaie. Dar știu sigur că 
cineva de la Chick-fil-A s-a întrebat: „Ce aș putea 
face pentru o astfel de mamă dacă aș înțelege 
greutățile cu care se confruntă zilnic? Cum ar 


arăta o înţelegere profundă a clientului la 
restaurantele noastre?“ Apoi cineva a venit cu 
soluţia respectivă. 

Mi-a plăcut foarte tare povestea întemeierii 
bisericii Saddleback Church. Înainte ca Rick 
Warren să fondeze biserica, echipa sa de 
credincioși a dat telefoane și a bătut la toate ușile 
din Saddleback Valley, punându-le oamenilor 
aceeași întrebare: „Obișnuiești să mergi la 
biserică?“ 

Dacă omul răspundea afirmativ, i se spunea: 
„Excelent. Domnul să te aibă în pază! O zi 
minunată!“ Dacă însă răspunsul era negativ, 
respectivului 1 se punea imediat întrebarea: „De 
ce nu mergi?“ 

Au colectat toate acele răspunsuri, toate acele 
motive pentru care oamenii nu mergeau la 
biserică, și le-au analizat atent. Au început apoi 
să proiecteze o biserică din care să lipsească toate 
aspectele considerate de oameni ca fiind 
negative. Au eliminat din ea lucrurile pe care 
oamenii nu le voiau, care nu le conveneau, care îl 
afectau în mod negativ sau care nu le satisfăceau 
nevoile reale, construind astfel o biserică al cărei 
fundament era înțelegerea profundă a enoriașilor 
săi, a nevoilor și aspirațiilor lor. 

Patruzeci de ani mai târziu, zeci de mii de 
credincioși participă săptămânal la slujbele din 
Saddleback Church. Asta se întâmplă atunci când 
îl asculți și îl înţelegi cu adevărat pe celălalt. 

Ce-ar fi dacă: 


e Soţul ar înțelege cu adevărat cum percep 
soția și copiii săi lipsa lui de implicare în 


viaţa de familie; 


e O persoană dependentă de alcool ar înţelege 
și ar simţi la un nivel profund cum îi 
afecteaza dependenţa sa pe cei dragi și pe 
partenerul său de afaceri; 


e O soţie foarte critică ar înţelege cu adevărat 
ce se petrece în sufletul celui pe care îl critică 
încontinuu sau la care ridică vocea; 


e Șeful ar şti cu adevărat cum se simte 
angajatul său când îl face de râs în fața 
întregului colectiv; 


e Doctorul ar realiza ce înseamnă pentru un 
pacient să se învoiască de la serviciu pentru 
o consultație programată la ora 14:30, sa 
ajungă la 14:30 şi să fie consultat de-abia la 
15:55; 


e O companie aeriană ar înțelege cum se simte 
un călător al cărui zbor a fost anulat în 
ultima clipă și care trebuia să participe la un 
eveniment important pentru el. 


lată, aşadar, prima cărămidă din fundaţia pe 
care se construiește încrederea: să fim și să ne 
simţim înțeleși, indiferent că asta se întâmplă în 
cadrul unei relații între două persoane sau de 
grup, în relația cu o anumită companie ori într- 
un anumit context comercial. Această înțelegere 
are mai multe componente: de ordin emoţional, 
psihologic, fizic și aspecte care ţin de arta 
comunicării. Este o abilitate care începe să se 
formeze încă din copilăria mică și care se 


dezvoltă pe tot parcursul vieții, pe măsură ce 
devenim tot mai capabili să ne conectăm la nivel 
emoțional cu alte persoane și cu trăirile lor. 

Această capacitate de a evalua corect dacă 
suntem sau nu înțeleși se dezvoltă de-a lungul 
întregii noastre vieți. Avem nevoie de multă 
înțelepciune, deoarece suntem astfel structurați 
încât simțim nevoia de a fi înțeleși, dar există 
oameni care mimează foarte bine acest lucru. 
Multora dintre noi ne este familiară experiența 
întâlnirii cu cineva cu care ne-am „conectat“ atât 
de rapid, doar pentru a descoperi ulterior că acea 
persoană nu era exact ceea ce pretindea a fi. E 
nevoie de timp pentru ca oamenii să-și dezvăluie 
adevărata fire, iar noi vom examina aceste 
abilități de diagnoză ceva mai încolo în această 
carte. Pentru început, limitează-te la a observa 
persoanele din jurul tău care crezi că te înțeleg cu 
adevărat și conștientizează felul în care te face 
acest lucru să te simţi. Observă-i pe cei care îţi 
induc acest sentiment de siguranţă. Abilitatea de 
a-ţi da seama când poţi avea încredere este una 
grozavă, care merită perfecționată. Dar 
indiferent cât de bine ai „șlefui-o“, ea tot se poate 
dovedi insuficientă sau înșelătoare. Este posibil 
ca cineva să te înțeleagă bine, fără să fie totuși o 
persoană demnă de încredere. De aceea este atât 
de important să iei în considerare cel de-al doilea 
element fundamental al încrederii. 


Í Chris Voss şi Tahl Raz, Never Split the Difference (New York: 
HarperCollins, 2016), 43, ediţie Kindle. 


CAPITOLUL 5. 


Al doilea element 
fundamental al 
încrederii: Motivul 


În urmă cu câţiva ani, m-am confruntat cu niște 
dureri puternice de genunchi.  Avusesem 
dintotdeauna probleme cu genunchii din pricina 
sporturilor practicate și a accidentărilor asociate, 
a câtorva accidente de motocicletă și ghinioane la 
schi, dar situația părea să se fi agravat. Suferisem 
cu ceva vreme în urmă o operaţie la genunchi și 
tot sperasem să nu mai fie nevoie de încă una, cu 
toate că chirurgul mă avertizase că situația nu 
arăta prea bine pe termen lung. 

Nu voiam cu niciun chip să fiu supus 
procedurii de protezare a genunchiului. Aveam 
un prieten care suferise o astfel de operaţie, iar 
experiența lui fusese oribilă. Unui alt prieten 
apropiat i se repetase de încă două ori operaţia 
din cauza unei infecții și a altor complicaţii. 
Întrucât  suferisem deja destule operații 
chirurgicale cât să-mi ajungă pentru o viață, nu 
eram deloc dispus să merg până la capăt cu 
această „amputare internă“, după cum o numise 
unul dintre chirurgi. Așa că am tot amânat-o. 

Însă când am ajuns în punctul în care nu am 
mai putut merge, după o căzătură urâtă în timpul 


unei plimbări pe digul din Santa Monica în urma 
căreia am aterizat direct la camera de gardă, a 
venit momentul să stau de vorbă cu un chirurg. 
Trebuia doar să-l găsesc pe cel potrivit. 

M-am informat și am apelat la cel mai cunoscut 
chirurg ortoped din câți îmi fuseseră 
recomandaţi. Asistenta m-a condus în cabinet şi, 
câteva minute mai târziu, și-a făcut apariţia și 
doctorul. S-a prezentat, după care mi-a spus: 
„Întindeţi-vă pe pat şi daţi-mi voie să vă palpez 
piciorul“. Mi-a evaluat mobilitatea, îndoindu-mi 
piciorul în diverse unghiuri și aplicând presiune 
în anumite puncte. După o examinare de două- 
trei minute, mi-a spus: „Mda. M-am uitat peste 
radiografia dumneavoastră și am văzut despre ce 
este vorba. Aveţi nevoie de o artroplastie totală 
de genunchi. Nicio altă abordare chirurgicală n-o 
să vă ajute în situația de față. Anunţați-mă dacă 
sunteţi de acord“. Și a dat să iasă din cabinet. 

L-am oprit: 

— Domnule doctor... am o întrebare. 

— Da, spuneţi. 

— Ştiţi... pentru mine operaţia este o chestiune 
extrem de serioasă. Nu mai este nevoie de nicio 
investigaţie imagistică suplimentară sau de ceva 
de genul acesta? Sunteţi realmente sigur de asta 
după o consultație de numai câteva minute, doar 
palpându-mi genunchiul bolnav? Că am nevoie 
de o proteză de genunchi? 

— Da, sunt cât se poate de sigur. Aceasta este 
chiar metoda de diagnosticare, coroborată cu 
durerea descrisă de dumneavoastră. Îmi dau 
perfect seama ce problemă aveți și pot să vă spun 
cu mâna pe inimă că aveți nevoie de proteză. 


Oricine vă spune altceva, se înșală. Așa văd eu 
lucrurile, mi-a spus el. 

Și spunând asta, a ieșit pe ușă. O interacţiune 
de câteva minute urma să decidă dacă voi mai 
putea sau nu merge vreodată. 

Am rămas acolo, pradă unui vălmășag de 
gânduri şi sentimente contradictorii. Pe de o 
parte gândeam: „La naiba. E adevărat. Îmi trebuie 
un genunchi nou. Doar mi-au spus că voi ajunge 
aici“. Dar mai era un gând care nu-mi dădea pace: 
„Am un sentiment ciudat în legătură cu tipul 
ăsta. Toată lumea zice că e un chirurg fantastic, 
dar parcă, pe undeva, am un dubiu. Simt că ceva 
nu-i tocmai cum ar trebui să fle“. 

Deşi îmi spusese că înţelegea foarte bine 
problema pe care o aveam la genunchi, pe undeva 
simteam că nu-mi înțelesese suferința. Simţeam 
că, într-un fel, nu-mi inspira încredere. În plus, 
părea să fie preocupat mai mult de sarcina 
următoare de pe lista sa, oricare ar fi fost aceasta, 
decât de mine. 

Aveam nevoie de o a doua opinie, așa că am 
continuat căutările. 

După un timp, mi-a atras atenţia numele unui 
alt doctor, șef de secție la un mare spital 
universitar, așa că m-am dus la el. Mi-a vorbit 
mult despre munca sa din domeniul protezării 
genunchiului, despre sine şi despre realizările 
lui. Pe tot parcursul consultaţiei a fost însoţit de 
studenți, cărora le arăta cum făcea el. Ma 
simțeam ca un cadavru la cursul de disecţie. Ba 
chiar i-a pus pe unii dintre ei să facă anumite 
mișcări cu piciorul meu pentru a căpăta 
experiență. Nu era nimic rău în asta, fusesem și 


eu cândva student. Dar cumva, întreaga 
experiență părea să se concentreze mai mult pe 
competența sa de dascăl, pe captarea atenției 
publicului și pe evidențierea măreţelor sale 
realizări din domeniu decât pe incapacitatea mea 
de a merge sau de a petrece o singură zi fără 
dureri cumplite. 

Vizita s-a încheiat cu același diagnostic. „Aveţi 
nevoie de o artroplastie de genunchi. Îmi dau 
bine seama care-i buba. Nu încape îndoială, de 
asta aveți nevoie. Anunțaţi-mă când vreţi s-o 
facem“. După care, dus a fost. În drum spre ușă, 
începuse deja să  recapituleze examinarea 
genunchiului meu cu studenţii. Era din nou în 
centrul atenţiei. 

Am plecat şi, în drum spre acasă, am avut 
aceeași senzaţie de disconfort. Parcă nici acum 
nu simţeam că nimerisem unde trebuia. 

Era limpede că ambii chirurgi mă „înțelegeau“, 
în sensul că înțelegeau cu adevărat problemele 
mele medicale. Însă ambii s-ar fi putut descurca 
mai bine la capitolul apropiere emoţională și 
empatie, lucruri de care aveam atâta nevoie. Deși 
aveau competența necesară pentru a mă ajuta, 
ceva le lipsea. Eram pe punctul de a realiza că era 
vorba de ceva mai mult decât de înțelegere la 
nivel emoţional. Mai era ceva. 

După un timp, mi-am dat seama ce anume 
lipsea din acel tablou: lipseam chiar eu. 

Lipsea însăși persoana mea. Nu mă vedeam 
nicăieri în acel tablou de care părea că ei se 
ocupau. Cu toate că înțeleseseră bine de ce aveam 
nevoie, tot ceea ce se petrecuse în acele săli de 
consultații avea legătură cu ei, nu cu mine. Dar 


cu eram pacientul. De aceea nici nu mi se 
declanșase „butonul“ care comanda încrederea. 
Am avut impresia că fiecare individ din acea 
încăpere era preocupat mai mult de ceea ce avea 
de învăţat, de respectarea unui grafic și de cu 
totul alte priorități decât să mă ajute pe mine. 

Am recitit apoi pe internet toate părerile 
pacienților în legătură cu cei doi mari chirurgi, 
iar ele mi-au confirmat ceea ce am simţit eu. 
Despre primul dintre ei, cu toate că era privit ca 
un adevărat geniu în profesia sa, pacienții scriau 
că, în timpul consultaţiilor, totul se rezuma la 
programul lui, la interesele lui, totul era doar 
despre el. Au descris cabinetul său ca fiind un 
decor creat parcă special pentru el, ca un univers 
al lui propriu, nimic pentru pacient. Văzut din 
perspectiva pacientului, cabinetul său părea să 
facă parte mai degrabă dintr-o linie de asamblare. 

În ceea ce-l priveşte pe cel de-al doilea chirurg, 
totul se învârtea în jurul său și în jurul agendei 
sale de profesor. Şi în cazul lui, cel dintâi 
„ingredient“ al încrederii era prezent, întrucât 
îmi „înţelesese“ nevoia (cel puţin în plan 
medical), însă mă simțisem tratat mai degrabă ca 
un caiet de lucru sau ca un manechin de plastic 
decât ca un pacient. Simțisem realmente că mă 
aflam acolo pentru ca el să le poată preda 
studenților, în vreme ce o astfel de decizie 
medicală importantă ar fi trebuit să mă privească 
strict pe mine, nu? lar pacienții mai scriau că 
după operaţie le fusese imposibil să mai dea de el 
sau să primească vreun răspuns de la el când au 
avut vreo nelămurire. Monitorizarea 
postoperatorie lăsa serios de dorit. 


Apoi s-a petrecut miracolul. Un prieten de-ai 
mei dintr-un alt stat, chirurg cardiovascular, mi-a 
recomandat un coleg ortoped, faimos în 
domeniul chirurgiei genunchiului și care se 
ocupase de formarea multor chirurgi specializaţi 
în astfel de operaţii de pe tot cuprinsul ţării. El 
proiectase mai multe prototipuri de genunchi 
artificiali folosiți în prezent și chiar întreprinsese 
studii legate de turneele de golf profesionist (ca 
jucător de golf, lucru care chiar m-a atras). Am 
fost foarte impresionat de CV-ul său, dar tot mă 
simțeam stresat din pricina experienţelor 
precedente și am vrut mai întâi să vorbesc cu el. 
Prietenul meu mi-a trimis numărul de telefon al 
medicului şi i-am scris un mesaj în care-i 
spuneam că aş vrea să vorbesc cu el. 

Am fost surprins să primesc apelul său la foarte 
puţin timp după asta. Mi-a cerut să-i trimit pe e- 
mail interpretarea radiografiei mele, ceea ce am 
și făcut. M-a sunat din nou și, dat fiind că trăia în 
capătul opus al țării, m-a rugat să-i descriu la 
telefon simptomele clinice. Voia să înţeleagă felul 
exact în care resimţeam durerea și mai ales cum 
îmi simţeam genunchiul. După ce mi-a pus o 
mulțime de întrebări, mi-a spus că pe baza 
radiografiei și a modului în care îi descrisesem 
durerile, considera că chirurgii precedenţi 
avuseseră dreptate. Aveam nevoie de un 
genunchi nou. „i-o servesc așa, de-a dreptul“, 
mi-a spus el. 

În acel moment, dintr-un anumit motiv, am 
simţit cum sămânţa încrederii fusese sădită. Acel 
medic era evident competent și înțelegea 
problema mea medicală. Doar că, în loc să 


vorbească de programări, să-mi pună întrebări 
legate de asigurarea mea medicală sau să mă lase 
să înţeleg cu ce somitate aveam de-a face, a 
început prin a-mi pune întrebări despre mine — 
despre viaţa mea, despre nivelul de mobilitate de 
care aveam nevoie pentru a duce în continuare o 
viață de calitate. Voia să afle chiar și în ce măsură 
durerea mea de genunchi îmi afecta viața de 
familie. Voia să afle despre pasiunea mea pentru 
golf, despre hobbyuri, despre muncă, activităţile 
pe care le desfășuram și alte lucruri importante 
pentru mine. Apoi, dând dovadă de o profundă 
empatie, mi-a spus cât de groaznic trebuie să fi 
resimțit eu această afecțiune, cât de tare își dorea 
să mă vadă din nou pe terenul de golf, 
bucurându-mă din nou de o viaţă activă, fără 
restricții legate de mobilitate. Mi-a vorbit 
încurajator despre cum avea să mi se schimbe 
viața în bine şi mi-a spus că dacă mă voi hotărî să 
apelez la el pentru operaţie, mi-ar putea asigura 
câteva săptămâni de recuperare ca să mă ajute să 
ajung în faza în care să pot călători fără probleme 
înapoi spre casă. Mi-a trimis chiar un filmuleţ cu 
celebrul jucător de fotbal american Terry 
Bradshaw, care își povestea experienţa lui cu acel 
doctor, cu exact aceeași operație, și cum 
redevenise capabil să-și trăiască viaţa din plin. 
Diferenţa dintre „geniul“ său și al celorlalți o 
constituia tocmai această preocupare a sa pentru 
pacient. Motivul său părea să fie diferit de al 
celorlalți doi. Îi puteam simți pasiunea pentru 
meserie și dorința de a duce știința protezării 
genunchiului pe o treaptă superioară, dar 
dincolo de asta, era preocupat să mă ajute pe 


mine să ajung la un alt nivel de calitate a vieţii. 
Părea extrem de motivat să mă vadă din nou pe 
terenul de golf și să-mi reiau drumețiile alături de 
familie. Îi păsa de viaţa mea. Obiectivul lui, 
intenţia lui era aceea de a mă ajuta. 

Și astfel am decis să zbor în celălalt capăt al 
țării, lipsindu-mă de sprijinul emoțional al 
familiei şi al prietenilor mei, avându-l alături 
doar pe prietenul care-mi recomandase chirurgul 
și pe soţia sa, care s-au îngrijit extraordinar de 
mine. Chirurgul mi-a depășit așteptările, nu 
numai prin operaţia excepțională pe care a 
executat-o, dar și prin monitorizarea ulterioară și 
prin grija pe care mi-a arătat-o. A fost cu 
siguranță  profesionistul suprem, care mi-a 
meritat din plin încrederea. 

Lecţia pe care aș vrea să o desprinzi din această 
poveste ne-a adus la cel de-al doilea element de 
bază al încrederii: motivul. 


A FACE UN LUCRU PENTRU BINELE CELUILALT 


Am văzut cât de mult contează ca element de 
bază al încrederii să fii și să te simţi înțeles. Nu 
mi-aș dori niciodată să am de-a face cu un chirurg 
care nu-mi înţelege nevoile. Însă, chiar şi atunci 
când cineva îţi înţelege nevoile, este posibil ca el 
să aibă în vedere doar propriul său interes, nu și 
pe al tău. Prin urmare, o încredere solida se clădește 
nu doar asigurându-te că nevoile tale sunt înțelese, 
ci și că intențiile celuilalt sunt cinstite, adică 
persoana respectivă se gândește la binele tău. 
Simţeam că acelui chirurg, aflat la mii de 
kilometri distanță, chiar îi păsa de mine. Că îmi 
dorea binele. Reprezentam pentru el mai mult 


decât un cec generos, un subiect de cercetare sau 
o altă realizare în plan profesional. Chiar își 
dorea să îmi ofere o viață mai bună. Obiectivul lui 
era starea mea de bine, şi mi-am dat seama că era 
fericit să știe că viaţa cuiva se îmbunătățise 
datorită lui. Aceasta era practic răsplata lui. 
Putem descrie motivul (intenția) celui în care 


ne investim încrederea în diverse feluri: 


Face asta din considerente cinstite. 


Intenţia sa este sinceră. 


Îi pasă de mine. 


Îi pasă de mine mai mult decât de el însuși. 


Nu se gândește niciodată la el, ci la ceilalți. 


Tratează mereu lucrurile ca şi cum ar fi 
vorba de o misiune sau de o cauză nobilă. 


Ar face orice pentru copii. 


e Nu-și pune niciodată pe primul plan propria 
carieră sau poziție, ci se gândește mai 
degrabă la companie și la angajați. 


Și în multe alte feluri. 


Pentru a avea încredere într-o altă persoană, 
nu este suficient să te simţi înţeles, mai trebuie 
să ai și certitudinea că acea persoană are 
intenţii bune și se gândeşte la binele tău. 


TOTUL DESPRE „DE CE? 


Într-o seară, după ce luasem cuvântul la o 
întâlnire cu studentii, unii dintre ei s-au apropiat 
să-mi pună întrebări, sau doar să mă salute. 
Primul mi-a spus: 

— Mi-a plăcut foarte tare. Mi-aș dori să fac și 
eu ceea ce faceți dumneavoastră. 

— Mă bucur, i-am răspuns eu. Spune-mi câte 
ceva despre tine. 

A început să-mi spună cât de mult voia el să 
facă studii de medicină, să devină psihiatru, să 
scrie cărţi, să ţină prelegeri și să se remarce în 
mass-media. L-am întrebat: 

— De ce? 

S-a pornit să-mi înșire realizările și distincțiile 
primite de tatăl și de bunicul său în carierele lor 
de medici renumiți, de genul celor ale căror 
nume sunt atribuite unor spitale. Mi-a vorbit 
despre statutul lor în comunitate și în lumea 
medicală. Mi-a spus că vrea să le calce pe urme și 
să fie aidoma lor. Mi s-a făcut pur și simplu 
greață. Tot ceea ce își propunea să realizeze era 
motivat de ego şi de dorința de a obţine un 
anumit statut în comunitate. 

Dorinţele sale nu aveau nimic de-a face cu 
ceilalți oameni. Totul se rezuma la el și la 
obiectivul lui de a dobândi ceea ce el vedea drept 
o poziție de invidiat în cadrul comunităţii sale. 
Îmi amintesc că în acele clipe mă gândeam: Sper 
să aflu din timp unde îți exerciți meseria ca să nu 
trimit cumva la tine pe careva dintre cei la care țin. 
Mi s-a părut de-a dreptul dezgustător. 


Apoi s-a apropiat un al doilea tânăr, care mi-a 
spus că îi plăcuse discursul meu și că voia și el să 
facă „ce făceam eu“. L-am întrebat: 

— Și ce anume fac eu? 

— Mi-ar plăcea să fac medicina, să devin 
psihiatru, să lucrez în domeniu și să scriu pe 
acest subiect, mi-a spus el. 

Aoleu, o luăm de la capăt, mi-am zis în sinea 
mea. 

— Bun. Povestește-mi mai multe, i-am spus, 
pregătit să suport o altă doză zdravănă de 
narcisism. 

— Stiti, am crescut într-o comunitate religioasă 
și am lucrat încă din gimnaziu ca voluntar cu 
copii mai mici. Mi-a plăcut tare mult să mă ocup 
de ei și cred că mi-am dorit dintotdeauna să flu 
pastor pentru tineri. Îmi place la nebunie să 
lucrez cu copiii. Însă odată ajuns la liceu, m-am 
îndrăgostit pur și simplu de biologie și de științe. 
Am participat la toate cursurile de științe 
disponibile și am realizat că vreau să merg la 
medicină şi să devin medic. Dar asta ar fi 
însemnat să renunţ la ocupaţia de pastor, la 
interacțiunile directe cu oamenii și la încercările 
mele de a-i ajuta să facă față problemelor din 
viaţa lor, interacțiuni pe care le iubesc. Eram pur 
și simplu sfâșiat. Apoi mi-am dat seama că în 
psihiatrie le-aș putea îmbina pe ambele! Aș putea 
să mă implic în problemele din viața reală, la fel 
ca un pastor, dar să practic și știința medicinei. 
Este soluția perfectă, care-mi va permite să fac 
ceea ce-mi place,  dedicându-mă, totodată, 
tinerilor. Prin urmare, spre asta vreau să mă 
îndrept, mi-a spus el. 


Am rămas uluit. Îmi venea să-i strig: „Dacă nu- 
ți poţi permite studiile, sună-mă! Ți le voi plăti 
cu!“ Era o diferență ca de la cer la pământ între el 
și primul tânăr. Acesta din urmă voia să-și 
urmeze pasiunea, la el viitorul însemna în egală 
măsură să se pună în slujba celorlalți și să-i ajute, 
dar și să-și împlinească visurile. Direcţia, intenția 
sa era aceea de a ajuta oamenii. Era un obiectiv 
pur, nu ca acela al colegului său, lucru care mi-a 
inspirat pe loc încredere. 

Cel de-al doilea element fundamental al 
încrederii — motivul — este ceea ce ne face să ne 
frământăm neîncetat în legătură cu ceilalți. „De 
ce oare face asta? Al cui interes îl urmărește de 
fapt? Ce încearcă oare să câștige din treaba asta? 
Oare are în vedere și binele meu?“ Astfel de 
întrebări sunt foarte importante, la care încercăm 
încontinuu să răspundem corect pentru a putea îi 
cu adevărat „nepăsători. 

Când simţim că angajatul sau șeful nostru, 
partenerul de viaţă, prietenul, biserica sau 
oricare altă instituţie se preocupă și de interesele 
noastre, lăsăm garda jos. Respiram ușurați. 
Suntem mai puţin alertaţi pentru a ne păzi 
portofelul sau inima. Ne simţim mai dispuși să 
intrăm în modul „nepăsare“. Când cineva se 
preocupă de interesele mele, nu-mi mai fac griji. 

Psihologul John Gottman, specialist renumit în 
relaţiile de cuplu, a inventat noțiunea de „indice 
al trădării“. Este o valoare care cuantifică 
soliditatea unei căsnicii, și este strâns legată de 
grija pe care o persoană i-o poartă partenerului 
său de viață. El afirmă că într-o căsnicie se ajunge 
în zona de înșelare a încrederii atunci când 


„individul nu mai este preocupat de interesele 
partenerului său sau când este preocupat doar de 
propriile lui interese, dar doar de ale lui, nu şi de 
cele ale partenerului său. Nu numai că încrederea 
s-a evaporat brusc, ci a fost înlocuită în același 
timp de sentimentul de trădare. Prietenul și 
aliatul de nădejde s-au transformat în dușman “.£ 
Ideea este că într-o relație bazată pe încredere 
poți conta pe faptul că partenerului tău îi pasă de 
tine și îţi apără interesele chiar și în lipsa ta sau 
atunci când nu ţi le poţi apăra singur. 

Gottman mai scrie și că „Putem avea încredere 
că partenerul nostru va acționa astfel încât să 
dovedească faptul că îi pasă de fericirea noastră 
— adică se preocupă de binele nostru. El ne 
«păzeşte spatele» sau se comportă astfel încât să 
ne arate cât de mult îi pasă de problemele 
noastre, cât de tare își dorește ca și noi să avem 
de câștigat din relaţia respectivă. Încrederea 
reciprocă face ca ambii parteneri să câştige în 
mod egal în cadrul unei relații. Putem spune că 
ce doi parteneri se susţin unul pe celălalt“. 


Adevărata încredere are puterea de a 
transcende orice „cod moral“ sau „simț al 
datoriei“. 


Imaginați-vă câte probleme ar putea fi evitate 
într-o căsnicie dacă, înainte de a acționa, fiecare 
dintre parteneri s-ar întreba: „Cum se va simți el 
(sau ea) dacă fac lucrul ăsta?“, sau „Cum îl va 
afecta pe el (sau pe ea, sau familia noastră)?“ Nu 
ar mai exista nici infidelitate, nici cheltuieli 
nesăbuite, nici urmărirea obsedantă a unor 


hobbyuri, cariere sau activități care-i fac pe 


oameni să-și neglijeze partenerii de viață, nici 
diverse dependențe. Dacă un băiat de zece ani i- 
ar spune tatălui său: „Tată, îmi promiți de fiecare 
dată că vii la meciurile mele, dar nu te ţii 
niciodată de cuvânt. lar când ajung acasă, te 
găsesc deja adormit pe canapea“, poate că până la 
urmă vorbele sale ar putea străpunge acel 
egocentrism care permite dependenței să 
prospere. 

lar când vine vorba de munca în echipă, ce-ar fi 
dacă fiecare membru din echipă s-ar întreba: 
„Cum îi va afecta pe ceilalți calitatea muncii mele 
(sau modul în care mi-o planific, sau ritmul în 
care lucrez)?“ Atunci când echipele au sarcini 
interdependente pentru a atinge un obiectiv 
comun, să te gândești la ceilalți este esenţial 
pentru ca lucrurile să funcţioneze. Ici o mică 
neglijenţă, colo o scăpare — pe mine s-ar putea să 
nu mă afecteze prea tare, dar poate deveni un 
adevărat coșmar pentru altcineva. Încrederea 
presupune să te gândești la cel de lângă tine în 
egală măsură în care te gândești la tine însuți. 

Adevărata încredere are puterea de a 
transcende orice „cod moral“ sau „simț al 
datoriei“: Iubire. Grijă. Compasiune. Cu toţii 
deprindem anumite coduri morale încă din 
copilărie. Suntem învățați, de exemplu, să 
împărțim ce avem cu fraţii sau cu prietenii noştri, 
pentru că aşa „e frumos“. Dar, la un moment dat, 
cu toții mai încălcăm câte-o regulă. Pentru că 
regulile nu sunt suficient de puternice. Însă 
dragostea este. Un dependent de alcool știe bine 
că n-ar trebui să bea atât de mult, dar totuși o 
face. Însă când îşi dă seama câtă suferință îi 


provoacă fiului său de zece ani prin această 
dependenţă, dragostea pentru el îl ajută mult mai 
mult să se controleze decât „codul moral“ al 
cumpătării. Codurile morale importante se 
bazează pe „legea iubirii“. Legea empatiei, după 
cum am văzut, ne face să-l înțelegem pe celălalt, 
iar intenţia noastră de a-i face bine, nu rău, 
declanșează sentimentul de încredere şi acţiunile 
corespunzătoare. 

lisus ne spune că legile din întreaga Biblie pot 
fi însumate în legea iubirii: „Să iubeşti pe 
Domnul Dumnezeul tău, cu toată inima ta, cu tot 
sufletul tău și cu tot cugetul tău. Aceasta este 
marea și întâia poruncă. lar a doua, la fel ca 
aceasta: Să iubeşti pe aproapele tău ca pe tine 
însuţi. În aceste două porunci se cuprind toată 
Legea și Proorocii“. (Matei, 22:37 40). 

În prezenţa iubirii autentice, scopul oricărei 
acțiuni este înainte de toate acela de a nu face 
rău, dar, în plus, există o preocupare pentru 
binele celeilalte persoane sau al celeilalte părți. 
Iubirea presupune să fii de partea lor, dar în 
egală măsură de partea ta. Astfel, ei se simt 
protejaţi, iar sentimentul de a fi mereu în gardă 
se diminuează treptat, lăsând locul unei atitudini 
mai „nepăsătoare“. 


CÂND OBIECTIVUL TĂU ESTE „PENTRU" ALŢII 
CREŞTE ȘI PROFITUL 


Un important dezvoltator imobiliar cu care am 
avut la un moment dat o colaborare de succes, 
câștigător în Statele Unite a tot soiul de premii, 
precum „Constructorul anului“, ilustrează perfect 


ceea ce se întâmplă atunci când încrederea derivă 
din preocuparea pentru binele celuilalt. 
Fondatorul companiei a preferat de la bun 
început să meargă mai degrabă pe ideea 
profitabilității decât a unei afaceri de anvergură. 
Pentru el, a fi un constructor de succes din 
punctul de vedere al profitabilității constituia un 
obiectiv mai bun decât a fi „cel mai mare“. O 
abordare analitică a dinamicilor generatoare de 
profit l-a făcut să-și dea repede seama de practica 
obișnuită la acea vreme în construcția caselor: 
tendinţa constructorilor de a lucra cu mai mulți 
subcontractori odată, fiecare lucrând separat de 
ceilalți, în loc să creeze o apropiere între aceştia, 
o comunitate bazată pe încredere. Și-a dat seama 
că această lipsă de comunicare dintre echipele de 
muncitori afecta considerabil profitul. 

În domeniul construcţiilor, timpul este 
esențial. Cu cât un proiect durează mai mult, cu 
atât cresc mai mult costurile terenurilor, între 
momentul în care acestea sunt achiziționate și 
până la vânzarea proprietăţilor finalizate 
diferențele putând fi uriașe. Orice ar putea 
reduce acel termen de deținere a terenului 
înseamnă bani câștigați, economisiti. Prin 
urmare, constructorului nostru i-a venit o idee. 
Ce-ar fi fost dacă fiecărui subcontractor ar fi 
început să-i pese de interesele celorlalți în egală 
măsură în care îi păsa de partea sa de proiect? Ce- 
ar fi fost dacă, de pildă, firma care turna asfaltul 
pe drumul de acces din stradă la casă ar fi luat 
legătura cu firma care monta rigipsul ca să vadă 
cum o alee impracticabilă până la uscarea 
asfaltului le afecta capacitatea de a duce 


materialele în interiorul casei? Ce-ar fi fost dacă 
fiecare subcontractor ar fi luat cunoștință de 
graficul și de costurile celorlalți înainte de a face 
ceea ce servea propriilor sale interese? Ţinând 
cont de aceste chestiuni, a început să organizeze, 
la începutul fiecărui proiect, ședințe de lucru cu 
toți  subcontractorii implicaţi în proiectul 
respectiv și să-i întrebe: „Cum e mai bine pentru 
tine? Vrem să înţelegem asta și să ne facem 
treaba astfel încât să te ajute pe tine să lucrezi 
mai eficient“. Evitarea statului la rând este în 
avantajul fiecăruia, pentru că fiecare 
subcontractor are propriile sale termene de 
respectat și trebuie să se miște cât mai repede. 


În prezenţa iubirii autentice, scopul oricărei 
acţiuni este înainte de toate acela de a nu face 
rău, dar, în plus, există o preocupare pentru 
binele celeilalte persoane sau al celeilalte 
părți. 


Rezultatele au apărut rapid. Din momentul în 
care subcontractorii au început să aibă în vedere 
și graficele, și inconvenientele nerespectării lor 
pentru ceilalți, toată lumea a avut de câștigat. lar 
constructorul a reușit să finalizeze mai repede 
proiectele, la fel și subcontractorii sâi. lar marja 
de profit a început să crească pentru toată lumea. 

Poate că această abordare pare acum la mintea 
cocoșului, însă la acea vreme, industria 
construcțiilor era dominată de „pistolari“ 
independenți care lucrau mânați de propriile lor 
interese, urmărind să-şi facă strict treaba lor, fără 
să ţină prea mult seama de modul în care 


părticica lor ar fi putut afecta munca celorlalți. 


Această nouă abordare a dezvoltatorului le-a 
inspirat subcontractorilor săi loialitate atât față 
de el personal, cât și faţă de companie, ceea ce i-a 
determinat să îi ofere prețuri preferenţiale și să-i 
acorde prioritate la demararea lucrărilor. Cu alte 
cuvinte, încrederea subcontractorilor în el se 
datora creării unui mediu de lucru în care fiecare 
simţea că celălalt se gândește și la el. Nu mai era 
vorba doar de dezvoltator, ci efectiv termenele de 
realizare a lucrărilor se scurtau și costurile 
scădeau. 


Când există intenţia de a face lucrurile nu 
numai în beneficiul personal, ci și al celorlalţi, 
toată lumea are de câștigat. 


Ce ar fi dacă fiecare companie, atât în 
activitatea sa internă, cât și în relația cu 
exteriorul, înainte de a-și face treaba, și-ar pune 
întrebarea: „Cum îi va afecta munca mea pe toţi 
ceilalți implicați?“ Când există intenţia de a face 
lucrurile nu numai în beneficiul personal, ci și al 
celorlalți, toată lumea are de câștigat. 


CUM SĂ ADUCI ÎNCREDEREA LA NIVELURI 
NEMAIVĂZUTE ÎNTR-UN SCOP MĂREŢ 


Pe la mijlocul anilor 1990, un mic grup de 


A 


persoane din cadrul agenţiilor de reglementare și 
de anchetă din cadrul guvernului federal, câțiva 
directori din industria aeronautică şi liderii 
sindicatului pilotilor s-au reunit pentru a analiza 
problema accidentelor aviatice majore care aveau 
loc mult prea des. Reglementatorii hotărâseră că 
era nevoie să se adune la un loc toți actorii 


implicați, într-o atmosferă de încredere totală, 
pentru a dezvălui, voluntar, incidente încă 
necunoscute care aveau de-a face cu siguranța 
zborurilor, astfel încât cu toţii să se poată ocupa, 
în comun, de acele probleme. Era nevoie ca 
informaţiile să fie împărtășite fără frica de 
repercusiuni pentru companiile aeriene sau 
pentru piloți odată cu dezvăluirea anumitor 
greșeli. Miza era imensă și multă lume se îndoia 
la început de reușita programului — din pricina 
reţinerii de a se expune, temerii de a fi 
sancționat, trimis în judecată sau de a i se pune 
capăt carierei, atunci când personalul avea să-și 
recunoască anumite greşeli. În ciuda acestor 
temeri, s-a pus accentul pe încredere, iar oamenii 
s-au simțit încurajați să lase garda jos. 

După cum scria jurnalistul Andy Pasztor, 
expert în siguranța  aviatică: „În esenţă, 
abordarea lor a fost simplă, dar, într-o primă 
fază, aproape imposibil de pus în practică, 
necesitând un nivel de încredere între 
participanți fără precedent. La început, atât 
reprezentanții piloților, cât şi cei ai liniilor 
aeriene au fost refractari la ideea de a se 
destăinui celorlalti participanti, cu atât mai putin 
guvernului, divulgând informaţii despre 
posibilele viitoare pericole și despre accidentele 
evitate la mustață. Cooperarea lor depindea de 
promisiunea celor de la FAA (Administrația 
Federală a Aviației) că greșelile neintenționate și 
încălcarea anumitor proceduri de siguranță nu 
vor atrage după sine sancțiuni“. Cu alte cuvinte, 
pentru participanţi, ideea de a dezvălui anumite 


informații era de-a dreptul înfricoşătoare, nivelul 
de încredere necesar depășind orice imaginaţie. 

Dar încrederea a prevalat. lar rezultatele au 
fost fără precedent. Conform analizei lui Pasztor, 
„În 1996, transportatorii aerieni din Statele Unite 
înregistraseră o prăbușire la fiecare două 
milioane de curse. Doar în acel an, mai mult de 
350 de oameni își pierduseră viața în accidente 
ale unor linii aeriene interne, inclusiv cele 230 de 
victime ale nefastei explozii a rezervorului de 
combustibil din timpul zborului 800 al Trans 
World Airlines, explozie care a făcut ca pasagerii 
să fie aspiraţi în exterior, prin fuzelajul rupt. În 
decurs de zece ani, procentul accidentelor fatale 
a fost redus cu mai mult de 80%, depășind 
obiectivul stabilit de comisia Casei Albe“. Pasztor 
mai spune în raportul său că acest procent a fost 
ulterior redus până la un accident la fiecare 120 
de milioane de decolări. Cu alte cuvinte, „În 
ultimii 12 ani, liniile aeriene americane au atins 
un record incredibil, acela de a transporta peste 
opt miliarde de pasageri fără să înregistreze 
niciun accident mortal“.> 

Este uimitor să vezi cum operează puterea 
încrederii în această fantastică realizare. Fără 
încredere, nimic din toate acestea nu s-ar fi putut 
întâmpla. Iar dinamica responsabilă cu 
declanșarea acelei încrederi de nivel maxim a fost 
exact cea despre care vorbim în acest capitol: 
punerea deoparte a intereselor proprii în 
favoarea urmăririi intereselor celorlalți. 

Unul dintre factorii cu cea mai mare influentă 
pozitivă asupra încrederii este să știi că acțiunile 
întreprinse de o persoană au de-a face cu o 


chemare mai înaltă sau cu valori care transcend 
propriile ei interese. Am organizat de curând o 
mică vacanță de teambuilding pentru directorii 
dintr-o importantă companie americană. 
Realizările lor fuseseră de-a dreptul remarcabile, 
își depășiseră rapid concurenţa şi ridicaseră 
considerabil venitul net al acţionarilor. Echipa 
tocmai gestionase cu succes cea mai grea 
perioadă din timpul epidemiei de COVID și 
venise vremea să stabilească strategia pentru 
următorul sezon. 

Pentru început, voiam să văd în ce constau 
punctele forte ale echipei din perspectiva 
membrilor ei, acelea care le asiguraseră succesul 
în ultimii doi ani, cât de bine înţeleseseră ce se 
întâmplase și de ce. Le-am dat pentru început o 
temă simplă: „Luaţi o foaie de hârtie și scrieți pe 
ea care credeţi că este punctul forte al echipei 
voastre“. 

Când mi-au înmânat răspunsurile, am rămas 
uimit. Nu mai văzusem niciodată o asemenea 
coeziune în rândul unui grup de directori. 
Răspunseseră în unanimitate că punctul lor forte 
era „devotamentul nostru față de obiectivele 
companiei“. Nici măcar unul dintre ei nu 
răspunsese că succesul s-ar fi datorat unei 
strategii de marketing bine ţintite, unor inovaţii 
în domeniu, creativităţii lor sau departamentului 
de cercetare și dezvoltare. Toţi au spus că punctul 
lor forte consta în coeziunea lor la țelul 
companiei. Și aici se petrecea adevărata magie: 
motivul companiei era centrat pe ideea de a se 
pune în slujba celorlalți. 


Faptul că erau cu toții devotați unui țel nobil le- 
a permis să acționeze și să-și execute sarcinile 
astfel încât să câștige încrederea tuturor. Nici 
pomeneală să lucreze fiecare pe cont propriu sau 
fiecare departament să-și promoveze propriile 
interese, nici urmă de carierism. Toti erau 
devotați până la unul țelului înalt pe care se 
angajaseră să-l atingă împreună. 

lar toate acestea au dus la un nivel de 
colaborare nemaiîntâlnit: fiecare dintre ei punea 
la dispoziţia celorlalți totalitatea resurselor sale, 
a informațiilor, a angajaţilor etc. Acești oameni 
chiar lucrau împreună. Desigur, uneori mai 
aveau și diferențe de opinii, dar mai degrabă în 
sensul de căutare a „celei mai bune soluții“, și nu 
de urmărire a „ propriului interes“. Și nu erau 
nicidecum oameni cărora să nu le pese de profit 
sau de realizările profesionale. Dar nu erau 
motivaţi doar de acestea. Forţa motrice a echipei 
lor consta în serviciul lor pus în slujba celorlalți 
și în devotamentul față de țelul companiei. 

Drept urmare, angajaţii acestei companii aveau 
încredere unii în alţii. Când cineva lua o hotărâre 
care poate stârnea nelămuriri, aceste nelămuriri 
nu se nășteau din neîncredere. Ci mai degrabă 
veneau dintr-o atitudine de genul, „Mă întreb, 
oare de ce-o fi făcut cutare lucrul ăsta? Trebuie să 
fi avut un motiv întemeiat“. Un astfel de nivel de 
încredere nu lăsa loc unei politici de disensiuni 
în cadrul organizației. 

Încrederea constituie o forță puternică și, așa 
cum am văzut, efectele ei sunt spectaculoase sub 
toate aspectele, de la dezvoltarea creierului până 
la consolidarea unei căsnicii sau reușitele din 


domeniul economic. Ideea esenţială ar fi aceea că 
încrederea noastră într-o persoană sau într-o 
instituție crește atunci când știm că acțiunile 
acesteia nu sunt guvernate de motive pur egoiste, 
cl au la bază țeluri mai înalte, pe care și noi le 
preţuim în egală măsură. 

lar acum, propun să aruncăm o privire asupra 
celui de-al treilea element indispensabil 
încrederii. 


8 John M. Gottman, The Science of Trust: Emotional Attunement 
for Couples (New York: W.W. Norton & Company, 2011), 55. 
Ediție Kindle. 

2 The Airline Safety Revolution: The Airline Industry's Long 
Path to Safer Skies“, Wall Street Journal (17 aprilie, 2021). 


CAPITOLUL 6. 


Cel de-al treilea 
element 
fundamental al 
încrederii: 
Competenta sau 
abilitatea 


Să revenim la experiența mea legată de 
căutarea  chirurgului pentru operația de 
genunchi. După cum îți amintesti, am căpătat 
încredere în acel medic odată ce am simțit că 
îndeplinește primele două cerinţe fundamentale 
ale încrederii: îmi înțelegea perfect nevoile și în 
centrul preocupării lui se afla starea mea de bine. 
Pune-te o clipă în locul meu. Tocmai ai dat de un 
doctor care te înțelege și căruia îi pasă de tine. 
Eşti gata să mergi înainte cu operaţia de înlocuire 
a genunchiului, da? Cu siguranţă, dacă nu cumva 
conversaţia voastră continuă astfel: 

— Hai să facem programarea pentru operaţie, 
îti spune el. Vreau să mă asigur că nu va trebui să 


aştepţi luni întregi. Agenda mea se umple destul 
de repede. 

În momentul acela te simţi și mai liniștit de 
preocuparea lui pentru binele tău, de felul în 
care-ţi poartă de grijă; încrederea ta în el e tot 
mai mare. 

— Mă entuziasmează foarte tare ideea acestei 
operaţii a genunchiului tău, îți spune el în timp 
ce tu dai să mergi la recepţie pentru a-ţi face 
programarea. Este o procedură extraordinară și 
mi-am dorit dintotdeauna s-o fac şi eu. 
Specialitatea mea este obstetrică-ginecologie. Nu 
mi s-a ivit până acum ocazia să operez și 
genunchi, o să fie o premieră absolută pentru 
mine. Aveam nevoie de variație, aşa că de-abia 
aştept s-o fac. 

Aoleu! Încrederea în doctorul înţelegător și 
grijuliu s-a evaporat brusc. Sper că în acel 
moment te îndrepţi deja în viteză spre ieșire. 
Desigur, înţelegerea și motivul sunt esenţiale 
pentru a sădi sămânţa încrederii. Dar încrederea 
presupune prezența mai multor factori, iar cel pe 
care-l analizăm în acest capitol este crucial: cel 
de-al treilea element indispensabil încrederii este 
abilitatea sau competența. Adică atunci când ai 
încredere că cineva va duce la îndeplinire un 
anumit lucru, acea persoană trebuie să aibă și 
priceperea necesară. 

O fi doctorul  înţelegător-și-grijuliu un 
obstetrician grozav, dar asta nu înseamnă că 
posedă și competenţa necesară pentru a-mi 
reconstrui mie genunchiul. În căutările mele, 
priceperea chirurgului era o condiție esenţială 
pentru mine. Căutam pe cineva care să-mi poată 


oferi ceea ce aveam încredere că îmi va oferi: un 
genunchi nou, nu un bebeluș. 


Înțelegerea și motivul trebuie susținute de 
competență. 


După cum v-am povestit în Capitolul 5, s-a 
dovedit că medicul pe care l-am ales în cele din 
urmă să mă opereze mă înţelegea extrem de bine 
și chiar îi păsa de mine. Motivul lui era curat. Dar 
aveam nevoie de mai mult de-atât. Trebuia să mă 
interesez cât de bun era în meseria lui. 

Pe măsură ce mă informam cu privire la 
competențele sale, am descoperit că avea 
calificări remarcabile. Fusese recent ales 
preşedinte al Asociaţiei Americane a Chirurgilor 
de Șold și Genunchi, ţinuse nenumărate prelegeri 
în întreaga lume și se ocupase de formarea 
multor chirurgi de la unele dintre cele mai pres- 
tigioase spitale din ţară, inclusiv de la cel din Los 
Angeles, acolo unde locuiesc eu. În plus, deținea 
mai multe patente pentru niște articulații 
artificiale ale genunchiului, folosite pentru a le 
înlocui pe cele bolnave. Efectiv le inventase el. Iar 
apoi, așa cum am menționat în trecere în 
capitolul precedent, am descoperit că 
întreprinsese un studiu privitor la jucătorii de 
golf participanți la turneul PGA și la problemele 
lor de genunchi. Mai mult, efectua anual aproape 
1 000 de artroplastii de genunchi, ceea ce 
înseamnă că avea ceva experienţă. În termeni de 
golf, beneficiase deja de o repetare reușită a 
loviturii. Ca să scurtez povestea, îmi găsisem 
omul. Deși printre prietenii mei se numără și 


câțiva medici obstetricieni-ginecologi, mă 


bucuram că nu avea să mă opereze vreunul dintre 
ei. Absolut tot ce aflasem despre acest chirurg mă 
făcuse să fiu și mai încrezător în capacitatea sa de 
a-mi împlini cu brio aşteptările. 

Când vorbim de tipul de persoană care ne 
inspiră încredere, ideea este următoarea: să ne 
înțeleagă nevoile, iar mobilul din spatele 
acțiunilor sale să fie dublat de competențele 
necesare. Chiar dacă o persoană este absolut 
minunată și capabilă din multe puncte de vedere, 
poate exista totuşi un anumit aspect sub care nu 
ne putem încrede în ea. 


SE ÎNTÂMPLĂ MAI TOT TIMPUL 


Am primit un apel de la fondatorul și 


La 


președintele consiliului de administraţie al unei 
mari companii, prin care îmi spunea: „Avem 
nevoie de coaching pentru directorul nostru 
general. Am putea să ne întâlnim și să stăm de 
vorbă?“ Am acceptat și am stabilit întrevederea. 

Din păcate, povestea pe care mi-a spus-o îmi 
era familiară. La fel ca Shannon și Colin, acest 
fondator era dezamăgit de prestaţia noului 
director general. Dar, spre deosebire de cazul lui 
Shannon și Colin, aici nu era vorba de lipsa de 
receptivitate faţă de nevoile fondatorului 
companiei, nici de lipsa bunelor intenţii. Ceea ce 
îi lipsea practic noului director erau anumite 
competențe, indispensabile funcţiei încredințate 
lui. 

Președintele mi-a spus că noul director 
general, angajat de un an și jumătate, avea o 
atitudine mai degrabă ezitantă. El observase că 


sub conducerea acestuia compania părea să bată 
pasul pe loc, ca și cum toată energia s-ar fi scurs 
din ea, părând să nu mai progreseze. Noul 
director părea să-și îndeplinească toate sarcinile 
oarecum mașinal, fără să dovedească vreun strop 
de inițiativă sau să-și propună să atingă anumite 
obiective. În plus, un sondaj intern arătase că 
moralul și nivelul de implicare al angajaţilor erau 
în scădere. 

Pe măsură ce am studiat situaţia și am avut 
câteva întrevederi cu persoanele cu funcții de 
conducere și cu alți angajaţi ai companiei, am 
aflat câteva lucruri relevante. În primul rând, 
toată lumea îl iubea pe Bradley, noul director. 
Era un individ nemaipomenit — sensibil, 
inteligent și competent. Fusese ani buni director 
operațional în cadrul companiei înainte de a fi 
promovat în funcţia de director general. În 
calitate de director operaţional, activitatea sa 
fusese mereu apreciată, iar prestația lui a fost 
considerată mereu la înălțime. Avusese multe 
inițiative pentru eficientizarea operaţiunilor, 
rezolvase anumite probleme ivite în lanțul de 
aprovizionare, reorganizase departamentele de 
cercetare şi dezvoltare și realizase și alte 
obiective importante. Avusese practic o prestație 
impresionantă. 

Însă de când fusese numit director general, 
apăruseră pe piaţă tendinţe noi. În primul rând, 
oamenii simțeau că energia din companie parcă 
se diminuase cu timpul. Angajaţii au folosit 
termeni precum apatie şi pasivitate. Cu toţii 
resimțeau lipsa de progres a companiei. De 
asemenea, unii dintre cei cu funcţii de conducere 


s-au plâns de tendința lui de a controla excesiv 
absolut toate departamentele. Ei considerau că 
noul director se pierdea practic în detalii. Dar 
mai mult ca orice, îi deranja faptul că orientarea 
companiei devenise neclară, că ei doar „își 
vedeau de treabă“. „Încotro ne îndreptăm?“ era o 
întrebare pe care şi-o puneau mai toți. 

Îmi devenise de-acum clar faptul că firma nu 
avea practic un director general, ci avea în 
continuare unul operaţional. Dar care ocupa 
funcţia de director general. „Cum s-o fi întâmplat 
aşa ceva?“, mă întrebam eu. l-am pus această 
întrebare președintelui consiliului. 

— Bradley lucrează la noi de multă vreme. A 
înțeles compania asta mai bine decât oricare altul 
care a ocupat vreodată această funcție. lar 
prestaţia sa a fost extraordinară. A reorganizat 
multe lucruri, iar eu l-am considerat întotdeauna 
tipul care ne-a ajutat să „ne autodepășim-. 
Îmbunătăţea tot ce atingea. Prin urmare, când 
fostul nostru director s-a pensionat, Bradley 
părea să fie cea mai mare stea de pe „firmament“, 
aşa că l-am promovat în funcţia de director 
general. 

— Ce v-a făcut să credeți că era potrivit pentru 
rolul de director general al firmei, l-am întrebat 
cu. 

— Poftim? 

— L-aţi promovat din funcţia de director 
operațional în cea de director general. Pe ce bază 
i-ați încredințat rolul „general“? 

— V-am spus deja, l-am promovat din funcția 
de director operaţional în cea de director general. 


— Da, înţeleg că a primit funcția de director 
general. Dar această funcție implică abilități 
radical diferite de cele necesare în poziția 
precedentă. Aceste abilități le depășesc în multe 
privinţe pe cele necesare unui director 
operațional, dar sunt, totodată, diferite, deoarece 
implică şi capacități executive, nu doar 
organizatorice. 

Preşedintele mi-a cerut să continui, şi am 
discutat pe îndelete despre diferența dintre cele 
două funcţii. Bradley se dovedise remarcabil în 
rolul de organizator. El făcuse să funcționeze 
totul mai bine ca înainte. Îmbunătăţise ceea ce 
exista deja. Făcuse ca totul să meargă ca uns, ceea 
ce era grozav pentru un director operațional. 

Însă un director general are în fișa postului 
„funcţii de conducere a unei organizaţii“, o 
atribuţie care începe prin abilitatea de a defini o 
etapă încă inexistentă, de a vedea în viitor, ca să 
spunem așa. Capacitate pe care o numim viziune. 
Un director general are responsabilitatea de a 
întrezări viitorul şi de a conduce organizaţia 
către acel viitor, folosindu-și capacitățile 
adecvate şi creând cultura organizaţională 
potrivită, stabilind o strategie, orientând direcția 
navei înspre realitatea viitoare. El trebuie să 
clădească alianțele externe necesare bunei 
funcţionări a companiei și să se asigure că 
energia și resursele necesare vor fi disponibile — 
relații, finanțare, anticiparea și rezolvarea 
obstacolelor din calea viziunii și strategiei sale 
etc. Directorul general trebuie să intuiască din 
timp direcția de urmat şi să se asigure că 
organizația din care face parte ajunge cu bine la 


destinația propusă. Ca director operațional 
trebuia să se asigure că toate departamentele 
funcționau și își făceau treaba. Însă povara de a 
vedea viitorul cade de obicei pe umerii 
directorului general și de această din urmă 
persoană depinde în mare parte energia firmei și 
șansele ei de progres. 

Comportamentul lui Bradley era în continuare 
acela de director operaţional, nu de director 
general, iar acest lucru era resimțit din plin la 
nivelul companiei. Angajaţii percepeau lipsa 
orientării spre viitor a companiei, lipsa a unor 
schimbări inovatoare, a energiei. Nu se simțeau 
implicați în urmărirea unui tel mai mare, care să- 
i facă să simtă că munca lor are un scop, să le 
stimuleze entuziasmul. Nu simțeau decât că-și 
„făceau treaba“ şi nimic mai mult, în vreme ce 
Bradley era preocupat mai degrabă să-i 
controleze cu stricteţe. 

Consiliul de administraţie trebuia să ia o 
hotărâre. Una dintre variante consta în a-l 
consilia pe Bradley astfel încât să ajungă să aibă 
competențe mai bune de luare a deciziilor, 
competențe pe care nu le poseda, dar care puteau 
fi dezvoltate cu coachingul și cu formarea 
potrivite. Cealaltă variantă era să găsească pe 
altcineva pentru funcţia de director general, pe 
cineva cu competențele necesare. Ambele opțiuni 
aveau avantaje și dezavantaje, astfel că se 
impunea o judecată aprofundată a situaţiei 
pentru a lua o hotărâre. (Nu vă voi spune care 
anume a fost aceasta, ca nu cumva să deduceţi că 
aceasta s-ar potrivi în orice împrejurare.) 


Ideea pe care am vrut s-o subliniez cu această 
povestire este aceea că, de fapt, consiliul de 
administrație încredințase conducerea companiei 
cuiva căruia îi lipsea capacitatea de a se achita cu 
brio de rolul pe care ei 1-l încredintaseră, acela de a 
conduce. 

Nu uita că oamenii aveau de ani buni 
sentimentul că Bradley îi înţelegea. Considerau 
că intenţiile sale erau oneste și că era devotat 
companiei, misiunii acesteia și angajaţilor. 
Primele două elemente fundamentale ale 
încrederii erau la locul lor, îi lipsea însă cel de-al 
treilea, competenţa. 

Acest lucru se întâmplă mai tot timpul. 
Oamenii decid să se încreadă într-o anumită 
persoană în chestiuni de mare importanţă doar 
pentru că au deja încredere în ea sub numeroase 
alte aspecte. Persoana posedă principii morale 
înalte, este plină de solicitudine, cinstită, 
harnică, sinceră, inteligentă, creativă. Mai are 
probabil și multe alte calităţi grozave. Astfel că 
„butonul“ încrederii se declanșează automat, iar 
tu îi încredințezi un anumit lucru, o anumită 
misiune, care e foarte importantă pentru tine. De 
regulă, este vorba de cineva pe care deja îl placi, 
cu care ești prieten bun sau cu care ai avut deja 
niște interacțiuni grozave şi toate aceste lucruri 
îti dau încredere că ai făcut alegerea corectă. Dar 
te înșeli, deoarece acelei persoane îi lipsește 
competența necesară pentru a te putea încrede în ea 
în modul sau în contextul specific de care ai tu 
nevoie. 

Să analizăm următoarea situaţie: 


Te îndrăgostești de o persoană grozavă, onestă, 
amuzantă. După euforia primelor întâlniri 
amoroase, se activează „circuitul“ încrederii şi 
faceţi următorul pas logic, vă căsătoriţi. În 
căsnicie însă e nevoie de ceva mai mult decât 
dragoste, onestitate şi amuzament. Există 
anumite „abilităţi“ sau „competențe“ extrem de 
importante pentru ca treaba să meargă. Oare 
posedă acea persoană abilitățile de comunicare, 
de rezolvare a conflictelor, de rezistenţă la stres, 
capacitatea de a fi un părinte bun pentru viitorii 
voştri copii, responsabil din punct de vedere 
financiar? Câte căsnicii n-aţi văzut că întâmpină 
greutăți sau eșuează pentru că lipsesc aceste 
„abilităţi“? Și totuși, oamenii își încredințează 
frecvent întreaga viaţă unor persoane care pur și 
simplu nu posedă calitățile necesare pentru a fi 
niște buni tovarăși de viaţă, crezând în mod 
eronat că acestea vor fi capabile să se achite cu 
succes de toate îndatoririle pe care le atrage după 
sine căsătoria. 

Sau să ne închipuim următorul scenariu: 

Doi prieteni se distrează de minune împreună. 
Împărtăşesc aceleași valori morale şi amândoi 
sunt foarte conștiincioși la locul de muncă. 
Atunci când sunt împreună și discută despre 
viitorul lor, ar vrea ca toată această bucurie pe 
care o resimt ca prieteni să se regăsească și în 
munca lor. Și-ar dori să poată lucra împreună, 
astfel încât să se bucure de toate aspectele vietii 
aşa cum se bucură de prietenia lor. Prin urmare, 
pun împreună bazele unei afaceri. După o vreme, 
unul dintre ei își dă seama că dacă cineva are 
calitățile necesare unui bun prieten, nu înseamnă 


că posedă neapărat și abilităţile necesare pentru 
a-și gestiona propria afacere. Pare că i se 
potrivește mult mai bine rolul de angajat decât de 
patron. Celălalt se vede pus în situația 
inechitabilă de a se îi înhămat la o relaţie cu un 
prieten în care nu mai are încredere că-și face 
partea lui de treabă. Acesta nu este nicidecum o 
persoană rea, ci este doar nepotrivit pentru rolul 
de partener de afaceri. (Chiar am avut un caz 
asemănător în care, după câţiva ani, unul dintre 
parteneri s-a oferit să-i plătească celuilalt prieten- 
partener un milion de dolari pe an doar ca să nu 
se mai amestece în firmă.) 

Sau această situaţie: 

O familie posedă o mică afacere. Există trei fii 
adulți, însă doar unul dintre ei este interesat să 
preia afacerea familiei. Totuși, cu toţii sunt 
acționari, asta însemnând că viitorul lor sub 
aspect financiar este strâns legat de cel al 
respectivei afaceri. Părinții și-ar dori foarte mult 
ca afacerea să rămână în familie, iar Joey, unul 
dintre fii, își dorește s-o preia. Este singurul care 
vrea să facă asta. Așa că 1 se pun în mână frâiele 
firmei. De ce? Fiindcă face parte din famile. 
Fiindcă ceilalți membri ai familiei au încredere în 
el. Este un tip de treabă și își dorește să se ocupe 
de afacere. Dar, în scurt timp, lucrurile o iau 
razna. Deși este un tip „de treabă“, Joey este 
incapabil să conducă o afacere. Angajaţii pleacă 
pe capete, încasările scad etc. În situaţia asta, 
frații sunt foarte supăraţi. Ei nu-și mai primesc 
cecurile la care se așteptau, pe care se bizuiau ca 
să-şi trimită copiii la studii, să-și cumpere o casă 
sau să se bucure de alte beneficii datorate șansei 


de a se fi născut într-o familie înstărită în care 
părinţii lor se ocupau de firmă. Părinţii dăduseră 
compania pe mâna unui fiu extraordinar de 
cumsecade, dar căruia îi lipseau cu desăvârșire 
calităţile necesare pentru a conduce o companie. 
Poate că, așa cum am discutat mai sus, el ar fi 
putut dobândi abilităţile necesare dacă 1 s-ar fi 
cerut să se familiarizeze cu sarcinile respective 
treptat: dacă ar fi lucrat mai întâi la o altă firmă 
unde ar fi repurtat anumite succese, pentru ca apoi 
să se implice în afacerea proprie pornind de jos și 
dezvoltându-și în paralel abilitățile care se 
impuneau. Dar ei nu luaseră neapărat în 
considerare aceste abilități, ci doar legătura de 
familie. În vreme ce pentru acel gen de încredere 
erau necesare multe alte calități. O relație de 
familie sau de prietenie nu va putea niciodată 
înlocui o anumită abilitate. 

Aș mal avea o situaţie pe care aș vrea s-o 
prezint, tocmai fiindcă este una atât de frecvent 
întâlnită în anumite cercuri. O familie are nevoie 
de un constructor pentru renovarea locuinţei și 
întâlneşte unul la biserică. Oamenii sunt atât de 
bucuroși că au găsit pe cineva de încredere — 
pentru că l-au găsit la biserică. Se gândesc: 
„Meșterii demni de încredere sunt greu de găsit, 
dar acesta este un tânăr creștin, așa că suntem 
siguri că putem avea încredere în el. Suntem atât 
de bucuroși că l-am cunoscut!“ Dar, cu toate că 
acesta pare un tip de treabă, poate că ar fi trebuit 
să-l cerceteze mai amănunțit. Sau poate că ar îi 
trebuit să citească Biblia, care ne învață că există 
tot soiul de oameni care își spun „creștini — unii 
cumsecade și cinstiți, alții niște indivizi 


îngrozitori, sau de-a dreptul niște tâlhari. Dar 
pentru că au simțit pe loc o anumită „conexiune“ 
și s-au gândit că un creștin trebuie să fie neapărat 
un individ cinstit şi competent, sunt gata să 
meargă pe mâna lui. După multe amânări, 
depășiri de buget și o pardoseală denivelată, 
ajung să-și dorească să-i fi verificat un pic mai 
atent competențele. 

V-aș mai putea da și alte exemple, dar probabil 
că ai văzut și tu sau ai fost implicat în astfel de 
situații și ai propriile tale exemple. Din diverse 
motive care ne par întemeiate, ca acelea din 
scenariile precedente, suntem convinși că cineva 
va face exact ceea ce noi avem încredere că va 
face, fără să ne asigurăm suficient dacă acea 
persoană posedă sau nu abilitățile care se impun 
în contextul respectiv. 

Ţine minte: chiar dacă ne place o anumită 
persoană și, în multe privințe, ea ne inspiră 
încredere, asta nu înseamnă neapărat că ne 
putem încrede în ea într-un context anume, 
important pentru noi. Și nu e nicio tragedie dacă 
ne spunem nu și alegem să nu mizăm pe acea 
persoană în respectiva împrejurare. 


ESTE ÎN REGULĂ SĂ CEREM DOVEZI 


Un prieten de-ai mei mi-a spus că iubitul fiicei 
sale îl invitase la cină şi se gândea că acesta 
plănuia să-i ceară mâna fiicei sale. M-a întrebat: 

— Ce întrebări să-i pun? Cum se procedează 
într-o astfel de situație? 

— Știu ce aş face eu dacă aș primi o astfel de 
invitație. 

— Ce ai face? m-a întrebat el. 


— l-aş spune: „Grozav, de-abia aştept“. Iar 
apoi, dacă mi-ar cere mâna ei, i-aş zice: „Hai să 
ne mai întâlnim o dată. Adu cu tine declaraţiile 
de venituri din ultimii doi ani și raportul de 
credite. Vom mai discuta după aceea“, i-am spus 
eu. 

Prietenul meu a râs și mi-a zis: 

— Mda. Serios acum. Ce i-ai spune? 

— Ţi-am spus deja. Am vorbit cât se poate de 
serios. 

— Dar e o nebunie, mi-a răspuns el. Nu vreau 
să-și închipuie că mă interesează câți bani are. Mi 
se pare destul de nepoliticos. 

— Nu e vorba de bani, i-am explicat eu. Poţi să-i 
spui să şteargă sumele dacă vrea. Ceea ce vreau eu 
să știu este dacă are măcar declaraţii de impunere 
și raporturi de credit; dacă este capabil sa-și 
gestioneze viața astfel încât măcar să găsească 
declaraţiile și documentele care să dovedească 
faptul că s-a achitat de obligaţii față de banca de 
unde a luat împrumuturi. Dacă nu pot avea 
încredere în el că își poate gestiona propria viață, 
cum ar putea fiica mea să aibă încredere că își vor 
putea gestiona viața împreună? Aș încerca să aflu 
dacă este demn de încredere, nu ce venituri are, 1- 
am spus eu. 

Am purtat apoi o discuţie lungă. Nu sunt sigur 
dacă întâlnirea a decurs până la urmă așa cum 1- 
am sugerat eu, dar sunt convins că l-am făcut să 
se gândească altfel la acea conversaţie. L-a ajutat 
să-şi pună întrebări dincolo de: „Oare este 
tânărul acesta o persoană de treabă?“ Acum se 
întreba: „Oare este acest tânăr pregătit să-și 
asume responsabilitățile unei căsnicii și poate el 


să-mi dovedească faptul că posedă calităţile 
necesare pentru a face să meargă această 
căsnicie?“ 

Deseori, când acordăm încredere unor 
persoane pe care le cunoaştem sau care ne sunt 
simpatice, apare aşa-numitul efect de halou în 
jurul acelor persoane, determinându-ne să avem 
încredere în ele în domenii chiar neverificate. Așa 
că repet: faptul că cineva este o persoană 
cumsecade nu înseamnă că poţi avea încredere că 
el va reuși să facă orice i-ai cere, indiferent de 
domeniu. Unul dintre contextele în care am văzut 
de nenumărate ori întâmplându-se acest lucru 
este în comitetele parohiale sau în consiliile de 
administraţie ale organizaţiilor nonprofit. Cineva 
vine cu ideea fondării unei biserici sau a unei 
fundaţii de caritate și apelează la cercul de 
apropiați pentru sprijinirea inițiativei, apropiaţi 
care sunt considerați susținători și cu „maturitate 
spirituală“. Uneori, se apelează la persoane care 
se bucură de o situaţie financiară deosebit de 
bună, pentru ca acestea să contribuie la 
finanțarea necesară. Aceste persoane vor fi 
invitate să facă parte din consiliul de 
administraţie al noii structuri. 

Problemele apar în momentul în care biserica 
sau organizaţia respectivă se dezvoltă și ajunge 
în punctul în care consiliul de administraţie ar 
trebui să aibă competențe în anumite domenii, 
dar mai ales să se priceapă la administrare. Multe 
dintre persoanele respective nu au făcut 
niciodată parte dintr-un comitet sau dintr-un 
consiliu de administraţie și nu au cunoștințele 
necesare în domeniile ce ţin de activitatea 


specifică a organizației respective. Ele au fost 
alese din simplul motiv că au încurajat proiectul, 
sau pentru că erau persoane înstărite, influente, 
religioase sau poate doar buni prieteni. lar 
acestea nu sunt nici pe departe abilităţile pe care 
le presupune funcția de membru al unui consiliu 
de administraţie. 

La un moment dat, organizaţia respectivă se 
trezeşte într-o situație dificilă — din punct de 
vedere financiar, Juridic sau de alt gen —, iar 
fondatorul ei este nevoit să apeleze la persoane 
din afară pentru că cele care fac parte din 
consiliul de administrare nu posedă calităţile 
necesare unei astfel de funcții și nu fac faţă. 
Ajunși în acest punct, ia naștere o criză, deoarece 
trebuie găsită o modalitate de a schimba 
consiliul, de a constitui un alt consiliu care să 
funcționeze cumva în paralel, sau oricare altă 
soluţie viabilă. Dacă chestiunea încrederii ar fi 
fost abordată corect de la bun început, o astfel de 
criză ar fi putut fi evitată. Şi nici n-am avea în 
momentul de față atâtea comitete și consilii care 
nu sunt în stare decât să spună „da“, indiferent 
de propunere. Adesea, când fondatorul unei 
organizaţii îți este prieten, îi aprobi orice 
sugestie, chiar în detrimentul organizaţiei și al 
acţionarilor săi. 

Niciun lider nu ar trebui să se simtă singur, 
lipsit de consilieri pe care să se poată baza, iar 
consilierii ar trebui să se asigure că liderul este o 
persoană responsabilă, susținută de consiliu. 
Însă fără o verificare adecvată a abilităţilor care 
vor Îl necesare ulterior, acest scenariu se repetă, 
din păcate, destul de frecvent. 


În mod similar, mi-aș dori ca părinţii să se 
asigure că copiii lor, odată ajunși la maturitate, 
posedă capacitatea de a gestiona o moștenire, 
oricât de neînsemnată ar fi aceasta. Multe 
probleme ar putea fi astfel evitate. Am auzit odată 
un răspuns convingător de la un tip care fusese 
întrebat cum vedea el transmiterea averii sale 
către generația următoare. Nu contează valoarea 
moştenirii, principiul este același. Răspunsul său 
a fost următorul: „Toată averea pe care o dețin 
oricum nu-mi aparține mie, ci Domnului. Eu nu 
fac decât să o administrez pe timpul vieții mele. 
Iar una dintre cerinţele slujbei de gerant este și 
aceea de a alege înțelept următorul sau următorii 
administratori. Prin urmare, le-am spus copiilor, 
încă de mici, că vor fi testaţi cu privire la felul în 
care vor gestiona averea atunci când voi 
îmbatrâni și i-o voi preda următorului gerant sau 
geranţi, celui ori celor care vor dovedi că posedă 
capacităţile necesare pentru a o întrebuința în cel 
mai bun mod posibil“. 

M-a impresionat foarte tare răspunsul lui. Aș fi 
vrut să-l felicit pe acel bărbat pentru 
înţelepciunea sa. 

Este exact modelul de care vorbește lisus în 
parabola talanților (Matei, 25:14-29). Slujitorul 
care înmulțise banii dați primise și mai mulți 
bani, iar cel care îi gestionase necorespunzător, 
pierduse orice șansă. Talanţii săi fuseseră daţi 
celui care se dovedise capabil să-i gestioneze cu 
succes, câștigând astfel și încrederea stăpânului. 


POTRIVIT PENTRU A-ŢI MERITA INCREDEREA 


Din punct de vedere etimologic, în limba 
engleză, cuvântul abilitate avea, la origini, sensul 
de „a fi potrivit pentru“!. Acest sens este perfect 
dacă ne gândim la cel de-al treilea element de 
bază al încrederii. Așadar, este potrivit să 
încredințăm un anumit aspect al vieţii noastre 
unei anumite persoane? Este aceea persoana 
potrivită pentru rolul pe care dorim să i-l 
atribuim? Poate ea să ducă la bun sfârșit sarcina 
respectivă? 

Poate că unii dintre voi vă întrebaţi dacă 
această atitudine nu înseamnă mai degrabă să 
tindem spre perfecţionism sau să îi judecăm pe 
ceilalţi, dacă nu cumva eu îi îndemn pe oameni să 
îi evalueze pe ceilalți într-un mod nemeritat de 
aspru. Dar exemplele atâtor parteneri de viață, de 
afaceri, atâtor prieteni sau familii îi contrazic, 
post-factum. Mulţi dintre cei enumeraţi mai sus 
și-ar fi dorit să fi evaluat într-un mod mai obiectiv 
capacitatea persoanei respective de a se ridica la 
înălțimea încrederii acordate în contextul dat. 

Nu este în niciun caz vorba de aroganță. 
Dimpotrivă, dacă ne autoevaluăm cu aceeași 
obiectivitate, ajungem să fim mai modeşti. Câţi 
dintre noi am putea pretinde că suntem apți să ni 
se încredinţeze intervenţia pe creier a unui 
prieten? Cred că extrem de puţini. Chiar dacă e 
vorba de un prieten apropiat. Asta nu înseamnă 
că tu și eu nu suntem demni de încredere în alte 
privințe; înseamnă doar că, într-un context 
specific, pur şi simplu nu suntem potriviţi să ni 
se încredințeze o anumită sarcină. În locul 


vostru, nici eu nu aş avea încredere în mine ca să 
vă repar mașina sau să vă construiesc o casă. 
Recunosc că nu sunt nicidecum persoana 
potrivită pentru asta. Sper însă să aveţi încredere 
în mine să vă ofer consiliere psihologică pe 
parcursul acestui proces de învăţare, dar fără să- 
mi  cereți părerea despre mecanică. Acest 
principiu se aplică și modului în care-i evaluăm 
pe alţii. Nu vă sfiiți să vă întrebaţi dacă este sau 
nu potrivit să-i încredinţați cuiva o anumită 
sarcină și să refuzaţi s-o faceţi când este cazul. 
Este doar o dovadă de înțelepciune, care este 
întotdeauna oportună. 

Reticenţa de a ne oferi cuiva încrederea pe 
motiv de lipsă a unei anumite abilităţi nu trebuie 
să fie bătută în cuie. Este posibil ca cineva să 
devină la un moment dat demn de încredere într- 
un domeniu în care în prezent nu este. Acest 
lucru s-ar fi putut întâmpla și cu Bradley. Uneori, 
răspunsul este „Nu în clipa asta, dar mai târziu, 
cine ştie?“ Există o mulțime de oameni 
cumsecade cărora am vrea să le încredințăm 
anumite lucruri și care pur și simplu încă nu sunt 
pregătiţi, dar care ar putea fi pe viitor, cu 
consilierea și cu experienţele potrivite. Abilitățile 
se cultivă, așa că nu ardeţi toate punţile de 
legătură, nu spuneţi cuiva că este descalificat pe 
viață doar pentru că nu posedă la acel moment 
capacitatea de a face un anumit lucru. Oamenii 
evoluează, și la un moment dat ar putea dobândi 
abilitatea respectivă. Pretendentul la mâna fiicei 
tale ar putea deveni persoana potrivită pentru ea 
dacă și-ar dezvolta abilităţile de care are nevoie. 


Până acum, ne-am familiarizat cu trei dintre 
elementele indispensabile încrederii: înțelegerea, 
motivul și abilitatea. Propun să-l studiem și pe 
cel de-al patrulea. 


10 Douglas Harper, “Etymology of ability“, Online Etymology 
Dictionary, actualizat la 31 octombrie 2021, 
https://www.etymonline.com/word/ability. 


CAPITOLUL 7. 


Cel de-al patrulea 
element 
fundamental al 
încrederii: 
Caracterul 


Imaginează-ţi că eşti în locul meu și că 
urmează să fii supus unei artroplastii de 
genunchi. Ai ales deja un chirurg care te înţelege, 
a cărui empatie o resimţi din plin. Ştii că face 
operaţia în interesul tău și că nu îţi vrea decât 
binele. Este motivat să te ajute să-ți recapeți 
mobilitatea, să ai în continuare o viaţă împlinită. 
Și are, desigur, reputaţia unui chirurg extrem de 
capabil și de competent. Apoi, pe neașteptate, 
acesta te invită în sala de operații sa asiști la o 
operație similară. (Evident, prezența în sala de 
operații a viitorului pacient al medicului 
respectiv nu este în mod normal permisă, dar 
treacă de la mine.) E o idee grozavă, te gândești 
tu. Așa o să știu dinainte ce presupune operația 
mea. „În regulă“, îi spui tu. 

Începe operaţia și totul merge strună. Dar 
brusc, pacientul începe să sângereze abundent, 


într-un mod cu totul neașteptat, după cum îţi dai 
tu seama. Vezi cum întreaga echipă medicală se 
agită,  repezindu-se fiecare să ia diverse 
instrumente. Dar ceea ce te șochează mai tare 
este ceea ce urmează. Chirurgul tău se pune pe 
urlat: „ldioților, sângerează! Ce i-ați făcut? 
Cineva trebuie să facă ceva. Opriţi-i imediat 
sângerarea sau vă vin eu de hac!“ Și continuă să 
urle la ceilalți, creând haos în loc să ţină situaţia 
sub control. Îţi dai seama că echipa medicală este 
năucită de ieșirea lui violentă. Oamenii încearcă 
să-și facă treaba și să țină piept, totodată, furiei 
sale dezlănțuite. 

Și încrederea ta în medicul înțelegător, bine 
intenționat și super-competent s-a transformat în 
groază. Și nu din pricina lipsei vreunei abilități, 
ci din pricina unui alt aspect: personalitatea sa, 
trăsăturile sale de caracter, caracteristicile lui 
psihice native. Tocmai ai asistat la lipsa a ceea ce 
oamenii de afaceri și liderii numesc „soft skills“ 
— acel set de abilităţi pe care un individ le posedă 
și care îi dictează modul în care abordează 
relațiile sau interacțiunile cu ceilalți, sarcinile, 
dificultățile, conflictele, teama, țelurile, emoţiile 
și altele asemănătoare. În ultimele decenii, unele 
dintre aceste abilităţi au fost încadrate în 
conceptul de „inteligență emoţională“. Este vorba 
de anumite trăsături individuale de caracter și de 
modul în care îi privești pe ceilalți, pe tine însuți 
și viața, în general. lar când ai văzut cât de 
deficitare sunt aceste abilități personale și sociale 
la chirurgul tău, cum se comportă el sub 


presiune, încrederea ta în el s-a evaporat brusc. 


SA INVAȚAM SA APRECIEM CORECT 
CARACTERUL CUIVA 


Când vorbim de „caracterul“ unei persoane, 
mai ales când ne întrebăm dacă ne putem încrede 
în ea, spunem adesea, „Oh, da, am o încredere 
totală în ea“. Vrem să spunem, de fapt, că este o 
persoană care nu minte, nu înșală și nu fură. Cu 
alte cuvinte, tindem să evaluăm acea persoană 
dintr-o perspectivă etică sau morală. Considerăm 
că dacă cineva posedă astfel de calități, înseamnă 
că pur şi simplu ne putem încrede în ea fără să 
mai stăm pe gânduri. Este cam la fel ca 
întrebuinţarea cuvântului integritate. O persoană 
integră este descrisă adesea în mare drept o 
persoană de a cărui cinste nu te îndoieşti. Încă o 
dată, se presupune că acea persoană nu va minţi, 
nu va înșela și nu va fura. Astfel că mulţi oameni 
o consideră din start demnă de încredere. 

Dar această descriere este departe de 
adevărata, profunda și indispensabila semnificaţie 
a cuvintelor integritate şi caracter, ca și de aceea a 
noțiunii de demn de încredere. Există numeroase 
persoane care nu mint, nu înșală și nu fură, dar, 
sub numeroase alte aspecte, am comite o eroare 
dacă ne-am încrede în ele, din pricina altor 
trăsături individuale de caracter. Poate că şi tu ai 
avut vreodată vreun șef, vreun prieten sau vreun 
membru al familiei care nu mințea, nu înșela și 
nu fura — dar dacă ți s-ar mai oferi șansa de a mai 
colabora cu aceștia îndeaproape, te-ai lipsi fără 
îndoială de ei. Nu vrei să mai ai niciodată de-a 
face cu ei în contextul respectiv. De ce? Pentru că 
au alte „defecte“ care îi împiedică să se achite cu 


succes de sarcinile încredințate și pentru că nu 
poţi avea încredere în ei când vrei ca o anumită 
treabă să iasă bine, sau pur și simplu vrei să 
păstrezi o atmosferă de lucru detensionată. Or fi 
acele persoane inteligente, cinstite și „capabile“, 
dar colaborarea cu ele este dificilă sau efectiv nu 
se ridică la înălțimea așteptărilor. 

Atât Biblia, cât și studiile din domeniul 
psihologiei vorbesc despre necesitatea de a avea 
și alte trăsături de caracter în plus față de cele 
strict legate de moralitate, cinste și comportament 
etic, pentru a te dovedi o persoană demnă de 
încredere, care poate duce la bun sfârșit anumite 


sarcini. lată ce ne spune Apostolul Petru: 


Pentru aceasta, puneţi și din partea voastră toată 
sârguința și adăugați la credința voastră: fapta 
bună, iar la fapta bună: cunoștința; la cunoștință: 
înfrânarea; la înfrânare: răbdarea; la răbdare, 
evlavia; la evlavie: iubirea frăţească, tar la iubirea 
frățească: dragostea. Căci dacă aceste lucruri sunt 
în voi și tot sporesc, ele nu vă vor lăsa nici trândavi, 
nici fără roade în cunoașterea Domnului nostru lisus 
Hristos. lar cel ce nu are acestea este slab vazător și 
orb și a uitat de curățirea păcatelor lui de demult. 
(II Petru, 1:5-9) 


Pasajul de mai sus conține o excelentă listă de 
„soft skills“ (calități personale), aceleași pe care 
le găsim menționate în literatura despre 


leadership: 


Virtutea sau deprinderea de a face fapte bune 


Virtutea este însuşirea morală a cuiva 
manifestată prin urmărirea în mod constant a 
realizării binelui, care posedă o integritate 
morală ridicată — felul în care ne gândim de 
obicei la caracter. Cinstea este, fără îndoială, o 
însușire de bază. Dar virtutea înseamnă mai mult 
decât atât, după cum ne spune Merriam-Webster. 
Ea mai presupune și „o calitate sau o putere 
benefică a unui lucru, „curaj“, „valoare“, 
„capacitatea de a acţiona“ (în sensul de a produce 


un efect) și „castitate“.1 


Cunoașterea 

Cuvântul grecesc folosit în acest pasaj pentru 
cunoaștere are sensul de înţelepciune aplicată. O 
persoană care posedă cunoaștere are și experiența 
necesară pentru a-și folosi în mod constructiv 
calitățile și cunoașterea în situaţii reale de viaţă. 


Autocontrolul 

Ce sens are să te străduiești să ai încredere într- 
o persoană impulsivă, furioasă sau care nu se 
poate controla într-un anumit domeniu, 
indiferent cât de deşteaptă este ea? Dacă oamenii 
nu se pot controla, cum putem avea încredere în 
ei că se vor comporta într-un mod adecvat sau 
înţelept? Câte căsnicii, câte relaţii, familii, afaceri 
și administrații n-au avut de suferit din cauza 
lipsei de autocontrol, în plan emoţional, sexual 
sau financiar? 


Perseverența 
De obicei, împrejurările în care avem nevoie de 
cineva de încredere sunt tocmai anumite 


momente mai grele din viața noastră. Simțim 
adesea nevoia de a ne bizui pe cineva în situații 
dificile, când ne lovim de anumite greutăți. lar 
dacă respectiva persoană nu dă dovadă de 
răbdare și de perseverență atunci când se 
confruntă cu propriile dificultăți, când are de 
îndeplinit o sarcină sau de realizat un proiect, 
când are de depășit un obstacol sau de gestionat 
un conflict, nu putem avea încredere că se va 
ridica în final la înălțimea așteptărilor noastre. În 
căsnicie, dar și în afaceri, perseverența în 
perioadele mai grele este indispensabilă pentru 
longevitatea relației și pentru succesul pe termen 
lung. Uneori, ca să reușești atunci când situaţia 
nu pare prea roz, este pur și simplu nevoie să 
strângi din dinți și să mergi mai departe. 


Evlawa 

Conceptul de evlavie face referire la „răspunsul 
lăuntric al unui individ la lucrurile lui 
Dumnezeu, care se manifestă printr-un 
sentiment de devoțiune“. Indiferent de modul în 
care oamenii își exprimă credința, ştim să facem 
deosebirea dintre spiritualitatea autentică şi 
religiozitatea superficială. Suntem capabili să 
detectăm  devoţiunea  lăuntrică autentică, 
profundă, iar aceasta generează încredere. 


Iubirea frățească 

Iubirea frățească înseamnă să fii un „prieten 
iubitor“, sau să ai „afecțiune pentru frații și 
surorile tale“. Câte căsnicii nu au avut de suferit 
din pricina certurilor și a dispariţiei „iubirii“, 
indispensabilă pentru buna lor funcționare, în 


ciuda faptului că ambii soţi erau oameni 
„corecți ? Sau câte colective de muncă? Sau 
familii extinse? Sau relații contractuale? Toate 
aceste scenarii posibile devin realitate atunci 
când unor persoane, deși corecte, le lipsește 
iubirea frățească. De fapt, cei mai puţin iubitori 
indivizi sunt chiar aceia care urmează reguli 
morale stricte, care sunt persoane „integre“, dar 
veșnic moralizatoare. În absența dovezilor de 
bunătate și de afecțiune, nu se pot stabili relații 
bazate pe încredere. Practic, în absenţa iubirii, 
creierul nu eliberează oxitocină. Orice bebeluș 
cunoaște acest adevăr elementar! 


În absenţa dovezilor de bunătate și de 
afecțiune, 


nu se pot stabili relații bazate pe încredere. 


Dragostea 

Corespondentul grecesc al cuvântului 
„dragoste“ folosit în acest pasaj, agape, are un 
sens profund, dar, în mare, sensul lui este acela 
de bună-credință, de bunăvoință față de cineva. 
Înseamnă a-l pune pe celălalt „pe primul loc“. Cât 
de minunat ne simțim, câtă încredere investim în 
cineva care ne pune „pe primul loc“! Suntem 
practic un VIP în ochii acelei persoane, în toate 
sensurile acestui termen. Când suntem astfel 
tratați, nivelul de oxitocină este foarte ridicat. 

Am analizat toate aceste trăsături de caracter 
menționate într-un singur pasaj din Sfânta 
Scriptură pentru a-ţi arăta că există și alte criterii 
după care să apreciem caracterul uman, dincolo 
de moralitate. Nu mă înţelege însă greșit. Fără 


îndoială, în lipsa unui comportament moral, în 


absența comportamentului etic, care exclude din 
start mințitul, înșelatul și furatul, practic oricare 
ar fi trăsăturile pozitive ale cuiva nici nu mai 
contează. În concluzie, putem spune că: 


Atunci când avem de-a face cu oameni care 
mint, înșală și fură, nu există încredere. Zero. 


După cum ne spune și Solomon, „Dinte râu și 
picior șovăitor este cel fără credinţă în vreme de 
nevoie“. (Pilde, 25:19). De fapt, Sfântul Apostol 
Petru începe pasajul mai sus citat (1:5-9) cu 
menţionarea acestei trăsături morale de bază: 
virtutea/fapta bună, care se referă la înaltele 
trăsături morale ale unui individ. Să nu uităm că 
onestitatea și integritatea morală constituie 
trăsăturile standard minim necesare în definiția 
comportamentului social. În absenţa lor, nici 
măcar nu are sens să vorbim de încredere. 

Prima trăsătură de caracter asupra căreia aș 
vrea să ne aplecăm este onestitatea. Am văzut o 
mulțime de căsnicii distruse nu din pricina unor 
greșeli grave sau a unor trădări majore, ci din 
pricina minciunii în formă continuată din partea 
unuia dintre soți. Poate că acea minciună ar fi 
putut fi iertată, dar faptul că acea minciună a avut 
o formă continuă a distrus încrederea, și nu 
neapărat fapta sau „trădarea“ în sine. Onestitatea 
este crucială și fundamentală. 

M-am concentrat atât de tare asupra ideti de a 
te ajuta să înţelegi că un caracter „frumos“ 
înseamnă mai mult decât onestitate și simţ 
moral, încât mă tem că nu am subliniat acest 
lucru suficient de mult, așa că-l mai repet o dată: 
fără trăsăturile fundamentale de caracter precum 


onestitatea, transparența, lipsa duplicității (a nu 
te înfățișa în public altfel de cum ești în 
realitate), simţul responsabilității și alte virtuți 
morale, nu poate exista încredere. Așa încât, 
înainte de a merge mai departe și a vedea că lipsa 
de încredere poate lua naștere din mat mult decât 
absența trăsăturilor fundamentale de caracter, 
trebuie să fim pe deplin conștienți că lipsa 
onestităţii și lipsa simțului moral nu pot fi în 
niciun caz tolerate și nu pot rămâne 
nesoluţionate. Acestea sunt esenţiale; sunt piatră 
de temelie. Dacă nu poţi avea încredere într-o 
persoană, nu ai pe ce să te sprijini în relaţia cu 
ea. 

Așadar, înainte de a trece mai departe, repet: a 
avea „caracter“ presupune mai mult decât 
onestitate și comportament etic. Mai presupune 
și existenţa altor trăsături personale de caracter, 
a unui set de calităţi de care o persoană are 
nevoie pentru a se ridica la înălțimea așteptărilor 
celorlalți. În multe împrejurări, când aceste 
calităţi lipsesc, încrederea va avea de suferit. 

Președintele unei mari organizaţii creştine 
apelase la un moment dat la mine pentru a ţine 
cursuri de leadership membrilor săi din 
conducere. La prima noastră întrevedere, i-am 
spus: „Sunt  nerăbdător să lucrez cu 
dumneavoastră. Admir de multă vreme 
activitatea acestei organizații. Întrucât o mare 
parte din munca mea este strict legată de lumea 
afacerilor, în cazul de față, faptul de a lucra cu o 
organizație creștină îmi va permite să abordez și 
aspectele spirituale ale leadershipului. Va fi 
pentru mine o adevărată plăcere. 


Am văzut o mulţime de căsnicii distruse nu din 
pricina unor greșeli grave 
sau a unor trădări majore, ci din pricina 
minciunii în formă continuată din partea 
unuia dintre soți. 


Când m-a auzit pomenind de „aspectele 
spirituale ale leadershipului“, președintele a 
reacționat prompt. 

— Hei, stai așa. Nu avem nevoie de chestii 
spirituale aici. Oamenii ăștia sunt niște tipi 
cumsecade, maturi deja din punct de vedere 
spiritual. Avem nevoie de tehnici de dezvoltare a 
leadershipului, nu a spiritualităţii, mi-a spus el pe 
un ton categoric. 

— Ei bine, eu cred că există o strânsă legătură 
între ele, dar spune-mi, te rog, care ar fi 
problemele de leadership cu care te confrunți? 

Mi-a povestit că nu reușise să-și facă oamenii 
să lucreze împreună, că fiecare dintre ei încerca 
să-și protejeze propriul departament, propriul 
program, buget etc. Nu-i putea convinge să facă 
schimb de informaţii, de resurse, nici măcar de 
angajați și de fonduri, atunci când țelul și 
viziunea comună ar fi impus acest lucru. Își 
puneau piedici unul altuia în momente în care ar 
fi fost nevoie mai mult ca oricând să colaboreze. 

— Este vorba de acei oameni „evlavioşi, care au 
atins maturitatea spirituală“, de care vorbeai 
adineauri? l-am întrebat eu. 

— Da, cu toţii sunt persoane evlavioase. 

— Cu tot respectul, i-am răspuns, Biblia îmi 
spune că „dragostea... nu caută ale sale...“ (I 
Corinteni, 13:5). Mai spune că pentru a-și 
îndeplini misiunea, conducătorii trebuie să dea 


dovadă de „iubire frățească“, adică de afecțiune 
reciprocă (H Petru, 1:7). Eu văd că, în echipa ta, 
mai degrabă fiecare își „caută ale sale“ și există 
prea puțină reciprocitate. Prin urmare, pe mine 
nu mă interesează că o numești dezvoltare 
spirituală sau dezvoltare a leadershipului. Dar 
problemele trebuie rezolvate pentru ca acest 
colectiv să-și îndeplinească înalta misiune pe care 
le-ai încredințat-o. lar pe baza celor spuse de 
tine, eu nu i-aş numi nici „evlavioși, nici 
„maturi“. Cred că mai au ceva de lucru la 
capitolele astea. 

Lista trăsăturilor de caracter din citatul de mai 
sus este extrasă dintr-un context spiritual, 
religios, din Biblie. Dar cercetările privind 
mediul afacerilor din lumea laică evidenţiază și 
ele aceste calități. După cum i-am spus şi acelui 
președinte, indiferent că este vorba de tradiția 
religioasă sau de leadershipul specific lumii 
materiale şi de cercetările din domeniul 
psihologiei, chestiunea se pune la fel: caracterul 
contează. lar caracterul presupune mai mult decât 
onestitate și simț moral, care în cazul de față erau 
confundate cu maturitatea spirituală. 

Pentru a trata chestiunea în afara contextului 
religios, haideţi să privim lucrurile prin prisma 
„inteligenței emoţionale“, care a devenit un 
concept larg folosit, ce descrie o serie de trăsături 
de caracter esenţiale pentru reușită, atât în sfera 
personală, cât şi în cea profesională. De regulă, 
printre acestea se numără și cele enumerate în 
lista Sfântului Apostol Petru, numeroasele studii 
de cercetare din domeniu validând importanța 
acestora în atingerea succesului. De exemplu, 


cercetarea întreprinsă în cadrul Harvard Business 
School a demonstrat că inteligența emoţională 
are un impact de două ori mai mare asupra 
succesului în viaţă în comparaţie cu inteligenţa 
propriu-zisă şi cu alte abilități profesionale“. 

În linii mari, când vorbim de inteligență 
emoţională ne referim la aspecte precum 
conştientizarea de sine, gestionarea relaţiilor, 
automanagementul și conştientizarea socială. 
Din ele derivă şi alte calități și abilităţi personale 
care-i conferă unei persoane capacitatea de a avea 
o relație bună cu sine și cu ceilalți oameni. 
Coeficientul de inteligență emoţională ne indică: 
felul în care acea persoană îşi gestionează atât 
propriile emoţii, cât şi pe cele ale altora; cât de 
bun este autocontrolul său; cât de bine se 
adaptează ea la situaţii dificile, când lucrurile o 
iau razna; dacă este o persoană optimistă sau 
pesimistă;, dacă este capabilă să colaboreze bine 
cu ceilalți ș.a.m.d. 

Deși cartea de față tratează subiectul 
încrederii, şi nu pe cel al caracterului, al 
personalităţii sau al inteligenţei emoţionale, 
ideea este că încrederea, după cum am mai spus 
o, este un concept multidimensional, iar una 
dintre dimensiunile sale este chiar modul în care 
este „croită“ o persoană sau caracterul ei. 
Inteligenta emoţională și cercetările pe acest 
subiect ne arată că această dimensiune a 
caracterului este la fel de importantă ca oricare 
alta când vine vorba de a avea încredere în cineva 
într-un mod specific. Ea ne ajută să înţelegem 
modul în care o anumită persoană urmează să se 
achite de o sarcină care presupune niște abilități 


tehnice, profesionale sau de altă natură, într-un 
context dat. Ne învaţă că indiferent de cât de 
deșteaptă sau de fermecătoare ar fi acea 
persoană, trebuie s-o cunoaștem bine ca om, să 
știm cât este ea de capabilă să se gestioneze pe 
sine, pe ceilalți și sarcinile în general. Inteligenta 
emoțională poate face fie ca respectiva persoană 
să se arate demnă de încrederea noastră, fie ca 
întreaga experiență să aibă un final dezastruos, 
să provoace suferință și să fie sortită eșecului. 


Trebuie să putem să avem încredere că o 
persoană posedă acele calităţi individuale și 
trasaturi de caracter necesare pentru a putea 

răspunde aşteptărilor pe care noi le avem de la 
ea. 


Amintește-ţi doar de anumite contexte sau 
relații în care ai avut de-a face cu o persoană 
considerată pe deplin „integră“, dar care în final 
te-a dezamăgit. Este posibil ca acea persoană să fi 
fost onestă, dar indisponibilă în plan emoţional 
sau distantă. Sau să fi fost „integră, dar e 
obsedată de control; sau perfecționistă, prea 
solicitantă, dezorganizată, incapabilă de empatie 
sau de compasiune; sau arogantă, narcisistă. Să 
continui? 

Trebuie să putem avea încredere că o persoană 
posedă acele calități individuale și trăsături de 
caracter necesare pentru a putea răspunde 
așteptărilor pe care noi le avem de la ea. Acest 
lucru este extrem de important, indiferent de cât 
de multe alte calități nemaipomenite ar putea 
avea respectivul. 


Într-o carte absolut minunată, Pledoarie pentru 
Checklist, autorul, Atul Gawande, relatează în 
detaliu o fascinantă povestire despre adoptarea 
unei liste cu puncte de bifat în diverse domenii, 
inclusiv în medicină. Unul dintre domeniile 
abordate este sala de operaţii şi problemele ce se 
ivesc din pricina unor greşeli umane comise nu 
din ignoranță, ci pentru că uneori se pierde ceva 
din vedere, se neglijează un anumit lucru sau se 
face o altă greșeală care nu are nimic de-a face cu 
competența. O banală listă cu lucrurile care 
trebuie făcute pe rând îi poate scuti pe oameni de 
multe erori. De fapt, iată rezultatele înregistrate 
de el în opt spitale în cadrul unui singur 
experiment, când echipa medicală s-a folosit în 
sala de operații de o listă pe puncte, în care aveau 
încredere mare, pentru a se asigura că nu a omis 
nimic: 


e Per total, numărul complicatiilor 
postoperatorii a scăzut cu 36%. 


Numărul deceselor a scăzut cu 47%. 


Numărul de infecţii postoperatorii aproape 


s-a înjumătățit. 


e Numărul estimat al complicaţiilor în 
cazurile grave a scăzut de la 435 la 277, 
scutind 150 de persoane de suferințe 
suplimentare și salvând 27 de vieți. 


e Numărul pacienţilor readuşi în sala de 
operații din pricina sângerărilor sau a altor 
probleme postoperatorii a scăzut cu 25%. 


Pe parcursul cărții, dr. Gawande oferă și alte 
dovezi despre avantajele de a folosi o listă pe 
puncte pentru a preveni eroarea umană. Dar el 
menționează și o dinamică negativă care a anulat 
eficiența acestor liste: împotrivirea anumitor 
chirurgi de a implementa folosirea lor. 

Au existat chirurgi pe care i-a deranjat ideea de 
a folosi această listă, considerând-o o pierdere de 
vreme. Unii chirurgi nu au vrut să renunţe la 
comportamentul lor autoritar, atât de frecvent 
întâlnit în spitale, care induce în ceilalți actori 
prezenţi în sala de operații teama de a raporta o 
eventuală greșeală la care au fost martori. Există 
în cultura medicală o tradiţie îndelungată 
conform căreia ar fi nevoie de un soi de 
„îndrăzneală a competenţei ', iar listele cu puncte 
de bifat par mult prea copilărești pentru chirurgii 
care suferă de vanitate. lar din pricina acestei 
atitudini „îndrăzneţe“ a chirurgilor, asistentelor 
și celorlalți prezenți în sala de operaţii, le este 
teamă să nu-l enerveze pe chirurg, mai ales dacă 
acesta mai deţine și o funcţie importantă în 
spital, şi să fle puși la punct. Prin urmare, le este 
frică să vorbească sau să se implice în verificarea 
punctelor de pe listă. Iar unii chirurgi consideră 
că este sub demnitatea lor să fie „verificați“ de 
acești oameni. Uau, atitudinea chiar contează! 

Așa că, în ciuda mizei uriașe și a unor studii 
bine documentate, anumite aspecte ce ţin de 
caracter precum aroganta, dorința de control, 
problemele de gestionare a furiei și tendinţa de a 
face lucrurile în grabă încă se interpun în calea 
acelei încrederi care ar trebui să domnească în 
sala de operaţii pentru a înlesni succesul 


intervențiilor şi a preveni eventualele 
deznodăminte tragice. Încrederea poate salva 
vieți, însa pentru ca ea să existe, este nevoie ca 
personalitatea celor implicați să permită clădirea 
el. Acesta este un excelent exemplu de situaţie în 
care „caracterul contează“. Există chirurgi care 
își înțeleg pacienţii, le doresc tot binele, au 
competența necesară, însă anumite trăsături de 
caracter se interpun în calea unei prestații la 
nivel maxim în sala de operații. Iar acest lucru îi 
împiedică să facă ce e mai bine pentru pacienții 
lor și îi face cu adevărat nedemni de încredere. 
Da, caracterul contează. 


PARTICULARITĂȚILE CARACTERULUI 


Când cumnata mea s-a logodit, ea și logodnicul 
ei, Mark, m-au rugat să le oficiez căsătoria. Deși 
nu sunt pastor, am fost extrem de mișcat de 
dorința lor și am obținut de la biserica locală o 
împuternicire pentru 24 de ore ca să oficiez eu 
ceremonia căsătoriei lor. Cam atât se puteau 
încrede în mine în materie de sfințenie, astfel că 
am decis să le pun în practică dorinţa. 

Întrucât îi cunoşteam bine pe amândoi, m-am 
gândit că ar fi fost mai indicat ca pentru 
consilierea premaritală să apeleze la o altă 
persoană, mai obiectivă, astfel că le-am propus să 
meargă la un pastor din zonă. Acesta a fost de 
acord să-i primească și, într-o primă fază, le-a dat 
o serie de teste, printre care unul care măsura 
nivelul de compasiune, inclusiv capacitatea de 
manifestare a empatiei față de ceilalți. Când ne- 
am adunat pentru prima ședință de consiliere, 
pastorul le-a spus: 


— Sunt puţin îngrijorat în ceea ce vă privește. 

— De ce? s-au mirat el. 

— Pentru că ați obținut amândoi cel mai mic 
scor posibil pe scara compasiunii. Care dintre voi 
va da mai multă dovadă de solicitudine în relaţia 
voastră? 

După șocul iniţial, am râs cu toții și am început 
să discutăm despre diversele feluri în care 
logodnicii își exprimau dragostea unul față de 
celălalt. Relaţia lor era una grozavă. Însă testul 
identificase cu precizie o anumită trăsătură de 
caracter. Amândoi erau persoane mai dure. Erau 
foarte iubitori şi generoși, dar nu foarte 
„sensibili“. Mark, de exemplu, era puşcaş marin, 
iar sensibilitatea nu era unul dintre punctele sale 
forte. Dragostea şi spiritul de sacrificiu, da. 
Sensibilitatea, nu. 

Dar ce însemna mai exact acest lucru? Însemna 
că nu aş fi avut încredere că Mark s-ar fi putut 
descurca cu o parteneră de viață mai sensibilă, 
mai fragilă din punct de vedere emoţional. S-ar fi 
putut uita la ea și i-ar fi putut spune, aşa cum l- 
am auzit pe unul dintre colegii săi zicând la un 
moment dat: „Trebuie să strângem din dinti și să 
facem tot posibilul pentru a ne îndeplini 
misiunea. Chiar dacă avem de suferit sau suntem 
răniți, gândim întotdeauna, «Durerea e 
temporară. Așa că ignor-o şi concentrează-te 
asupra a ceea ce ai de făcut.» Dă-i înainte, fii 
puternic, ignoră inconvenientele mărunte care ti- 
ar putea distrage atenția, cum ar fi o durere 
intensă. 

Este o atitudine perfectă când e vorba de un 
schimb de focuri în spatele liniilor inamice din 


vreo ţară străină, când trebuie să supraviețuieşti 
și să te pui la adăpost, dar nu e tocmai trăsătura 
de caracter ideală pentru cineva mai sensibil din 
punct de vedere emoțional. 

Cui i-aș încredința un astfel de „pacient“? Unei 
persoane cu un grad mare de compasiune, 
empatie, înțelegere, de asemenea un grad ridicat 
de conștientizare emoţională la ceilalți. 

Dacă aș fi însă ţinta unui atac sau dacă m-aș 
afla în pericol, aș apela cu siguranță la Mark, nu 
la vreun psihiatru inimos. El mi-ar veni de îndată 
în ajutor și mi-ar salva pielea. Într-o astfel de 
situaţie mi-aş pune viața în mâinile lui fără să 
stau pe gânduri. Cu alte cuvinte: în funcție de 
domeniul specific în care avem nevoie să ne 
încredem în cineva, oamenii posedă anumite 
calități care-i fac să fie sau nu eligibili pentru 
această încredere. Dacă ţinem minte acest lucru, 
vom evita să fim prea perfecționiști când vom 
avea nevoie să ne încredem în cineva. Nu e nevoie 
ca cineva să posede toate calitățile posibile, să fie 
perfect. Avem cu toţii defectele noastre, punctele 
noastre forte și slăbiciunile noastre. Putem 
accepta și preţui o persoană în ciuda lucrurilor 
pe care nu le fac bine. Important este să ne 
punem întrebarea corectă: este această persoană 
capabilă să-mi împlinească nevoile în acest context? 
Practic, de răspunsul la această întrebare depinde 
dacă o considerăm sau nu demnă de încredere. 

Când ajungem să conștientizăm acest aspect, 
putem iubi și preţui pe cineva pentru calitățile 
sale, în pofida slăbiciunilor sau a defectelor sale. 
De exemplu, într-o căsnicie în care soții se 
preţuiesc inclusiv pentru diferențele dintre ei, ei 


pot face haz de anumite defecte ale celuilalt: 
„Glumești, nu? Să te trimit să faci aprovizionarea 
pentru petrecere?“, i-ar putea spune soția. „Nici 
vorbă. Eşti prea împrăștiat și uituc, te-ai putea 
întoarce doar cu jumătate din articolele de pe 
listă. Am nevoie de tine aici, să-i întâmpini pe 
invitaţi, pentru că te pricepi de minune să-i faci 
să se simtă bineveniţi, în largul lor. Dar nu am 
încredere să-ți dau pe mână sarcina 
cumpărăturilor. O să le fac eu“. Și amândoi încep 
să râdă. 

În munca în echipă se aplică aceeaşi dinamică; 
identificăm la ce anume este bun fiecare și îi 
încredințăm acele sarcini care corespund 
abilităţilor sale, iar faptul că îi cunoaștem și 
punctele slabe — aspect la fel de important — ne 
permite să îl scutim de sarcini pentru care nu 
este apt. 

Un client de-ai mei, director general la o mare 
companie, avea în subordinea sa un director 
financiar extrem de priceput. Analizele sale 
financiare erau excelente, fiind, totodată, unul 
dintre acei directori financiari care sunt și 
parteneri strategici. Era capabil să facă tipul de 
analiză care să puncteze factorii cu influență 
pozitivă asupra afacerii şi marjele care să 
genereze profituri excelente. Era un individ 
foarte talentat și valoros în acest sens, pe care ţi l- 
ai fi dorit ca director general. 

Dar în ciuda tuturor acestor abilităţi, în cele 
din urmă, clientul meu l-a concediat. De ce? Din 
pricina caracterului său. Trăsătura? L-a concediat 
din pricina incapacității sale de a vorbi deschis, 
de a-i ţine piept directorului general când acesta 


era pe cale să procedeze diferit. Când vedea că 
directorul general se îndrepta într-o direcție 
greșită sau lua o hotărâre nepotrivită, îi era 
teamă să spună lucrurilor pe nume. Îşi dorea prea 
mult să fie plăcut de cei din jur. Îi era greu să se 
confrunte cu reacţii negative. Nu era capabil nici 
să se confrunte cu cineva, nici să vorbească 
deschis, iar clientul meu avea nevoie să aibă 
încredere în el că poate face aceste lucruri. 

Cu toate că anumite calități sunt esenţiale 
pentru calitatea și succesul unei relații, iar unele 
chiar contribuie activ la progresul unei afaceri, 
există anumite trăsături de caracter și atitudini 
care decurg din ele și care se interpun în calea 
încrederii atât de necesare pentru ca relația sau 
afacerea să funcționeze. lată câteva care ar trebui 
luate în calcul: 


e Atitudinea defensiwă: Ce se întâmplă atunci 
când simți că este imposibil să atragi cuiva 
atenția asupra unei probleme sau ai nevoie 
ca respectiva persoană să-și schimbe 
comportamentul? Dacă aceasta are o 
atitudine defensivă, este foarte greu să 
rezolvi eventualele conflicte, şi orice 
încercare de îndreptare a unor greșeli devine 
un adevărat coșmar. 


e Gestionarea furiei: Cum ar fi ca în cadrul unei 
relații apropiate, fie ea de natură personală 
sau de muncă, să te străduiești să capeţi 
încredere într-o persoană predispusă la ieșiri 
violente, la crize de furie sau care manifestă 
un comportament impredictibil? Cel mai 
adesea e mai bine să nu te încrezi deloc într- 


o astfel de persoană: „Nu te întovărăși cu 
omul mânios și cu cel înfierbântat de furie să 
n-ai nici un amestec“. (Pilde, 22:24). 


e Narcisismul: Nici nu știu de unde să încep. 
Tendința continuă a narcisistului de a fi 
perceput drept o ființă extraordinară, 
desăvârșită, ideală, devine cu timpul tot mai 
greu de suportat. Sunt însă și situații în care 
această tendință se poate dovedi de-a dreptul 
distructivă, atunci când narcisistul se simte 
desconsiderat în vreun fel și încearcă să se 
răzbune. Este greu să ai încredere în cineva 
pentru care totul se învârte în jurul propriei 


sale persoane. 


e Înclinaţia spre dramatism și instabilitatea 
emoțională: Este dificil să ai încredere într-o 
persoană care „joacă teatru“ în mod 
obișnuit. Când apar probleme într-o relație 
cu o persoană instabilă din punct de vedere 
emoţional sau exagerat de melodramatică, 
este foarte greu să le poţi rezolva. În cel mai 
bun caz, te vei sătura încetul cu încetul de 
atâta melodramă, iar în cel mai râu, vel fi 
incapabil să faci ceea ce ai nevoie să faci. 


e Obsesia pentru control: Multe persoane, 
extrem de competente și de calificate în 
domeniul lor, au o tendință puternic 
agresivă de a presta întotdeauna la un nivel 
de maximă eficiență. Dar odată cu această 
prestație vine și o tendință la fel de 
puternică de a încerca să controleze absolut 
totul, inclusiv pe cei din jurul lor. O 


persoană care respectă limitele celorlalţi este 
demnă de încredere, spre deosebire de cea 
care încalcă spaţiul celorlalți și care încearcă 
să le spună ce să facă. 


e Neajutorarea și dependenţa de alții: Cu toate 
că avem cu toţii nevoie — ca fiinţe mature — 
de cineva pe care să ne putem bizui, există 
unii oameni complet neajutoraţi, incapabili 
să fle parteneri de nădejde. Aceștia au nevoie 
de consiliere psihologică, nu de o relaţie în 
care cineva se bazează pe ei. 


e [responsabihtatea: După cum ne spune și 
Biblia, a avea încredere într-o persoană 
iresponsabilă se poate dovedi un adevărat 
coșmar: „Precum este oţetul pentru dinți și 
fumul pentru ochi, aşa este omul leneș 
pentru cei ce-l pun la treabă“. (Pilde, 10:26). 
Bazează-te pe astfel de oameni și te pot lăsa 
baltă când ţi-e lumea mai dragă. 


e Codependenţa emoțională sau incapacitatea de 
a fixa limite: Când te bazezi pe cineva care 
este incapabil să spună „nu“, adesea 
lucrurile se termină prost. Astfel de oameni 
le permit celorlalți să profite de resursele și 
de timpul lor sau sunt pur și simplu 
incapabili să impună anumite limite. Iar 
acest comportament îi poate împiedica să 
ducă la bun sfârșit sarcina încredințată, pe 


care te bazezi că o vor face. 


e Înclinația spre bârfă și dezbinare: Pilda (17:9) 
ne învață că bârfa „desparte pe prieteni“. 


Pilda 11:13 spune: „Cine umblă cu bârfeli dă 
pe față lucruri ascunse, dar sufletul 
credincios ţine ce i s-a încredinţat“. În 
numeroase contexte, personale și 
profesionale, lucrurile sunt compromise de 
către persoane care fie încearcă să-i dezbine 
pe ceilalți, fie nu se pot abţine să nu 
trâmbițeze orice confidenţă făcută lor. Ei pot 
distruge astfel relaţii, echipe, familii și 
culturi organizaționale. 


Repet, deși cartea de față nu are ca subiect 
caracterul uman, sper totuși ca scurta listă de mai 
sus să vă determine să reflectați la importanţa 
trăsăturilor de caracter ale unei persoane înainte 
de a vă plasa încrederea în ea într-un context 
anume. [ineţi minte, asta nu înseamnă că 
oamenii cu anumite defecte (în afară de a minti, 
a înșela și a fura) nu se pot dovedi demni de 
încredere; avem cu toţii defectele și slăbiciunile 
noastre. Important este să existe o potrivire între 
calitățile unei persoane și domeniul în care ai 
nevoie să te bazezi pe ea. 

Una dintre companiile cu care am lucrat la un 
moment dat plănuia să pună în practică un 
complicat proiect de redresare a firmei care urma 
probabil să necesite doi ani întregi până să 
producă efecte. Angajatul avut în vedere pentru 
a-l conduce era un individ extrem de inteligent și 
foarte priceput în operațiuni. Era capabil să 
găsească soluţii pentru orice problemă, un 
specialist în sisteme. Ar fi putut aduce un plus de 
dinamism proiectului și crea niște programe 


excelente. Însă eu am votat împotriva acestei 
alegeri. 

— Dar de ce? am fost întrebat. 

— Este într-adevăr un tip talentat şi competent, 
dar are o nevoie exagerată de a primi încontinuu 
feedback pozitiv. lar implementarea acestui 
proiect nu va fi tocmai ușoară, vor fi și momente 
în care reacţia celorlalți nu va fi tocmai cea dorită 
de el. Va fi un proiect dificil, de durată, şi o vreme 
îndelungată vor lipsi victoriile sau rezultatele 
spectaculoase. Orgoliul său va avea uneori de 
suferit, se va simți descurajat și își va pierde 
entuziasmul. În plus, are niște idei mult prea fixe 
despre cum ar trebui să decurgă totul, iar acest 
post implică o gândire mai flexibilă și o 
capacitate mare de adaptare. El are nevoie să 
lucreze într-un context mai stabil, în care să 
poată resimți satisfacția imediată a lucrului bine 
făcut. 

Dacă situaţia ar fi fost de așa natură încât 
lucrurile să meargă lin, fără hopuri, să-şi vadă de 
treabă, să obţină rezultate nemaipomenite și 
toată lumea să se extazieze de priceperea sa, ar fi 
reprezentat alegerea perfectă. Văzusem deja cât 
de bine se descurca în astfel de situaţii. Dar acest 
proiect anume avea nevoie să fie condus de 
cineva căruia să nu-i pese atât de tare de 
aprobarea celorlalți, de cineva cu „pielea mai 
groasă“. Cineva care să persevereze fără prea 
multe încurajări din partea celorlalți, iar el nu era 
acea persoană. Lăsând laoparte inteligența și 
competența, el nu merita încredere în acest 
context specific din pricina nepotrivirii dintre 


cerinţele postului și caracterul său. Nepotrivire 


de caracter. 


GÂNDEȘTE-TE LA CARACTER CA LA 0 
„ADEVĂRATĂ” INTEGRITATE 


Ne-am lămurit, așadar, că, într-adevăr, 
caracterul contează. Am văzut și că acesta 
înseamnă mai mult decât cinste şi moralitate. 
Deşi fundamentale şi esenţiale, aceste calități nu 
sunt suficiente. „Acele trăsături de caracter pe 
care să te poţi baza într-o situaţie dată“ ar fi o 
definiție mai apropiată de semnificația reală a 
termenului de integritate. 

Dicţionarul ne oferă o excelentă definiție a 
integrităţii, „însuşirea de a fi sau de a rămâne 
intact, întreg“. (DEX). Cineva poate poseda simţ 
moral și etic, fără a fl însă o persoană completă, 
întreagă, în sensul că nu posedă și celelalte 
calităţi necesare într-un anumit context. În fapt, 
cuvântul integritate derivă etimologic din 
cuvântul latin integro, utilizat cu sensul de „a 
întregi, a completa“. Este vorba, aşadar, de 
plenitudine, și nu putem încredința cuiva 
responsabilitatea de a poseda paleta „completă“ 
de calități pe care nevoia de Încredere le 
presupune într-o situație dată. Pentru a avea cu 
adevărat încredere în cineva, este nevoie ca și alte 
calități să fie integrate în caracterul lui. (A se 
vedea cartea mea Integrity pentru explicaţii mai 
aprofundate despre plenitudinea caracterului în 
leadership). 

Repet, dacă ne așteptăm să găsim „totalitatea 
calităților umane“ într-o singură persoană, vom 


aştepta mult și bine. Dar înainte de a ne plasa 
încrederea în cineva, într-un anumit context, 
vizând anumite rezultate, e nevoie să ne 
asigurăm că acea persoană posedă suficient de 
multe calități din întreaga gamă de trăsături de 
caracter care o fac eligibilă pentru încrederea ta, 
oricât ar fi ea de onestă și de inteligentă. 

Am văzut că încrederea presupune existența nu 
doar a unul sau două componente. Am analizat 
până acum aspectele referitoare la înţelegerea 
nevoilor, motiv, abilități și caracter. Haideţi să 
trecem la ultimul element fundamental al 
încrederii: „istoricul comportamental“. 


ll Virtue“, Merriam-Webster, actualizare la 6 noiembrie 2022, 
https://www.merriam-webster.com/dictionary/virtue. 

12 James Strong, The New Strong's Expanded Exhaustive 
Concordance of the Bible (Nashville, TN: Thomas Nelson, 
2010). 

15 Ibidem. 

= Laura Wilcox, „Emotional Intelligence Is No Soft Skull“, 
Professional Development, Harvard Division of Continuing 
Education, 6 iulie 2015, 
https://professional.dce.harvard.edu/blog/emotional- 
intelligence-is-no-soft-skill. 

CAPITOLUL 8. 


Lel de-al cincilea 
element 
fundamental al 
încrederii: Istoricul 
comportamental 


Pe vremea când nu existau încă pe telefoane 
sau pe diverse alte dispozitive sisteme de 
orientare GPS, mergeam cu soţia mea în vizită la 
niște prieteni din sudul Louisianei, în inima 
bayoului. Nu mai fuseserăm niciodată acolo și nu 
cunosteam drumul, așa că am oprit la o mică 
benzinărie să cerem indicații. 

— Îmi puteţi spune cum să ajung la acest 
restaurant? am întrebat-o pe tipa din spatele 
tejghelei. 

— Desigur, mi-a răspuns ea. 

Și a început să-mi dea câteva indicații. Mi-a zis 
să mai merg putin înainte, iar apoi să virez, apoi 
să virez din nou. Mi-a spus apoi ceva care m-a 
surprins. 

— Când vedeţi un câine mare culcat în iarbă, 
faceți la dreapta. 


Poftim? Un câine mare culcat în iarbă? Serios? 
Cum puteam să am încredere că acel câine avea să 
fie acolo? 

— Să fac la dreapta când văd câinele? am 
întrebat eu. Păi, și de unde știu eu că acel câine 
chiar o să fie acolo? 

Părea un reper cam nesigur. Aveam nevoie de 
un indicator rutier stabil, nu de unul care putea 
oricând s-o ia la goană în urmărirea vreunei 
pisici, lăsându-mă dezorientat. 

Însă ea părea să fie sigură: 

— Da, domnule, o să fie chiar acolo, culcat în 
iarbă. Este întotdeauna acolo. Doar faceţi la 
dreapta când daţi cu ochii de el. 

Nu prea știam ce să zic. Aşa că m-am întors la 
mașină și i-am spus lui Tori doar că primisem 
indicaţiile necesare. 

Ne-am văzut de drum, am virat la dreapta și la 
stânga aşa cum fusesem îndrumat, și, deodată, 
lată-l, un ciobănesc german culcat în iarba de la 
marginea drumului. Nu-mi venea să-mi cred 
ochilor. Am făcut la dreapta imediat după el și 
am ajuns la locul cu pricina. 

Cum de era posibil aşa ceva? Cum putuse 
doamna respectivă să fie atât de sigură că acel 
câine avea să fie acolo? Datorită unuia dintre cele 
mai importante aspecte ale încrederii, cel de-al 
cincilea element al nostru: istoricul 
comportamental al câinelui. 

De ani întregi, el se afla exact în același loc, în 
fiecare după-amiază, în același interval de timp. 
Era locul lui preferat și nici nu se punea 
problema să nu se afle vreodată acolo. Puteai 
conta pe asta. 


ISTORICUL COMPORTAMENTAL CONTEAZA 


Pune-te din nou în locul meu și închipuie-ţi că 
al nevoie de o operaţie la genunchi. Ce ai face 
dacă în drum spre recepţie pentru a te programa 
pentru operație ai da peste trupul unui om, 
nemișcat şi cu fața vineție, întins în mijlocul 
holului? Prima reacţie ar fi probabil de şoc, după 
care, speriat, l-ai întreba pe chirurg: 

— Ce naiba e cu ăsta? 

Dar dacă acesta v-ar răspunde. 

— A, ăsta-l tipul pe care l-am operat ieri. Nu i-a 
reușit prea bine operaţia. 

În acea clipă, cui îi mai pasă de cât de 
înţelegător e chirurgul și de toate celelalte cerinţe 
indispensabile încrederii? Tipul ăsta tocmai a 
ucis un om în timpul unei operații la genunchi. 
Nu cred că se întâmplă așa ceva prea des, și, de 
fapt, e chiar un semn rău. Nici pomeneală să mai 
al vreun strop de încredere în el, oricare ar fi 
celelalte calități ale sale! 

Morala e aceasta: ceea ce o anumită persoană a 
făcut înainte este de obicei cel mai bun indiciu cu 
privire la ceea ce va face data următoare. 

Cel mai bun predictor al viitorului este 
trecutul. 

Când ne încredem în cineva, ne plasăm într-o 
poziție oarecum vulnerabilă, bazându-ne pe 
faptul că acea persoană se va comporta într-un 
anumit fel. Prin urmare, când acest lucru nu se 
întâmplă, vom suferi într-un fel sau altul — în 
plan emoţional, relational, financiar, ba chiar 
fizic. Dacă nu putem fi siguri de reușita acestuia, 
mai ales în cazul în care pentru acea persoană 


respectivul comportament sau sarcină reprezintă 
o premieră, este ca și cum am da cu zarul în 
contul vulnerabilității noastre. Dacă însă știm 
sigur că aceasta s-a mai comportat în mod similar 
și în trecut, șansele noastre cresc considerabil. 

Există o explicație cât se poate de logică. 
Trăsăturile de caracter ori competentele 
importante în contextul dat, precum cele despre 
care am discutat înainte, nu sunt întrebuințate în 
premieră și nici nu sunt comportamente care țin de 
o „alegere“ sau de un „act de voință“. Cu alte 
cuvinte, cineva care până acum s-a descurcat 
destul de prost într-un anumit domeniu sau nu s- 
a descurcat deloc nu poate pur şi simplu să 
declare: „OK, voi face o schimbare. Promit, de 
data asta voi face lucrurile diferit“. De ce? 
Deoarece, exceptând vreo schimbare radicală 
care să-i fi înlesnit dobândirea unor noi abilități, 
ea rămâne exact aceeaşi persoană, cu același 
nivel de abilități ori trăsături de caracter, care a 
eşuat în trecut. O persoană nu se poate schimba 
peste noapte, doar pentru că aşa își dorește. 
Schimbarea se produce în timp. 


Ceea ce o persoană a făcut anterior este de 
regulă cel mai bun indiciu cu privire la ceea ce 
va face data următoare. 


Cel mai clar exemplu este cel al persoanelor 
care suferă de diverse dependențe. De câte ori 
atunci când o persoană dependentă de substanţe 
sau de sex este prinsă asupra faptului, nu 
promite: „Gata, mă voi opri! N-o s-o mai fac 
niciodată“? lar soția sau ceilalți membri ai 


familiei cred în acea promisiune. Care e posibil să 
fi fost chiar sinceră. 

Dar, în realitate, până în momentul în care 
puterea de abstinenţă nu a fost consolidată prin 
programe de recuperare, iar apoi dovedită, 
abilitatea de a pune capăt comportamentului 
respectiv pur și simplu nu există, iar încrederea 
în acea promisiune nu are nicio bază. Fără 
îndoială, există persoane cu dependențe care 
chiar se schimbă. Am cunoscut o mulţime. Însă 
încrederea în aceste persoane nu poate veni decât 
după ce ele au muncit din greu ca să-și dezvolte 
abilitatea de abstinență, absolut indispensabilă 
pentru ca noi să le putem crede; trebuie să creeze 
un istoric comportamental semnificativ în 
direcția acelei schimbări pentru a ne putea 
încrede în ele, altfel riscăm să ne provoace din 
nou suferință sau pierderi de altă natură. 


Increderea nu poate fi acordată doar pe baza 
unei promisiuni. 


Vom detalia subiectul într-unul dintre 
capitolele următoare, însă ideea este aceea că 
încrederea nu poate fi acordată doar pe baza unei 
promisiuni. Ea presupune existența anumitor 
abilități, și unicul mod în care putem afla dacă 
acele abilități sau unele asemănătoare există, este 
ca acestea să fi fost deja dovedite. De exemplu, cu 
toate că Tiger Woods nu jucase niciodată într-un 
turneu de golf profesionist, firma Nike a avut 
încredere și a investit în el o căruță de bani 
întrucât dovedise deja că posedă abilităţile 
necesare pentru a participa pe viitor la aceste 


turnee. 


Este important să ne amintim că acele calităţi 
care ne permit să bifăm primele patru elemente 
de bază în construirea încrederii nu reprezintă o 
alegere de moment, sau niște acțiuni pe care 
oamenii se hotărăsc brusc să le întreprindă. 
Mincinosul nu se pune dintr-odată pe spus 
adevărul. Un om care nu are niciodată răbdare să- 
i asculte pe ceilalți nu devine brusc capabil să le 
acorde atenția necesară, făcându-i să se simtă 
înțeleși. Oamenii egoiști nu încep din senin să se 
preocupe de ceilalți. Cei cărora le lipsesc 
cunoştinţele și experiența necesare nu reușesc 
brusc să ducă la bun sfârșit, doar printr-un efort 
de voinţă, proiecte complexe. Leneșul nu se 
transformă dintr-odată în iepurașul Duracell. Iar 
persoanele care suferă de dependențe nu scapă 
brusc de acestea doar pentru că așa și-au propus. 


Avem nevoie de motive obiective pentru a 
nutri speranţă și încredere. 


Da, oamenii se pot schimba, însă doar printr- 
un proces care creează simultan schimbarea și 
evidențiază nou dobânditele abilități. Dar să te 
încrezi în cineva al cărui trecut dovedeşte că nu 
este demn de încredere doar pentru că îţi promite 
că de data asta se va descurca mai bine nu e cel 
mai inteligent lucru pe care-l poți face. Crezi că 
noile abilități vor răsări pur și simplu din senin? 
Trebuie să vedem mai întâi ceva concret pentru a 
putea avea încredere. Cele patru elemente-cheie 
despre care am discutat pot fi dobândite aproape 
de către oricine. Oamenii evoluează şi se 
schimbă, dar singurul mod în care putem fi siguri 


că vor fi la înălțime este să ne-o dovedească. Avem 


nevoie de motive obiective pentru a nutri speranţă și 
încredere. 

Am vorbit mai devreme despre cumnatul meu 
Mark, pușcașul marin. Mark era un războinic, un 
soţ, un tată, un frate, un prieten, un membru al 
comunității și un american excepțional. A căzut 
în luptă în 2008, într-o misiune în Irak. Pierderea 
lui a fost o lovitură cumplită pentru toţi cei care l- 
au iubit și care se bizuiau pe el. 

Am aflat din nenumăratele povestiri „marca 
Mark, așa cum le numeam în glumă, pe care el 
ni le împărtășea la întoarcerea din diverse 
misiuni, câteva lucruri pe care aveam 
certitudinea că m-aş putea oricând bizui pe el că 
le va face: să sară cu parașuta de la 9 000 de metri 
înălțime cu echipament de scafandru, cu tot cu 
rezervoarele de oxigen în spate, să aterizeze în 
mijlocul oceanului, să tragă un pui de somn, 
deoarece nu a dormit de două zile, să-și schimbe 
echipamentul, să se reunească cu alți cinci 
membri SEAL și să acosteze un vas inamic în 
toiul nopţii, să pună stăpânire pe el, să-l ducă la 
loc sigur, iar apoi să ia micul-dejun. Nimic ieșit 
din comun, nu? Pentru el. 

Erau absolut demni de încredere, el și 
camarazii lui. Dar cum puteau fi siguri de asta cei 
de la Marina militară a Statelor Unite? 

Pe baza realizărilor și performanţelor lor din 
trecut. SEAL se baza pe abilitățile deja dovedite 
ca să-și aleagă oamenii pentru o anumită 
misiune. 

Iar programul de instrucţie pentru candidaţii 
SEAL este inegalabil ca intensitate și ca 
dificultate, și foarte puțini dintre bărbații și 


femeile care încep antrenamentul posedând deja 
incredibile calităţi fizice și psihice îl și termină. 
Doar cei mai calificați candidaţi ajung în ultima 
fază a pregătirii, numită BUD/S (Basic 
Underwater  Demolition/Seal —  Distrugere 
Subacvatică de Bază/SEAL), iar apoi în HellWeek 
(care ar putea fi tradus drept „săptămâna în 
iad“), care este extrem de strictă și de dură. Doar 
un mic procent dintre „cei mai buni dintre cei 
mai buni“ reușesc să termine această ultimă fază 
a antrenamentului și ajung să fie membri SEAL, 
demni de încrederea superiorilor lor. 

„Atracția“ acestui program de antrenament, 
care se bazează pe „autoexcludere“, este faptul că 
DOAR cei care îl duc la bun sfârșit pot deveni 
membri SEAL. Cu alte cuvinte, pentru a deveni 
pușcaș marin, trebuie să dovedești că poţi face 
ceea ce ţi se va cere să faci înainte de a fi trimis în 
zone de război și în misiuni periculoase. Marina 
militară nu-şi poate permite riscul de „a 
presupune“ sau de „a spera“. Aceşti oameni au un 
istoric comportamental prin care dovedesc că 
sunt capabili să facă ceea ce li se cere. 

Recruţii vor trece prin antrenamente incredibil 
de aspre şi vor experimenta suferinţe aproape de 
neimaginat ca să ajungă să fie pregătiți să fie 
trimişi în misiuni adevărate. Toți membrii SEAL 
sunt testați și apoi autorizaţi. 

Însă în viaţa de zi cu zi, câți oameni nu-și 
investesc încrederea în alte persoane fără a le 
cunoaște cu adevărat trecutul? Câţi oameni nu se 
aruncă cu capul înainte într-o relaţie fără să știe 
prea multe despre relaţiile anterioare ale 
persoanei respective sau câți nu se lansează într- 


o afacere cu cineva fără să verifice dacă acea 
persoană a mai pus vreodată pe picioare vreo 
afacere sau dacă măcar s-a ocupat de vreuna? 

Ideea de a te interesa de trecutul cuiva pare a fi 
la mintea cocoșului, nu? Și totuși, de multe ori, 
încrederea noastră într-o anumită persoană nu 
are nicio bază reală, ne lăsăm pur și simplu 
cuceriți de anumite trăsături de caracter sau de 
simpatia pe care ne-o inspiră acea persoană. Sau, 
și mai rău, ne încredem în cineva în pofida 
trecutului său, hotărâm să-i iertăm greșelile și să- 
i oferim încrederea noastră, pentru ca în final să 
ne simțim trădați când acesta nu se ridică la 
înălțimea aşteptărilor. 

Din fericire, cei de la Marina militară a Statelor 
Unite își bazează încrederea pe existenţa unor 
abilități dovedite. La fel și Forţele Aeriene, știu 
asta din proprie experienţă. Am fost solicitat să 
țin niște cursuri de dezvoltare a leadershipului 
pentru piloţii de pe avioanele de luptă aflați într- 
un centru de pregătire. Piloții de pe avioanele de 
vânătoare sunt cei mai buni dintre cei mai buni, 
cărora li se vor încredința, la finalul pregatirii, 
misiuni de maximă importanță. Cum de știu 
superiorii lor că o vor scoate la capăt şi că vor fi 
demni de încrederea investită în ei? Tot pe baza 
unor abilități dovedite, a istoricului lor 
comportamental. N-am știut de la început cât de 
activ urma să mă implic în înregistrarea acestui 
istoric comportamental al grupului cu care 
lucram. 

În timpul acelor cursuri, mi s-a cerut la un 
moment dat să urc într-unul dintre avioanele de 
vânătoare ca să înţeleg exact ce fac piloţii și cu ce 


provocări se confruntă. În prima clipă, m-am 
gândit „Uau, ce tare! Ce ocazie extraordinară să 
pot zbura cu unul dintre aparatele astea! O să fie 
spectaculos!“ 

N-am realizat însă că nu avea să fie nicidecum 
un zbor de agrement sau de admirat peisajul. 
Urma să zbor alături de unul dintre pilotii- 
instructori care avea la activ numeroase misiuni 
de luptă și să particip din scaunul din spate la un 
antrenament real de luptă, în care piloţii încercau 
să se doboare unul pe altul, ferindu-se totodată 
de tirurile celorlalți; practic, întreaga operaţiune 
avea să se desfășoare în condiţii la fel de reale ca 
într-o luptă adevărată, mai puţin partea cu 
muniția („loviturile“ erau înregistrate electronic, 
fără ca piloții să se doboare efectiv în aer). 
Așadar, avea să fie o experiență cât se putea de 
reală, în termenii unei experienţe de zbor. 

Urma să experimentez lupinguri, coborâri în 
vrie și alte manevre care aveau să exercite asupra 
corpului meu neantrenat o forță gravitațională de 
până la 8G. Am aflat că aveam să fiu supus unui 
antrenament de o zi înainte de zborul propriu- 
zis, ca să învăţ cum să-mi păstrez irigata partea 
de sus a corpului. Trebuia să port, de asemenea, 
un costum special anti-G care este prevăzut cu 
niște pungi cu lichid pentru a comprima 
picioarele și abdomenul şi a păstra sângele în 
partea de sus a corpului. Nu avea să fie un zbor 
de plăcere. Citisem despre consecințele pe care o 
astfel de forță gravitațională le poate avea asupra 
corpului şi a creierului şi despre ce trebuie făcut 
pentru ca partea superioară a corpului să rămână 
irigată. Am fost învățat cum să-mi reglez rapid 


fluxul de oxigen din mască în momentele în care 
aveam să experimentez diverse simptome, 
întrucât nu ai la dispoziție decât în jur de zece 
secunde până ce creierul încetează să functioneze 
suficient de bine încât să mai poţi activa butonul 
respectiv. Și cum să întrebuințez echipamentul 
pentru vomat ca să nu-mi aspir micul-dejun pe 
trahee. O mulțime de aspecte de luat în 
considerare pentru un tip ca mine, de meserie 
psiholog, nu pilot de vânătoare. 

Experienţa a fost de-a dreptul incredibilă. Acele 
avioane şi acei piloţi puteau face niște lucruri de- 
ti stă mintea-n loc. Însă forta gravitaţională era o 
adevărată tortură. A fost cea mai groaznică 
experiență de ordin fizic (în afară de durerile 
atroce la genunchi) pe care am experimentat-o 
vreodată. Era cumplită și incitantă în același 
timp. Creierul meu făcea eforturi ca să rămân 
alert, conştient, concentrat și să mă gândesc la 
tot ce aveam de făcut. lar în unele momente, pur 
și simplu nu mai funcţiona cum trebuie. Forţa era 
prea puternică. 

lar în vreme ce eu mă chinuiam să-mi păstrez 
pur și simplu starea de conștiență, pilotul acţiona 
o maşinărie extrem de complexă, citind tot soiul 
de indicatoare şi ecrane referitoare la zbor și la 
luptă, comunica cu camarazii săi, lansa proiectile 
în avioanele inamice, făcea diverse manevre de 
evitare ca să nu fie lovit și doborât din cer și câte 
și mai câte. Și îndeplinea toate aceste sarcini în 
timp ce era supus aceleiaşi forțe gravitaționale ca 
și mine, care-l sfida capacităţile fizice și psihice. 

Cam asta-i ideea cu abilităţile deja dovedite, cu 
acel istoric comportamental. Instructorul mi-a 


spus că atunci când un nou recrut începea să se 
antreneze ca pilot pe avioane de vânătoare, 
trebuia să participe la cca 40 de zboruri similare 
celui la care participasem și eu înainte de a fi 
capabil să funcţioneze suficient de bine încât să 
treacă la manșă. lar din acel moment, zbura 
zilnic în mai multe misiuni până când superiorii 
săi aveau certitudinea, şi nu bănuiala, că se putea 
avea încredere în el ca să fie trimis în bătălie. 
Pilotul avea de-acum un istoric comportamental 
solid. 

(În treacăt fie spus, pilotul pe care l-am însoţit 
în acea zi mi-a spus că de-a lungul carierei sale 
zburase până atunci alături de cinci civili, și 
fusesem singurul care nu leșinase și nu-și 
vomitase micul-dejun. Daţi-mi voie să mă laud şi 
eu un pic!) 


ÎNCREDEREA E PROGRESIVĂ ȘI SE CÂŞTIGĂ 


Încrederea nu funcționează ca un comutator cu 
două opţiuni: deschis/închis. Însă, din păcate, 
mulți oameni o percep astfel. Când este vorba de o 
relație nouă sau poate mai veche, dar într-un 
context diferit, fie el personal ori profesional, 
treci brusc de la un nivel zero de încredere la 
unul ridicat. De exemplu, cineva care se 
hotărăşte să se căsătorească cu un iubit/iubită 
după numai trei sau patru întâlniri, sau o 
companie care promovează un angajat în funcția 
de director departamental după numai câteva 
luni de lucru. Adesea, aceste situaţii nu au un 
final prea fericit, fiindcă încrederea în acele 


persoane nu s-a bazat pe dovezi concrete. 


Încrederea nu se oferă pur și simplu, ea 
trebuie câștigată. 


Încrederea nu se oferă pur și simplu, ea trebuie 
câştigată. Oamenii trebuie să se arate demni de 
ea, iar acest lucru nu se poate realiza decât atunci 
când nivelul prestației lor creşte progresiv. 
Timpul, nu doar prestaţia, este un factor 
important aici și, din păcate, mulți oameni sunt 
prea nerăbdători. Îşi bazează încrederea pe 
aparențe sau pe propria lor capacitate de 
judecată, şi nu pe date obiective, care se obtin din 
istoricul comportamental al persoanei respective. 

Cu toate că am vorbit de timpul petrecut în 
persoană cu cineva, acest lucru nu este 
întotdeauna necesar sau posibil. Istoricul 
comportamental al acelei persoane poate fi 
excelent, chiar dacă tu nu ai fost martor direct la 
prestațiile sale. Este în regulă. De aceea există 
CV-uri și noțiunea de reputație. Nu este nevoie să 
fi jucat în aceeași echipă cu Tom Brady ca să-i 
încredințezi o minge de fotbal. Dar faptul de a nu 
fi făcut parte din trecutul persoanei respective nu 
exclude faptul că clădirea unei reputaţii, a unui 
istoric comportamental, necesită timp. Timpul 
rămâne, aşadar, un factor de care trebuie să ţii 
seama, indiferent dacă ai făcut sau nu parte din 
trecutul acelei persoane. 

Drept urmare, dacă te afli la începutul unei noi 
relaţii sau dacă încrederea ta în cadrul unei relații 
deja existente se întărește, asigură-te că există un 
istoric comportamental al unei performanţe 
obiective pe care să-ți bazezi încrederea, chiar 


dacă nu ai fost martor direct la formarea acestuia. 


Afacerile de familie constituie, din păcate, mult 
prea des exemple de situaţii în care lucrurile iau 
o turnură negativă, atunci când încrederea este 
acordată în lipsa unui palmares cert. Adesea, 
funcţiile de conducere sunt acordate doar pe baza 
relaţiei de rudenie, fără a se ţine cont dacă acea 
persoană posedă sau nu abilitățile și competența 
necesare funcției și chiar în lipsa unui istoric 
comportamental adecvat. Multe afaceri 
importante de familie le cer membrilor acesteia 
să lucreze o vreme în altă parte, să promoveze la 
acel loc de muncă și de-abia apoi să se implice 
activ în afacerile familiei, odată ce și-au dovedit 
capacităţile. 


FII PREVĂZĂTOR 


Puterea istoricului comportamental al unei 
persoane este într-atât de mare, încât poate 
determina uneori niște oameni inteligenţi să ia 
hotărâri proaste. Amintiţi-vă de Bernie Madoff®. 
Performanţele sale în domeniul financiar, sau 
mai degrabă ceea ce oamenii credeau a fi 
performanţe, au creat premisele pentru acea 
fraudă uriaşă. 


Numeroase scheme piramidale își creează 
inițial o bună reputaţie datorită faptului că 
rambursează anumitor investitori mari sume de 
bani. Oamenii au încredere într-o astfel de 
operaţiune fiindcă suntem făcuţi să ne încredem 
în ceea ce vedem. ȘI totuși, percepția noastră nu 
corespunde realității. Când oamenii își întrebau 
prietenii care investiseră deja în firma lui Madoff 
despre experiența lor, aceștia le răspundeau 


entuziasmați:  „Obţinem profituri excelente! 


Suntem cât se poate de mulțumiți!“ Potenţialii 
investitori aveau încredere în prietenii lor, 
întrucât aceștia își primeau banii, chiar dacă 
această impresie era înșelătoare. În realitate, nu 
existau profituri, dar existau înregistrări de 
„plăţi“ ale profitului. 

Așadar, reputaţia contează. Cum altfel ar fi 
reușit Bernie Madoff să pună mâna pe 65 de 
miliarde de dolari ai unor oameni extrem de 
inteligenți? Repet, deoarece suntem construiți 
astfel. Creierul nostru îşi creează niște hărți 
cognitive care ne permit să ne negociem 
realitatea. Când te duci dimineața la bucătărie să- 
ți faci cafeaua, te bazezi practic pe o hartă creată 
de creierul tău. Te bazezi pe faptul că vei găsi 
bucătăna la locul ei. Acea hartă a fost creată în 
urma multor drumuri la bucătărie și are 
„reputaţia“ de a funcţiona. De aceea, când 
suntem într-un loc străin, la hotel de pildă, ne 
mai lovim uneori de câte un obiect când ne 
trezim în toiul nopții să ne ducem la baie: fie 
noua hartă încă nu există, fle creierul nostru se 
orientează după cea de acasă. Avem nevoile de 
reprezentări precise, pe care creierul nostru le 
concepe pe baza experiențelor trecute, pentru ca 
apoi să dea comenzile necesare. Avem încredere 
în aceste „hărți“ și acţionăm potrivit lor. 

Reputația sau cum am mai numit-o noi, 
istoricul comportamental, corespunde felului în 
care creierul nostru este construit. În 
reprezentările sale, acesta se bazează în mare 
parte pe experienţa precedentă. Prin urmare, în 
orice context posibil, în afară, evident, de cel al 
escrocheriilor de tip piramidal, ne este extrem de 


util acest istoric al comportamentului cuiva. 
Operațiunile de tip piramidal încă există, așadar 
istoricul comportamental trebuie mereu 
examinat cu atenție. Şi este indicat de fiecare 
dată să ne interesăm de el şi să-i acordăm 
importanța cuvenită. 


CONCEPEM HĂRŢI MENTALE ȘI ÎN CEEA CE-I 
PRIVEŞTE PE CEILALŢI 


Când ne dorim să câştigăm încrederea cuiva, 
trebuie să fim conştienţi de faptul că noi clădim 
întotdeauna în mintea acelei persoane o anumită 
reprezentare privind trecutul nostru. Această 
reprezentare va decide dacă suntem sau nu 
demni de încredere din perspectiva acelei 
persoane. Să vedem cum se întâmplă acest lucru 
în viața de zi cu zi. 

Să zicem că cineva are o anumită problemă la 
locul de muncă, se confruntă cu o situaţie mai 
dificilă și apelează la ajutorul șefului său. Merge 
la acesta, îi prezintă problema, este ascultat cu 
atenție şi îi sunt oferite sfaturi preţioase și 
sprijin. Acesta este un moment de 
„metamorfoză“, un moment în care cineva trece 
de la o stare de confuzie sau de descurajare la una 
de claritate și de direcţie. Lucrurile au decurs 
bine. Dacă respectivul angajat se îndoia de 
strategia pe care să o urmeze, dacă era nehotărât 
în privința continuării sau nu în direcția 
respectivă, conversaţia l-a lămurit suficient de 
bine încât să accepte fără rezerve propunerea 
șefului. El s-a „metamorfozat“, a trecut dintr-o 
stare în alta. 


Data viitoare când acel angajat va avea din nou 
nevoie de ajutor, îi va fi mult mai ușor să solicite 
o întâlnire intre patru ochi cu șeful său. Și asta 
pentru că ultima dată lucrurile au decurs bine. 
Încrederea în şef creşte cu fiecare interacțiune, 
întrucât fiecare dintre acestea se bazează pe 
succesul precedentei. Fiecare nouă experiență pe 
care o avem cu cineva se adaugă acelei hărți 
mentale pe care ne-o facem în raport cu 
interacțiunile avute cu respectivul individ. 

Oare ne-ar afecta felul în care interacţionăm cu 
soțiile, cu angajații, cu familiile sau cu clienţii 
noștri, cu biserica și cu liderii comunității 
noastre etc. dacă am fi conștienți în permanență 
de crearea acestei hărți mentale în mintea 
celorlalți, dacă am ţine seama de cum au mers 
lucrurile în ultima noastră interacțiune cu 
aceștia? Cred că am realiza cât de mult contează 
tot ceea ce facem în viaţă, indiferent în ce 
domeniu, cât de important este istoricul 
comportamental al fiecărei persoane. 


NU PROBLEMELE IN SINE CONSTITUIE 
„PROBLEMA , CI TIPARELE 
COMPORTAMENTALE 


Așadar, fiecare interacțiune pe care o avem cu o 


La 


persoană creează un istoric comportamental. Cu 
toţii mai facem și greșeli, și majoritatea greselilor 
pot fi depășite, mai ales în cazul în care istoricul 
nostru comportamental pe termen lung 
dovedeşte faptul că greşeala comisă este o 
excepție. Evident, unele greșeli sunt extrem de 
grave, şi atunci lucrurile stau cu totul altfel. Dar, 


în mare, orice fiinţă umană mai și greșește. 
Scăpăm din vedere ceva şi comitem o eroare. Însă 
întrebarea care se pune este: întăresc aceste 
greșeli harta mentală în ceea ce ne privește sau 
sunt văzute doar ca niște anomalii? 

Să spunem că Brittany este un membru 
strălucit al echipei tale, ba poate chiar o bună 
prietenă în viaţa privată. Te poți baza pe ea 
deoarece își duce întotdeauna la bun sfârșit 
îndatoririle. Poţi avea încredere în ea, la fel ca în 
ciobănescul german tolănit în iarbă. 

Într-o bună zi, stabiliţi să vă întâlniți cu toţii 
într-un anumit loc, la o anumită oră. Toţi își fac 
apariţia, mai puţin Brittany. După vreun sfert de 
oră, lumea începe să se agite: „Cineva s-o sune pe 
Brittany. Poate că nu se simte bine sau a rămas în 
pană“. Greșeala ei ieșea clar din tiparul cunoscut, 
aşa că era percepută ca o anomalie, pentru că de 
obicei Brittany era o persoană pe care te puteai 
baza. Avea această reputație. Nimeni nu era 
supărat pe ea. Dimpotrivă, lumea era îngrijorată, 
tocmai pentru că era considerată o colegă demnă 
de încredere. 

S-o comparăm acum pe Brittany cu Jason. 
Jason este un tip afabil și inteligent. Toată lumea 
îl iubește, dar îl consideră cam „neserios. 
Rareori este punctual, iar uneori pur și simplu nu 
vine la întâlnire. Dacă întârzie într-o anumită 
ocazie, nimeni nu-l așteaptă. Harta mentală pe 
care şi-au făcut-o despre el le spune că nu are 
niciun rost să-l mai aștepte. 

Acesta este modul în care funcționează o hartă 
mentală. lar în ce priveşte legătura pe care o are 
aceasta cu sentimentul de încredere, nu-i putem 


niciodată subestima puterea, deoarece creierul 
este setat să creeze astfel de hărţi. De fapt, aceste 
reprezentări sunt atât de puternice, încât, odată 
construite, este dificil să treci peste sentimentele 
pe care le inspiră. Este nevoie de o muncă 
specifică, despre care vom discuta mai târziu. E 
suficient să spun aici că ne este mult mai ușor să 
ne construim o reprezentare pozitivă de la bun 
început decât să reparăm una mai veche și mai 
„șifonată“. Istoricul comportamental contează. 

Eu spun că este normal să mai avem și 
probleme și că toată lumea mai și greșește. 
Important este însă ca atunci când comiţi o 
greșeală, să ţi-o asumi și să încerci s-o remediezi. 
Accept-o, analizează-i cauzele şi asigură-te că nu 
se va repeta. Problemele și greşelile nu te vor 
împiedica în sarcina ta, cu excepţia cazului în 
care sunt mult prea mari și se ivesc mult prea 
devreme într-o relaţie. 

Dacă însă nu remediezi o problemă și ea se 
repetă, practic nu mai este vorba de o simplă 
problemă sau greșeală. Este vorba de un tipar — 
un mod de operare bine stabilit. lar tiparele ne 
omoară. Ele sunt precum apa care curge dintr-un 
furtun pe același petic de pământ, formând un 
șuvoi continuu. Tiparele se repetă. Ele sunt 
precum niște mutații în ADN-ul nostru, iar când 
ADN-ul suferă mutații, ia naștere o nouă 
identitate. Când un obicei prost se tot repetă, o 
companie, de pildă, devine „compania care nu 
respectă termenele“, nu „compania care a ratat 
un termen“. Sunt două lucruri complet diferite. 
Unul reprezintă o problemă, celălalt un tipar 
comportamental. lar tiparul comportamental 


devine identitate. Echipa a pierdut un meci vs 
echipa e perdantă. 

Indiferent că este vorba de propriul tău tipar 
comportamental sau de al altuia, trebuie să fii pe 
deplin conștient de el deoarece, precum în cazul 
lui Brittany și al lui Jason, el este un predictor al 
comportamentului viitor. Fie că sunt bune sau 
rele, poţi avea toată încrederea în tiparele 
comportamentale, în hărţile mentale și în 
istoricul comportamental al unei persoane. 


TENTAȚIA DE A IGNORA ISTORICUL 
COMPORTAMENTAL AL UNEI PERSOANE 


Unul dintre motivele pentru care oamenii iau 
hotărâri greşite în legătură cu încrederea 
acordată altora este faptul că își imaginează că 
reputația cuiva în termeni de comportament 
poate fi scuzată sau trecută cu vederea. Vom 
aprofunda acest aspect într-unul dintre capitolele 
următoare, acum vreau doar să exemplific două 
forme de dinamică ce îi determină pe oameni să 
creadă că cineva are o reputaţie bună, când, de 
fapt, nu are. 


„Îmi pare rău“ 

De multe ori este mai uşor să-ți dai seama de 
trecutul unei persoane la primele interacțiuni cu 
ea decât mai târziu, când relaţia a evoluat deja, 
deoarece o nouă relaţie, sau posibilitatea de a 
investi încredere într-un alt fel într-o relație deja 
existentă, te determină să-ţi activezi butonul de 
evaluare. Încă nu s-a întâmplat nimic neplăcut. 


Ideea de încredere este încă în stadiul ipotetic. 
Evaluezi, aşadar, situația. 

Dar ce se întâmplă în cazul unei relații 
personale sau profesionale în care încrederea a 
fost deja pierdută sau e pe cale de a-ţi fi înșelată? 
Este mai simplu să fii conștient că trebuie să pui 
capăt relaţiei atunci când există niște antecedente 
clar negative și nu se întrevede nicio schimbare 
în bine. Însă nu întotdeauna lucrurile se petrec 
aşa. Uneori, când o persoană are un „palmares“ 
negativ și este confruntată sau amenințată cu 
concedierea sau cu divorțul, ea vede brusc 
„lumina“. Își exprimă regretul, se justifică, se 
călește, își ia angajamentul să nu mai repete 
„niciodată“ greşeala.  Pledoaria ei vizează 
iertarea, acordarea unei noi şanse. 

Când sunt în joc sentimente puternice, un 
trecut comun, o relaţie de atașament, sau chiar o 
anumită nevoie, există dorinţa, speranţa, tentația 
de a ierta comportamentul respectiv, de a crede 
într-o intenție sinceră de schimbare, de a şterge 
totul cu buretele și de a o lua de la capăt. Eşti 
tentat să uiţi trecutul și să-ți prelungești 
încrederea pe viitor. 

Însă de multe ori, această hotărâre este pur și 
simplu greșită. Unele greșeli pot fi iertate, iar 
relația, reparată. Însă, în general, când abaterea 
este incalificabilă, a nu apela la anumite mijloace 
(de exemplu, la psihoterapie) înainte de a-ți 
reinvesti încrederea în respectiva persoană este o 
idee cum nu se poate mai proastă. 

Am abordat deja această chestiune când am 
vorbit despre nevoia de a face lucruri noi pentru 
a schimba modul în care suntem percepuți. Nu e 


nevoie să mai repet, dar simt totuși nevoia să 
subliniez un anumit aspect: „Îmi pare rău“ nu 
este suficient pentru a recâștiga încrederea 
pierdută. Poate fi suficient pentru a deschide 
calea spre dialog, spre o conversație despre cum 
se recâștigă încrederea, dar nu este niciodată 
suficient pentru a căpăta încredere automat și a 
merge mai departe. 

Scuzele, mărturisirile, căința sunt esenţiale 
pentru obținerea „iertării“, dar nu constituie 
motive temeinice pentru a ne recăpăta încrederea 
în persoana respectivă. Încrederea trebuie 
câștigată, așa cum am mai spus-o, prin 
intermediul unor dovezi reale de schimbare, a 
unei evoluţii progresive a comportamentului, 
concretă și cuantificabilă. Trebuie să se vadă că s- 
a produs o schimbare. 

Concluzia ar îl aceasta: nu te lăsa pradă iluziei 
că odată înșelată, încrederea ar putea fi din nou 
meritată doar pentru că respectivul şi-a exprimat 
regretele, oricât de sincere ar fi ele și oricât de 
bine ar suna. Regretele au importanţa lor în 
procesul de iertare, vindecare, reconciliere. Dar 
să sari de la acceptarea lor la reacordarea 
automată a încrederii, la convingerea că de-acum 
înainte lucrurile vor sta cu totul altfel, nu e o idee 
prea înțeleaptă. Încrederea trebuie câştigată pe 
măsură ce se construieşte un istoric 
comportamental generator de succes. 


Încrederea prin asociere 

Un alt caz în care oamenii sunt tentaţi să nu 
cerceteze în detaliu reputaţia sau trecutul cuiva 
este acela în care se manifestă efectul de halou 


din pricina asocierii persoanei respective cu o 
alta. Am vorbit mai devreme despre Bernie 
Madoff, care este exemplul perfect de încredere 
prin asociere. Unii au avut încredere în el fiind 
induși în eroare de reputaţia sa, iar alţii au avut 
încredere în el pentru că au gândit așa: Dacă 
cutare și cutare investește în firma lui, trebuie să fie 
o persoană cinstită, de bună-credință și demnă de 
încredere. Trebuie să fie o treabă serioasă. Un 
raționament total greșit! 

De fapt, această dinamică a fost atât de 
impresionantă, încât cercetătorii din cadrul 
Kellogg School of Management de la Northern 
University au studiat-o în mod deosebit. Ei au 
ajuns la următoarea concluzie: „Cercetarea 
noastră sugerează posibilitatea ca Madoff să fi 
profitat, în mod deliberat sau instinctiv, de 
procesul de acordare automată a încrederii 
(efectul de halou, n.t.), indiferent dacă membrii 
familiei sale sau partenerii de afaceri i-au fost 
victime sau complici. Chiar dacă nu parea de 
încredere, faptul că cei mai apropiați membri ai 
familiei sale și parteneri săi au investit în firma lui a 
transmis un semnal discret, la nivel inconștient, că 
era, de fapt, demn de încredere. În definitiv, vulpile 
nu vânează niciodată în apropierea propriului 
bârlog, iar hoţii nu fură de lângă casă. În plus, e 
posibil ca și continua asociere a numelui lui Madoff 
cu tot sotul de opere de binefacere, precum și alte 
indicii subliminale, să fi încurajat pe oameni să 
aibă încredere în el când, de fapt, n-ar fi trebuit s-o 
facă“. 

lar în concluzie: „Pe scurt, cercetarea noastră 
indică faptul că încrederea nu se dezvoltă 


întotdeauna prin intermediul unui proces 
progresiv, de evaluare. Unii indicatori de ordin 
social și relational pot avea un impact indirect, 
dar profund, asupra deciziilor financiare și de 
gestionare a investiţiilor. Înțelegerea naturii 
neconștientizate a acestui proces îi poate ajuta pe 
oameni să profite de beneficiile încrederii 
evitându-i, totodată, neajunsurile — și să se 
ferească pe viitor de un alt Bernie Madoiff“.! 

Ne încredem de multe ori într-o persoană pe 
baza anumitor referinţe sau a unei asocieri cu 
cineva cunoscut. Într-adevăr, aceste aspecte sunt 
extrem de importante. Ele pot valida abilitățile 
cuiva, atâta vreme cât sunt bazate pe cunoașterea 
reală a istoricului comportamental al acelei 
persoane într-un context asemănător cu cel în care 
avem nevoie să ne încredem în ea. Chiar dacă 
persoana „de legătură“ are o anumită relație cu 
cea recomandată nouă, este posibil să nu fi avut 
niciodată de-a face cu ea în contextul specific pe 
care-l avem noi în vedere. Poate că n-a fost pusă 
niciodată în situația de a evalua abilitățile 
specifice de care vom avea noi nevoie. Poate fi 
vorba pur și simplu de o cunoștință care i-a lăsat 
o impresie bună. lar acesta nu este un motiv 
temeinic pentru a fi considerată demnă de 
încredere. 

lată un exemplu des întâlnit al acestui 
scenariu: ai un bun prieten, burlac; un tip 
adorabil, prietenos, cu o situaţie financiară 
stabilă, împlinit în plan profesional. I-l prezinţi 
unei prietene, şi ea necăsătorită, gândindu-te că 
amândoi sunt niște persoane nemaipomenite și 
că se vor înţelege de minune. 


Cei doi încep să lasă împreună și relaţia dintre 
ei devine serioasă. Lucrurile par să meargă 
excelent, până când... fiasco. Unul dintre ei, 
minunat ca prieten, se dovedeşte a fi o catastrofă 
într-o relație romantică, devenind autoritar, 
gelos, sufocant, ba chiar agresiv. Acest 
comportament, neobservat în contextul relației de 
prietenie, devine comportamentul de bază, 
distrugător în relația romantică. Contextul are o 
importanţă majoră când e vorba de cunoașterea 
istoricului comportamental al unei persoane. 

Sau un alt exemplu: cineva concurează pentru 
un post într-un anumit domeniu al afacerii tale. 
Persoana respectivă pare să corespundă 
cerinţelor și vine cu referinţe din partea unui 
prieten pentru care ai un deosebit respect. Ești 
impresionat de referințele sale și gândești: „Ei 
bine, daca cutare îl cunoaște și mi-l recomandă, 
trebuie să fie un tip grozav. Am să-l sun pe 
prietenul meu ca să-mi dea undă verde“. Îi 
telefonezi apoi prietenului, care se arată 
entuziasmat de calităţile „protejatului“ său. Pur 
și simplu îl „adoră“, nu-l poate lăuda îndeajuns. 

Problema constă în faptul că prietenul tău nu a 
făcut niciodată afaceri cu el. Habar nu are de 
istoricul realizărilor sale din acest domeniu. Însă, 
din pricina haloului prietenului tău, crezi și tu că 
acea persoană este nemaipomenită și îi aprobi 
angajarea, fără să cunoști, de fapt, lucrurile pe 
care ar fi trebuit să le cunoşti despre ea. Iar, 
uneori, acest lucru se poate dovedi o foarte mare 
greșeală. Faptul că eşti grozav într-un anumit 
context al unei relaţii nu înseamnă că ești grozav 
în toate. 


CE S-A INTAMPLAT ULTIMA DATA? 


Există o veche zicală care spune aşa: „Dacă mă 
păcălești o dată, să-ți fie rușine. Dacă mă 
păcăleşti și a doua oară, să-mi fie mie ruşine“. 
Această zicală se adeverește destul de des, chiar 
dacă nu de fiecare dată. Oricine poate fi înșelat, 
păcălit, tras pe sfoară. Oamenilor buni le mai ies 
în cale şi oameni răi. Uneori, pur și simplu nu te 
aştepţi la așa ceva. 

Dar odată ce-am remarcat un anumit tipar 
comportamental sau când încrederea ne-a fost 
înșelată de cineva, trebuie să fim precauți. A 
ignora antecedentele sau istoricul 
comportamental al unei persoane se poate dovedi 
o mare nechibzuință. După cum ne spun și 
Pildele: „Înțeleptul vede nenorocirea şi se 
ascunde, cei proști dau peste ea și îndură necaz“. 
(27:12). Odată văzut pericolul, prudent ar fi să ne 
gândim de două ori înainte de a ne încrede din 
nou în acea persoană. 

Chiar dacă nu am avut încă nicio experienţă 
directă cu o anumită persoană, putem totuși 
întrezări pericolul sau, dimpotrivă, potențialul 
succes, dacă suntem suficient de vigilenţi încât să 
ne interesăm de istoricul său comportamental 
înainte de a lua o hotărâre. De cele mai multe ori, 
cel mai bun predictor al comportamentului viitor 
este trecutul, asta dacă nu intervine vreun 
eveniment sau vreo variabilă care să influenţeze 
predicția asupra viitorului. 

Repet, asta nu înseamnă că nu putem avea 
deloc încredere într-o persoană aflată într-o 
poziție sau într-un context nou. Altfel nu ar 


exista nici promovării în funcţii, nici directori 
generali „debutanţi“, nici beneficiari ai 
investițiilor noastre. Oricine care se căsătoreşte 
pentru întâia dată se poate regăsi în acest 
scenariu. Nu contează că „n-a mai făcut asta 
niciodată“. Acea persoană nu are un istoric 
comportamental în domeniul căsniciilor. Dar 
poate să aibă acele calități și capacități adecvate 
contextului căsniciei. Și este mult mai sigur să 
fim atenți la istoricul comportamental al cuiva, 
indiferent de contextul dat, decât să nu fim. 


SĂ LE PUNEM ÎN PRACTICĂ 


Cunoști, de-acum, toate cele cinci elemente 
fundamentale ale încrederii interpersonale: 


1. Înțelegerea 

2. Motivul 

3. Abilităţile sau competențele 
4. Caracterul 

5. Istoricul comportamental 


Încrederea este determinată de mai mulţi 
factori, asta însemnând că însumează mai multe 
componente. Prezenţa uneia sau a două dintre 
acestea nu înseamnă că încrederea se 
declanșează automat. Avem nevoie de toate cele 
cinci componente când e vorba de aspecte ale 
vieţii de importanță majoră, de situaţii care 
implică riscuri considerabile. 

Am văzut, de asemenea, că nu trebuie să 
urmărim perfecțiunea. Trebuie să ne încredem în 
oameni în funcţie de capacităţile lor. Nimeni nu 
va putea întruni „la perfecţie“ toate elementele 


fundamentale ale încrederii în absolut toate 
contextele de viață posibile. Putem avea 
încredere într-o persoană într-un anumit mod, 
dar mai puțin în altele. Este perfect. Eu nu le cer 
tuturor prietenilor mei să fie chirurgi ortopezi. 
Putem rămâne prieteni apropiaţi sau parteneri de 
afaceri atâta vreme cât nu mă bazez pe ei să facă 
ceva la care nu se pricep. 

Fiecare element fundamental al încrederii 
poate fi oricând verificat examinând istoricul 
comportamental al unei persoane. Oamenii se 
mai prefac uneori pentru a obţine ceea ce doresc. 
Este dificil însă să susții o mascaradă pentru o 
perioadă mai lungă de timp, mai ales atunci când 
nu obtii chiar tot ce îți dorești. 

Acum, că al văzut care sunt cele cinci elemente 
fundamentale ale încrederii și ştii ce anume să 
cauţi, să analizăm lucrurile și din perspectiva 
celeilalte părţi implicate. 


Trebuie să ne încredem în oameni în funcţie 
de capacităţile lor. 


15 Bernard Lawrence Madoff a fost un finanţist american, broker 
și fost director la bursa NASDAQ din New York. Folosindu-se 
de schema Ponzi, a efectuat, de-a lungul a 48 de ani, cea mai 
mare infracțiune financiară din istoria SUA, delapidând suma 
de 65 de miliarde de dolari. La vârsta de 71 de ani a fost 
condamnat la 150 de ani de închisoare. A murit la 14 aprilie 
2021, la vârsta de 82 de ani (N.red.). 

= Li Huang și J. Keith Murnighan, „Why Everybody Trusted 
Madoff“, Forbes, 22 decembrie 2010, 
https://www.forbes.com/2010/12/22/bernard-madoff-trust- 
psychology-leadership-managing-ponzi.html? 
sh=4ea62e81de90. 

17 Huang și Murnighan, „Why Everybody Trusted Madoff“. 

mușchiul încrederii 


John și Sean și-au început afacerea împreună, 
ca buni colegi și prieteni. Începutul a fost greu, 
ca în cazul oricărui start-up, dar au perseverat. 
Au supravieţuit unor situaţii de risc, au rămas 
fără lichidităţi, nu au putut beneficia de anumite 
facilități fiscale, au avut dificultăți cu personalul 
și alte probleme care i-au adus uneori la limita 
eșecului, dar au răzbit prin toate. În sfârșit, în cel 
de-al patrulea an, lucrurile au început să meargă 
cu adevărat bine. Firma căpătase un bun renume 
și aveau numeroși clienți fideli, ajungând să 
câștige mai mult decât și-ar fi imaginat vreodată 
vreunul dintre cei doi prieteni. Succesul devenise 
în sfârșit o realitate. 

Acest succes  atrăsese după sine noi 
oportunități, așa cum se întâmplă de obicei. Mai 
multe companii îi abordaseră, propunându-le să 
le preia afacerea. La început, nu erau deloc 
interesați de ideea de a o vinde, dar, cu timpul, 
ofertele s-au înmulțit, iar sumele oferite au 
devenit mult prea tentante pentru a fi ignorate. 
Companii serioase și firme private au început să 
exercite presiuni asupra celor doi parteneri. 
Aceștia au început să fie interesaţi de oferte și 
discuţiile au devenit mai serioase. 


În cele din urmă, au depășit stadiul de tatonări 
și au început să negocieze detaliile potenţialei 
preluări cu o firmă din Silicon Valley. Această 
echipă avea experiență în listarea la bursă a 
multor afaceri și avusese rezultate foarte bune. 
Era vorba de o firmă experimentată şi respectată. 
Consilierii celor doi parteneri, familiile, 
prietenii, toți au fost de părere că ar fi fost fraieri 
să nu accepte oferta respectivă. Treptat, John a 
început să le dea dreptate și în final s-a ajuns în 
faza în care era pregătit să vândă. 

Însă cu cât discutau mai mult despre acest 
subiect, cu atât Sean devenea mai neliniștit. Nu 
exista niciun motiv de îngrijorare legat de oferta 
respectivă, nici privind condițiile vânzării, nici 
privind grupul de negociatori. Totul era în 
regulă. Și totuși, Sean ezita să meargă mai 
departe și să vândă compania. Încetul cu încetul, 
reticența sa a creat neînţelegeri între cei doi 
prieteni. Unul voia să accepte oferta, celălalt, nu. 
John se străduia din rasputeri să-l convingă pe 
Sean să-şi dea acordul, dar cu cât se apropiau mai 
tare de finalizarea înțelegerii, cu atât mai închis 
în sine devenea acesta din urmă. 

Cam așa stăteau lucrurile când eu și Sean am 
stat de vorbă. Îmi dădeam seama că era vorba de 
o oportunitate fantastică și înțelegeam de ce 
John dorea să vândă. Era o alegere absolut logică 
din punct de vedere financiar. Nu înțelegeam de 
ce Sean se împotrivea. Se tot plângea de cât de 
solicitantă devenise gestionarea afacerii pentru 
el, iar această preluare i-ar fi oferit ocazia unei 
guri de aer proaspăt. În plus, vânzarea urma să-i 
aducă mai mulți bani decât visase vreodată și i-ar 


fi permis să-și dedice timpul și atenţia — pe care 
afacerea le acaparase în ultimii ani — recent 
întemeiatei sale familii. Părea să fie o răsplată 
substanțială pentru toată munca depusă. 

— Așadar, de ce nu vrei să semnezi? l-am 
întrebat. 

— Am impresia că ceva nu e în regulă, mi-a 
răspuns Sean. Nu știu exact ce, dar așa simt. 

Am început să analizăm posibilele motive 
pentru care vânzarea companiei îi provoca acel 
sentiment de disconfort. Treptat, a ieșit la iveală 
faptul că reticenţa lui era mai degrabă de ordin 
emoțional decât economic. 

Se temea oare să nu piardă acea relație de 
colaborare cu bunul său prieten, John? Îi era 
teamă să nu treacă de la munca într-un colectiv 
restrâns, unit, la munca într-unul lărgit? Îi era 
greu să lase în urmă entuziasmul și pasiunea 
fondării unui start-up și să accepte ideea că 
acesta se transformase într-o companie matură? 
Dorea ca lucrurile să meargă la fel ca până acum? 
Avea oare nostalgia trecutului? 

Pe măsură ce exploram pe rând toate aceste 
sentimente, devenea evident că îl frământau două 
chestiuni: prima era legată de pierderea 
controlului asupra firmei, iar cea de-a doua de 
faptul că urma să răspundă în fața unui consiliu 
de administrație. Am început să aprofundăm 
aceste două chestiuni și mi-a pus niște întrebări 
pertinente. Toate problemele pe care le ridica 
erau soluționabile. El și Sean urmau să facă parte 
din consiliul de administrație și își puteau limita 
rolul în maniera dorită, iar afacerea avea, din 


punctul meu de vedere, şi alte aspecte pozitive 
pentru Sean. Însă reticenţa sa persista. 

În cele din urmă, glasul său întretăiat de 
emoție și bărbia tremurândă mi-au dovedit că 
emoţiile începuseră să iasă la suprafața. 

— Urăsc treaba asta, a spus Sean, rostind cu 
greutate cuvintele. Urăsc gândul că va trebui să 
răspund în fața lor și că ei îmi vor spune ce să fac 
și cum să fac, ca şi cum compania ar fi a lor, nu a 
noastră. Compama asta e viața mea! Nu a lor! 

Emoţia sa era intensă. Am rămas amândoi 
tăcuți preţ de câteva clipe. Apoi l-am întrebat: 

— Te-ai mai simţit vreodată așa? Sentimentele 
astea îți amintesc de ceva anume? 

A rămas tăcut și apoi a început să plângă ușor. 

— Ce se întâmplă? l-am întrebat. 

— Nu vreau să trăiesc în lumea altcuiva, în casa 
altcuiva, care nu e a mea. 

— Casa? 

— Da. E ca și cum el ar hotărî totul și eu nu aș 
avea niciun cuvânt de spus, nu m-aș putea face 
auzit. Nu pot s-o fac. Pur și simplu nu pot. 

— Îţi este familiar acest sentiment? L-ai mai 
trăit vreodată? l-am întrebat. 

— Tatăl meu era așa. N-am să mai las pe nimeni 
să mă ţină din nou sub un astfel de control. 
Niciodată. Mai degrabă ne încetăm activitatea 
decât să las pe cineva să-mi spună cum să trăiesc 
și ce decizii să iau, mi-a spus el. E vorba de viața 
mea, nu de a lor. Este compania mea şi viaţa mea. 

— Înţeleg că trebuie să fi fost oribil, i-am zis eu. 
Povestește-mi despre cum era viața ta acasă la 
tine, cu tatăl tău. 


Mi-a povestit apoi niște lucruri de-a dreptul 
cutremurătoare: despre cum crescuse în preajma 
unui tată dictatorial, despre copilăria sa, pe care 
niciunul dintre noi nu și-ar dori-o. Fără să intru 
în prea multe detalii, pot spune că până și cele 
mai mărunte aspecte ale vieţii sale îi fuseseră 
strict controlate. Pentru Sean, această afacere 
însemna practic repetarea acestui scenariu de 
supunere totală in faţa unei autorităţi, însemna 
că avea să fie din nou controlat într-un mod 
înjositor pentru o fiinţă umană. Întocmai ca viaţa 
alături de un tată dominant. Nu, îi era imposibil 
să facă așa ceva. 

Am purtat mai multe conversații în legătură cu 
situația lui Sean, cu el între patru ochi, cu John, 
cu potenţialii investitori. Am discutat despre 
principala problemă a lui Sean: lipsa totală de 
încredere în promisiunile celor care aveau să-i 
preia. Era ferm convins că avea să se confrunte cu 
o totală pierdere a controlului, atât asupra 
afacerii, cât și asupra propriei sale vieţi, așa cum 
i se întâmplase în copilărie. Am discutat cu Sean 
despre faptul că în cazul de față era vorba de un 
contract strict comercial, cu limite clar stabilite, 
am cercetat istoricul de investiții al potenţialilor 
cumpărători în ceea ce privește preluarea altor 
start-upuri și am văzut cât de bine se descurcau 
acelea în momentul de față. Am analizat 
numeroase scenarii, de toate felurile, având 
mereu grijă să ne asigurăm că Sean va primi ceea 
ce-și dorea şi că viața avea să i se îmbogăţească 
din numeroase puncte de vedere. De fapt, 
înțelegerea îi oferea chiar mai multă libertate de 
decizie decât solicitase el. 


Însă nu am reușit. Lui Sean îi era imposibil să 
aibă încredere în cineva pe care-l suspecta că ar fi 
putut avea până și un dram de autoritate asupra 
lui. Îi era imposibil să accepte să dea socoteală în 
faţa unei organizații mai mari. Pur și simplu nu 
avea încredere în niciun fel de relaţie de 
autoritate. 

În final, înţelegerea s-a dus pe apa sâmbetei. La 
fel și relaţia sa cu John, în măsura în care teama 
lui de a nu fi controlat şi lipsa de încredere s-au 
amplificat şi au ajuns să afecteze modul în care 
îşi conduceau afacerea. În cele din urmă, Sean s-a 
retras complet din afacere și și-a făcut o altă 
firmă, de data asta singur. 

Oare a luat el o decizie bună? Nimeni nu era de 
această părere, cu excepția lui Sean. Însă a 
obținut ce a vrut, și anume: 


„Nu voi avea niciodată încredere în cineva care 
dorește să mă controleze. O să fac totul de unul 
singur, chiar dacă asta înseamnă să fiu pe cont 
propriu“. 


ASUMAREA RISCULUI 


În prima parte a cărții, am schițat un model de 
încredere. Am analizat cele cinci elemente 
fundamentale care ne oferă o oarecare siguranță 
atunci când ne asumăm riscul de a alege să avem 
încredere în cineva, astfel încât să ne putem 
bucura de beneficiile acestei încrederi. 

Există însă întotdeauna şi un anumit risc. Prin 
definiția sa, încrederea reprezintă o stare de 


vulnerabilitate, cu un real potențial de a fi rănit. 


Noi suntem cei care trebuie să luăm decizia de 
a face pasul câtre încredere, iar asta presupune 
întotdeauna asumarea unui risc. 


După cum am văzut, toate lucrurile bune în 
viață vin odată cu încrederea în „altcineva“, unde 
acel „cineva“ este fie un individ, cum ar fi un 
partener de căsnicie, fie un grup de persoane, 
cum ar fi un consiliu de administraţie sau un 
grup de investitori. Încrederea este practic 
mijlocul prin care primim ceea ce ne este 
necesar. Modelul nostru de încredere — cele cinci 
elemente fundamentale — ne ajută să facem 
alegerea corectă. Dar mai avem o problemă: 
indiferent de cât de demnă de încredere ar părea 
persoana sau organizația respectivă, noi suntem 
cei care trebuie să luăm decizia de a face pasul către 
încredere, iar asta presupune întotdeauna asumarea 
unui risc. Modelul despre care vorbim ne ajută, 
desigur, să minimizăm riscul, însă, de regulă, nu 
există garanții. 

Vedem că încrederea presupune întotdeauna 
existența a două părți pentru a putea produce 
efecte: cea care investește incredere și cea care o 
primește. Practic, vorbim de o relație. Putem 
evalua cealaltă parte cu înţelepciune și investi 
încredere în cunoștință de cauză. Putem alege și 
verifica cealaltă persoană sau grup, care poate 
dovedi, de fapt, că ne „merită încrederea“. Însă 
există întotdeauna doud părți. lar tu, cel care-ţi 
investesti încrederea, faci parte din ecuație. Nu totul 
are legătură doar cu cealaltă persoană și cu nivelul 
de încredere pe care-l inspiră ea. Are legătură tot 
timpul cu amândoi, cu „celălalt“ și cu „tine“. 


SA FII TU OARE PROBLEMA? 


Faptul că procesul de încredere implică două 
entități ne împinge să ne evaluăm propria 
capacitate de a avea încredere în oameni. Cât de 
bine ne descurcăm la acest capitol? Când 
încrederea ne este înșelată, se impune cumva o 
autoevaluare? Poate o evaluare a însăși 
capacității noastre de a ne încrede în alții? O 
persoană poate să fie demnă de încredere, și 
totuși să nu fim capabili să avem încredere în ea. 
Asta se întâmplă deoarece, de regulă, problema 
încrederii nu e mereu în partea cealaltă a relaţiei. 
Uneori, obstacolul în calea încredeni suntem chiar 
noi; problemele noastre — nu ale celuilalt — 
constituie problema. Dacă am compara 
capacitatea de încredere cu un muşchi, am spune 
că acel mușchi este atrofiat și că trebuie să vedem 
și să înțelegem exact cauza acestei atrofii. Este 
important să ne autoanalizăm în relaţia noastră 
cu încrederea la fel de atent ca atunci când 
analizăm prezența celor cinci elemente 
fundamentale ale încrederii la ceilalți. 

Cineva poate fi cu adevărat demn de încredere, 
dar dacă eu, ca persoană, posed o capacitate de 
încredere limitată, voi rata o mulțime de lucruri 
în viață. Nu din pricină că ceilalți nu sunt demni 
de încrederea mea, ci din pricină că eu nu pot avea 
încredere din cauza problemelor pe care le am eu cu 


încrederea. 


Problemele legate de încrederea în ceilalți ne 
pot distruge viaţa. 


Problemele legate de încrederea în ceilalți ne 
pot distruge viața. Incapacitatea sa de a avea 
încredere l-a costat pe Sean milioane de dolari, 
viața frumoasă pe care ar fi putut-o avea, chiar și 
prietenia cu John. Clipă de clipă, există oameni 
care evită să se implice într-o relație sau care 
distrug o relație apropiată sau de afaceri din 
pricina incapacității lor de a avea încredere într-o 
persoană sau entitate. Multe lucruri importante 
pot fi în joc — căsnicii, relații de familie, de 
prietenie, de afaceri, munca în echipă, aderarea 
la o anumită credință sau grup etc. — dacă nu ne 
putem recupera capacitatea de a crede în ceilalți. 
Nu uita că în viață încrederea este esenţială şi că 
o viaţă împlinită nu presupune numai găsirea 
unor persoane demne de încredere, ci și 
capacitatea de a lega cu ele relații bazate pe 
încredere. 


„MUȘCHIUL” ÎNCREDERII 


Doar nu te aștepți să citeşti o carte întreagă 
scrisă de un psiholog și să scapi de întoarcerea la 
perioada copilăriei, nu-i așa? După cum a 
descoperit și Sean, uneori trebuie să ne dăm 
seama că problemele cu care ne confruntăm în 
prezent ar putea să nu aibă nicio legătură cu 
prezentul. Ar putea fi vorba de niște probleme 
din trecut pe care le aducem în contextul prezent. 
Așa stau lucrurile și cu încrederea. 

Mulţi se împotrivesc acestei idei, considerând 
că trecutul rămâne trecut, mort și îngropat. Într- 
un fel, au dreptate. Nu ne putem întoarce în 
trecut fără o mașină a timpului. Dar, în realitate, 


nici nu e nevoie să ne întoarcem. Trecutul face 
mereu parte din prezent. Bun sau rău, ne 
confruntăm clipă de clipă cu el. În cazul lui Sean, 
vechile probleme de încredere nerezolvate, 
dezvoltate în relația cu tatăl său, nu rămăseseră 
încuiate undeva în trecut. Ele își produceau 
efectul chiar în faţa ochilor noştri, în prezent. 

Treaba asta cu trecutul nu este atât de 
misterioasă pe cât ar vrea unii să vă facă să 
credeţi. Priviţi-o în felul următor: Sunteţi la 
volanul mașinii, cineva vă lovește din spate și 
osia maşinii se îndoaie. Accidentul s-a petrecut 
cu un an în urmă. Dar întrucât posedați două 
mașini, o lăsaţi pe cea avariată acasă și vă folosiți 
de cealaltă. Un an mai târziu, îi împrumutați 
mașina cea bună unui prieten şi vă hotărâți s-o 
conduceţi pe aceea cu osia îndoită, gândindu-vă: 
Poate nu-i atât de rdu lovită pe cât credeam. Pot să 
mă folosesc de ea câteva zile. 

Te urci în ea, dar după câţiva kilometri, 
trepidațţiile pe care le simţi sunt prea puternice ca 
s-o poţi conduce, chiar și pentru scurtă vreme. La 
atelier, mecanicul te întreabă despre ce e vorba, 
verifică mașina şi-ţi spune: 

— Are osia strâmbă. Trebuie reparată pentru ca 
mașina să funcționeze normal. Cum de-a ajuns 
așa? 

— Păi, acum vreun an, mașina a fost lovită din 
spate și n-am ajuns încă s-o repar. Am folosit a 
doua mașină, dar azi am fost nevoit s-o iau pe 
asta, îi explici mecanicului. 

— Domnule, problema asta ţine de trecut, nu 
se pune la socoteală. Nu cred toate „idioțeniile“ 
alea despre povara trecutului. Oamenii dau 


mereu vina pe trecut pentru problemele 
mașinilor lor. Mie mi se pare doar un pretext. Azi 
e azi, uită ce s-a întâmplat ieri și urcă-te înapoi la 
volan. Ce crezi că sunt eu, psihiatru? 

Te uiţi la mecanic ca la un nebun. Șin sigur că 
problema de azi a mașinii are legătură cu 
trecutul. Nu contează că axul mașinii a fost îndoit 
acum un an, leri sau azi. Dauna e reală. Axul e 
îndoit și până nu e reparat, mașina nu poate fi 
condusă. 

Întâlnim o dinamică similară şi în cazul 
oamenilor. Viaţa noastră e alcătuită, înainte de 
toate, din totalitatea experiențelor care ţin de 
dezvoltarea noastră personală din anii copilăriei. 
La fel ca un autoturism în perioada sa de 
construire în fabrică. Bebelusii vin pe lume lipsiți 
de abilitatea de a stabili o relaţie de ataşament 
sigură, cea mai elementară capacitate de a avea 
încredere în celălalt și a te baza pe el fără teamă. 
Ei au potențialul de a se încrede în alții și de a se 
simți în siguranţă, dar acesta trebuie dezvoltat 
pentru a se transforma în abilitate. Această 
abilitate se construiește în „fabrica“ primelor 
legături strânse de atașament din primii ani de 
viaţă. Este practic o piesă a echipamentului cu 
care suntem dotați pentru tot restul vieţii, la fel 
ca piesele unei mașini. 


Persoanele care-și dezvoltă de timpuriu o 
abilitate puternică de a avea încredere, prin 
intermediul unor relaţii de atașament sigure, 
se vor descurca mai bine la maturitate în 
relații. 


Când îţi dezvolți capacitatea de a te încrede în 
alții, de a menţine o relaţie de atașament sigur cu 
o persoană pe care te bazezi, este ca și cum ţi-ai 
antrena și dezvolta acest „mușchi“ al încrederii. 
Practic, este vorba de o piesă din dotare, precum 
axul la o mașină, care ne permite să avem 
încredere în ceilalți. Este ca un dispozitiv 
conceput special pentru încredere. Dacă 
funcționează cum trebuie, totul merge bine și 
avem încredere. Persoanele care dezvoltă de 
timpuriu o abilitate puternică de a avea 
încredere, prin intermediul unor relații de 
atașament sigure, se vor descurca mai bine la 
maturitate în relaţii. Găsim confirmarea acestui 
lucru în toate studiile posibile, inclusiv în Biblie: 
„Ca Tu eşti Cel ce m-ai scos din pântece, nădejdea 
mea, de la sânul maicii mele“. (Psalmii, 21) 
Abilitatea de a avea încredere în alții se deprinde, 
așadar, foarte timpuriu în viață. 


MUȘCHIUL ÎNCREDERII POATE FI INSTALAT ȘI 
REPARAT 


Dar dacă cineva, la nivel personal, suferă o 
avarie? Dacă 1 se îndoaie axul? Sau se rupe? Sau 
dacă nici măcar nu a existat, de la bun început? 
Atunci, acel echipament — mușchiul încrederii — 
are de suferit. Caz în care respectiva persoană 
poartă în sine incapacitatea de a se încrede în 
semenii săi, la fel cum cei care posedă un muschi 
al încrederii sănătos poartă în ei capacitatea de a 
crede. 

Când cineva cu un astfel de mușchi avariat sau 
inexistent încearcă să se folosească de el, să 


conducă, ca să zic aşa, pe un drum normal, cum 
ar fi într-o relație personală sau profesională, 
mașina începe să trepideze sau pur și simplu nu 
funcționează, ori te bagă direct în șanț. Cu alte 
cuvinte, problema încrederii în ceilalți te 
împiedică să realizezi unele lucruri în viață. Așa 
cum i s-a întâmplat lui Sean. Afacerea lui a ajuns 
în șanț. 

Când psihologii vorbesc despre gestionarea 
problemelor nerezolvate din trecut, ei se referă la 
repararea unor defecţiuni vechi, pe care le-am 
cărat cu noi ani întregi, astfel încât echipamentul 
să redevină funcțional. În caz contrar, oamenii se 
vor tot confrunta cu aceleași probleme de 
încredere în relaţii, în diverse alte contexte, 
manifestând la nesfârșit aceeași incapacitate de a 
se încrede în alții și suportând consecinţele. Iar 
consecinţele acestei lipse de încredere sunt, din 
păcate, resimţite și de cei din jur. Asta s-a 
întâmplat și în cazul lui Sean. El a retrâit în 
prezent o veche batalie, făcându-și râu în timpul 
acestui proces atât sieși, cât şi celorlalți. 

A spune că problemele noastre de încredere au 
rădăcini în trecut este ca și cum am spune că 
avem gripă. Ne-am molipsit probabil ieri, sau 
într-una din zilele trecute. Dar așa cum nu ne 
putem întoarce la momentul exact al molipsirii 
ca să ne ferim de ea, tot așa nu ne putem întoarce 
nici în trecut ca să remediem problema 
încrederii. Din fericire, la fel ca în cazul gripei, 
nu e nevole să revenim în trecut; trebuie pur și 
simplu să identificăm ce s-a petrecut în trecut și 


să remediem problema. 


Da, mușchiul încrederii poate fi refăcut. O 
problemă veche care se tot manifestă în viaţa 
cuiva poate fi soluționată în prezent. Dacă Sean 
ar fi fost deschis, ar fi putut depăşi trauma 
provocată de tatăl său, fără să o lase să-i provoace 
în continuare teamă față de orice fel de autoritate 
și de responsabilitate. Și-ar fi putut da seama că 
există și persoane investite cu autoritate care nu 
au nimic în comun cu tatăl său. Ar fi putut învăța 
să nu mai interpreteze greșit prezentul din 
pricina trecutului și ar fi putut găsi noi moduri de 
a reacționa față de autoritatea cuiva, dezvoltând 
noi abilități care să-i schimbe viaţa în bine. Cu 
puţin ajutor, ar îi putut rezolva în prezent toate 
aceste probleme, chiar dacă ele aveau rădăcini în 
trecut. 

Faptul că nu  realizăm în ce măsură 
experiențele din trecut ne afectează și ne 
distorsionează percepţia asupra prezentului 
constituie esența învăţării și dezvoltării prin 
eroare. La un moment dat tot trebuie să ne 
spunem: „Da, a fost ger în ianuarie și am avut 
nevoie de palton. Dar acum este iunie și m-aş 
simți mult mai bine fără el“. Nu mai avem nevoie 
de acel comportament defensiv în faţa încrederii 
pe care l-am învăţat în trecut. Trebuie să învăţăm 
să ne dezvoltăm în pofida trecutului. Avem 
nevoie de noi abilităţi, de un echipament nou 
pentru încredere, pe care-l putem construi cu 
ajutorul unor relaţii noi, securizante. 

De câte ori nu se întâmplă ca un angajat, 
traumatizat în urma unei relații abuzive cu un 
fost şei, să fie capabil să treacă peste această 
traumă datorită unei relaţii bazate pe încredere 


cu noul șef, mult mai cumsecade? În astfel de 
situații este nevoie de un întreg proces de 
transformare. Poate fi dificil la început, pe 
măsură ce angajatul învață treptat să depășească 
trecutul şi să reacționeze diferit la prezent 
datorită acestei relații noi și diferite, care-l ajută 
să se vindece. Acesta este și modul în care un bun 
profesor, antrenor, şef sau mentor poate fi 
uneori o adevărată forță vindecătoare în viaţa 
noastră, cu condiția să-i permitem să ne ajute să 
ne refacem capacitatea de a avea încredere în 
alții. 

Dar înainte de-a ne reface această capacitate, 
adică înainte de a ne reconstrui mușchiul 
încrederii, trebuie să înţelegem mai întâi 
problemele care stau în calea neîncrederii 
noastre.  Rânile emotionale şi relațiile 
problematice din anii copilăriei, sau chiar de dată 
mai recentă, ne afectează abilitatea de a avea 
încredere în ceilalți. Trebuie să ne dăm seama de 
ce îi considerăm nedemni de încredere chiar și pe 
cei care merită toată încrederea, cum a fost și 
cazul lui Sean. Aceste probleme acționează ca 
nişte bariere psihologice în calea încrederii. În 
următoarele două capitole le vom analiza pe cele 
mai frecvente dintre ele. 


CAPITOLUL 10. 


Cum să-ți depășești 
barierele 
psihologice privind 
încrederea în 
ceilalţi. Partea | 


Așa cum am văzut deja, încrederea într-o altă 
persoană ne plasează într-o poziţie de 
vulnerabilitate, existând posibilitatea ca, într-un 
fel sau altul, să suferim. Ca și în alte aspecte ale 
vieții, dacă am fost deja răniți în trecut, avem 
tendinţa de a evita să ne folosim acele părți din 
noi care ne-ar putea provoca suferință, ca să nu 
fim din nou răniți. După operația mea de 
genunchi, am fost multă vreme deosebit de atent 
ca nu cumva cineva să mă lovească, din neatentie, 
în locul operaţiei. Mi s-a întâmplat o dată și 
durerea a fost cumplită, așa că o vreme m-am 
ferit să mă apropii prea tare de oameni. În mod 
similar, dacă te-a ars soarele în weekend, luni 
dimineața la birou te ferești de oricine ar putea să 
te bată prietenește pe umăr în semn de salut. Ești 
mult prea vulnerabil. 


În capitolul de faţă şi în următorul, vom 
examina cel mai des întâlnite temeri și probleme 
cu care se confruntă oamenii şi care pot constitui 
adevărate bariere psihologice în calea încrederii 
în alte persoane. 


TEAMA DE A NU DEPINDE DE CINEVA 


Încrederea înseamnă practic să depindem de o 
altă persoană. Să avem încredere în ea că își va 
ține promisiunile sau că se va ridica la înălțimea 
așteptărilor noastre. Ne vulnerabilizăm prin 
simplul fapt că ne aşteptăm la niște consecințe 
pozitive ale încrederii noastre și că mizăm pe 
faptul că nu vom avea de suferit, nici prin 
nerespectarea promisiunii sau angajamentului 
luat, nici în vreun alt mod. 

Primele lecţii de încredere se desfășoară în 
cadrul relaţiilor și împrejurărilor timpurii de 
viaţă. Așa cum ne spun și Psalmii, învăţăm ce 
înseamnă încrederea încă de la naștere, de la 
„sânul maicii“ (Psalmii, 21:9), sau odată cu 
primul biberon. Încetul cu încetul, bebelușul își 
dezvoltă sentimentul de siguranţă, pe măsură ce 
își dă seama că nevoile sale sunt satisfăcute. În 
primul rând, cineva îi va potoli foamea oferindu-i 
hrană. Apoi cineva va reacţiona la disconfortul 
său oferindu-i sprijin emoţional și ocrotindu-l. 
Iar când va suferi, cineva va fi lângă el pentru a-i 
alina durerea. Când își manifestă o nevoie prin 
plânsete, prin grimase sau alte semnale şi cineva 
reacționează, bebeluşii învaţă să se bazeze pe alții. 
Învață că a avea nevoi este un lucru bun. lar pe 
măsură ce ciclul de exprimare a nevoilor și de 
răspuns la ele se tot repetă, bebelușul devine mai 


puternic şi se dezvoltă. Și odată cu el, se dezvoltă 


șI mușchiul încrederii. 


Increderea înseamnă practic să depindem de 
cineva. 


Dar nu toţi suntem „echipați“ la fel. Trăim 
experiențe diferite, în urma cărora nivelul de 
siguranță resimțit diferă de la persoană la 
persoană. Aceste experienţe pot genera stiluri de 
atașament diferite. Cu toate că cercetătorii le-au 
dat diverse nume, cred că următoarea scurtă 
prezentare vă va fi utilă. 


ATAȘAMENTUL SECURIZANT 


Scenariul ideal pe care tocmai l-am descris este 
denumit „stil de atașament securizant“. Oamenii 
capabili de un astfel de stil de atașament întreţin, 
ca adulți, relații neîntrerupte de atașament, 
întrucât „echipamentul“ lor este solid și 
funcţionează bine. În general, ei apelează la alţii 
când au nevoie de ceva, sperând să obțină 
sprijinul acestora. Sunt consecvenți în relaţiile 
bazate pe încredere și nu-i deranjează ideea de a 
se bizui pe alții în diverse contexte. 

Când, în schimb, nevoile unui copilaș nu sunt 
pe deplin satisfăcute, acesta învaţă o lecţie total 
diferită: „Nu mă pot baza pe nimeni. Lumea 
exterioară nu are nimic să-mi ofere“. El se retrage 
în sine, detașându-se de nevoia de a se mai bizui 
pe alții și dezvoltând un comportament de „lup 
singuratic“. lar atunci când e nevoit să se bazeze 
pe altcineva, o face cu o mare reținere, lucru care- 
| împiedică să aibă o relație normală de încredere 
cu o altă persoană. O astfel de relație este mereu 


perturbată, întrucât persoana respectivă încearcă 
să evite să ajungă Într-o poziţie de 
vulnerabilitate, iar relația este dominată de frica 
ce derivă din incapacitatea sa de a se încrede în 
altcineva. 


A/AȘAMENIUL ANKOS 


Adulții cu un asemenea stil de ataşament 
trăiesc cu teama continuă de abandon, devin 
dependenți de ceilalți, se „agaţă“ de ei. Aceștia 
resimt nevoia permanentă de a primi asigurări că 
celorlalți le pasă suficient de mult de ei, întrucât 
se tem că aceștia fie nu vor răspunde în mod 
adecvat cererilor lor, fie îi vor respinge. Poartă cu 
ei această teamă, iar sentimentul de 
vulnerabilitate pe care-l aduc într-o relație îl 
distorsionează și îl perturbă pe cel de încredere. 
Dacă cineva nu le răspunde imediat la un SMS, la 
un e-mail sau nu sare în sus de bucurie de cum îi 
vede, evaluează aceste comportamente prin 
prisma acestei frici de abandon și de respingere. 
Prin urmare, întrucât comportamentul lor devine 
disfuncțional din pricina acestei frici, legătura 
emoțională dintre cei doi are de suferit. 

Am văzut situații în care negocierea unei 
afaceri a avut de suferit când una dintre părți nu 
a răspuns propunerilor celeilalte suficient de 
repede. Partea care aştepta răspuns a început să 
se neliniștească și să-și dubleze eforturile pentru 
perfectarea înțelegerii respective, punându-se 
astfel într-o poziţie dezavantajoasă sau chiar 
ratând negocierea. 

Am văzut, de asemenea, relații de iubire total 
distruse pe măsură ce partenerii au devenit mai 


apropiaţi şi vulnerabilitatea unuia s-a manifestat 
mai intens. Din pricina acestei frici de abandon, 
partenerul anxios interpretează greşit anumite 
situații ori semnale, devenind sufocant, coleric 
sau acționând în baza unor temeri nefondate. 
Sau şi mai rău, unul dintre parteneri poate pune 
pur și simplu capăt relaţiei fără niciun motiv. 
Acest comportament poartă numele de „teamă de 
angajament. 

Îmi amintesc de un cuplu de tineri: ei aveau o 
relație excelentă, erau pe aceeași lungime de 
undă și păreau sortiți unui viitor luminos 
împreună. Asta până când el și-a cerut iubita de 
soție. Ea a acceptat, iar din acea clipă el s-a făcut 
nevăzut, fără să-i mai dea vreodată vreun semn 
de viața. Pur și simplu. Prietenii lor au intervenit 
încercând să afle ce se întâmplase. Practic, lui îi 
fusese atât de frică de încrederea pe care o 
presupunea din partea lui un asemenea 
angajament, din pricina acestei temeri 
neconştientizate de abandon, încât o părăsise el 
primul. A cerut-o de soție, i-a oferit inelul de 
logodnă, a plecat în acea seară de acasă și dus a 
fost. Și mai era vorba și de un tip cu o funcție 
înalta de conducere. Nu știi niciodată ce te poate 
împinge să faci un mușchi al încrederii 
deteriorat. 


ATAȘAMENTUL EVNANT 


Pe lângă stilurile de atașament securizant și 
anxios, mai există şi cel de atașament evitant. 
Oamenilor cu acest stil de atașament le este frică 
să se atașeze prea tare de cineva și să aibă 
încredere în acea persoană. Ca mijloc de apărare, 


aleg să se arate distanţi. Adesea, când consideră 
că s-au apropiat prea tare de cineva, se tem să nu 
se simtă copleșiți și au grijă să se îndepărteze 
înainte de a deveni vulnerabili. Ceilalți îi percep 
drept niște persoane distante, indisponibile din 
punct de vedere emoţional. Într-o relaţie, 
persoana cu un astfel de stil de atașament este 
percepută ca fiind incapabilă să satisfacă nevoile 
emoţionale ale partenerului, acesta simțindu-se 
de multe ori ignorat. 


ATAȘAMENTUL AMIOS-EV/TANT 


Oamenii din această categorie își doresc o 
relație bazată pe încredere, dar se feresc, 
totodată, de ea. Se pot comporta haotic — tânjind 
după încredere și apropiere emoțională, dar 
încercând în același timp să se țină departe. Acest 
mod specific de evitare a încrederii este adesea 
asociat și cu alte probleme de comportament, 
fiind dificil de gestionat de către cealaltă parte. 

Ce este derutant la acest stil de atașament este 
faptul că, la începutul relației, persoanele cu 
acest stil de ataşament pot fi fermecătoare și 
extrem de implicate. Sunt persoane sociabile, 
care își doresc să lege relaţii apropiate. Dar în 
momentul în care se simt vulnerabile, dau înapoi. 
Cei din jur sunt derutaţi, neștiind ce s-a 
întâmplat sau ce greșeală au făcut. Atât în 
relațiile personale, cât și în cele profesionale, 
persoana cu un astfel de comportament poate să 
piardă multe şi să creeze în jurul ei o atmosferă 
de haos și de agitaţie, provocând multă suferință 
celor apropiați, din pricina incapacității sale de a 
avea încredere chiar și în cei care merită. 


Indiferent de stilul de atașament la care ne 
raportăm, să nu uităm că primul din cele cinci 
elemente de bază în acordarea încrederii este 
întotdeauna „înţelegerea“. Avem încredere în 
ceilalţi când ei ne înţeleg cu adevărat nevoile, 
când înțeleg cine suntem, ce ne rănește sau ne dă 
curaj, tot ce este important pentru noi. 
Înțelegerea este piatra de temelie a încrederii. 

Extraordinar este faptul că, încă din primele 
luni de viaţă, esenţială pentru dezvoltarea 
capacităţii de încredere a bebelușului este tocmai 
această înţelegere, adică abilitatea părintelui sau a 
îngrițitorului de a descifra semnalele transmise de 
bebeluș și de a reacționa la ele în mod adecvat. 
Aceștia trebuie să fie capabili să înțeleagă, de 
exemplu, dacă bebelușul plânge de foame sau de 
oboseală, ori dacă încearcă să le comunice că ceva 
îl deranjează, că vrea să fie luat în brațe și 
consolat. O mamă sau un îngrijitor atent își 
„cunoaște“ bebelușul și, mai târziu, copilul. Ei 
înţeleg nevoile acestuia, chiar înainte ca ele să 
poată fi exprimate prin cuvinte. Îşi înțeleg 
copilul. Cea mai mare nevoie a noastră, din 
leagăn până-n ultima clipă de viață, este să fim 
văzuţi și înţeleși. Într-o relaţie bazată pe 
încredere, partenerii de viață sau de afaceri, 
prietenii sau rudele apropiate își înţeleg reciproc 
nevoile și și le satisfac. Astfel, nevoia noastră de 
bază rămâne neschimbată pe tot parcursul vieţii: 
aceea de a fi înțeleși. 

Însă în momentul în care o persoană 
interpretează greşit un anumit indiciu 
comportamental sau pur și simplu se teme că nu 


este înțeles, suspiciunile și alte sentimente 
negative îi afectează mușchiul încrederii. De 
aceea, să ne simțim înțeleși este un sentiment 
vital în clădirea încrederii. Când o persoană nu s- 
a simțit înţeleasă în anii copilăriei, esenţiali în 
dezvoltarea sa, ea se aşteaptă ca ceilalți să nu-i 
înțeleagă nevoile, are mușchiul încrederii atrofiat 
și se teme să se încreadă într-o relație. lar când 
acest lucru se întâmplă, acestor persoane le este 
extrem de greu să se bizuie pe cineva, fiindcă au 
învăţat din proprie experiență că încrederea în 
oameni le poate aduce dezamăgiri, nesatisfacerea 
nevoilor sau abandon. Ei văd în fiecare situaţie de 
viață posibilitatea înfricoșătoare de a fi din nou 
răniţi. Mai rău, au tendința de a interpreta orice 
comportament ca o confirmare a idei lor 
preconcepute că nimeni nu este demn de încredere. 
Când cineva nu le satisface prompt o anumită 
nevoie, aşa cum percep ei promptitudinea, se 
gândesc numaidecât: Eram sigur. Nu mă pot baza 
pe nimeni. Trebuie să mă descurc de unul singur. 
Este foarte trist, dar asta-i realitatea, așa 
funcționează la ei mușchiul încrederii până când 
nu este reparat. Din nou — ax îndoit. 

Numeroase relații romantice sunt distruse din 
cauza incapacității partenerilor de a avea 
încredere. Poate că din multe puncte de vedere, 
relația funcționează bine, până în momentul în 
care se ajunge la adevărata „dependenţă“. În acel 
moment, cel care este incapabil de încredere 
decide pur și simplu că partenerul său nu este 
întocmai ceea ce își dorește. Și abandonează 
relația. În realitate însă, nu era nimic în neregulă 
cu partenerul său. Părăsirea relației nu fusese 


decât o pură manevră defensivă. Cel care avea o 
problemă de încredere trebuia să găsească un 
pretext pentru a-și părăsi partenerul, astfel încât 
să poată evita să se încreadă în el. Aceeași 
dinamică o întâlnim și în relațiile de afaceri. Una 
dintre părți găsește ceva în neregulă cu compania 
respectivă, cu colectivul său, cu partenerii de 
afaceri, cu şeful, cu clienţii etc. Va găsi scuze 
pentru a evita să aibă încredere și să se bazeze pe 
aceştia. 


TEAMA DE A NU FI CONTROLAT 


Am văzut din povestea lui Sean cum 
funcționează această teamă și cât de puternică 
poate fi ea. Pentru a înţelege acest mecanism, 
trebuie să înţelegem felul în care se întărește 
acest mușchi al încrederii în anii critici pentru 
dezvoltarea unui copil. În principiu, este o 
chestiune care ţine de libertate, îndeosebi de 
capacitatea de exprimare liberă a individualității 
într-o relaţie. Acest lucru este esenţial pentru 
dezvoltarea normală a oricărei fiinţe umane. 
Prima noastră sarcină ca bebeluși şi mai apoi 
copii mici este să ne conectăm emoţional cu alţii, 
după cum am mai spus-o. 

Dar ce se întâmplă în continuare? După vârsta 
de un an? Copilaşii de peste un an ne transmit un 
mesaj clar, puternic: 

„Nu mă poți controla!“ 

După ce am învăţat să ne bizuim pe alţii, 
următoarea noastră sarcină este aceea de a învăța 
cum să ne bizuim pe alţii păstrându-ne, totodată, 
independența. Ceea ce comunicăm noi în acest 
stadiu de dezvoltare este: „Doar pentru că am 


nevoie de tine și am o legătură apropiată de tine 
nu înseamnă că poţi avea un control absolut 
asupra mea!“ Suntem pregătiți să ne atașăm de 
oameni și să avem încredere că vor răspunde 
nevoilor noastre, dar nu vrem să renunțăm la 
libertatea și la independența noastră doar pentru 
că suntem atașați emoțional de o altă persoană. 


Faptul că doi oameni sunt interconectaţi 
emoţional nu înseamnă că unul îl poate 
controla pe celălalt, lăsându-i zero libertate de 
alegere. 


Haideţi să ne gândim la relația dintre soți. Ea 
presupune existența unei legături emoționale 
puternice, a unei interdependenţe, în cadrul 
căreia niciunul dintre parteneri nu ar trebui să se 
simtă controlat de celălalt. Fiecare trebuie să 
simtă că are libertatea de a face propriile alegeri, 
de a avea intimitatea sa, de a-și urmari interesele 
etc. Faptul că doi oameni sunt interconectaţi nu 
înseamnă că unul îl poate controla pe celălalt, 
lăsându-i zero libertate de alegere. Teama de a fi 
controlat și de a-şi pierde libertatea poate 
constitui un obstacol uriaș în calea încrederii. 

Există însă numeroase persoane care consideră 
că se pot bucura fie de o relaţie, fie de libertate, 
dar că nu le pot avea simultan pe amândouă. 

Sean rămăsese blocat în această teamă de a fi 
controlat. Povestea lui se derula într-un context 
de afaceri, însă această incapacitate de a avea 
încredere în alții de teama pierderii libertății de 
decizie poate duce la fel de bine și la destrămarea 
multor relații personale. Am avut odată drept 


client un tânăr al cărui tipar comportamental 


consta în a se îndrăgosti de niște femei de nota 
zece, dar care, odată ce relaţia dintre el și femeia 
respectivă devenea mai serioasă, îi punea brusc 
capăt. Căpătase reputaţia de a suferi de „frica de 
angajament.  Apropiaţii şi prietenii săi 
ajunseseră să le sfătuiască pe femei să dea dovadă 
de prudență în ceea ce-l privea. Ei îi cunoșteau 
bine istoricul comportamental și știau ce relaţii 
avusese, cu femei de-a dreptul uimitoare, relații 
cărora le pusese capăt sub niște pretexte absolut 
penibile. 

Era clar că nu era vorba de frica de intimitate 
sau de apropiere emoţională. La partea asta se 
descurca excelent. Putea să fie deschis și sensibil. 
Dar în momentul în care relația ajungea în 
punctul care presupunea luarea unor decizii mai 
serioase, precum stabilirea timpului și energiei 
dedicate relației, lucru care implică întotdeauna 
anumite sacrificii şi renunțarea la o 
independenţă totală, dădea bir cu fugiţii. Dacă, 
de exemplu, iubita sa dorea să petreacă o după- 
amiază întreagă cu el, iar asta contravenea 
intentiilor sale de a juca o partidă de golf cu 
prietenii sau de a-și vedea de cine știe ce alt 
interes personal, devenea imediat distant 
emoțional și dorea să pună punct relaţiei. Habar 
nu avea de ideea de compromis, de negociere, de 
faptul că era posibil ca fiecare dintre parteneri să 
se bucure de libertate în pofida faptului că era 
angajat într-o relație. Nici nu-i trecea prin minte 
că oamenii pot petrece clipe prețioase împreună, 
dar că pot avea parte de astfel de clipe preţioase 
și separat, doar pentru ei. Din punctul său de 
vedere, a avea o relație de iubire însemna a fi 


legat de mâini și de picioare. lar când se simtea 
astfel, sentimentele sale de dragoste pur și 
simplu se evaporau. 

Am avut totuși şansa să-l prind odată, chiar 
înainte de a încheia relația pe care o avea în acel 
moment. 

— De ce crezi că vrei să pui capăt acestei 
relaţii? l-am întrebat eu. Ultima dată când am stat 
de vorbă credeai că ţi-ai găsit aleasa. 

— Da, așa am crezut, s-a plâns el. Chiar mi-am 
găsit-o. E o tipă nemaipomenită. Dar după o 
vreme a încercat să mă controleze. 

— Să te controleze? În ce sens? 

— Da. De exemplu, când am vrut să merg în 
weekend cu băieții la pescuit, mi-a spus că acest 
lucru o întristează, deoarece ar fi vrut să facem 
ceva împreună în acel weekend. 

— "Ţi-a interzis să pleci cu prietenii? Sau a făcut 
din asta o dramă? l-am mai întrebat. 

— Nu pe faţă. Mi-a spus doar că e tristă, dar 
știu bine ce înseamnă asta. La fel se întâmplă de 
fiecare dată. Când vreau să fac ceva doar pentru 
mine, toate încep să se poarte de parcă ar fi 
distruse dacă nu sunt tot timpul cu ele. Iar după 
asta ştiu bine ce urmează, tot soiul de învinuiri și 
de reproșuri, de „am-crezut-că-ți-pasă-de-mine“. 
Pur şi simplu nu vreau să rămân alături de o 
femeie atât de manipulatoare, nu suport să fiu 
controlat în halul ăsta. 

— Eu nu văd nici urmă de intenţie de a te 
controla, i-am spus. Văd doar o femeie tristă 
pentru că vei fi departe de ea și pentru că-ți va 
simţi lipsa. Mi se pare o reacţie adecvată, mai 
degrabă adorabilă... dacă nu cumva a încercat să 


te împiedice să pleci sau ceva de genul. De ce 
percepi sentimentele ei de tristeţe și de dor ca pe 
o încercare de a te controla? 

— Pentru că asta încearcă să facă, mi-a răspuns 
el nervos. Femeile spun întotdeauna că sunt 
triste doar ca să te facă să te simți prost și să nu 
mai pleci. Ar putea la fel de bine să-mi facă 
farmece. Ar fi acelaşi lucru. Îmi place mult de ea, 
dar am și eu nevoie de spaţiul meu personal. 

— Chiar atât de îngrozit eşti? Doar nu ești 
copil să nu-i poţi spune „Îmi pare rău că te simţi 
aşa de nefericită. Înţeleg de ce. Dar vom petrece 
împreună weekendul celălalt“, iar apoi să te 
bucuri de excursia cu prietenii? Nu poți fi 
controlat decât în măsura în care te lași 
controlat. Și cred că mare parte din sentimentul 
ăsta că femeile încearcă să te controleze este doar 
în mintea ta. 

De ce nu-i spui, „Lămureşte-mă: vrei să spui că 
nu ar trebui să mai am niciodată vreun prieten și 
să-mi mai petrec timpul cu nimeni altcineva în 
afară de tine? Pentru că te-ai cam supărat când ți- 
am spus că plec cu prietenii și eu asta am înțeles. 
Așadar, ce anume ai vrut să spui?“ am continuat 
cu. 

Cred că ar fi mai corect să procedezi așa decât 
să renunți la o relaţie frumoasă de teamă că 
iubita ta va încerca să te controleze. N-ar fi mai 
bine să vezi exact despre ce e vorba, să te asiguri 
că îți înțelege cu adevărat nevoia de a-ți păstra un 
anumit grad de libertate și că-și dorește acest lucru 
pentru tine? (De observat că regăsim aici două 
dintre elementele fundamentale ale încrederii: 


înţelegerea nevoilor lui și interesul ei ca lui să-i 
fie bine.) 

Am început să discutăm pe marginea acestei 
recomandări, și încetul cu încetul a ieșit la 
lumină faptul că el se simţea controlat prin însuși 
faptul că eu îi expuneam această sugestie, ca și 
cum l-aș fi forţat să rămână în acea relație. Era o 
ocazie extraordinară de a discuta despre asta și 
de a-i arăta cât de vulnerabil îl făcea „arsura“ sa 
invizibilă. Îl făcea să creadă că oricine voia ceva 
de la el încerca, de fapt, să-l controleze și să-l 
împiedice să decidă pentru sine. 

Din fericire, am reușit să facem progrese, pe 
măsură ce și-a dat seama că era totuși un adult 
care putea oricând spune „nu“, mie sau iubitei 
sale. Într-un sens, și-a regăsit libertatea, pe care o 
avusese practic dintotdeauna, dar de care se 
simțise cumva incapabil să se folosească. 
Simţindu-se controlat de vocea sa interioară, 
percepea orice voce din exterior ca pe o voce care 
încerca să-l priveze de libertate. 

Vocea interioară îi tot repeta: „lar o luăm de la 
capăt!“ Dar senzaţia că toată lumea încerca să-l 
controleze provenea din trecut. În copilărie, 
familia sa, în special mama, se folosea de mesaje 
care îi induceau sentimentul de vină pentru a-l 
controla în numeroase privințe. Când voia să 
hotărască ceva singur și să nu se supună voinţei 
părinților, aceștia mizau pe cartea vinovăţiei: „În 
regulă, spuneau ei. Du-te să te joci cu prietenii tăi 
în loc să stai cu noi. Dar părerea noastră este că, 
după tot ce facem pentru tine, am merita să 
petreci mai mult timp acasă, cu noi“. Sau: „Stii 
cât de important este baseballul pentru tatăl tău. 


Cum ai putut să părăsești echipa de baseball ca să 
te înscrii în cea de golf? Ştii cât de mult te iubește 
tata. Cum ai putut să-i frângi inima în halul 
ăsta?“ 

Din pricina fricii de a nu fi controlat, mușchiul 
încrederii ajunsese să fie într-o stare de perpetuă 
contractură. În procesul de „fabricaţie“, 
sentimentul de libertate personală îi fusese setat 
greșit, și de fiecare dată când relaţiile sale 
evoluau la stadiul de cuplu (asemănător relației 
soţ-soție), vocile interioare îl convingeau că este 
pe cale să-și piardă libertatea și că fie va ajunge la 
cheremul unei alte persoane, fie se va simţi 
mereu vinovat când va dori să-și petreacă timpul 
după bunul său plac. Nu le poți avea pe amândouă! 
îi tot repeta vocea interioară. Așa că aveam destul 
de lucrat la asta. 

Încetul cu încetul, capacitatea sa de a face 
propriile alegeri fără a se simţi vinovat a început 
să devină tot mai puternică, străduindu-se să nu- 
și mai vadă propria mamă dominatoare în fiecare 
persoană întâlnită. A început să fie capabil să 
discute deschis atunci când percepea o încercare 
de control din partea iubitei sale, dezvoltându-și 
capacitatea de a păstra dialogul deschis în timp 
ce își susținea ferm dreptul la libertate și 
dorințele. A dobândit, de asemenea, abilitatea de 
a face compromisuri fără să se simtă prizonier, 
reținut împotriva voinţei sale. lar pe măsură ce se 
petreceau toate aceste schimbări, s-a întâmplat 
un lucru extraordinar. A început să vadă dorinţa 
unei femei de a petrece timpul cu el ca o expresie 
a iubirii, nu ca pe latul condamnatului. În mai 
puţin de un an era un om liber, îndrăgostit lulea 


și logodit. Am vorbit cu el de curând, are în 
continuare o căsnicie fericită.  Mușchiul 
încrederii reparat cu succes. 

În concluzie, majoritatea acelor femei care 
aveau, din punctul lui de vedere, un 
comportament controlator erau, de fapt, femei 
perfect normale cu care ar fi putut avea o relație 
sau chiar o căsnicie nemaipomenită. Nu ele erau 
problema, nu ele îi restncționau libertatea. El era 
cel cu probleme de încredere, probleme care se 
învârteau în jurul chestiunii controlului. 


Uneori, motivul pentru care ne este greu să 
avem încredere în altcineva nu este faptul ca 
respectiva persoană sau entitate ar fi nedemnă 
de încredere. 


Ceea ce vreau să reții este următorul lucru: 
uneori, motivul pentru care ne este greu să avem 
încredere în altcineva nu este faptul că respectiva 
persoană sau entitate ar fi nedemnă de încredere. 
Uneori, problema ţine strict de noi, avem practic 
nevoie de anumite „reparații“. Este nevoie ca 
mușchiul încrederii, fabricat în trecut, poate 
chiar în primii ani de viață, să se vindece, pentru 
a ne permite să ne investim încrederea în 
persoanele care o merită. Încrederea este o stradă 
cu două sensuri. 


CAPITOLUL 11. 


Cum să-ți depășești 
barierele 
psihologice privind 
încrederea în 
ceilalţi. Partea a ll- 
a 


Pe lângă cele analizate în capitolul anterior, 
mai există și alte temeri care pot constitui piedici 
mentale în calea încrederii interumane. Dar 
întrucât cartea de faţă nu are pretenţia de a 
vindeca toate problemele noastre în plan 
psihologic, în acest capitol voi trece mai rapid în 
revistă fricile decât în capitolul precedent. Am 
aprofundat primele două temeri doar pentru a 
ilustra modul în care dinamica fricii ne afectează 
capacitatea de a ne încrede în oameni și cum 
persoane care merită toată încrederea nu se pot 
bucura de ea din cauza celor care nu se pot 
încrede în alţii. Este important să înțelegem 
mecanismul prin care barierele noastre mentale 
se interpun în calea încrederii în ceilalți. Să 


aruncăm o privire asupra acestor piedici, altele 


decât cele menţionate anterior. 


TEMERILE LEGATE DE DEFECTELE NOASTRE, 
DE SENTIMENTUL DE RUȘINE, DE 
CONVINGEREA DE A NU FI SUFICIENT DE 
„BUNI 


Nu există fiinte umane perfecte, iar cei care 
acceptă acest adevăr vor reuși mai uşor în viață. 
Faptul că înțeleg bine că nici ei, nici persoanele 
în care au încredere nu sunt perfecte le permite 
să-și investească încrederea în persoane cât mai 
„imperfecte“. Le repet mereu oamenilor: „Nu 
încercaţi să găsiți persoana perfecta, fără niciun 
defect. Încercaţi s-o găsiţi pe aceea ale cărei 
defecte nu vă scot din minţi sau care sunt 
compatibile cu propriile voastre defecte“. 

Să revenim la acei ani de importanță crucială în 
dezvoltarea noastră. Unii oameni au avut 
dintotdeauna sentimentul că pentru a fi iubiți sau 
acceptați trebuiau să fie periecţi. Alţii au resimţit 
această nevoie în cadrul unor relații pe care le-au 
avut. Pentru unii, perfecțiunea are de-a face cu 
aspectul fizic, pentru alţii, cu rezultatele școlare. 
Pentru unii, totul ţine de performanţele sportive, 
pentru alţii, de succesul vieții sociale. Și lista ar 
putea continua mult și bine. Parentingul și stilul 
de educație perfecţionist sau narcisic pot 
distruge complet capacitatea copilului de a avea 
încredere în alți oameni. Mesajul care patrunde 
în mintea unui copil cu o astfel de educaţie este: 
„Dacă mă apropii prea mult de tine şi vei vedea 
cine sunt cu adevărat, sau dacă dau greș ori fac 


vreo greșeala, atunci mă vei respinge, sau nu mă 


vei mai iubi, sau mă vei face să-mi fie rușine“. 


Parentingul și stilul de educaţie perfecţionist 
sau narcisic pot distruge complet capacitatea 
copilului de a avea încredere în alţi oameni. 


Am oferit recent consiliere unei echipe de 
conducere, formată din șapte persoane, din 
componența căreia un membru reușise să 
distrugă în întregime încrederea între toţi 
membrii grupului. De fiecare dată când ceilalți nu 
agreau vreuna dintre propunerile ei, aceasta își 
acuza colegii că nu o apreciază, că îi subminează 
încrederea în propria-i capacitate, că „poluează“ 
mediul de lucru; practic, avea mai mereu o 
atitudine negativă. Adevărul e că ea chiar era 
apreciată de colegi, dar așa cum se întâmplă în 
orice alt domeniu, nu îmbrăţișau cu toată inima 
orice idee de-a ei și nu erau chiar mereu de acord 
cu tot ce spunea ea. 

Dacă însă aceste idei erau în vreun fel criticate, 
își acuza colegii sau şeful că nu poate avea 
încredere în ei. Dacă ar fi avut încredere în faptul 
că colegii ei chiar îi apreciau prezența și 
contribuţia per ansamblu, lucrurile ar fi mers 
mult mai bine. Însă de îndată ce aceştia îi 
contestau ori îi respingeau o idee sau n-o găseau 
de-a dreptul formidabilă, considera că nu se 
poate baza pe ei. Practic, simțea o nevoie 
continuă de validare, altfel nu putea avea 
încredere în echipă. 

Nu ştiam absolut nimic despre trecutul acelei 
femei, întrucât consultaţiile în grup nu-mi 


permiteau să aflu detalii private despre fiecare 


membru în parte. Dar bănuiam că în trecut fusese 
fie pur și simplu idolatrizată și nu avusese nicio 
șansă să-și dea seama că poate fi preţuită în ciuda 
anumitor imperfecțiuni, fie fusese excesiv 
criticată și insuficient acceptată și nu învățase că 
un om poate fi imperfect, criticat și prețuit în 
același timp. În orice caz, capacitatea ei de 
încredere în ceilalți fusese serios compromisă. 

Era practic o problemă legată de personalitatea 
ei narcisistă. Persoanele narcisice se străduiesc 
din greu să fie văzute ca niște ființe „perfecte“, 
„ideale“. Pentru a se simți în siguranță și a putea 
avea încredere în ceilalți, ele simt nevoia să fie 
mereu admirate, idealizate. Sunt incapabile să 
asimileze ideea de a fi deopotrivă „bun“ și „rău“. 
Au nevoie ca ceilalți să le perceapă în întregime 
„bune“. Apoi, la fel ca femeia din cazul de faţă, 
când perfecțiunea lor este pusă la îndoială, 
lucrurile încep să meargă rău și încrederea în 
ceilalți le este afectată. 

Aceasta poate constitui pentru bărbaţii 
căsătoriți o problemă destul de delicată, deoarece 
creierul lor este inundat de hormonii stresului 
mult mai repede și în proporție mai mare decât 
cel al femeilorit. Drept rezultat, atunci când sunt 
„criticaţi“, în mintea lor, ei se simt „atacați“. lar 
încrederea se duce pe apa sâmbetei. De exemplu, 
când soția îi spune soțului: „Pune, te rog, 
farfuriile murdare în mașina de spălat vase“, iar 
el aude: „Mereu critici tot ceea ce fac eu“ și 
stresul pune stăpânire pe el, încrederea în soția 
sa are de suferit. Asta pentru că mușchiul 
încrederii este prea afectat ca să poată tolera cel 


mai mic aspect negativ, chiar dacă nici măcar nu 
este deloc negativ. 

În mod similar, narcisiștii (și cei cu alte 
tulburări de personalitate) le pretind şi celorlalți 
să fie „periecţi“ pentru a putea avea încredere în 
ei. Deseori, ele idealizează o persoană încă de la 
prima întâlnire, se amorezează pur și simplu (fie 
sub aspect romantic, fie de afaceri) convinse fiind 
că au găsit perfecțiunea în materie de dragoste, 
de firmă, de șef, de client sau de credinţă. Vad 
acea persoană proaspăt cunoscută ca fiind 
„ideală“. În sfârşit, după toate dezamăgirile 
suferite, au dat acum peste „cea-mai-grozavă- 
ființă-posibilă “. 

Dar când intervine chiar și cea mai 
neînsemnată dezamăgire, noul iubit, firmă, șef, 
client sau credinţă se transformă brusc în „cea- 
mai-îngrozitoare-ființă-posibilă“. Trecerea de la 
„grozav“ la „groaznic“ este bruscă. De aceea şi 
este atât de greu de obţinut şi de menţinut 
încrederea persoanelor narcisice. Aceasta este 
atât de precară, atât de ușor de pierdut la cel mai 
mic „afront“ la adresa propriului orgoliu sau a 
imaginii idealizate a propriei persoane ori a 
celeilalte persoane. Această pretenție la 
perfecțiunea celeilalte părți, persoane ori 
instituții în cadrul relaţiei de încredere se poate 
extinde până la a pretinde perfecțiunea sub toate 
aspectele posibile. Am văzut oameni care au 
renunţat brusc la o relaţie din pricina apariţiei 
câtorva riduri sau kilograme în plus la partenera 
sau partenerul său, sau din pricina evidenţierii 
unei ușoare scăderi a profitului în bilanţul 


contabil. Adoraţia lor s-a transformat peste 
noapte în dezamăgire sau repulsie. 

Dimpotrivă, persoanele care își acceptă 
propriile defecte se descurcă bine la capitolul 
încredere. Stăteam recent de vorbă cu doi tineri 
de-abia trecuți de 20 de ani care formau un cuplu 
de mai bine de doi ani și jumătate. Am rămas 
impresionat de durata relației lor și i-am întrebat: 

— De ce credeți că relaţia voastră funcționează 
atât de bine? 

Iar tânărul mi-a răspuns: 

— Am observat că ceea ce deosebeşte relația 
noastră de a altor persoane de aceeași vârstă este 
faptul că suntem conștienți de defectele noastre 
și ni le asumăm, atât pe cele proprii, cât și pe ale 
celuilalt. Când vreunul dintre aceste defecte iese 
la suprafaţă, discutăm despre el și căutăm soluţii. 
Practic, relația noastră nu are de suferit din 
pricina lor. 

Deloc rău pentru vârsta lui. Mi-aș fi dorit nu 
numai să fi avut și eu la 21 de ani înțelepciunea 
acelui tânăr, dar și ca o mulțime dintre 
cunoscutii mei, trecuți bine de 50 de ani, să dea 
dovadă de o astfel de maturitate. În timp ce el 
discuta despre imperfecțţiunile lor, iubita lui 
dădea aprobator din cap. Formau o imagine 
perfectă: doi oameni imperfecți care aveau 
încredere unul în celălalt! 


TEMERILE LEGATE DE TRAUME 


„Nu știu ce nu e în regulă“, îmi mărturisea un 
tânăr. „O iubesc. Sunt sigur că o iubesc. Dar de 
fiecare dată când ajungem la un nivel mai 
profund în relaţie, mă simt foarte deprimat și mă 


retrag. Nu pot suporta acel sentiment de tristeţe 
și atunci pun capăt relaţiei. Încep să mă îndoiesc 
de iubita mea și simt pur și simplu nevoia să mă 
îndepărtez de ea.“ 

Acesta este un alt exemplu al modului în care 
„apropierea emoțională menită să creeze 
încredere duce în final la neîncredere“. Însă în 
cazul de față, nu era vorba nici de teama de a nu 
depinde sau de a nu fi controlat de cineva, nici de 
un perfecționism toxic. Teama lui de a avea 
încredere în iubitele sale era provocată de 
traumă. 

Acest tânăr își pierduse de mic mama, apoi, 
câţiva ani mai târziu, dădaca, iar la vârsta de 12 
ani îi murise și mama vitregă. Psihologul care îi 
acordase consiliere după moartea mamei sale 
vitrege murise și el la scurt timp după aceea. 

Inutil să mai spunem că toate aceste pierderi îl 
afectaseră enorm, lar în mintea sa se 
înrădăcinase convingerea că de cum se atașa de o 
persoană, urma s-o piardă. Și fiindcă nu își 
procesase niciodată doliul și suferinţa repetate, 
de fiecare dată când investea emoţional într-o 
femeie şi realiza că este pe cale de a se îndrăgosti 
de ea, toată acea suferință cauzată de plerderile 
suferite se reactiva. 

Adesea, depresia este consecința unei traume 
nerezolvate. Așadar, în toiul fiecărei relaţii ce 
părea să se îndrepte în direcția potrivită, tânărul 
era cuprins de o depresie profundă. Vocea sa 
interioară îl avertiza: „Atenţie, dacă ar fi femeia 
potrivită pentru tine, nu te-ai simţi atât de 
deprimat“. lar în acel moment găsea o scuză 
oarecare pentru a se îndoi de valoarea relației 


respective și a-i pune punct. În realitate însă, îl 
copleșea tristețea tocmai pentru că femeia respectivă 
era atât de potrivită pentru el! Era suficient de 
potrivită încât să merite să creadă în ea, ceea ce îl 
determina să-și simtă inima, locul unde durerea 
era încă vie. Pentru el, încrederea și iubirea erau 
echivalente cu teama și suferința. 

În cazul altor oameni, trauma este legată de 
diverse tipuri de abuz, de abandon, de doliu, de 
plimbatul de la o familie de plasament la alta, de 
molestări și de alte experiențe cumplit de 
traumatizante. În mod obișnuit, aceste situații 
rămân ferecate într-un compartiment special din 
străfundul sufletului uman. Dar când persoanele 
care au suferit astfel de traume leagă relații care 
implică încredere, aceasta își produce efectele, îi 
îmblânzește și îi face vulnerabili. La rândul său, 
sentimentul de vulnerabilitate scoate la lumină 
„rana vie“, a cărei atingere e mult prea dureroasă, 
iar încrederea se evaporă. Evenimentele trăite 
sunt puse inconștient în act și respectivii încep 
să-şi respingă partenerul din motive minore sau 
imaginare, iar în final pun capăt relaţiei. Practic, 
ei găsesc tot soiul de strategii menite să combată 
inamicul numărul unu: încrederea. 

Alteori, trauma este legată pur și simplu de o 
experiență anterioară. Am cunoscut și am lucrat 
cu o mulțime de persoane care deși erau suficient 
de înțelepte, se „fripseseră“ bine în relații. Și 
cunoașteţi cu toții zicala, „cine s-a fript cu ciorbă 
suflă și-n iaurt“. 

Există în psihologie noțiunea de „învăţare 
dintr-o singură încercare“. În mare înseamnă că 
deși de cele mai multe ori învăţăm prin repetiție, 


există anumite situaţii în care o singură 
experiență este de ajuns pentru a compromite 
pentru multă vreme capacitatea unei persoane de 
a avea încredere în alții. Așa se întâmplă în cazul 
anumitor traume: divorțul, despărțirea de un/o 
iubit/ă, trădarea într-o căsnicie sau într-o afacere 
— o singură astfel de experiență profund 
traumatizantă este suficientă pentru a afecta 
capacitatea unei persoane de a mai nutri o 
încredere deplină în alții. Să fii părăsit în faţa 
altarului, tras pe sfoară de partenerul de afaceri 
sunt, de asemenea, experiențe care pot distruge 
pentru multă vreme capacitatea cuiva de a mai 
avea încredere. Odată ce înveţi pe propria-ți piele 
cât de tare doare o astfel de trădare, eviți să mai 
investești vreodată încredere în cineva. Întreabă 
orice victimă a infidelității în dragoste cât de ușor 
îi vine să mai aibă încredere în următorul 
potenţial iubit imediat după încheierea relației 
anterioare. Îţi va spune că suferința trăită se 
interpune în calea încrederii în următoarea 
relație. 


TEMERILE LEGATE DE SENTIMENTUL DE 
INFERIORITATE 


Sentimentul de inferioritate are deseori de-a 
face cu diversitatea etnică, a cărei dinamică poate 
fi extrem de complicată. Am avut un client care 
aparţinea unei anumite minorităţi, o persoană 
foarte inteligentă și împlinită în plan profesional. 
Nimeni nu ar fi bănuit cât de greu îi era să aibă 
încredere în altcineva și să aibă certitudinea că 
ceilalți îl considerau o persoană demnă de 


încrederea lor. Mi-a mărturisit că întrucât făcea 
parte dintr-un grup etnic minoritar și se luptase 
aproape întreaga copilărie cu manifestările 
rasismului, îi venea foarte greu să aibă încredere 
în alţii în afaceri. 

În ocaziile în care am fost și eu prezent, 
interacționa cu niște oameni demni de încredere 
care, la rândul lor, îi acordau întreaga lor 
încredere. Însă din pricina experienţelor 
traumatizante din trecut, îi era greu să 
depășească teama de a nu fi cumva privit ca 
inferior lor. Cu toate că era perceput de colegi ca 
un tip extraordinar de inteligent, această teamă îl 
făcea să privească cu suspiciune admiraţia și 
recunoașterea pe care i-o arătau aceștia. Deviza 
lui era: „Când aparţii unei minorități, trebuie să 
fii mai bun decât toţi ceilalți pentru a fi 
considerat egalul lor“. În realitate, ceilalți îl 
vedeau deja ca pe un tip extraordinar. 

Din fericire, cu multă muncă și cu ajutorul 
colegilor și al tuturor celor de la firmă, a reușit 
să-şi depășească problemele de încredere. 
Temerile dobândite în anii copilăriei îi lăsaseră 
urme adânci și doar eforturile combinate — ale 
lui și ale celor din jur — au făcut ca procesul de 
vindecare să aibă succes. Dar a reușit, iar teama 
de a nu fi considerat inferior celorlalți a rămas 
doar o amintire urâtă. Era o bucurie să-l vezi cum 
devenise capabil să se vadă ca pe un tip valoros, 
așa cum colegii săi îl vedeau de multă vreme. 

Dar teama de a nu fi perceput drept „inferior“ 
nu are legătură doar cu diversitatea etnică. Unii 
oameni sunt expuși unei dinamici nocive în 
perioada critică de dezvoltare, din pricina unor 


părinţi despotici, excesiv de critici și de autoritari 
sau chiar a unor frați mai mari sau colegi care le 
induc sentimente de inferioritate. Oricât de 
inteligenți și de realizaţi ar fi aceşti oameni, ei tot 
se simt inferiori celorlalți ori se tem că vor fi 
priviți și judecați în acest fel. 

Când cineva nu le răspunde la un e-mail sau 
nu-i include într-o dezbatere pe un grup sau pe 
un forum online, se simt marginalizaţi. Nu au 
încredere în prietenii, colegii sau persoanele care 
i-au lăsat pe dinafară întrucât sunt convinși că 
aceştia Îi consideră oarecum inferiori. 
Sentimentul de a nu fi considerat niciodată 
suficient de bun, indiferent de domeniu, devine 
un obstacol în calea încrederii. 

O persoană căreia îi este greu să se considere 
egala celorlalți într-un anumit context poate avea 
experiențe extrem de neplăcute În ceea ce 
priveşte încrederea în aceștia. Când te simți 
cumva inferior altora, îți vine greu să vorbeşti 
deschis, să impui respect sau să crezi că părerile 
tale vor fi luate în considerare. Înainte de a-ţi 
expune părerea, stai și te gândești că ideile, 
abilitățile, aptitudinile sau contribuţia ta nu se 
vor ridica la înălțimea ideilor, abilităților, 
aptitudinilor sau contribuţiei celorlalți. Este greu 
să fii „nepăsător“ când te simți astfel, aşa că 
încrederea are de suferit. 

În mod paradoxal, unii dintre cei cu complexe 
de inferioritate au învățat de timpuriu lecţia: 
„Dacă nu ești la fel de tare, fii mai tare ca ei!“ 
Adică și-au propus ca atunci când sunt umiliți sau 
priviți cu superioritate, cea mai bună apărare este 
să se arate superiori tuturor celorlalți. Ei rezolvă 


problema acestei dinamici dezavantajoase prin 
diverse manevre menite să le asigure avantajul. 
Pentru ei, totul se transformă într-o competiţie, 
sunt ferm hotărâți să aibă întotdeauna „dreptate“ 
sau să fie „mai buni“ decât toţi ceilalți. Nu pot 
avea încredere în noțiunea de egalitate, pentru 
că, în capul lor și din experiența lor, așa ceva nu 
există. 

Un colectiv cu care am lucrat recent avea o 
astfel de problemă cu un membru nou. 

Alyssa tocmai terminase raportul preliminar 
pentru un nou proiect şi dorea să i-l prezinte lui 
Nick, șeful echipei. 

— I-I duc eu, îi spune Samantha. Tocmai mă 
duceam la el. 

— Sunt anumite puncte care necesită câteva 
explicații. Voiam să-i explic de ce am procedat în 
felul ăsta, i-a răspuns Alyssa, ușor derutată. 

Deruta sa nu era legată de datele din proiect. 
Încerca doar să-şi dea seama de ce Sam se 
considera atât de importantă, încât să-i ducă ea 
raportul lui Nick. 

Dar, de fapt, se cam potrivea cu atitudinea 
generală a Samanthei, care încerca întotdeauna 
să se bage pe sub pielea lui Nick și să se apropie 
de el mai mult decât Alyssa sau decât ceilalți 
membri ai echipei. Alyssa nu înțelegea ce anume 
ar fi avut Samantha de câștigat dintr-un astfel de 
comportament. 

Înainte ca ea să li se alăture, dinamica echipei 
era diferită. Atmosfera era mai colegială, mai 
cooperantă. Acum părea să fie o atmosferă mai pe 
interes, mał ciudată. Alyssa nu-și dădea seama 


exact de ce, știa doar că avea legătură cu prezența 
lui Sam. 

Când mi-a povestit despre interacțiunea ei cu 
Sam și i-am cerut să-mi ofere mai multe exemple, 
mi-a devenit clar un anume model. Nu avea 
legătură cu Alyssa sau cu vreun alt membru al 
echipei, ci cu Sam. 

— Ea trebuie să aibă întotdeauna ultimul 
cuvânt, indiferent despre ce este vorba, îmi 
povestea Alyssa. Ori de câte ori este vorba de 
Nick, pare să vrea să fie în centrul atenţiei și să se 
bage în seamă. Dacă nu e inclusă în discuție, ne 
întreabă de ce nu am inclus-o. Dacă se întâmplă 
să fie lăsată pe dinafară, este convinsă că este 
ceva necurat la mijloc. lar atunci îndreaptă 
discuţia categoric într-o cu totul altă direcţie, una 
în care deţine controlul. 

Ceilalți membri ai echipei au făcut și ei 
comentarii asemănătoare: 

— Nu ne lasă să ne vedem liniștiți de treabă. 
Trebuie neapărat să se implice și ea în munca 
noastră şi să-și asume într-o oarecare măsură 
meritele pentru ea. Pur și simplu nu are 
încredere că ne putem face bine partea noastră de 
treabă. 

Sau, 

— Simte nevoia să île percepută ca o persoană 
importantă, mai importantă decât oricare dintre 
noi. Şi mai face și remarci jignitoare la adresa 
altor membri ai echipei. Asta e cel mai neplăcut. 

Pe măsură ce discuţiile continuau, îmi devenea 
limpede faptul că Samantha distrusese atmosfera 
de încredere care domnea între membrii echipei, 
din cauza propriei sale incapacități de a avea 


încredere în alţii. În mod clar, pentru Samantha 
nu exista noțiunea de „coleg“ sau de „egal“. Din 
punctul ei de vedere nu era vorba decât despre a- 
și asigura un avantaj asupra celuilalt. Totul se 
rezuma la o întrecere, în urma căreia doar unul 
avea să câştige și toţi ceilalți să piardă. Și se 
asigura prin orice mijloace că ea avea să fie 
mereu câştigătoarea, iar ceilalți, perdanții. 
Mentalitatea sa competitivă o făcea să se teamă 
că dacă nu câștiga, ceilalți urmau să câștige în 
dauna sa. Propria ei competitivitate devenise o 
piedică în calea încrederii ei în ceilalți, făcând, 
totodată, imposibilă încrederea celorlalți în ea. 


Perceperea lumii drept un loc al nedreptăţilor 
induce teamă și distruge încrederea în oameni. 


Perceperea lumii drept un loc al nedreptăţilor 
induce teamă și distruge încrederea în oameni. 
Nu uita, încrederea generează un sentiment de 
relaxare, de „nepăsare“, prin urmare, atunci când 
al mereu impresia că ceilalți încearcă sa te 
învingă, e greu să-ţi păstrezi relaxarea. 
Competitivitatea și tendința de a dezbina merg de 
multe ori mână-n mână. 

De la rivalitatea dintre fraţi, care poate 
continua decenii la rând, până la munca în 
echipă sau la cercul de prieteni, la voinţa de a îi 
„mai bun ca“, „mai deștept ca“, de a te face „mai 
plăcut sau mai iubit ca“, pe scurt de a fi superior 
în orice mod posibil egalilor tăi poate crea o 
dinamică defavorabilă încrederii. Oamenilor cu o 
astfel de tendință puternic înrădăcinată le este 
greu să aibă încredere în alte persoane care sunt 


absolut demne de toată încrederea. Pur și simplu 


nu pot avea încredere în cineva care, cred ei, ar 
putea să încerce să-i întreacă dintr-un anumit 
punct de vedere. Așadar, în loc să se încreadă în 
oameni, preferă să concureze, fățiș sau pe 
ascuns, pentru a-și păstra poziția de 
„superioritate“. Problemele de încredere sunt, de 
fapt, ale lor, nu ale celorlalți. 

Practic, acești oameni au învăţat în trecut că nu 
există egali în care să te poţi încrede. Poate că în 
copilărie dragostea şi aprobarea părinților 
fuseseră oferite cu precădere unui frate veșnic 
„câștigător“, sau copilul învățase că nu putea 
concura și nu putea fi niciodată egalul părintelui 
său; sau poate avusese un frate care suferea de 
narcisism și care trebuia să fie intotdeauna mai 
bun decât toți ceilalți, sau poate că fusese părăsit 
de persoana iubită pentru altcineva. Indiferent de 
motiv, persoana respectivă este incapabilă să 
vadă în prezent lumea ca un loc în care există 
egalitate şi încredere între oameni. Este convinsă 
că cineva va încerca s-o înșele și nu are de gând să 
permită așa ceva. Este o persoană nefericită, și la 
fel sunt și cei din jurul ei. O consecinţă a lipsei de 
încredere. 


TEMERILE LEGATE DE SINE ÎNSUȘI 


Am oferit la un moment dat consiliere unui 
cuplu care se confrunta cu o problemă majoră: 
gelozia soţului. Ambii soți aveau funcţii inalte de 
conducere. Dacă își vedea soția schimbând câteva 
vorbe cu un alt bărbat la vreo petrecere sau dacă 
aceasta era nevoită să lucreze îndeaproape cu un 
client de sex masculin, soțul devenea imediat 
suspicios. Îi era imposibil să vadă relaţiile soției 


sale cu alți bărbaţi ca fiind pur platonice. 
Încrederea dintre ei avea din ce în ce mai tare de 
suferit. Și culmea era că soția lui era cât se poate 
de cinstită, o femeie demnă de toată încrederea. 

Dar nu și el. 

El avusese în trecut numeroase aventuri. La 
scurt timp după ce se căsătorise cu actuala soţie, 
își reluase acest vechi obicei. Problema lipsei de 
încredere față de soţia lui era legată de faptul că 
nu-și  asumase niciodată propriul lui 
comportament inadecvat și nu încercase să și-l 


A . 


remedieze. Mai pe înțelesul tuturor, el își 
proiecta asupra celorlalti propriul său 
comportament, adică își imagina că ceilalți ar fi 
putut avea un comportament asemănător cu al 
său. Din moment ce nu putea avea încredere în 
sine însuși, nu putea avea încredere nici în soţia 
lui. 

Am văzut dinamici asemănătoare și în cazul 
unor bărbaţi cu precepte rigide, în special de 
ordin religios, care îşi suspectează încontinuu 
soțiile și au manifestări de gelozie; ei sunt 
incapabili să aibă încredere în nevestele lor, 
temându-se că acestea fie îi înșală deja, fie 
plănuiesc s-o facă. Ei înșiși se ghidează dupa 
niște principii morale foarte, foarte „solide“. Se 
dovedește ulterior că, de fapt, acești puritani nu 
încercau decât să-și controleze propriile lor 
impulsuri. lar latura lor impulsivă era bine 
încorsetată într-o structură morală rigidă. 
Diferită ca de la cer la pământ de moralitatea 
autentică, acest tip de judecată critică este o 


încercare de păstrare a autocontrolului. lar când 


această fațadă de moralitate se fisurează, lasă să 
iasă la lumină problemele reale. 

Epistola către romani a Sfântului Apostol Pavel 
ne spune: „Pentru aceea, oricine ai îi, o, omule, 
care judeci, ești fără cuvânt de răspuns, căci, în 
ceea ce judeci pe altul, pe tine însuţi te osândeșşti, 
căci aceleași lucruri faci și tu care judeci“. 
(Romani, 2:1). 

Desigur, nu toți cei care îi judecă pe alții au 
același comportament ca acela pe care-l 
înfierează, dar sunt destui şi dintre aceștia. Iar 
când își proiectează asupra altora propriul 
comportament incorect, n-are cum să ia naștere 
încrederea, întrucât ei au veșnic ceva de 
combătut, în mare parte lucruri care nu există 
decât în imaginaţia lor. 

Acest lucru se întâmplă adesea cu părinții de 
adolescenţi. Încearcă să prevină ştiţi voi ce în 
ceea ce le privește pe fiicele lor adolescente (de 
cele mai multe ori, se pare) din cauză că își 
amintesc mult prea bine cum erau ei înșiși la acea 
vârstă. lar dacă părinţii respectivi au avut la 
vârsta adolescenței un comportament mai 
degrabă promiscuu, şi-au minţit părinții și au 
consumat diverse substanțe interzise, își pot 
pierde minţile imaginându-și diversele scenarii 
care s-ar putea repeta în cazul adolescenților lor. 
Prin urmare, le va fi imposibil să aibă încredere 
în ei. Această lipsă de încredere poate sabota relația 
dintre părinți și adolescenți și poate declanșa, de 
fapt, însuși comportamentul de care se tem părinți. 
Adolescentul se va gândi: Pai, dacă tot n-au 
încredere în mine, deși sunt cuminte, nici nu mai 


contează, o să fac cum mă taie capul. Părintele ar 


trebui să ştie că încrederea generează încredere 
(vă amintiți de exemplul soţiei care a avut 
încredere în soțul ei când acesta a trebuit să plece 
într-o călătorie de afaceri cu fosta lui, nu-i așa?). 
Dacă însă își vede copilul adolescent așa cum era 
el însuși în urmă cu 30 de ani, în loc să-l vadă așa 
cum este el realmente în clipa de față, situația 
devine foarte dificilă. 


CÂND ÎN OAMENII NOI ÎI VEZI PE CEI VECHI 


În capitolul de faţă ṣi în cel anterior, am trecut 
în revistă mai multe dintre temerile care 
constituie obstacole în calea încrederii noastre în 
oameni. Lista este, evident, mult mai lungă, am 
vrut doar să mă opresc asupra celor mai comune 
dintre ele. Întrucât ne pregătim să încheiem 
această parte a cărţii și să trecem la următoarea, 
aş vrea să-ți atrag atenţia asupra unei alte 
dinamici care poate scurtcircuita încrederea. De 
data asta nu este vorba de o temere, ci de o 
problemă a cărei existenţă trebuie conștientizată 
și care trebuie rezolvată, dacă ne regăsim în 
această dinamică. Să ne imaginăm următorul 
scenariu: 

Un bărbat tocmai s-a mutat într-un alt oraş. În 
prima zi, stând de vorbă cu angajatul de la stația 
de benzină, îl întreabă: 

— Cam cum sunt oamenii de prin părţile astea? 

Angajatul, un tip mai în vârstă, se uită la el și-l 
întreabă la rândul lui: 

— Da, în locul în care trăiai dumneata înainte, 
cum erau? 


— Erau cumsecade. 


— Păi, atunci probabil că și aici ți se vor părea 
la fel, îi răspunde tipul cu înțelepciune. 

Tipul de la benzinărie știa prea bine că părerea 
nou-venitului despre oameni avea de a face mai 
mult cu el însuși decât cu locuitorii propriu-ziși. 
Urma să perceapă noua comunitate exact la fel 
cum o percepuse şi pe precedenta. 

Indiferent dacă credeţi că este sau nu vorba 
doar de niște baliverne de-ale psihologilor, 
realitatea este că suntem produsul propriului 
nostru trecut. Dar asta nu înseamnă și că suntem 
nevoiți să rămânem veșnic blocați acolo și că nu 
vom putea niciodată să depășim acel moment. 
Dar până nu-l depăşim, ne va afecta. Axul rămâne 
îndoit până când nu va fi îndreptat. Este pur și 
simplu realitatea. Oamenii care au avut în trecut 
experiențe negative cu o figură de autoritate, de 
exemplu, au adesea o atitudine sceptică față de 
orice tip de autoritate, până când nu şi-o 
revizuiesc. 

Dacă nu putem vedea persoanele nou întâlnite 
aşa cum sunt ele în realitate, din pricina 
propriilor probleme din trecut, capacitatea 
noastră de a-i evalua corect va fi cu mult 
diminuată. După cum spunea lisus, „...scoate mai 
întâi bârna din ochiul tău și atunci vei vedea să 
scoţi paiul din ochiul fratelui tău“. (Luca, 6:42). 
Până nu ne rezolvăm problemele, nu-i putem 
cunoaște sau înțelege cu adevărat pe ceilalți. Nu 
putem nici măcar să-i vedem. Şi poate că cei pe 
care-l cunoaștem în prezent nu seamănă deloc cu 
cei din trecut. 

N-ar strica să ne analizăm în primul rând pe 
noi înșine. Când ne vine greu să avem încredere 


în cineva, poate că problema nu ţine de persoana 
respectivă, ci de noi. Poate că există un motiv 
pentru care suntem incapabili să avem încredere. 
Poate că mușchiul încrederii necesită un mic 
tratament reparatoriu. 

Recunoașterea existenţei traumelor personale 
și vindecarea lor constituie primul pas către 
dezvoltarea personală, fiind vitală pentru 
clădirea încrederii. Ideea de bază a ultimelor 
două capitole ar putea fi rezumată astfel: pentru a 
lua decizii corecte, judicioase, cu privire la 
persoanele în care ne putem încrede sau nu, e 
necesar să deținem un „echipament pentru 
încredere“ sănătos. Aşadar, lucrează cu tine, pe 
lângă evaluarea pe care le-o faci celor din jur. 

Dezvoltarea capacității de a crede în oameni, 
precum şi întărirea mușchiului încrederii vor 
constitui atuuri importante pentru tot restul 
vietii. Vei fi mai bine echipat pentru a lua decizii 
corecte privitoare la cine vă merită sau nu 
încrederea. Însă după cum ştii din proprie 
experienţă, nimeni nu ia deciziile perfecte 
mereu. Repet, încrederea este o stradă cu două 
sensuri. Uneori, încrederea se poate nărui — și 
uneori această experienţă vine pur și simplu 
peste tine. În astfel de momente e necesar să 
avem la îndemână un instrument, un plan care să 
ne ajute să ne decidem dacă mai vrem sau nu să 
ne mai reinvestim încrederea în respectiva 
persoană, dacă acea persoană mai poate să ne 
merite încrederea, un plan pe care să-l urmăm, 
concret, pentru a ne putea reconstrui încrederea 
pierdută. Vom vorbi despre el în următoarea 


parte a cărții. 


18 John M. Gottman, The Science of Trust: Emotional Attunement 
for Couples (New York: WW. Norton & Company, 2011), ediție 
Kindle. 

CAPITOLUL 12. 


heconstruirea 
încrederii este un 
proces 


Bella era complet năucită. Abia putea să 
îngaime, printre hohote de plâns furioase: „Pur și 
simplu nu am cuvinte. Nu-mi vine să cred că a 
putut face așa ceva. Pur și simplu nu-mi vine să 
cred!“ Asta era cam tot ce putea să spună, din 
nou şi din nou: „Nu-mi vine să cred. Nu m-am 
gândit niciodată că ar putea face așa ceva“. 

Nici mie, nici celorlalți nu ne venea să credem. 
Tocmai ieșise la iveală faptul că Drew, soțul 
Bellei, ducea o viață dublă. Drew era văzut drept 
un stâlp al comunității, un om prețuit de prieteni 
și de asociaţi, cu înalte valori şi principii morale, 
un creştin devotat. 

Adevărul urât era însă că întreținea de cinci ani 
o relație cu o colegă din firma lui de avocatură, 
fără ca Bella să bănuiască ceva. Situaţia era cu 
atât mai șocantă cu cât Bella o cunoștea bine pe 
acea femeie. Firma lui Drew se ocupa de multe 
dintre aspectele juridice ale companiei la care 
lucra Bella, care o cunoscuse pe respectiva colegă 
atât în plan profesional, cât și personal. Cele 
două familii chiar petrecuseră timp împreună, cu 


diverse ocazii. Bella era șocată. 


De parcă situaţia nu ar fi fost îndeajuns de 
umilitoare, relația amoroasă dintre cei doi fusese 
descoperită chiar de fiul Bellei. Acesta mersese 
acasă la familia ei, căutându-l pe unul dintre fiii 
acesteia, de o vârstă cu el, și văzuse mașina 
tatălui său parcată în faţa casei, în miezul zilei. 
Vă puteţi imagina ce a urmat. 

A urmat un haos total. Partenerii de la firma de 
avocatură erau și ei supăraţi pe Drew, ca să nu 
spun mai mult, iar amanta lui a fost nevoită într- 
un final să părăsească firma. Mai mult, s-a 
descoperit că această relație nu fusese singura, că 
mai existaseră, de fapt, și altele. 

Bella s-a desparțit imediat de soțul ei, iar 
copiii, care nu doreau să mai aibă nimic de-a face 
cu tatăl lor, au rămas cu ea. Bella ajunsese o 
epavă emoţională, făcând eforturi să 
supravieţuiască fiecărei zile în parte. 

Într-un final, cu sprijinul cercului său de 
prieteni și al enoriașilor și cu ajutorul unor buni 
profesioniști în sănătatea mintală, lucrurile s-au 
aşezat pentru Bella. Ea a început să analizeze 
cele petrecute, încercând să se dumirească dacă 
merita să mai ia în calcul repararea relației sale 
cu Drew, aşa cum el insista s-o facă. 

Un om distrus, copleșit de remușcări și de 
căință, așa îl descria ea pe Drew, care o implora 
să păstreze familia unită și să încerce să-și 
rezolve problemele. 

„Mă înspăimântă gândul că familia noastră ar 
putea fi distrusă, dar nu am nici cea mai vagă 
idee despre ce-aș putea face pentru a-mi recăpăta 
încrederea în el“, îmi mărturisea Bella. „Nu știu 
cum aș putea să mai am vreodată încredere în el. 


Nu știu nici măcar dacă îmi doresc să aflu. Nu 
simt decât ură faţă de el, cel puţin în clipa de față. 
Cum aş mai putea avea vreodată încredere în el? 
Cum aş mai putea crede un singur cuvințel rostit 
de el? I-am oferit totul. Nu pot s-o mai fac încă o 
dată“. 

Îi înţelegeam perfect frământările. Dată fiind 
incredibila abilitate de disimulare a lui Drew și 
amploarea trădării sale, înțelegeam de ce Bella 
credea că ar fi avut nevoie de un glob de cristal 
pentru a putea citi în el viitorul înainte de a se 
hotări dacă să-i mai acorde sau nu o altă șansă. 

Practic, Bella dădea glas unei uriașe dileme: 


Odată pierdută, mai poate fi încrederea 
recâștigată? Și dacă da, în ce fel? 


Reinyvestirea încrederii în cineva care te-a 
trădat este mai mult decât o decizie. Este o 
dilemă — o alegere între două alternative ale 
căror consecinţe sunt la fel de dezavantajoase. 
Dacă Bella urma să nu mai aibă niciodată 
încredere în soţul ei, avea să piardă tot ceea ce 
fusese bun și frumos între ei doi. Dacă îi mai 
acorda o şansă, însemna practic să nege 
realitatea situaţiei oribile prin care trecuse. 
Gândul de a avea din nou încredere în Drew o 
făcea să se simtă de parcă urma să-şi ofere din 
nou inima, din proprie iniţiativă, cuiva care avea 
să o facă să sufere. Greșşise când se încrezuse 
prima oară în el, gândea Bella. Ar putea greși şi 
de data asta. Cu toate că Drew îi promitea ferm că 
avea să se schimbe, cum putea să se mai încreadă 
în promisiunile lui? 


Reinvestirea încrederii în cineva care te-a 
trădat este mai mult decât o decizie. Este o 
dilemă — o alegere între două alternative ale 
căror consecinţe sunt la fel de dezavantajoase. 


ÎNCREDEREA NU FUNCŢIONEAZĂ 
ÎNTOTDEAUNA AȘA CUM NE DORIM NOI 


Când oferim cuiva încrederea noastră, se mai 
întâmplă și să ne înșelăm. Întâlnim uneori 
persoane atât de pricepute în arta disimulării, 
încât le câdem cu ușurință în plasă. Devenim pur 
și simplu niște victime nevinovate. Și după cum 
bine știe orice victimă, nu ea este aceea care a 
creat prima dată problema, prin urmare aceasta 
se poate oricând repeta. Și din nou, îşi spune 
victima, lucrurile se vor petrece independent de 
voința sa. Ea își dă seama că din moment ce 
persoana care i-a înșelat încrederea a reușit o 
dată să o convingă că este demnă de încredere, în 
cazul în care-i mai acordă o altă șansă ar putea să 
se „frigă“ din nou, suferind și suportând exact 
aceleași consecinţe. 

Există uneori anumite indicii care ne 
avertizează că cineva nu este demn de încrederea 
noastră. Sunt sigur că dacă aţi ajuns cu lectura 
până în acest punct, aveţi deja o idee despre cum 
le puteți identifica. Pe măsură ce ne maturizăm și 
învăţăm anumite lucruri, ne vin în minte situații 
în care, privind înapoi, vedem că au existat unele 
semnale de alarmă, doar că la acea vreme am fost 
incapabili să le percepem ca atare. 

Alteori, din păcate, cu toate că avem 
sentimentul că o persoană nu e de încredere 


alegem totuși, dintr-un motiv oarecare, să 
nesocotim acea intuiție și să-i acordăm 
încrederea noastră. Vom reveni asupra cauzelor 
acestui comportament în ultimele două capitole 
ale cărţii, în care vom analiza câteva dintre 
motivele pentru care ne investim încrederea 
atunci când n-ar trebui s-o facem. Ne vine greu să 
trecem peste astfel de situaţii fiindcă ne tot 
gândim: „Ar fi trebuit să văd, să simt, să-mi dau 
seama...“ Dar ne simţim în continuare derutaţi, 
fiindcă aceeași dinamică sau aceleași slăbiciuni 
care ne-au determinat să ignorăm sau să 
minimalizăm problemele întâia oară sunt încă 
prezente. Practic, creăm din nou cadrul perfect 
pentru repetarea greșelii. 

Și mai există o situaţie, cea mai grea dintre 
toate, atunci când e vorba de investirea încrederii 
în cineva care chiar a adus ceva frumos în viața 
noastră, lucruri care ne-au plăcut sau pe care 
chiar le-am iubit. Avem motive întemeiate să ne 
dorim să avem încredere în iubitul sau iubita 
noastră, în partenerul de afaceri, într-o anumită 
afacere, biserică sau companie. Am avut avantaje 
și beneficii concrete din relația respectivă. Iar 
acum, dacă am reuși să avem din nou încredere, 
ne-am putea bucura iarăși de toate lucrurile 
acelea minunate. În multe cazuri, motivul pentru 
care ne dorim să avem din nou încredere este 
acela că iubim acea persoană, companie sau 
organizație. Avem motive serioase să dorim să ne 
bucurăm din nou de acea relație. Teama de a nu o 
pierde atârnă greu în balanţă. 

Însă dilema persistă. „De-aș putea să mă mai 
bucur de toate lucrurile acelea minunate“, îţi 


spui, „De-aș putea rezolva cumva chestiunea asta 
legată de încredere“. Te simţi de parcă ai avea 
platfus și ai fi pe cale să pornesti într-o drumeţie 
prin Marele Canion. Te întrebi: „Cum aș putea să 
trec vreodată peste convingerea și/sau teama că 
trădarea s-ar putea repeta?“ 

Bună întrebare. 

După cum spunea și Bella, ar fi nevoie de un 
glob de cristal ca să ghicești viitorul. Deşi nu-ţi 
pot oferi așa ceva, scopul acestei secțiuni a cărții 
este acela de a-ți oferi în schimb cea mai 
apropiată variantă a globului de cristal pe care o 
cunosc: o metodă practică de a evalua corect 
oportunitatea reinvestirii încrederii în cineva 
care te-a trădat. 

Am avut destui clienţi care se confruntau cu 
această dilemă, dacă să mai aibă sau nu încredere 
în persoana care le înșelase încrederea; pentru ei, 
cel mai greu de gestionat era faptul că trăiau sub 
impresia că ar fi trebuit cumva „să ghicească“ 
dacă persoana respectivă le mai merita sau nu 
încrederea. Erau atenţi la cel mai mic gest sau 
acţiune a acesteia care le-ar fi putut trezi cea mai 
mică suspiciune. Încercau să fie tot timpul 
vigilenți, să citească printre rânduri, să 
interpreteze cel mai neînsemnat indiciu pentru a 
se asigura că nu se vor mai înșela și a doua oară. 
În realitate însă, nimeni nu poate reuși o astfel de 
performanţă, nu poate fi clarvăzător. Așa încât, 
în cazul în care nu posezi această abilitate, ai 
nevoie de o altă metodă. Nu poți să-ți impui să fii 
mereu cu ochii-n patru, să vezi chiar și 
nevăzutul, pentru că îți vei pierde pur și simplu 
mințile. 


Ce poţi face însă, este să te asiguri de prezenţa 
(sau de absenţa) anumitor factori obiectivi. 
Există mai multe șanse ca persoana sau grupul de 
persoane în cauză să merite eforturile tale când 
acești factori sunt prezenți decât când ei lipsesc. 
În loc să te chinui să sesizezi și să interpretezi cel 
mai mic gest al cuiva care te-a rănit, vei avea 
posibilitatea să urmăreşti doar câteva aspecte 
evidente, distincte, ale comportamentului său 
care, pe lângă cele cinci elemente de bază ale 
încrederii despre care am discutat deja, te vor 
ajuta să-ți dai seama dacă schimbarea 
comportamentului acelei persoane este reală sau 
nu. 

Astfel, reinvestirea încrederii nu va mai fi un 
act de încredere oarbă într-o persoană care ţi-a 
făcut rău, ci o alegere conștientă, bazată pe 
anumite manifestări comportamentale evidente, 
obiective. Nu ai nevoie nici de un glob de cristal, 
nici să „citești“ gândurile, ci doar să dai dovadă 
de spirit de observaţie, să-ți asculți sufletul și 
intuiţia. 


PAȘI CĂTRE REPARAREA ÎNCREDERII 


Procesul de reclădire a încrederii nu presupune 
să ai o încredere oarbă, prostească, în cel care te- 
a făcut deja să suferi, nu înseamnă să te gândești: 
„Da, a fost o experienţă oribilă, dar o iubesc atât 
de mult (sau am atâta nevoie de persoana 
respectivă), și oricum îi pare cu adevărat râu că 
m-a rănit, aşa că am s-o iert şi am să-i acord o 
nouă șansă, ci să-ți oferi încrederea cu 
discernământ, în cunoștință de cauză, pe baza 
unor criterii obiective, cu efect pozitiv. Ai nevoie 


de dovezi concrete ca să te încrezi din nou. 
Trebuie să te asiguri de prezența anumitor factori 
înainte de a-ți oferi din nou încrederea. Sper ca 
în această secțiune a cărţii să ajungi, cu ajutorul 
informațiilor oferite, în punctul în care să poţi 
decide dacă ai motive suficient de puternice 
pentru a-i acorda o nouă șansă celui/celei care te- 
a rănit. 

Pot să declar din proprie experiență că 
restaurarea încrederii este o chestiune complexă, 
care nu se rezumă la o simplă încercare de a 
aprecia dacă acea persoană și-a schimbat sau nu 
comportamentul. Întrebarea care se pune este: 
„S-a angajat oare persoana respectivă pe un drum 
la capătul căruia va deveni un om diferit, care nu 
va mai repeta greșelile din trecut?“ Trebuie să știi 
dacă ai de-a face cu aceeași persoană — sau cu o 
nouă persoană. 

Pregătirile pentru găsirea răspunsului corect la 
această întrebare constituie un proces lent, ce 
presupune parcurgerea următorilor șase paşi ai 
metodei de reconstruire a încrederii înșelate: 


Pasul 1: Vindecă-te de ceea ce te-a rănit; 

Pasul 2: Depășește-ţi sentimentele de furie şi 
dorința de răzbunare și concentrează-te asupra 
iertării; 

Pasul 3: Cântărește bine ceea ce-ţi dorești cu 
adevărat; 

Pasul 4: Lămurește-te dacă reconcilierea mai 
este sau nu posibilă; 

Pasul 5: Evaluează credibilitatea persoanei, 
pentru a determina dacă încrederea în ea este o 
opțiune; 


Pasul 6: Caută dovezi și schimbări concrete în 


comportamentul acesteia. 


Primii patru pași te vor pregăti şi te vor ajuta să 
decizi dacă reconstrucția încrederii mai este 
realmente posibilă. Ei nu te vor ajuta practic la 
reconstruirea încrederii pierdute, ci doar să te 
hotărăști dacă-ți mai dorești acest lucru și dacă 
ești pregătit, atât tu, cât și persoana în cauză, 
pentru a depune eforturi în acest sens. Dacă 
decizi că-ți dorești și că ești gata să-i acorzi o 
nouă șansă, și dacă cealaltă persoană te susține, 
atunci pașii 5 și 6 te vor ajuta să-ți pui în practică 
decizia; ei te vor învăţa ce și cum să faci când 
începi această muncă anevoioasă de recâștigare a 
încrederii pierdute. 

Deşi am înșirat pașii de mai sus într-o ordine 
liniară, reconstruirea încrederii nu este niciodată 
un proces care decurge atât de clar şi de ordonat. 
Vom tot sări haotic de la un pas la altul, însă 
important este să nu omitem niciunul. 

În această parte a cărţii, vei observa probabil că 
unele capitole sunt ceva mai scurte, cum este cel 
de faţă, și asta pentru că am vrut să dedic câte un 
capitol întreg fiecărui pas în parte şi să-ţi ofer 
posibilitatea să-i aprofundezi pe rând. Conţin 
lucruri extrem de serioase, care-ţi pot schimba 
viaţa din temelii. Prin urmare, parcurge-i pe 
îndelete. Mai fă câte-o pauză și reflectează asupra 
lor. Subliniază-ți sau notează-ți anumite idei. Ca 
într-un jurnal. Roagă-te sau meditează. Discută 
despre cele aflate cu un prieten de încredere, cu 
un îndrumător, cu un coach sau cu un psiholog. 
Citește și recitește. Lasă-ţi timp pentru a asimila 


ceea ce ai învățat despre fiecare pas în parte 


înainte de a trece la următorul. 


CAPITOLUL 13. 


Pasul |: Vindecă-te 
de ceea ce te-a 
ranit 


Primul pas înspre dobândirea capacității de a-ți 
reconstrui încrederea pierdută într-o relație ține 
strict de tine, nu de cel care te-a trădat. Înainte de 
toate este necesar să te vindeci — să-ți vindeci 
sufletul de ceea ce te-a făcut să-ți pierzi 
încrederea într-o anumită persoană, grup sau 
organizație. Este vorba de atingerea unui punct 
în care eşti pregătit — în plan cognitiv și 
emoțional — să iei în considerare faptul că ai 
putea avea din nou încredere. Este imposibil de 
prezis cât timp va dura acest proces de vindecare 
sau ce va implica el. Fiecare situaţie este unică și 
fiecare suferinţă are particularităţile sale. Fiecare 
proces de vindecare va dura atât cât va fi nevoie 
(şi te sfătuiesc să nu încerci să-l accelerezi) și va 
impune folosirea oricăror mijloace necesare 
pentru a-ți recăpăta liniștea și întregirea 
sufletească și spirituală de care ai nevoie. 


INAINTE DE TOATE, ACORDA-ŢI TIMP PENTRU 
VINDECARE 


Unul dintre versetele mele preferate din Biblie 
spune: „Faceți cărări drepte pentru picioarele 
voastre, așa încât cine este șchiop să nu se abată, 
ci mai vârtos să se vindece“. (Evrei, 12:13). În alte 
versiuni, partea cu „să nu se abată“ este tradusă 
prin „să nu-și scrântească piciorul“. Ideea este că 
atunci când suntem răniți, trebuie să ne 
vindecăm înainte de a fi capabili să abordăm 
niște „cărări anevoloase“ în starea în care 
suntem, altfel suferinţa noastră se va agrava. 

În cazul meu, procedura de recuperare din 
primele săptămâni de după artroplastia de 
genunchi a urmărit recăpătarea mobilității 
articulației, grad cu grad. Fiecare grad câștigat 
prin exerciţii fizice îmi provoca dureri cumplite. 
Procesul de recuperare era unul lent și extrem de 
dureros. De fiecare dată când îmi îndoiam 
genunchiul un pic mai mult, aveam pur și simplu 
senzaţia că voi leşina de durere. În plus, trebuia 
să calc cu multă atenţie, să aleg „cărări drepte“, 
altfel suportam consecinţele. Prin urmare, îmi 
plănuiam minuţios fiecare pas ca să evit durerea 
atroce pe care o resimțeam dacă-mi forțam prea 
tare articulația sau cădeam, dar și ca să nu 
compromit procesul de vindecare. 

Într-o zi, la câteva săptămâni după operaţie, 
când genunchiul meu era încă fragil și mergeam 
cu dificultate, am scos-o într-o zi la plimbare pe 
Finley, dobermanul nostru femelă. Era încă în 
perioada de dresaj și o scoteam afară cu o lesă 
lungă, specială pentru dresaj. Ne plimbam pe 


marginea iazului când, deodată, a văzut pe 
celălalt mal o veveriță. Poţi să-ți imaginezi 
urmarea. S-a lansat în urmărirea acelei veverite, 
alergând spre capătul opus al iazului. O secundă 
n-am fost atent și, fiind vorba de un câine atât de 
puternic, în clipa în care a ocolit iazul, lesa s-a 
întins la maximum și m-a tras în apă. Eram în 
stare de șoc, în primul moment nici nu mi-am dat 
seama ce mi se întâmplă. Nu am avut desigur 
timp să mă gândesc cum să gestionez căderea. 
Am fost pur și simplu propulsat în capătul mai 
puţin adânc al iazului, cu piciorul operat înainte. 
Am aterizat chiar pe acel picior, pe fundul 
iazului, care avea puţin peste un metru 
adâncime. Inutil să mai spun, piciorul nu a fost 
suficient de puternic ca să mi susțină greutatea, 
iar genunchiul mi s-a îndoit într-un unghi mult 
mai mare decât cel obţinut în timpul exerciţiilor 
de recuperare. Durerea a fost insuportabilă. Am 
intrat practic într-o stare de șoc şi aproape că mi- 
am pierdut cunoștința, odată cu demnitatea. 

Din fericire, am fost capabil să mă târăsc până 
la mal și să mă prind de el. Însă durerea era greu 
de descris în cuvinte. Practic, făcusem o mișcare 
care nu ar fi trebuit făcută decât sub anestezie 
generală. A durat ceva până să-mi recapăt poziția 
bipedă, să ies din apă și să ajung șontâc-şontâc 
acasă. 

Aveam programare la kinetoterapeută chiar în 
acea zi şi am reușit cumva să ajung la timp. Când 
s-a uitat la mine și-a dat imediat seama că ceva 
era în neregulă. Mi-a examinat genunchiul. Cu 
toate că era sigură că nu mi se dislocase proteza 
(o veste bună: Cred că e foarte dificil de dislocat 


aşa ceva), genunchiul meu era extrem de tumefiat 
și de rigid. Practic, nu-l puteam mișca. A trecut 
multă vreme până când umilătura s-a retras și am 
ajuns în punctul în care fusesem înainte de 
incidentul cu Finley.  Regresia a fost 
considerabilă. 


NU TE EXPUNE LA UN REGRES 


Aceasta este și morala versetului din Biblie sus- 
citat, iar povestea despre Finley, veverița și 
plonjonul meu în iaz o întărește, ilustrând, 
totodată, ideea principală a acestui capitol. Când 
ești rănit trebuie să fii scos din joc până ce te 
vindeci; în caz contrar, rana de la genunchi (sau 
din suflet, sau din minte) se va agrava. Dacă ești 
din nou lovit, procesul de vindecare și 
capacităţile tale fizice (ori psihice) vor suferi un 
regres. De aceea, pentru sportivii participanţi la 
Superbowl este o adevărată dramă să sufere o 
accidentare. Miza este atât de imensă, încât 
jucătorii accidentaţi şi-ar dori să rămână pe bară 
doar câteva minute și apoi să revină în joc, în 
ciuda durerii intense. Însă nu merită să revii în 
joc prea repede dacă există riscul de a-ți sfârși 
prea de timpuriu cariera sau de a-ți distruge 
iremediabil o parte din corp. Jucătorul trebuie să 
rămână la marginea terenului până ce echipa 
medicală decide dacă este sau nu capabil să 


reintre în Joc. 
După o trădare, e nevoie de timp și vindecare. 


După o trădare, e nevoie de timp şi vindecare. 
Unul dintre motive ar fi acela că atunci când ești 
rănit, eşti incapabil să gândești limpede și ai 


putea lua decizii total greşite. Când suferi, 
imboldul de a te izola, de a riposta sau de a lua 
hotărâri pripite este puternic, mai ales dacă este 
vorba de o trădare în plan personal. Cu cât sunt 
mai mult implicate sentimentele, cu atât 
suferința este mai mare. 

În mod similar, există suferință și când este 
vorba de o trădare în plan profesional, între 
colegi, de exemplu. În acest caz intervin temeri și 
neliniști suplimentare, legate de siguranța 
locului de muncă. O trădare în plan profesional 
ne poate afecta în mai multe moduri. Ea ne poate 
crea probleme la locul de muncă, ne poate 
compromite șansele de angajare pe viitor, poate 
avea un impact negativ asupra veniturilor noastre 
sau poate da naștere altor anxietăți legate de 
activitatea profesională sau de locul de muncă. 
Am văzut oameni care au suferit din pricina 
trădării unor colegi la fel de mult ca alții în urma 
trădării din partea partenerului de viață sau altor 
feluri de trădări, mai ales când acestea au venit 
din partea unor prieteni sau membri ai familiei. 

Când încrederea ne este înșelata într-un 
context profesional ori de afaceri, suntem tentaţi 
să trecem în viteză peste acel incident, fără să ne 
acordăm suficient timp pentru a ne vindeca. 
Poate facem asta pentru că ne spunem, sau ni se 
spune, că mediul afacerilor este necruţător și că 
trebuie să „ne călim“. Un alt motiv îl reprezintă 
pierderile financiare, micșorarea veniturilor în 
urma înșelăciunii respective. Presiunea de ordin 
financiar ne poate motiva să ne întoarcem la 
muncă fără a ne mai acorda timpul de a procesa 
respectiva experiență. 


Indiferent de contextul în care încrederea ne-a 
fost trădată, atunci când suferim, avem nevoie să 
ne vindecăm,; să-ți lași timp pentru a te vindeca 
nu este doar o simplă recomandare, ci de o reală 
necesitate pentru a putea merge mai departe, a 
avea din nou încredere în oameni și a progresa 
sub toate aspectele vieţii. 

Nu uita: „Faceţi cărări drepte pentru picioarele 
voastre“, după cum ne spune Sfântul Apostol 
Pavel. Indiferent de împrejurările în care suferim 
o astfel de experiență traumatizantă — personale 
sau profesionale —, primul pas către vindecare 
este întotdeauna acesta: deschide-te faţă de 
oamenii alături de care te simţi în siguranță și 
care te sprijină și permite-le să te ajute. Nu te 
izola, nu te îndepărta de ei, nu miza pe faptul că 
ești destul de puternic pentru a te vindeca de 
unul singur. Până și membrii SEAL au nevoie de 
sprijinul camarazilor lor în momente grele. 
Persoanele în faţa cărora te poţi deschide pot fi 
un prieten bun, un psiholog, un consilier de 
cuplu, un mentor sau un grup de rugăciune. Dacă 
trădarea a avut loc într-un context profesional, 
te-ai putea simţi mai apropiat de vreunul dintre 
directori, de un consultant sau de unii dintre 
colegi (dacă acest lucru mai este posibil). Există 
și alte persoane care-ti pot pune la dispoziţie 
resurse preţioase pentru a te ajuta să-ți recapeți 
echilibrul psihic și să te vindeci. Ai nevoie de 
astfel de oameni, de sprijinul și de grija lor, dar 
și de perspectiva lor obiectivă și de capacitatea 
lor de a te ghida spre următorii pași de făcut. 
Susținerea și înțelepciunea acestor oameni sunt 
indispensabile în procesul de vindecare. 


Permițând acestor oameni să te susțină, să aibă 
grijă de tine și să-ţi împărtășească din 
înțelepciunea lor pe măsură ce te vindeci, îţi va fi 
de ajutor în depășirea șocului inițial, a stării de 
amorţire afectivă, de negare și a gândurilor 
catastrofice care stau în calea unei gândiri 
raționale şi te împiedică să-ţi gestionezi 
suferința. Chiar și într-un context profesional, 
astfel de emoţii și de gândire eronată sunt la 
ordinea zilei. Am văzut persoane cu înalte poziții 
de conducere care în urma unor trădări au avut 
nevoie de susținerea unor persoane de încredere 
și s-au simțit prinși în același carusel emoţional 
ca orice iubit sau partener de viață trădat. 
Încrederea presupune o legătură strânsă, o 
apropiere emoțională, iar pierderea ei poate 
durea la fel de tare, indiferent dacă este vorba de 
un context personal ori profesional. Prin urmare, 
pentru a gestiona suferinţa, oricare ar fi ea, și a 
elimina emoţiile negative, este nevoie de timp. 
Acest proces te va ajuta să devii suficient de 
puternic pentru a trece la următorul pas. 


LE SE ÎNTÂMPLĂ CÂND OAMENII NU SE 
VINDECA 


Atunci când nu-și acordă suficient timp pentru 
vindecare, oamenii pot lua hotărâri pripite. De 
exemplu, nemaiputându-şi păstra obiectivitatea 
din pricina suferinţei sau a faptului că rămân 
blocați într-o stare defensivă, oamenii pot face 
greșeli și lua decizii îngrozitor de proaste. Sau 
altii pot profita de starea lor de vulnerabilitate şi 


de faptul că vor să lase cât mai repede în urmă 
drama respectivă. 

Am auzit de-atâtea ori vorbindu-se de bărbați 
care, după ce și-au înșelat soțiile, le-au asigurat 
că nu este cazul să apeleze la un avocat, că le vor 
purta întotdeauna de grijă, lor și copiilor lor. Nu 
numai că de obicei ei nu poartă nimănui altcuiva 
de grijă în afară de propria lor persoană, dar în 
mod cert nu le pot oferi soțiilor lor sprijinul 
moral de care acestea au nevoie. Dar aflată în 
stare de șoc, debusolată, copleșită de durere, 
persoana trădată este extrem de vulnerabilă și nu 
are practic nici cea mai vagă idee despre ce ar 
putea face în continuare. 

De obicei, când suntem astfel răniți, gândirea 
noastră devine mai degrabă iraţională. Nu este 
nimic rușinos în asta. Cel mai adesea, trecem 
pentru prima dată printr-o asemenea dramă și nu 
știm efectiv cum să ne raportăm la prezent sau la 
viitor. Avem nevoie să ne vindecăm și avem 
nevoie de sfătuitori de nădejde care să ne-ajute să 
acționăm de pe o poziţie mai puternică. 


CAPITOLUL 14. 

Pasul 2: Depășește- 
ti sentimentul de 
furie și dorința de 
răzbunare și caută 
să ierti 


„Glumeşti, nu? N-am să-l iert niciodată pe 
cutare pentru ceea ce mi-a făcut!“ Dacă te-ai aflat 
vreodată într-o situaţie asemănătoare cu cea a 
Bellei, dacă ai suferit o trădare la fel de cruntă, 
probabil că înţelegi perfect o astfel de reacție. A 
ierta ni se pare a fi uneori peste puterile noastre, 
un lucru nedrept, inacceptabil. Dar cel mai mare 
adevăr pe care îl pot mărturisi aici este că, 


Dacă vrei să fii cea mai bună, mai sănătoasă şi 
mai eficientă versiune a ta, trebuie să ierți. 


Iertarea este modul în care reușești să te 
eliberezi de povara trădării. Dacă nu ierți, vei 
rămâne toată viaţa prins în hățișurile ei. Iertarea 
este, desigur, un dar pe care îl oferi curva care te-a 
rănit. Când îi acorzi unei persoane iertarea ta, îi 
permiți să nu se mai autopedepsească pentru 
fapta sa reprobabilă, ba chiar, uneori (după cum 


vom vedea puţin mai încolo), deschizi calea 
reluării pe viitor a unei relații înnoite, nemarcate 
de eșecul trecutului. Dar iertarea este, de 
asemenea, un dar pe care ţi-l oferi ţie însuţi, și 
vreau să subliniez valoarea uriașă pe care o are ea 
pentru tine. Dacă nu poți trece peste suferință și 
îți  hrănești sentimentele de furie și de 
amărăciune, este ca și cum ai permite unei 
tumori să ți se dezvolte în inimă, în minte, în 
suflet. Ele te vor distruge, fizic și psihic. lată 
câteva dintre beneficiile indiscutabile ale iertării, 
privite din perspectivă științifică. 
lertarea 


e îmbunătățește sănătatea mintală; 
e diminuează nivelul de ruminare; 


e reduce sau elimină total emoţiile dureroase 
și dăunătoare, precum resentimentele, 
amărăciunea, ura, ostilitatea, sentimentele 
reziduale toxice de furie, dorința și intențiile 
de răzbunare; 


e diminuează depresia; 
e reduce nivelul de anxietate; 
e ajută la vindecarea dependenţelor; 


e ajută în procesul de vindecare a tulburării de 
stres posttraumatic; 


e reduce nivelul stresului cronic; 


e scade rata mortalității; 


e scade tensiunea arterială; 
e scade nivelul colesterolului; 


e rezolvă anumite dificultăți de relaționare şi 
perturbări în relaţiile interpersonale; 


îi îmbunătăţeşte funcționarea sistemului 
imunitar; 


e scade incidenţa bolilor cardiovasculare; 


e îmbunătățește abilităţile de comportament 
agreabil și diminuează comportamentul 
nevrotic; 


e întrerupe legătura dintre stresul cronic și 
sănătatea mintală precară; 


e reduce suferința psihică; 


e sporește capacitatea de evaluare obiectivă a 
celorlalte persoane. 


După cum spunea profesorul și cercetătorul 
Loren Toussaint: „Iertarea este o chestiune cu 
implicații de natură psihologică, socială și 
biologică“. El adăuga: „Constituie o adevărată 
legătură dintre minte şi corp“. Iertarea celor care 
ne-au trădat, ne-au făcut să suferim sau ne-au 
nedreptăţit în vreun alt fel are un mare impact 
asupra întregului organism. Când păstrăm 
resentimentele în noi, în mintea, corpul și 
sufletul nostru, iau naștere emoţii, procese 
chimice, gânduri și comportamente toxice, 
cancerigene, de tipul luptă-sau-fugi. Dăruirea 


iertării duce la purificarea legăturii dintre minte 


și corp și la vindecare. 


Iertarea este calea eliberării de efectele nocive 
ale trădării. 


De aceea, cei care înțeleg cu adevărat 
importanţa iertării se concentrează din răsputeri 
asupra ei. Să-l luăm drept exemplu pe dr. Bob 
Enright, profesor de psihologie la Universitatea 
din Wisconsin, Madison, un pionier în domeniul 
cercetării iertării, care susține că adevărata 
iertare te face să [ii mai puternic, mai virtuos. El 
și-a câștigat dreptul de a face afirmaţii pertinente 
despre puterea vindecătoare a iertării după ce a 
fost nevoit să treacă el însuși prin acest proces: 
mama sa a fost ucisă de un bărbat în timpul 
spargerii locuinţei lor. Indiferent cât de dificile și 
de dureroase ar fi anumite situaţii, iertarea este 
esenţială, afirmă Bob Enright, care rămâne un 
partizan ferm al iertării, chiar şi atunci când e 
vorba de fapte abominabile.! 


NEIERTAREA NU POATE COMPENSA RĂUL PE 
CARE I-L FACE 


Neiertarea te poate transforma într-o persoană 
ursuză, ranchiunoasă, făcând ca anumite aspecte 
ale spiritului, ale vieţii tale să rămână legate de 
persoana care ţi-a înșelat încrederea. Atâta vreme 
cât nu faci decât să te concentrezi asupra răului 
pe care ţi l-a făcut, de orice fel ar fi fost acesta, nu 
faci decât să te menţii sub influența acelei 
persoane. Așa cum am auzit odată pe cineva 
spunând: „Când nu renunti la furie, eşti doar un 


personaj în povestea altcuiva“. Când ierți 
trădarea și renunți la toate sentimentele negative 
legate de ea, ești liber să-ți scrii propria poveste. 
Nu mai ești nevoit să-ți epuizezi resursele pe 
planuri și scoruri. 

În clipa asta, îmi vine în minte una dintre 
clientele mele, o femeie al cărei bărbat o înșelase. 
Încă de la descoperirea trădării, în urmă cu ceva 
vreme, ea se concentrase obsesiv asupra unei 
singure idei: „o-să-l-arăt-eu-lui“. M-am întristat 
când am văzut cât de tare era blocată în această 
intenție de răzbunare, cât de obsedantă devenise 
pentru ea fapta lui și cât de greu îi era să meargă 
mai departe. Incapabila să lase în urmă suferința, 
se închista în neiertare, rămânând prizoniera 
propriei sale furii. 

Într-o zi, a pășit în cabinetul meu cu un aer 
triumfător. Am întrebat-o de ce părea atât de 
încântată și mi-a răspuns: „Mercedesul soțului 
meu era parcat în faţa blocului și i-am zgâriat cu 
cheia toată partea laterală. Îşi iubeşte maşina ca 
pe ochii din cap. Sper să sufere“. 

Am simţit un gol în stomac, realizând cât de 
lung şi de dificil avea să fie parcursul vindecării 
sale şi cât de mizerabil avea să se simtă până 
când își va putea depăși sentimentele de furie și- 
și va putea vedea mai departe de viaţă. 


Verdictul este categoric: Dacă vrei să fii 
sănătos, trebuie să ierti. Punct. 


Am văzut oameni înșelaţi în afaceri care aveau 
aceeași atitudine faţă de oricine le-ar fi înșelat 
încrederea. Un bărbat care fusese înșelat de 
partenerul său de afaceri a petrecut ani întregi 


uneltind și punând la cale un plan de răzbunare: 
el a conceput o strategie pe termen lung pentru a 
prelua afacerea fostului său partener. Este 
îngrozitor de trist să permiţi ca o mare parte a 
vieţii tale să-ți fie dictată de acţiunile unei alte 
persoane. Când laşi să se întâmple un astfel de 
lucru, devii sclavul celui care te-a rănit în sensul 
cel mai adevărat al cuvântului, chiar dacă în final 
„câştigi . Viaţa ta nu-ţi mai aparţine; practic, cel 
care te-a rănit este stăpân pe ea atâta vreme cât te 
simți dator să-ţi iei revanșa. 

Verdictul este categoric: Dacă vrei să fii 
sănătos, trebuie să ierti. Punct. 


SIMTE-ȚI FURIA ȘI EXPRIMĂ-ȚI-O ÎN MOD 
ADECVAT 


Aș putea vorbi la nesfârșit despre iertare, însă 
subiectul cărții de față este încrederea, iar această 
secțiune este dedicată reclădirii ei. Iertarea este 
însă o condiție prealabilă indispensabilă, fără de 
care încrederea pierdută nu va mai putea fi 
niciodată reinstaurată. 

Reconstruirea încrederii presupune obiective 
clare pentru a putea beneficia de un viitor cât mai 
bun posibil. Dacă ţinem cu dinţii de această 
dorință de răzbunare, ne este foarte greu să ne 
mal concentrăm asupra viitorului. lertarea este 
modul în care ne încheiem socotelile cu trecutul 
și îl lăsăm în urmă pentru a nu ne compromite 
viitorul. Nu putem avea o relație normală cu 
cineva pe care tot încercăm să ne răzbunăm. 

Problema este că procesul de iertare nu este 
nici rapid, nici simplu, nici clar. Veţi resimți în 


continuare anumite emoţii cât se poate de reale, 
care trebuie conștientizate până ce vor dispărea. 
Când încercăm să ne reconstruim relaţia cu cel 
care ne-a trădat, furia și suferința vor tinde să 
mai iasă din când în când la suprafață — vom 
discuta acest aspect puțin mai încolo. Ar fi o 
naivitate să credem că iertarea va decurge lin și va 
pune brusc capăt unei situaţii dureroase, ca și cum 
am  învârti un comutator. Este vorba de 
parcurgerea unui proces. 

Există însă o mare diferență între furia și 
suferința emoțională exprimate în timpul 
procesului de reconciliere și furia și suferința 
emoţională exprimate în mod punitiv. În primul 
caz, ele favorizează vindecarea și înțelegerea în 
relaţie, în vreme ce în cel de-al doilea, duc la 
accentuarea înstrăinării. Iertarea înseamnă să 
îngropi securea războiului și să vezi ce se poate 
face mai departe, să renunti la orice fel de 
atitudine dictată de furie. 

Gestionarea problemelor legate de furie este 
unul dintre cele mai importante aspecte în 
procesul iertării. Furia acţionează în ambele 
sensuri: ca să te însănătoșești trebuie să simți furie, 
dar la un momentul dat trebue să renunti la ea 
pentru a te însănătoși. Când spun „să simţi furie“, 
vreau să spun că pentru a ierta pe cineva trebuie 
să recunoști sincer că îl condamni pentru fapta 
sa. Este vinovat și gata. Ţi-a făcut un rău, te-a 
făcut să suferi. Nu poţi să-i negi vinovăția și să-l 
ierți aşa,  dintr-odată. Iertarea presupune 
anterioritatea nedreptății, a faptei rele. Aşa că 
admite că ți s-a făcut un rău, numeşte-l. Fii cinstit 
în legatură cu asta. Conștientizarea răului va fi 


urmată de o perioadă de furie. Împacă-te cu 
gândul ăsta. Ţi s-a făcut într-adevăr un rău. 

Furia este o emoție care ne anunţă că „ceva nu-i 
în regulă , care ne pregătește corpul să se revolte 
împotriva unei nedreptăți. Este o emoție de 
revoltă. Așadar, dacă ai fost în vreun fel trădat, e 
logic că vei fi furios. Este un lucru absolut normal 
și benefic. Problema o reprezintă felul în care 
controlezi această furie și modul în care te 
foloseşti de ea. Ea poate deveni fie o forţă 
distructivă, fle o forţă a binelui. 

Un alt verset pe care îl prefer ne îndeamnă: 
„Mâniaţi-vă și nu gresiti“. (Efeseni, 4:26). 
Dumnezeu l-a făcut pe om astfel încât să se 
răzvrătească emoţional în faţa  nedreptăţii. 
Permite-ţi să simți furie și să ţi-o exprimi, însă 
fără să te folosești de ea într-un mod distructiv. 
Nu o transpune în acţiune, ci vorbește despre ea. 
„Nu răsplătiți nimănui răul cu rău“ după cum ne 
spune Biblia (Romanii 12:17). Fereşte-te să faci 
rău atunci când resimţi furie, încearcă în schimb 
să te eliberezi de ea, s-o înlătuni din sufletul tău. Ea 
trebuie exprimată și procesată. Și trebuie 
„depresurizată“. 


Furia este o emoție care ne anunţă că „ceva nu- 
i în regulă“. Este o emotie de revoltă. 


Cercetările din domeniu au arătat că 
exprimarea continuă a furiei pentru o perioadă 
îndelungată nu pune capăt acesteia. Nu este ca și 
cum ai avea o găleată plină de furie din care tot 
verși până când se golește. Este însă nevoie să iei 
contact cu ea și să ţi-o exprimi în cuvinte, 


deoarece asta te ajută în mod substanţial să 


conștientizezi realitatea celor întâmplate. Te 
poate motiva, de asemenea, să iei măsuri pentru 
a rezolva situația și a evita să mai fii din nou 
rănit. Furia este importantă. Este o emoție care 
ne spune că lucrurile nu sunt așa cum ar trebui să 
fie. Dar s-o aţâți, s-o alimentezi și să crezi că 
manifestarea ei permanentă te va ajuta cumva 
este o idee proastă. 

Când oamenii își alimentează singuri furia și 
răbufnesc la nesfârșit, atitudinea lor de furie și 
de opoziție vizavi de persoana care i-a rănit 
devine practic atitudinea de bază, parte a 
identității lor. Și, în felul acesta, furia naște și 
mai multă furie. Dacă exprimarea permanentă a 
furiei ar fi fost soluția, teroriștii și persoanele 
colerice ar constitui modele de sănătate mintală. 
Dar după cum bine știm, nu este cazul (deși mai 
există psihologi care încă nu au aflat asta). Furia 
ne indică existența unei probleme, după care 
intervin percepţia noastră asupra realităţii și 
valorile noastre morale, care ne cer să o 
rezolvăm. Trebuie să ne debarasăm de furie 
pentru binele nostru dacă vrem să mai sperăm 
vreodată că ni se vor mai întâmpla și lucruri 
bune. Dacă o exprimăm în mod adecvat, iar apoi 
urmează vindecarea și recăpătarea 
autocontrolului, furia se diminuează în 
intensitate. 


ODATĂ CE AI REUȘIT SĂ-ŢI CONTROLEZI 
FURIA, IARTĂ! 


După ce ţi-ai controlat furia — sau mai bine zis 
pe măsură ce înveți să ţi-o controlezi în timp —, 


poţi adopta o atitudine diferită de aceea care îţi 
alimentează în prezent resentimentele: o 
atitudine iertătoare. Asta înseamnă să te 
raportezi diferit la persoana care ţi-a înșelat 
încrederea. În această poziţie, de iertare, nu mai 
ești împotriva ei. Această nouă poziţie în care te 
regăsești te îndeamnă să-i spui: „Șterg cu 
buretele tot ce s-a întâmplat între noi. Nu-mi mai 
ești dator pentru râul făcut. Ne-am încheiat 
socotelile. Te iert“. 

Dacă ţi se pare prea riscantă o astfel de 
declarație, dacă simți că te-ai putea expune unei 
noi trădări, dă-mi voie să-ţi reamintesc: 


Iertarea are de-a face cu trecutul. Încrederea are 
de-a face cu viitorul. 


Iertarea șterge rănile trecutului şi-ţi permite să 
evaluezi în mod obiectiv viitorul. Doar pentru că 
ai iertat un om nu înseamnă și că ai încredere în 
el. Iertarea nu costă nimic. Este ceva ce acorzi 
unei persoane fără niciun motiv care să ţină 
practic de ea. O faci doar spre binele tău, ca să 
poți depăși suferința provocată de trădarea 
respectivă. 

Încrederea, pe de altă parte, costă. Ea trebuie 
câștigată, trebuie meritată. Nu-i musai să crezi în 
oameni. Dar dacă o faci, ar trebui să fie numai 
pentru că ei și-au câștigat dreptul la încrederea 
ta, în moduri pe care sper să le analizăm 
împreună în capitolele următoare. Indiferent 
dacă vei mai avea sau nu vreodată o relație cu 
persoana care te-a rănit, iertarea este cheia 
viitorului. În fine, dacă îţi mai doreşti să 


reclădești o relație bazată pe încredere cu acea 


persoană, iertarea este indispensabilă. 


Doar pentru că ai iertat un om nu înseamnă și 


că ai încredere în el. 


ACORDAREA IERTĂRII UNOR OAMENI CARE NU 
O MERITĂ SAU CARE NU ȘI-O DORESC 


Vreau să fac un scurt comentariu referitor la cei 
care nu ne merită iertarea sau care poate nici 
măcar nu și-o doresc: ne repugnă însăși ideea de 
a ierta pe cineva căruia nu pare să-i pese de 
iertarea noastră și care nu face nici cel mai mic 
efort în acest sens. Cea care m-a făcut să înțeleg 
cât de greșită este această abordare a fost chiar 
Biblia. Indiferent dacă sunteți sau nu credincioși, 
cred că felul în care Biblia descrie iertarea lui 
Dumnezeu este maniera perfectă în care ar trebui 
să facem acest pas salvator. Așadar, chiar dacă nu 
priveşti lucrurile dintr-o perspectivă creștină, 
urmărește desfășurarea acestui proces al iertării. 

Se spune în Biblie: „...pe când eram vrăjmași, 
ne-am împăcat cu Dumnezeu prin Domnul 
nostru lisus Hristos“. (Romanii, 5:10). Prin 
moartea lui lisus, Dumnezeu a acordat de 
bunăvoie iertare întregii omeniri, cu toate că 
nimeni nu l-o ceruse. Nimeni nu recunoscuse că 
l-a trădat, renegându-l pe El și învăţăturile Sale. 
Dumnezeu i-a iertat pur și simplu pe toți din 
proprie voinţă. Pentru El, iertarea rezolva totul. 
În felul acesta își încheia socotelile cu trecutul, se 
elibera de el. 


Unul dintre ultimele cuvinte rostite de lisus pe 
cruce a fost „Săvârșitu-s-a“. (loan, 19:30). În 
limba  originală%, cuvântul folosit pentru 
„săvârşit“ înseamnă „plătit sau îndeplinit 
integral, ajuns la final“.# Așa cum ne explică 
Biblia, Dumnezeu și-a stăpânit furia și a anulat 
„datoria“. Iertarea a fost acordată tuturor, în mod 
egal. 

Dar să revenim la ideea de bază. După cum am 
mai spus, pentru a ierta este nevoie de o singură 
persoană. Aşa a procedat El. Dar pentru 
reconciliere este nevoie de două (vom detalia 
acest aspect în Capitolul 16). Cu toate că El 
acordă iertarea Sa tuturor, nu toți sunt împăcați 
în relația cu El. Acest gen de relaţie presupune o 
implicare din partea lor. Ei trebuie să-și 
mărturisească păcatul împotriva Lui, să-şi ceară 
iertare, să se călască. Dacă fac asta, atunci 
reconcilierea s-a produs, iar relația dintre El și ei 
este reparată. Acest lucru nu înseamnă că 
Dumnezeu îi va încredința automat cuiva o 
responsabilitate, o sarcină sau o misiune de mare 
importanță doar pentru că a iertat-o. Încrederea, 
aşa cum ne spune El în mai multe locuri, trebuie 
acordată celor ce-o merită, treptat, mai întâi 
puțină și apoi mai multă (Matei, 25:23). 

Prin urmare, acest model al iertării prezentat 
în Noul Testament ne este foarte util: el ne învață 
să iertăm indiferent de comportamentul celuilalt, 
pentru a putea lăsa trecutul și suferința în urmă. 
Dacă cel care a greșit își recunoaște vina și își 
cere iertare, atunci vă puteți împăca. Şi revii la 
poziţia în care ți-era bine. De aici îți poţi da 
seama dacă acea persoană este sau nu capabilă 


să-ți recâștige încrederea, așa cum vom vedea mai 


departe. 


1? Kirsten Weir, „Forgiveness Can Improve Mental and Physical 
Health“, American Psychological Association, ianuarie 2017, 
https://www.apa.org/monitor/2017/01/ce-corner. 

20 Limba greacă (N.t.). 

21 James Strong, The New Strong's Expanded Exhaustive 
Concordance of the Bible (Nashville, TN: Thomas Nelson, 
2010). 


CAPITOLUL 19. 


asul 3: Lântărește 
ine ceea ce-ti 
orești cu adevărat 


„Nu vreau să-l mai văd în viața mea pe 
nenorocitul ăla“, îmi spune Greg. „Dacă-l văd în 
faţa ochilor, nu ştiu ce sunt în stare să-i fac.“ 

Greg își înființase propria companie şi, câțiva 
ani mai târziu, se asociase cu o altă companie 
care devenise  acționară importantă, deşi 
minoritară, în afacerea sa. Îl deranjase faptul că 
directorii și acționarii propriei firme insistaseră 
să încheie această afacere; purtase în prealabil 
tratative cu directorul general al celeilalte 
companii, Rob, care nu-i inspirase deloc 
încredere. Și asta nu din pricină că ar fi auzit 
vreun zvon cum că Rob ar fi minţit sau înșelat pe 
cineva sau că ar fi dat dovadă de lipsă de 
integritate, ci pur și simplu din cauza unei 
impresii generale și a unor mici indicii care 
arătau că Rob nu-și urmărea, de fapt, decât 
propriul interes. El obișnuia să-și respecte 
angajamentele luate, făcându-i pe toți ceilalți să-l 
considere un individ demn de încredere. Greg 
simțea însă că Rob nu era genul care să apere 
interesele altcuiva decât dacă era obligat de 
contractul de asociere. Puteai fi sigur că avea să-şi 


tragă spuza pe turta lui și nu să-i pese de nevoile 
celorlalți. 

Adu-ţi aminte, în definiția pe care am dat-o 
trădării încrederii este cuprins și faptul de a 
acționa numai spre binele propriu, fără niciun 
respect sau preocupare pentru binele celuilalt. 
Însă investitorii companiei lui Greg aveau 
încredere în Rob; ei erau siguri că atâta vreme cât 
exista un contract ferm între cele două companii 
care includea toate obligaţiile legale și nu-i lăsa 
acestuia prea mult spaţiu de manevră, totul avea 
să fle în regulă. 

Acest fel de a privi lucrurile ne trimite înapoi la 
una dintre lecţiile învăţate la începutul acestei 
cărţi: încrederea presupune bifarea mai multor 
factori, nu doar a unuia. Faptul că un individ nu 
are obiceiul să mintă sau să înșele nu îl 
transformă automat într-o persoană demnă de 
încrederea noastră. Am discutat despre cele cinci 
elemente fundamentale ale încrederii, iar 
temerile lui Greg aveau la bază chiar unul dintre 
acestea: Rob era interesat exclusiv de binele lui. 
El își urmărea propriile interese, nu pe cele ale 
lui Greg și ale investitorilor săi. Și, în final, 
temerile lui Greg s-au materializat. 

După ce a obţinut un număr de acţiuni care-i 
asigurau o minoritate confortabilă în compania 
lui Greg, Rob a făcut, fără știrea lui Greg, o ofertă 
financiară de nerefuzat unuia dintre prietenii 
apropiaţi și parteneri ai lui Greg, alături de care 
acesta fondase practic compania. Partenerul său 
și-a vândut acțiunile lui Rob şi deodată, în ceea ce 
putea fi calificat drept o preluare ostilă între 
„prieteni“, Greg s-a trezit că pierduse controlul 


propriei sale companii în favoarea lui Rob. 
Înainte de această manevră, Greg şi cei doi 
parteneri inițial, ambii buni prieteni, controlau 
compania cu un număr de acțiuni ce depășeau 
50%. Dar în momentul în care unul dintre ei și-a 
vândut acţiunile, Rob a ajuns acţionarul 
majoritar în firma înfiinţată de Greg, care 
reprezenta pasiunea și însăși viaţa sa. 

Greg a fost distrus, s-a simţit rănit, şi-a făcut 
griji în privinţa consecințelor acestei preluări 
pentru compania sa. Rob avea o cu totul altă 
filosofie a afacerilor. Era interesat, mai presus de 
orice, de profit, spre deosebire de Greg, care 
punea misiunea companiei și preocuparea pentru 
angajaţi înaintea profitului. Se deosebeau unul 
de altul ca noaptea de zi. Și lucrul cel mai trist 
era că Greg știuse dinainte că nu putea avea 
încredere în Rob. Nici nu dorise să încheie 
afacerea respectivă într-o primă instanţă. Însă 
toţi ceilalți doriseră, așa că cedase. Se simţea 
acum ca ultimul imbecil pentru că lăsase să se 
întâmple așa ceva; încercase să-și păstreze 
spiritul de echipă și să se supună hotărârii 
majorităţii. 

Prin urmare, ajunsese într-o situaţie în care nu- 
și dorea decât fie să se retragă complet din 
companie, fie să-i dea pe toți ceilalți în judecată și 
să-i facă rău lui Rob. Să lupte sau să fugă, nu avea 
altceva în minte. Să plece sau să încerce să-i 
doboare. Se simţea pustiit, plin de furie. Şi după 
cum am văzut în Capitolul 13, în acea stare de 
spirit ar fi putut lua nişte hotărâri stupide. 

Din fericire, directorii companiei sale și 
celălalt partener își păstrasera cumpătul. Ei se 


simțeau mai puţin afectaţi decât el, care 
construise compania de la zero. Si nici nu 
fuseseră la fel de apropiaţi ca Greg de fostul lui 
partener, care-și vânduse fără ştirea sa acţiunile, 
aceasta fiind, de fapt, pentru Greg partea cea mai 
dureroasă a întregii afaceri. Spre deosebire de 
Greg, aceștia evaluau situația mai degrabă din 
punct de vedere strategic decât sentimental. Greg 
voia fie să-și vândă acțiunile, fie să îngreuneze 
treaba pentru toată lumea. Însă ceilalți aveau o 
abordare diferită, așa că l-au întrebat următorul 


lucru: 


Care este cel mai bun deznodământ pe care ni l- 
am putea imagina? 


După o vreme, au apelat la sprijinul unui 
consultant financiar și al unui membru din 
consiliul de administraţie cu reputaţia de om 
înțelept şi au început să analizeze situaţia. Din 
fericire, până în acel moment, Greg avusese 
suficient timp să bifeze pasul al doilea din 
modelul de refacere a încrederii înșelate — 
gestionarea furiei şi luarea în calcul a iertării. El 
urlase, ţipase, făcuse crize de isterie, tunase și 
fulgerase și se străduise să-și gestioneze suferinţa 
adâncă. Ajunsese în punctul în care ceilalți, mai 
cu capul pe umeri, îl făcuseră să-și pună 
întrebarea: „Ce îmi doresc cu adevărat?“ Nu era 
sută la sută sigur, dar era suficient de calm încât 
să încerce să afle. 

Au început să cântărească opţiunile. Toți 
fuseseră nemulțumiți de preluarea controlului 
companiei de către Rob. Nimeni nu-și imaginase 
că se va ajunge aici, lar după şiretlicul cu 


preluarea pe la spate a acţiunilor celuilalt 
partener, s-au simţit și ei trădaţi. Însă ce puteau 
face acum? 

Puteau să vândă altcuiva, să-şi ia banii şi să-şi 
vadă fiecare de drumul lui. În felul ăsta nu mai 
aveau nimic de-a face cu Rob. Dar acest avantaj 
nu compensa faptul că nu ar mai fi putut face în 
continuare ceea ce le plăcea. Mai mult, dacă 
alegeau varianta asta, problema avea să devină 
publică și să dezvăluie o serioasă diferenţă de 
opinii în cadrul companiei. Un astfel de scandal 
ar îi afectat încrederea oamenilor în ei şi în firma 
lor, iar ei aveau de protejat o reputație solidă, 
câștigată cu greu. Știau că chiar și atunci când 
ești total nevinovat, se va găsi întotdeauna cineva 
care să te denigreze inventând o poveste diferită. 
Nu doreau să poarte o bătălie în presă sau în 
comunitatea de afaceri. În plus, compania urma 
să se vândă în funcție de rata veniturilor sau a 
profitului, și ei tocmai reuşiseră să atingă 
punctul din care lucrurile aveau să meargă 
vertiginos spre mai bine. Nu era nicidecum un 
moment propice pentru a vinde, întrucât estimau 
pe viitor o creştere mult mai mare a veniturilor, 
pe măsură ce extinderea în care tot investiseră în 
ultimii ani avea să dea roade. Așadar, vânzarea 
nu reprezenta o variantă atractivă. 

S-au gândit atunci la o modalitate de a respecta 
planul inițial de afaceri și de a colabora cu Rob. 
În ciuda unor aspecte care lui Greg îi repugnau, 
entitatea compusă din cele două companii avea 
să fie una puternică, să le ofere noi oportunități 
și să le aducă numeroase beneficii. Însă Greg avea 
să fie nevoit să treacă cu vederea o sumedenie de 


aspecte care nu fuseseră prea plăcute de-a lungul 
timpului. Cum această idee îi era insuportabilă, 
în mintea lui a început să se contureze 
întrebarea: „Cum să merg înainte cu această 
afacere, dar să reduc impactul anumitor aspecte 
pe care nu le pot înghiţi?" 

În final, asta au și făcut. Au ajuns la concluzia 
că cea mai bună variantă era să rămână în 
companie și să profite de avantajele noului 
parteneriat de afaceri, cu condiția reparării 
relației profesionale dintre Rob şi Greg și a 
limitării aspectelor negative. Cu mari eforturi, 
muncă, timp și costuri, au întreprins și au dus la 
bun sfârşit procesul de restaurare a increderii 
trădate descris în această carte, reușind să obțină 
în cele din urmă ceea ce își doriseră. 

Pentru a înțelege bine acest pas care constă din 
„a-ți da seama de ceea ce îți doreşti cu adevărat, 
trebuie să înțelegem că uneori avem efectiv 
nevoie de timp și spaţiu pentru a analiza 
posibilele scenarii. În cazul specific de mai sus, 
ce ar fi însemnat vânzarea acțiunilor? Ce ar fi 
însemnat o acţiune în justiţie şi o luptă prin 
tribunale? Ce ar fi însemnat să rămână în 
companie și să incerce să lucreze împreună cu 
Rob? Cum avea să-i afecteze pe acţionari fiecare 
dintre aceste opțiuni? Care urma să fie impactul 
diverșilor factori de ordin financiar? Erau atât de 
multe aspecte care trebuiau luate în calcul. 


RĂMÂI SAU PLECI? 


Poate că la un moment dat, într-o anumită 
împrejurare, vei fi nevoit să decizi dacă să rămâi 
alături de cel care te-a trădat și să încerci să 


reconstruiești relația dintre voi, sau dacă nu e 


mai bine să pleci și să-ţi vezi de viaţă: 


e După o trădare dureroasă, odată ce ai luat în 
considerare atât situaţia copiilor, cât și 
avantajele relaţiei, loialitatea, dragostea etc., 
divorţezi sau rămâi alături de partenerul de 
viață? Crezi că încrederea mai este posibilă? 


e După ce ai luat în calcul impactul pe care l-ar 
putea avea asupra ta şi a familiei tale 
plecarea ta de la firma la care lucrezi după ce 
aceasta te-a trădat, mai rămâi să lucrezi 
acolo, sau te gândești la efectele de ordin 
emoțional pe care păstrarea acelei slujbe le- 
ar putea avea asupra ta? Poate fi o astfel de 
dilemă rezolvată într-un mod satisfăcător 
sau nu? Merită să lași totul în urmă și să-ți 
reconsideri cariera? 


e Rămâi fidel unei biserici chiar și după ce 
liderul ei religios a înșelat încrederea 
enoriașilor, inclusiv pe-a ta? Este 
comuniunea cu acea biserică atât de 
puternică, încât să te împiedice s-o 
abandonezi pur și simplu, chiar dacă nu ești 
de acord cu un anumit pastor sau cu 
acțiunile sale? Există și copii de care trebuie 
să ţii cont în această ecuație? Și dacă da, cum 
crezi că le va fi afectată formarea spirituală? 


e Încerci să repari relația cu un prieten bun 
sau cu un membru al familiei extinse după o 
trădare majoră? Cine altcineva mai este la 


mijloc și ce alte relaţii vor mai fi afectate de 


decizia ta de a păstra relaţia sau de a renunţa 


la ea? 


Există o multitudine de factori de luat în 
considerare atunci când încerci să hotărăşti dacă 
îți mai dorești sau nu să încerci să reclădești 
încrederea pierdută. În momentul respectiv, este 
posibil să nu ştii care ar putea fi cea mai bună 
decizie, mai ales că aceasta poate depinde într-o 
mare măsură și de comportamentul, și de voința 
celeilalte persoane sau părți. Însă, cu siguranţă, 
poți începe să evaluezi situaţia și să cântărești 


argumentele pro și contra: 


e Ce mi-ar plăcea să văd, date fiind 
împrejurările? 


Există motive serioase pentru a-mi dori să ne 
reconstruim relația? 


Există anumite lucruri pentru care merită să 


lupt? 


Văd în sfârșit limpede cum stau lucrurile și 
îmi dau seama că merită să pun capăt relaţiei 


cât mai curând? 


Ar trebui oare să privesc situația în 
ansamblul ei, și nu să mă concentrez 
exclusiv asupra persoanei respective și a 
răului pe care mi l-a făcut ea? 


Fă o autoanaliză serioasă pentru a înţelege la 
un nivel mai profund ceea ce-ţi doreşti cu 
adevărat. Și nu uita: Pasul acesta nu se referă la 


hotărârea de a terta sau de a nu ierta. Vei ajunge și 
în acel punct și îi vei oferi persoanei respective șansa 
de a-și cere scuze și de a primi iertarea ta. Aceasta 
evaluare se referă la: „Acum, că am cântărit ceea 
ce s-a întâmplat sub toate aspectele, ce mi-aș dori 
să se întâmple de acum încolo?“ 

Poţi spune „Le iert“ și „Îţi doresc numai bine“ 
chiar dacă nu ai nici cea mai mică dorință de a 
continua relația sau de a mai lucra vreodată cu 
acea persoană/organizaţie. Poţi decide să nu mai 
ai niciodată încredere în acestea. După cum ne 
spune și Biblia, „Vreme este să îmbrăţișezi și 
vreme este să fugi de îmbrăţișare“. (Ecleziastul, 
3:5). Ai iertat, dar nu mai vrei să mergi niciodată 
la vreo petrecere cu acea persoană sau să fondezi 
o altă companie cu ea. Nu vrei să mai rămâi 
căsătorit sau să continui o relaţie la același nivel 
de angajament ca înainte de trădare. Uneori, 
după o trădare și o introspecție serioasă, îți dai 
seama că relaţia respectivă s-a încheiat şi că e 
timpul să mergi mai departe. 

Alteori însă, lucruri extrem de importante sunt 
în joc. O mulțime de lucruri bune te aşteaptă pe 
viitor dacă situația e rezolvabilă. Am văzut 
oameni care s-au vindecat și și-au refăcut relația 
după niște trădări deosebit de urâte. Am văzut 
oameni ale căror căsnicii au cunoscut cel mai 
fericiți ani ulterior trădării, mai fericiți chiar 
decât cei de dinaintea acesteia. De multe ori, 
acest lucru se întâmplă datorită muncii depuse 
pentru restaurarea încrederii. Da, stă în putinta 
oricui şi se întâmplă în fiecare zi. Trebuie doar 
să-ţi dai seama dacă îți dorești realmente acest 
lucru. 


Mai am o observaţie. Cel mai adesea, o astfel de 
evaluare a situației este practic un proces care se 
desfășoară în timp. Uneori, nu știi clar ce vrei 
până ce nu inițiezi unii dintre pașii pe care-i vom 
analiza în următoarele capitole, fiindcă nu ai de 
unde ști dacă persoana respectivă încearcă sau nu 
să se schimbe. Încă nu te-ai lămurit cu cine ai de- 
a face, cu domnul Jekyll, cu domnul Hyde sau (cu 
puțin noroc) cu o persoană complet nouă. Nu 
trebuie să te simţi obligat să găseşti pe loc soluţia 
perfectă. Dar cu cât începi mai devreme acest 
proces de evaluare a situației și a dorințelor tale, 
cu atât mai repede îţi vei da seama în ce direcţie 
să te îndrepți. Știu că ceea ce-ţi dorești cu 
adevărat este ca trădarea să nu fi avut niciodată 
loc! Dar pasul pe care-l discutăm acum 
presupune să renunţi la această dorință, să 
accepţi realitatea și să-ți pui întrebarea: „Dată 
fiind situaţia de față, ce vreau să fac de-acum 
încolo?“ 

Odată ce ai început să reflectezi la pasul 
următor, hai să aprofundăm un pic chestiunea 
reconstrucției încrederii. 


CAPITOLUL 16. 


Pasul 4: Lămurește- 
te dacă 
reconcilierea mai 
este sau nu 
posibilă 


Am discutat, în capitolul precedent, despre 
dilema legată de hotărârea de a ne reinvesti sau 
nu încrederea în persoana care ne-a dezamăgit: 
ne simțim prinşi între două tendințe 
contradictorii — dorinţa de a ne bucura de părţile 
bune pe care le presupune relația respectivă și 
dorinţa de a nu mai fi răniți încă o dată. Dilema o 
constituie faptul că ambele tendinţe sunt la fel de 
îndreptățite. Există lucruri bune pe care ni le 
dorim, dar există și motive care ne îndeamnă la 
circumspecţie. Ce facem în continuare? 

Încercăm să ne dăm seama dacă reconcilierea 
mai este sau nu posibilă. 

Asta nu înseamnă și că ne vom recăpăta 
încrederea în respectiva persoană. Este vorba 
doar de următorul pas în acea direcţie, pas care 
ne va ajuta să ne dăm seama cu cine avem practic 
de-a face. 


Reconcilierea înseamnă revenirea la o relație 
„acceptabilă“. Acest lucru nu implică automat să 
ne și încredem din nou în persoana respectivă, cu 
toate că, pe viitor, este posibil să ajungem și în 
această fază. Este vorba pur și simplu de iertare 
din partea noastră, de scuzele de rigoare și de 
asumarea trădării de către cealaltă parte, astfel 
încât să putem reveni la o relaţie decentă, lipsită 
de resentimente, indiferent de decizia pe care o 
vom lua ulterior. 

Înainte de a merge mai departe, aș vrea să revin 
o clipă la unele dintre personajele care îţi sunt 
de-acum familiare și să-ți dau un dram de 
speranță. Îţi mai amintești de povestea de la 
începutul cărții despre conflictul dintre 
directorul executiv și președintele consiliului de 
administrație? Cel din urmă era pe cale să 
părăsească încăperea. Părea că relația dintre cei 
doi se încheiase. Finalul poveștii? Încrederea 
dintre ei a fost restaurată și preşedintele a mai 
condus cu succes compania încă 15 ani după 
scena pe care v-am descris-o. 

Dar de Bella îţi mai aminteşti? Ea fusese 
trădată de soţul ei, Drew, care avusese mai multe 
relații extraconjugale și care dusese practic o 
viaţă dublă. Astăzi, zece ani mai târziu, ei au o 
căsnicie mai fericită ca oricând, mai presus de 
cele mai frumoase visuri ale lor. Și relaţia lui 
Drew cu partenerii de la firma de avocatură s-a 
refăcut și a prosperat. 

Cât despre Greg, protagonistul capitolului 
precedent, pot să-ți spun că atât el, cât și restul 
echipei sale și-au reparat relația cu Rob, iar 


acum, după 20 de ani, încă mai lucrează cot la cot 
și își petrec cu plăcere timpul împreună. 

Faptul că ţi-am dat toate aceste vești bune nu 
înseamnă că trebuie să crezi că orice situaţie în 
care încrederea a fost înșelată are neapărat un 
final fericit. Pentru că nu este cazul. Dacă îţi mai 
amintești, în ceea ce-l privește pe Sean, lucrurile 
nu au mers chiar bine. Așa funcționează 
încrederea. Este nevoie de două părți pentru ca 
ea să funcţioneze. Prin urmare, nu există nicio 
garanţie a succesului. 

Dar pot să îţi spun că planul de reconstruire a 
încrederii funcționează dacă îl aplici. Dacă două 
persoane sau entități urmează modelul şi se 
angajează în acest proces, cu siguranţă planul va 
funcționa. Dar trebuie s-o facă amândouă și să- 
și dorească același lucru. Și evident, orice 
comportament nedemn, care pune la îndoială 
încrederea, trebuie să fi încetat deja. 


STABILEȘTE MAI ÎNTÂI CU CINE AI DE-A FACE 


Începutul afacerii Oliviei cu mobilier și 
decorațiuni pentru casă nu a fost deloc 
încurajator; ea și-a dat repede seama că pentru a- 
și dezvolta afacerea şi a accelera rata de creștere a 
acesteia, avea nevoie de managerul potrivit. 
Olivia deținea o linie de producție de mobilă 
formidabilă și o mulțime de relaţii în branşa 
respectivă. Dar atenția ei se concentra în 
principal asupra designului de produs, asupra 
imaginii firmei și asupra producției. Era sigură că 
afacerea ei ar fi putut deveni mai profitabilă dacă 
ar Îl găsit persoana potrivită care să-i dezvolte 
afacerea și să-i aducă mai multe venituri. 


Când l-a angajat pe Derek, a fost ca și cum şi-ar 
fi găsit tovarășul de muncă perfect. Derek era un 
tip practic, plin de resurse, căruia îi plăcea să 
dărâme orice fel de bariere. Amândoi debordau 
de energie şi de avânt. Timp de un an, lucrurile 
au fost excelent gestionate. Toată lumea era 
entuziastă, iar speranțele pentru viitor erau 
uriașe. Ţinând cont de excelentele vânzări ale 
principalilor lor distribuitori, potenţialul de 
creștere al companiei părea practic nelimitat. 

Într-o bună zi, Olivia a primit un telefon de la 
contabilul ei, care descoperise nişte sume 
dubioase înregistrate drept cheltuieli în actele 
companiei. Ea a urmărit extrasele bancare online 
și a rămas stupefiată când a văzut unele plăți 
efectuate către cluburi de golf, magazine sportive 
sau buticuri de lux. Habar nu avea de unde ar fi 
putut proveni astfel de cheltuieli, așa că l-a rugat 
pe contabil să aprofundeze chestiunea. Ceea ce s- 
a descoperit a fost de-a dreptul șocant. Ceea ce a 
urmat însă a fost cumplit. 

Derek trecuse pe socoteala companiei 
cheltuielile sale personale de ordinul a zeci de 
mii de dolari. Vacanţe alături de soția lui şi de 
familia acesteia sau de unul singur, cumpărături 
de la firme de prestigiu, toate apăreau negru pe 
alb pe extrasul de cont. Descoperirea faptului că 
Derek se folosise de banii companiei (ai Oliviei) 
fără să-i spună era un aspect absolut șocant, care 
a bulversat-o pe Olivia. Dar cum avea deplină 
încredere în el, s-a gândit că poate Derek avea o 
explicaţie rezonabilă pentru toate astea şi că ar fi 
fost mai bine să-l întrebe. Când l-a confruntat 


însă, răspunsurile sale au fost evazive și 


nesatisfăcătoare. De fapt, Olivia a avut senzația 
că îl ascundea ceva. Acesta a fost momentul în 
care eu am fost invitat să evaluez situaţia, în 
calitate de consultant. 

A urmat apoi partea cea mai îngrozitoare. Ne- 
am întâlnit, Derek, Olivia, doi membri ai 
consiliului (care erau și acționari) şi cu mine. 
Derek a negat cu desăvârșire orice fraudă. El a 
explicat situația, spunând că respectivele 
cumpărături fuseseră daruri pentru furnizori sau 
clienţi, cheltuieli de afaceri legitime sau bonusuri 
pe care le-a plătit el însuși pentru contractele pe 
care le-a negociat el personal, și nu prin echipa 
de vânzări. „De fapt, economiseam banii firmei“, 
a explicat el. Printr-un mod de gândire 
distorsionat, considera că deciziile financiare 
care erau în unicul său beneficiu şi bonusurile pe 
care și le acorda singur, fără știrea Oliviei, erau 
juste. Cei doi acționari au fost de-a dreptul 
scandalizați la auzul acestor scuze. 

Însă problema era și mai gravă. Olivia ştia din 
verificările precedente întâlnirii că explicațiile lui 
Derek erau pur și simplu niște invenții. Existau 
dovezi clare că nu erau decât niște minciuni 
sfruntate. Pe lângă minciunile legate de cheltuieli 
și bani, ea a descoperit că Derek o minţțise și 
referitor la partea de afacere pentru care era 
răspunzător. Explicaţiile lui în legătură cu 
situația trezeau şi mai multe suspiciuni privind 
înșelăciunile comise şi secretele ascunse. 
Analizând şi mai detaliat situația, Olivia a 
descoperit că el se despovărase de majoritatea 
responsabilităților fiduciare, transferându-i 


practic ei responsabilitatea pentru orice pierdere. 


Membrii consiliului erau gata să ia măsurile care 
se impuneau. 

Olivia își dorea însă să poată continua să 
muncească alături de Derek, sperând că avea să-i 
vină totuși mintea la cap. Ţinea mult la el, erau 
prieteni atât de apropiaţi, își împărtășeau unul 
altuia cele mai intime gânduri. Însă membrii 
consiliului i-au interzis orice relație de muncă. 
Gândirea lor nu era afectată de apropierea care se 
crease între el și Olivia, timp în care petrecuseră 
atâta vreme muncind pe brânci, cot la cot. Din 
punctul lor de vedere, lucrurile erau clare: Derek 
nu-și asuma niciun dram de responsabilitate și 
nu recunoștea niciuna dintre fraudele comise, 
nici nu arăta vreun strop de remușcare pentru 
modul în care le făcuse rău Oliviei și acţionarilor. 
Încercase în schimb să se justifice şi pretinsese că 
nu avea niciun motiv pentru a-și cere scuze. 

Pentru ei, acesta a fost argumentul decisiv. 
Poate l-ar îi putut ierta pe Derek și ar fi găsit un 
mod de a-l păstra în firmă dacă și-ar fi asumat pur 
și simplu faptele şi ar fi recunoscut că făcuse 
lucruri  necinstite care dăunaseră profund 
celorlalţi. Însă nici până-n ultima clipă nu a 
recunoscut să fi greșit cu ceva, dispunând de 
banii companiei după bunul său plac, înșelându- 
le încrederea şi sustrăgând bani fără știrea lor. 
Mai rău, au descoperit că în neglijența sa, 
comisese mai multe infracțiuni, inclusiv unele 
care creau niște uriașe datorii fiscale pe care 
compania trebuia acum să le plătească. 

După mai multe consfătuiri în care s-a stabilit 
clar că Derek putea ajunge cu ușurință la 
închisoare și după refuzul lui continuu de a-și 


recunoaște greşelile, membrii consiliului au 
ajuns la concluzia că trădarea lui fusese extrem 
de gravă. Abuzase de încrederea lor și toată 
lumea era extrem de furioasă. 

Însă Olivia era distrusă. Și în al doisprezecelea 
ceas ea tot își dorea ca Derek să-şi ceară iertare, 
să poată avea din nou încredere în el. A încercat 
să se autoconvingă că explicaţiile lui aveau un 
dram de credibilitate, dar până la urmă a reușit să 
privească situația într-un mod obiectiv. Apoi a 
trebuit să înfrunte adevărul. Derek nu-și admitea 
nici în ruptul capului greșelile și nu-și cerea 
scuze. Relaţia lor de muncă luase sfârșit. 


ESTE DISPUSĂ PERSOANA RESPECTIVĂ SĂ-ȘI 
ASUME RESPONSABILITATEA? 


Povestea Oliviei e menită să ne ajute să 
înțelegem cum să procedăm pentru a ne da 
seama dacă împăcarea mai este sau nu posibilă 
după ce încrederea ne-a fost înșelată. Înainte de 
toate, trebuie să stabilim clar cu cine avem de-a 
face. Pentru început, este nevoie să ne punem 


câteva întrebări în legătură cu cel care ne-a greșit: 


1. Şi-a asumat acesta responsabilitatea pentru 
fapta comisă? 

2. Înţelege că ceea ce a făcut este greșit? 

3. Conștientizează el consecinţele 
comportamentului său şi felul în care te-a 
rănit, pe tine personal sau pe alţii? 

4. Are remuşcări, regretă sau mărturisește că a 
greşit? 


5. Îşi pleacă capul și își cere scuze pentru ceea 
ce a făcut? 

6. Îţi pune el la dispoziţie toate informaţiile 
relevante și nu încearcă să treacă sub tăcere 
niciun aspect al „greșelii“ respective? 

7. Este sincer și recunoaşte „întreaga poveste“? 


Dacă persoana respectivă dă dovadă de toată 
sinceritatea, are remușcări, își cere iertare și 
dorește să îndrepte lucrurile, poţi trece la 
următorul nivel: acela al reconcilierii. 

De remarcat că nu am pomenit încă nimic 
despre încredere. Nu încă. Acest pas al 
reconcilierii presupune „acceptarea scuzelor“ și 
„reluarea relației“ cu persoana respectivă. 
Practic, o anunți că nu mai ai resentimente 
pentru ea și că greșeala comisă nu va mai 
reprezenta o sursă de certuri între voi. Poţi să-ți 
vezi de viaţă lăsând problema respectivă în urmă 
și continuând relaţia respectivă în condiţiile pe 
care le consideri tu potrivite. Aceasta este 
atitudinea multor femei față de foștii lor soţi în 
privința parentingului comun, de exemplu. 

În mare, cam asta ar fi tot ce trebuie să faci 
pentru a ajunge în faza de reconciliere. Repet, 
încă nu vorbim aici de încredere, ci strict de reluarea 
relației în condiții decente, fără dușmănie. Rămâne 
de văzut dacă încrederea pierdută va mai putea fi 
recâștigată sau nu. Acest lucru depinde de 
numeroși alți factori pe care-i vom studia în 
continuare. Reconcilierea nu reprezintă decât 
primul pas. Dar dacă punem la un loc iertarea 
din partea ta și asumarea vinovăţiei și a 
responsabilităţii din partea celuilalt, laolaltă cu 


dovezile sincere ale părerilor de rău și ale căinței 
acestuia, relația se poate reînnoda în condiții 
acceptabile. 

Odată atinsă această fază, poţi decide fie să 
menții o relație de conveniență cu respectiva 
persoană, fie să restabileşti o relație mai 
apropiată, rămânând însă precaut în ceea ce 
priveşte reacordarea încrederii. Ai putea eventual 
ajunge şi în punctul în care increderea în acea 
persoană/parte să fie pe deplin restabilită. Dar 
indiferent de evoluția ulterioară a relației dintre voi, 
ca să puteți păstra un nivel de comunicare decent, 
este nevoie ca cealaltă persoană /parte să-și asume 
responsabilitatea pentru râul făcut, să resimtă și să- 
și exprime remușcănle și câimța. Un „iartă-mă!“ 
spus din suflet poate face adevărate minuni. 

Alternativa ar fi ca în loc să-și recunoască 
greșeala și să-și ceară iertare, să spună sau să 
transmită cumva mesajul că „Nu e vina mea“. 
Această atitudine defensivă, de evitare a 
responsabilităţii, se poate manifesta sub mai 
multe forme, cum ar fi: 


e Negare 


e Minciuni 


Manipulare emoțională 


e Invinovăţirea altcuiva 


Inventarea unor scuze 


Minimalizarea răului făcut 


Raţionalizarea defensivă 


e Respingerea dovezilor 


e Pretenția de a nu fi, de fapt, decât un ţap 
ispăşitor 


e Proiecție psihologică 


Oricare dintre aceste comportamente 
îngreunează reluarea relaţiei. Cea mai sănătoasă 
reacţie ar fi „Cred că va trebui să acceptăm că nu 
putem cădea de acord“, dar asta nu ne ajută prea 
mult în contextul unei trădări grave. 

În psihiatrie și în psihologie, dar într-o 
anumită măsură și în sistemul judiciar, se face 
deosebirea dintre asumarea  vinovăţiei şi 
neasumarea ei. Sistemul judiciar poate da dovadă 
de clemenţă, poate oferi reduceri ale sentinței 
sau înlocuirea executării unor perioade de 
detenţie cu alte forme de pedeapsă atunci când 
un inculpat își cere iertare și se căieşte sincer 
pentru delictul comis. Această atitudine îl 
situează într-o categorie diferită de a celor care 
nu-și asumă vinovăția. 

Acum ceva vreme, în urma cercetărilor din 
domeniul psihiatriei și al psihologiei, s-au 
elaborat o serie de criterii pe baza cărora să se 
poată face distincția dintre tulburările nevrotice 
și tulburările de personalitate. Unii specialiști 
obișnuiau să spună, mai în glumă, mai în serios, 
că persoanele nevrotice se simt „excesiv de 
responsabile“, iar cele care suferă de tulburări de 
personalitate, „insuficient de responsabile“. 
Există un adevär indiscutabil în această remarcă. 
Cei care suferă de nevroze au tendința de a se 
simți vinovați și stresaţi în legătură cu fapte pe 


care nu le-au comis, pe când celor care suferă de 
tulburări de personalitate nu le pare rău și nu le 
pasă deloc de faptele pe care le-au comis. 

Interesant este faptul că Biblia a ajuns la o 
concluzie similară cu aceea a psihologilor cu 
secole înaintea acestora; ea împarte oamenii în 
trei categorii, în funcție de comportamentul lor. 
Puteţi afla mai multe despre acest subiect din 
cartea mea Necessary Endings (Finaluri necesare). 
Deocamdată, strict pentru subiectul nostru, 
vreau să mă refer doar la descrierile pe care 
Biblia le face oamenilor care se comportă corect 
și celor care comit greșeli, astfel încât să te poți 
raporta la ele pe măsură ce devii mai stăpân pe 
tehnicile de reconstruire a încrederii. În Biblie, 
oamenii sunt împărțiți în trei categorii: înţelepţi, 
nesăbuiți şi malefici. 


Oameni întelepti 

Prima categorie este cea a Înțelepților. Printre 
alte calități, un om înţelept posedă o trăsătură 
esențială de caracter, pe lângă inteligenţă. Este 
vorba de capacitatea de a ţine cont de criticile la 
adresa comportamentului său, de a-și asuma 
greșelile, de a-și cere scuze pentru ele, de a 
învăţa din ele și de a-şi schimba 
comportamentul, corectându-l în urma criticilor 
primite. Biblia ne spune: 


„Urechea care ascultă o dojană folositoare vietti își 
are locașul 
printre cei înţelepţi“. (Pilde, 15:31) 


Biblia ne mai spune că în loc de a adopta furia 
ca mecanism defensiv şi de se întoarce împotriva 
celui care îi atrage atenţia asupra greșelii sale, 
înțeleptul îi va fi, de fapt, recunoscător acestuia: 


Dojenește pe cel înțelept, și el te va iubi. (Pilde, 9:8) 


Când ai de-a face cu un om înțelept, discuţiile 
cu el au loc într-o atmosferă deschisă, marcată de 
bunăvoință, de respect reciproc. Înțeleptul este 
capabil să asculte. Nu inventează scuze pentru 
comportamentul său, nu dă vina pe altcineva, nu 
încearcă să scape de consecinţele acţiunilor sale 
aruncând responsabilitatea pe umerii altuia. Cu 
un om înțelept, discuţia decurge bine și se 
termină bine. O astfel de discuție constructivă 
presupune © ascultare atentă reciprocă, 
extragerea unor învățăminte, exprimarea unor 
sentimente de compasiune şi de regret şi a 
dorinţei sincere de schimbare. În timpul unor 
astfel de conversații, în care persoana care a 
greșit își asumă responsabilitatea pentru răul 
făcut, înlesnind astfel împăcarea, pot exista 
momente profund emoționante. Dar, din păcate, 
nu toți oamenii sunt înţelepţi. De aceea, Biblia 
vorbește și de nesăbuiți sau de „batjocoritori'. 


Nesăbuițu sau batjocontoru 

Cea de-a doua categorie se referă la oamenii 
„nesăbuiți“ sau „batjocoritori“. Numele lor face 
trimitere la comportamentul lor, total diferit de 
cel al înţelepţilor. Spre deosebire de oamenii 
înţelepţi, care au un comportament adecvat 
atunci când li se cere socoteală și sunt criticaţi 


pentru greşeala comisă,  nesăbuiții sau 
batjocoritorii vor intra în defensivă și vor apela la 
diverse comportamente îndoielnice. Biblia ne 
învaţă: 


Nu certa pe cel batjocoritor ca să nu te urască; 
dojenește pe cel înțelept, și el te va iubi. Dă sfat celui 
înțelept, și el se va face și mai înţelept. (Pilde, 9:8- 
9) 


Oamenii care reacționează prosteşte sau se 
comportă batjocoritor sunt departe de a-și 
asuma responsabilitatea pentru acțiunile lor 
sau pentru suferința provocată. Mai mult, ei dau 
vina fie pe însăşi persoana căreia i-au făcut rău, 
fie pe altcineva. Când sunt trași la răspundere sau 
sunt criticaţi, devin defensivi și furioși, ba chiar 
agresivi, după cum vedem în Pilde, 9:7: 


Cel ce ceartă pe batjocoritor își atrage disprețul, și 
cel ce 


dojenește pe cel fără de lege, își atrage ocara. 


În mod evident, nu toţi oamenii sunt la fel. 
Există unii cu care putem purta o conversaţie 
constructivă, eliberatoare, și alții cu care acest 
lucru este imposibil. Când luăm în calcul 
reconstruirea încrederii, este esențial să știm cu 
ce fel de persoană avem de-a face în contextul 
respectiv. 

Aș dori să precizez un lucru referitor la această 
categorie, a „nesăbuiţilor“, mai exact la un aspect 
al comportamentului lor pe care-l regăsim practic 
la oricare dintre noi. Cu toţii putem adopta 


uneori o atitudine defensivă. Acest lucru se 
întâmplă adesea când o remarcă sau atitudine a 
interlocutorului nostru ne reactivează răni 
emoţionale nevindecate. În astfel de situaţii, 
oricine poate intra în defensivă; dacă 
interlocutorul nostru își păstrează calmul și își 
manifestă empatia, ne vom veni în fire. Orice 
cuplu a trecut prin asta: când unul dintre soți se 
simte provocat, rănit, celălalt trebuie să găsească 
mijloace de a-și exprima empatia și grija faţă de 
partener, pentru ca lucrurile să revină la normal. 
Acest comportament este firesc, obișnuit, uman. 

Pilda, 15:1, ne spune: „Un răspuns blând 
domolește mânia, iar un cuvânt aspru aţâţă 
mânia“. Uneori, când reacționăm la o furie 
defensivă născută din suferință, o atitudine 
prietenoasă ne ajută să ne revenim. 

Comportamentul „nesăbuit“ la care mă refer nu 
poate fi încadrat în categoria reacției de moment. 
Vorbim aici de o atitudine prin care cineva, într-un 
context de importanță majoră sau de înșelare gravă 
a încrederii, refuză să-și asume responsabilitatea 
pentru o anumită faptă, ba char neagă existența 
unei asemenea fapte. Când acest lucru se 
întâmpla, este extrem de dificil de trecut peste 
cele întâmplate atâta vreme cât nu are loc o 
schimbare de comportament. 

Vreau însă să știi că nici măcar atunci când 
obţii o astfel de reacție prostească, defensivă ori 
de negare, nu trebuie să abandonezi din start 
orice speranţă de reconciliere. Atât psihologii, 
cât şi Biblia convin asupra acestui lucru. Mă refer 
aici la metoda recomandată în Evanghelia după 
Matei (18:15-18). Este exact aceeași metodă 


folosită cu succes de specialiștii în probleme de 
adicție atunci când se confruntă cu 
comportamente dificile. Ea începe printr-o 
conversaţie unu la unu. Dacă în timpul acesteia 
persoana respectivă îşi asumă responsabilitatea 
pentru răul făcut, partida este pe jumătate 
câștigată și problema practic rezolvată (versetul 
15). Dacă însă persoana respectivă își declină 
orice responsabilitate, discuţia între patru ochi 
nu trebuie prelungită. Este clar că acea persoană 
este incapabilă să asculte. În acel moment, este 
recomandat să apelezi la sprijinul altor cunoscuți 
și să porți o nouă conversaţie (versetul 16). Nu 
continua discuția cu cineva care aruncă vina asupra 
ta și care adoptă o atitudine defensivă. Biblia, la fel 
ca orice psiholog bun, te sfătuieşte să apelezi la o 
terță parte sau la mai multe persoane și să reiei 
discuţia alături de aceștia. Este mult mai dificil 
pentru cineva să-și menţină atitudinea defensivă 
și să continue să nege orice urmă de 
responsabilitate dacă la discuţie, în afară de tine, 
mai este prezent și un consilier marital 
experimentat, un mediator, un specialist în 
Resurse Umane, un pastor sau niște prieteni 
apropiați şi preocupaţi de situația respectivă. 
Uneori, mai mulți oameni care își unesc forţele 
pot străpunge negarea. 


Nu continua discuţia cu cineva care aruncă 
vina asupra ta și care adoptă o atitudine 
defensivă. 


Dacă nici această discuţie în grup nu ajută, mai 
rămâne posibilitatea unei intervenții divine, așa 
cum ne spune Matei în prima parte a versetului 


18:17 şi cum ne confirmă specialiștii care se luptă 
cu gestionarea situaţiilor legate de diverse adicţii. 

Ultimul pas în acest proces este separarea. 
După cum ne spune atât Biblia, cât şi oricare 
specialist în astfel de intervenţii, dacă nu se 
ajunge la recunoaşterea greșelii nici după 
conversaţia unu-la-unu, nici după conversaţia 
într-un grup restrâns şi nici după conversaţia 
într-un grup lărgit, este timpul să ne vedem 
fiecare de drumul nostru; putem spera ca măcar 
consecințele acestei separări să-i declanșeze 
persoanei respective oarece remușcări. 

În concluzie, atunci când ai de-a face cu 
persoane care se comportă într-un mod nesăbuit 
și nu-și asumă greșelile făcute, nu te mai chinui s- 
o scoţi la capăt de unul singur; apelează la ajutor, 
din ce în ce mai numeros dacă situaţia o impune. 
lar dacă toate încercările dau greș, uneori este 
mai bine să întrerupi orice legătură cu persoana 
respectivă, cel puţin atâta vreme cât nu se arată 
dispusă să te asculte. Uneori, când această rupere 
a legăturii este resimţită ca o reală „pierdere“ de 
către omul respectiv, în mintea sa se declanșează 
un semnal de alarmă, și devine conștient că e pe 
cale să piardă ființe și lucruri extrem de 
importante pentru el. 


„Răufăcătoru 

Există și o a treia categorie de oameni despre 
care vorbește Biblia, oameni pe care sistemul 
judiciar îi tratează într-un mod diferit decât pe 
ceilalţi, şi anume „răufăcătorii“. Deși nu voi intra 
în amănunte despre originea sau despre prezenţa 
răului, vreau sa menţionez un lucru care mi se 


pare relevant în contextul de față. Indiferent de 
felul în care sunt clasificate anumite 
comportamente şi în care este abordată 
corectarea ori modificarea lor (există o serie de 
opinii diferite asupra acestui subiect), strict 
pentru ceea ce vreau să subliniez eu aici este 
important să ne dăm seama că există oameni a 
căror atitudine nu este pur şi simplu defensivă 
sau una de evitare a asumării responsabilităţi. 
Există oameni al căror scop este efectiv acela de a-i 
răni pe alții. De a le face rău. De a-i distruge. Sau 
chiar de a-i ucide. Aceasta e realitatea, iar când ai 
de-a face cu persoane din această categorie, 
indiferent cum le-ai numi, este necesar să adopţi 
o strategie diferită, întrucât te afli, efectiv, în 
pericol. 

În Biblie, „răul“ este descris drept decizia 
deliberată de a face rău: 


Nu râvni la oamenii răi și nu pofti să fii în 
tovărășia lor, 
căci inima lor pune la cale lucruri silnice și buzele 
lor grătesc 
cele nelegiuite. (Pilde, 24:1-2) 


Există o categorie de oameni care, atunci când 
le ceri socoteală pentru o anumită faptă, pun la 
cale răzbunări violente și încearcă să-ţi facă rău 
pe orice cale. Indiferent dacă este vorba de o 
reacție de moment (gândește-te la un motociclist 
care, enervat de claxoanele unui șofer din trafic, 
scoate arma și-l împușcă, sau la cineva care atacă 
fizic o altă persoană în timpul unei confruntări), 
că e vorba de un scenariu care implică pregătiri și 


planuri de lungă durată (de exemplu o acţionare 
în judecată în scop punitiv, menită să ruineze o 
companie sau un individ) sau de alte strategii de 
răzbunare, unii oameni sunt periculoși și vor 
efectiv să-i facă rău persoanei cu care intră în 
conflict. Întâlnim astfel de situații la tot pasul. 


Când te confruntți cu un astfel de 
comportament distructiv, anumite măsuri de 
siguranţă sunt imperative. 


Când ai de-a face cu acest gen de indivizi, nu te 
pune în pericol lăsându-te antrenat într-o 
dispută, nu încerca să porți o discuţie sau să 
confrunți persoana respectivă decât cu nivelul de 
protecţie ce se impune. Când te confrunți cu un 
astfel de comportament distructiv, anumite măsuri 
de siguranță sunt imperative. Cineva încearcă să-ţi 
facă râu, și nu este momentul să încerci 
reconcilierea de unul singur. (De aceea există în 
sălile de judecată polițiști înarmați.) 

În astfel de cazuri este îndeajuns să spui: „Voi 
comunica cu tine doar prin intermediul 
avocatului meu. Acesta este numărul lui de 
telefon“, punând astfel capăt oricărei discuţii. De 
aceea unii oamenii sună la 112 sau unele femei, 
victime ale violenței domestice, caută un loc de 
refugiu, evitând astfel orice posibilă confruntare. 
Uneori, oamenii trebuie să se pună efectiv la 
adăpost. După cum aflăm și din Pilde (27:12), 
„Înțeleptul vede nenorocirea şi se ascunde, cei 
proști dau peste ea și îndură necaz“. 


FII INTELEPT 


Când iei în considerare reconcilierea, evaluarea 
corectă a caracterului celui care ţi-a înşelat 
încrederea este absolut vitală. lar această 
evaluare presupune purtarea unor conversații cu 
cel care te-a rănit. Pe măsură ce porți aceste 
conversații, indiferent din ce categorie de oameni 
face parte acesta, trebuie să fii înţelept. Să fii 
înţelept înseamnă să știi dacă e momentul să pui 
capăt conversaţiei respective, să mai fortezi un 
pic lucrurile, să continui cu toată încrederea sau 
să fugi mâncând pământul. 


SĂ RECAPITULĂM 


Înainte de a trece la următorul capitol, haide să 
revedem câteva aspecte importante: 


e Iertarea este un proces care se petrece în 
sufletul tău, ea nu presupune niciun efort 
din partea celeilalte părți. 


e Reconcilierea nu este posibilă decât dacă 
persoana respectivă își cere scuze, își asumă 
greşeala şi se câiește sincer. Din acel 
moment, relația poate evolua într-un mod 
favorabil. Persoana respectivă și-a însușit 
iertarea; ați făcut pace. În această fază, nu 
vorbim încă de reinstaurarea încrederii și de 
posibilitatea ca relaţia să devină chiar mai 


bună decât era înainte de conflict. 


e Faptul că ai ajuns în faza de reconciliere nu 
înseamnă automat că vei avea din nou 


încredere în persoana respectivă și că relația va 
functiona din nou. Acest lucru presupune mai 
mult decât prezentarea unor scuze. 
Încrederea va trebui câștigată. 


e Reconcilierea și/sau reclădirea încrederii nu 
sunt posibile decât atunci când ai stabilit cu 
ce fel de persoană ai de-a face. Crezi că există 
șanse ca acea persoană să fie de-acum 
înainte demnă de încredere, ţinând cont de 
toți factorii despre care ai învățat pe 
parcursul acestei cărţi? 


DAR CUM STAU LUCRURILE CU TINE? 


Ne-am concentrat atenţia asupra felului în care 
îti poţi da seama în care din cele trei categorii se 
încadrează persoana responsabilă de înșelarea 
încrederii într-un anumit context. Am plecat de la 
premisa că cineva te-a trădat, că ți s-a făcut un 
rău, ţi-a fost iînșelată încrederea, ai fost 
dezamăgit într-un anumit fel. Am presupus că ai 
ceva de iertat, că încerci să te împaci cu cineva, să 
refaci poate relația cu acea persoană. 

Dar faptul că cineva este trădat sau dezamăgit 
nu înseamnă neapărat că el este sută la sută 
nevinovat, matur, competent. Uneori, însăși 
persoana trădată poate avea niște probleme care 
trebuie analizate. 

Dar înainte de a face asta, aş dori să mă asigur 
că afirmația mea de mai sus nu va fi greșit 
interpretată. Pentru că nu vreau în niciun caz să 
insinuez faptul că persoana trădată ar fi meritat 
în vreun fel ceea ce i s-a întâmplat. Este exact 
concluzia la care genul de persoană care adoptă 


un comportament defensiv, care aruncă vina 
asupra victimei și încearcă să o manipuleze, ar 
vrea să se ajungă. Trădarea este o acţiune 
unilaterală, așa cum sunt și celelalte chestiuni 
personale la care se referă metoda de 
reconstruire a încrederii pe care am prezentat-o 
în această carte. Dacă cineva ţi-a făcut rău în 
vreun fel, nu este nici vina, nici responsabilitatea 
ta. Fiecare este răspunzător pentru propriul lui 
comportament, drept urmare resping cu tărie 
ideea de a învinovăţi vreodată victima. 

Mă refer practic la faptul că ar trebui luate în 
considerare şi anumite aspecte legate de 
sănătatea emoţională și de maturitatea victimei. 
Le vom analiza într-unul din capitolele 
următoare, dedicat motivelor pentru care ne 
acordăm uneori încrederea unor persoane 
nedemne de ea; deocamdată, aş vrea să mă refer 
strict la chestiunea responsabilităţii personale. 
Putem trage învăţăminte preţioase din astfel de 
experienţe negative, cu condiţia să fim dispuși să 
reflectăm la posibilitatea de a fi contribuit și noi 
în vreun fel la ele. Pentru a ne investi în mod 
înțelept încrederea, trebuie să ne uităm mai întâi 
la noi și să vedem dacă posedăm abilităţile 
necesare pentru a face alegerile corecte. 

De exemplu, am putea învăța multe despre 
punctele noastre forte și punctele noastre slabe și 
am putea lua măsuri pentru a ne folosi mai bine 
de calitățile noastre și a ne remedia slăbiciunile. 
Poate că am observat la noi o uşoară tendință de 
a controla mereu totul și am putea învăța să 
delegăm unele sarcini. Poate că am fi nevoiți să 
recunoaștem că, de fapt, anumite 


comportamente ale celui care în final ne-a trădat 
ne-au dat de gândit la momentul respectiv, însă 
le-am ignorat, pentru că detestăm ideea de 
confruntare. Poate că ar trebui să ne concentrăm 
asupra îmbunătăţirii abilității de gestionare a 
conflictelor. Sau poate, ca în cazul Oliviei, am fi 
nevoiți să admitem realitatea indubitabilă a 
trădării atunci când aceasta e dovedită şi să luăm 
măsuri prompte, chiar dacă nu ne place. În urma 
unei trădări, conştientizarea anumitor aspecte 
personale care ar trebui îmbunătăţite ne va ajuta 
să depășim situaţia și să devenim mai puternici 
pe viitor. Se cuvine ca, întotdeauna, într-o 
relație, să ne evaluăm și propriul nostru 
comportament în raport cu al celuilalt, pentru a 
ne atinge potențialul maxim. 

Cu cât devenim mai puternici, mai înţelepţi și 
mai sănătoși emoţional, cu atât mai uşor ne va fi 
în decursul procesului de reinstaurare a 
încrederii să-i tragem la răspundere pe cei care 
ne-au înșelat încrederea, după cum vom vedea 
puțin mai departe. Trebuie să fim bine pregătiţi 
pentru confruntările inerente, să fim înţelepţi 
pentru a depista orice încercare de denaturare a 
adevărului, pentru a lăsa în urmă amărăciunea și 
a face progrese în dezvoltarea noastră personală. 


Nu e vina ta pentru că cineva a făcut ce a făcut. 
Dar întotdeauna este responsabilitatea 
noastră să facem tot ce putem noi mai bine, 
chiar și atunci când avem de-a face cu persoane 
dificile. 


Tine minte acest lucru: Nu e vina ta pentru că 


cineva a făcut ce a făcut. Dar întotdeauna este 


responsabilitatea noastră să facem tot ce putem 
noi mai bine, chiar și atunci când avem de-a face 
cu persoane dificile. Trebuie să fim cât se poate 
de puternici și de bine pregătiți. 


IATĂ-TE AJUNS, ÎN CELE DIN URMĂ, ȘI LA 
MOMENTUL RECONCILIERII 


În acest punct, să presupunem că: ai avut grijă 
de tine, ţi-ai tratat rănile din trecut, ţi-ai vindecat 
sufletul, te-ai gândit la ceea ce vrei să faci pe 
viitor şi te-ai decis ce fel de relație doreşti să ai în 
continuare cu persoana care ţi-a făcut rău. Poate 
că ai ajuns în punctul în care te-ai despărțit de ea 
din pricina atitudinii sale de negare şi a 
diferențelor ireconciliabile rezultate din refuzul 
său categoric de a-și asuma responsabilitatea, sau 
iei în considerare reluarea relației. Aşadar, haide 
să analizăm împreună cea de-a doua situație, 
aceea în care te-ai decis să repari relaţia și să 
mergi mai departe, reconstruindu-ți încrederea, 
și să vedem ce pași sunt necesari în acest scop. 


CAPITOLUL 17. 


Pasul 5: Evaluează 
credibilitatea 
persoanei pentru a 
determina dacă 
încrederea în ea 
este o optiune. 
Partea | 


Odată parcurși primii patru pași în cadrul 
procesului de reconstruire a încrederii, a sosit 
momentul celui de-al cincilea pas, când trebuie să 
decizi dacă opţiunea de a te încrede din nou în 
persoana care te-a trădat este sau nu viabilă. 
Pentru a face acest lucru, ghidează-te după cele 
cinci elemente fundamentale ale încrederii. 
Acestea sunt utile atât în ce privește reinvestirea 
încrederii, cât și investirea ei de la bun început. 
Elementele au aceeaşi valoare, indiferent de 
momentul în care sunt luate în considerare, la 
începutul relaţiei ori în faza de refacere a ei. 


Înainte de a reveni asupra acestor cinci 
elemente, de data asta din perspectiva refacerii 
încrederii, aş vrea să redau o conversaţie pe care 
am avut-o cu Drew. Îţi mai amintesti de el? Era 
soţul Bellei, avocatul care ducea o viaţă dublă și 
care-și înșelase soția în repetate rânduri, ultima 
sa aventură fiind cu o colegă de la firma sa de 


avocatură. 


DREW: EXEMPLUL PERFECT 


În timp ce revizuiam primele capitole ale 
acestei cărți și treceam din nou în revistă cele 
cinci elemente fundamentale ale încrederii, nu 
mă puteam opri să nu mă gândesc la Bella și la 
Drew. Ei au reușit să reconstruiască într-un mod 
absolut uimitor încrederea dintre ei şi să-și 
salveze căsnicia, care, și acum, la zece ani după 
acea criză majoră, este încă fericită. 

Pe măsură ce mă gândeam la cele cinci 
elemente, îmi tot venea în minte imaginea lui 
Drew: 


1. Să înţelegi nevoile și emoţiile celuilalt. 

2. Să ai în vedere „și“ interesul celuilalt și să te 
preocupe starea lui de bine. 

3. Să posezi capacitatea și abilităţile necesare 
pentru a livra ceea ce ai promis. 

4. Să posezi trăsăturile de caracter și calitățile 
individuale care să corespundă criteriilor de 
acordare a încrederii. 

5. Să ai un istoric comportamental din care să 
reiasă un tipar favorabil acordării încrederii. 


A trebuit să-l sun. Era practic exemplul perfect 
pentru modelul meu. Lucrasem deja împreună cu 
el și cu Bella încă de la început și îi urmărisem pe 
parcursul procesului de refacere a încrederii, a 
căsniciei și a familiei, a carierei sale și a vieții lor 
împreună. Felul în care se lansaseră în acest 
proces și în care colaboraseră mi se păruse de-a 
dreptul uimitor și simțeam nevoia să-i spun lui 
Drew cât de mult mă inspirase ceea ce reușise el 
să facă de-a lungul anilor, aşa cum îi spusesem de 
altfel și Bellei la ultima noastră întâlnire. 

Când i-am explicat toate lucrurile astea lui 
Drew, a rămas surprins și oarecum jenat că îl 
tratam ca pe un soi de erou. A început să 
protesteze, reamintindu-mi că acel dezastru 
fusese provocat de nimeni altul decât de el, 
atunci când o dăduse-n bară — într-un mare stil. 

— Este perfect adevărat. Ai dat-o-n bară, i-am 
răspuns eu. Dar ai făcut tot ce a trebuit să faci 
pentru ca lucrurile să reintre pe un făgaş normal. 
Și îti spun cu toată sinceritatea că te numeri 
printre cele mai bune exemple pe care le-am 
întâlnit în astfel de cazuri. Vorbesc cât se poate 
de serios, de asta te-am și sunat. Trebuia să-ți 
spun lucrul ăsta. 

— E drăguţ din partea ta că m-ai sunat. Îţi 
accept aprecierile. 

— Încă ceva, am continuat eu. În timp ce 
scriam despre metoda reconstruirii încrederii pe 
baza căreia am lucrat de multe ori cu voi doi, mi- 
am amintit cu emoție de cât de bine te-ai 
descurcat tu în privința primului pas — ţi-ai 
ascultat cu atenţie soţia și ai înțeles felul în care 


purtarea ta o afectase. Ai stat acolo și ai ascultat-o 


chiar și atunci când ţi-a spus unele adevăruri 
dure, pe care ţi-a fost greu să le auzi. Nu ai intrat 
în niciun moment în defensivă. Pur și simplu ai 
ascultat, ţi-a păsat, fără să inventezi scuze, fără 
să-ți minimalizezi greșeala, fără să arunci vina 
asupra altuia. Ai ascultat. Cu siguranță nu ţi-a 
fost uşor să ţii piept acelui șuvoi de suferință și 
de mânie care se revărsa asupra ta. 

A rămas tăcut o clipă, apoi a spus doar atât: 

— Da, nu mi-a fost deloc ușor. 

Am izbucnit amândoi în râs, realizând 
profundul adevăr, dar și modestia acelor două 
cuvinte. Nu fusese deloc ușor, dar o făcuse. 

După acea convorbire cu Drew, m-am gândit că 
ar fi util să redau mai amănunțit următoarea 
parte a poveștii lor, ca să-ți dai mai bine seama 
cum a funcționat acest model de reconstruire a 
încrederii înșelate. 

Pe măsură ce citeşti despre felul în care Bella și 
Drew s-au folosit de această metodă pentru a-și 
reclădi încrederea distrusă, poţi să o aplici la 
situaţia specifică cu care te confrunţi tu însuți. De 
exemplu, povestea lor se petrece în contextul 
unei relații maritale. Dar aceiași pași se pot 
aplica și în cazul situaţiei lui Greg, situaţie legată 
de mediul afacerilor. El a trebuit să parcurgă 
alături de partenerii lui exact aceiași pași; la fel se 
întâmplă în cazul oricui încearcă să-și 
reconstruiască încrederea pierdută. Importanți 
aici sunt pașii în sine, nu doar modul specific în 
care Bella și Drew i-au pus în aplicare. 


SA PORNIM PE CALEA RESTAURARII 
INCREDERII 


Vă amintiţi, la început, când Bella tocmai aflase 
de aventurile lui Drew, cât de distrusă a fost. O 
vreme de-abia a mai avut energie pentru a se 
achita de îndatoririle zilnice. Trecea întruna de la 
stări de amorţire afectivă la crize de plâns, apoi la 
accese de furie, într-un cerc fără sfârșit. Iniţial, 
m-am străduit s-o ajut pur și simplu să-și revină 
din starea de șoc. Am hotărât împreună că cel 
mai bun lucru era să plece un timp de-acasă şi să 
se mute la sora ei, care locuia într-un orășel 
apropiat. Era suficient de departe de casă pentru 
a-şi manifesta în voie durerea, dar suficient de 
aproape pentru a nu le perturba copiilor 
programul. 

Sora Bellei i-a fost de mare ajutor, încurajând-o 
și alinând-o, iar prezenţa stabilă a surorii și a 
cumnatului ei i-a oferit un preţios sentiment de 
siguranță. Cu sprijinul lor și al psihoterapeutului 
său, Bella a învățat să ia fiecare zi pe rând. Am 
îndemnat-o să nu-i treacă cumva prin cap să ia 
vreo hotărâre, ci să se concentreze doar asupra 
zilei următoare. Am asigurat-o că va veni și 
vremea deciziilor. 

După perioada iniţială, ne-am întâlnit de mai 
multe ori pentru a pune la cale pașii următori. 
Devenise clar că Drew era, ceea ce se cheamă în 
ziua de azi, un dependent de sex. Am considerat 
că avea nevoie de limite stricte, de 
conştientizarea consecințelor actelor și a 
dependenţei sale, de un program bine structurat 
și de o abordare terapeutică, dar și spirituală 


pentru a face posibile vindecarea și reabilitarea. 
Toate aceste lucruri i-au fost oferite de o echipă 
dintr-un centru specializat. 

Unul dintre motivele pentru care planul nostru 
a avut succes a fost faptul că Bella s-a ţinut tare în 
privinţa separării și a refuzat să-și ia orice fel de 
angajament referitor la viitor. Înainte de toate, 
avea nevoie să se vindece. Apoi urma să se 
gândească la ceea ce își dorea să facă în 
continuare, și nu să plece urechea instant la 
scuzele lui Drew, care o implora să-și refacă 
relaţia și viața de familie. 

Ca multe alte persoane care sunt „prinse 
asupra faptului”, și lui Drew îi părea râu, însă 
remușcările lui păreau să fie mai degrabă un 
amestec de autentice păreri de rău în care era 
inclus și regretul de a fi fost „prins“. Nu înţelegea 
cu adevărat amploarea suferinței pe care o 
provocase şi nici nu era foarte afectat de ea. Își 
dorea pur și simplu ca viaţa lui, așa cum o știa el, 
să nu se schimbe, cu toate că în cele din urmă 
amenințarea acestei schimbări nu a fost un lucru 
tocmai rău. Posibilitatea ca Bella să pună capăt 
căsniciei și vieții lor împreună l-a ajutat să 
înțeleagă că avea mult de muncă. Începuse să-i fie 
frică şi chiar avea de ce. 

Se afla în centrul de tratament de o lună și 
depusese deja o muncă serioasă. Am fost 
surprins să văd cât de rapid se identificase cu 
modelul de persoană dependentă. Terapia îl 
ajutase să-și recunoască neputinţa de a-și 
îndrepta comportamentul. Ani întregi de 
conduită de risc îi dovediseră acest lucru, iar 


faptul că cei din jur înțelegeau cât de neajutorat 


se simţea în faţa tentatiei îi era de mare ajutor. În 
limbajul  dependenților,  „parcurgea paşii“ 
(programului de reabilitare). 

Tratamentul său includea ședințe de consiliere 
individuale, ședințe de consiliere de cuplu, dar și 
ședințe de terapie de grup și participarea la 
diverse prezentări ţinute de specialiști în 
domeniu. Toate acestea le-au oferit Bellei și lui 
Drew o bază de plecare pentru procesarea celor 
întâmplate. 

Fără să mai intru în detalii, este suficient să 
spun că acela a fost punctul din care Drew şi 
Bella au pornit să facă primii pași ai metodei de 
reconstruire a încrederii. Vom analiza în restul 
capitolului modul în care s-a desfășurat acest 


proces în cazul lor. 


PASUL 1: VINDECĂ-TE DE CEEA CE TE-A 
RĂNIT 


Adu-ţi aminte, vindecarea de ceea ce te-a rănit 
înseamnă să ajungi într-o poziție din care să poţi, 
atât în plan emoţional, cât și cognitiv, să-ți vezi 
mai departe de viață. Bella a realizat acest pas 
prin mutarea în casa surorii ei și prin păstrarea 
legăturii cu un mic grup de femei cu care se 
întâlnea de ani buni la biserică. Dintre acestea, 
Bella se ataşase în mod deosebit de două, alături 
de care a început să facă plimbări lungi prin 
cartier în fiecare dimineaţă. A beneficiat, de 
asemenea, de sprijinul unui psihoterapeut care a 
ajutat-o mult să treacă peste durerea și șocul 
inițiale. Ea a vorbit deschis despre cele 
întâmplate, lucru care a ajutat-o enorm. 


Drew a trecut și el printr-un proces de 
vindecare, chiar dacă el era, de fapt, autorul 
trădării. La centrul de tratament, sprijinul 
grupului i-a fost extrem de util în procesul de 
recuperare, iar după întoarcerea acasă s-a 
alăturat unui grup de sprijin pentru dependenții 
de sex. A beneficiat, de asemenea, de consilierea 
unui psihoterapeut şi de întâlniri săptămânale cu 
pastorul lui. În plus, s-a împrietenit cu alţi doi 
bărbaţi aflați într-o situație similară, toți trei 
ajutându-se și sprijinindu-se reciproc. 


PASUL 2: DEPĂȘEŞTE-ŢI SENTIMENTUL DE 
FURIE ȘI DORINȚA DE RĂZBUNARE ȘI CAUTĂ 
SĂ IERŢI 


Bella trebuia să învețe să-şi controleze 
sentimentele de furie și să încerce să ierte, lucru 
care, desigur, a necesitat timp. Ea a reușit să facă 
acest lucru în mare parte cu ajutorul terapiei 
individuale și a cercului de apropiați. Aceştia i-au 
oferit spaţiu pentru a procesa tot ceea ce i s-a 
întâmplat. Nu au judecat-o pentru ceea ce simțea, 
ci pur și simplu i-au fost alături în acest răstimp. 
Cu toate că toți își dădeau seama că Bella trebuia 
să depășească această fază a resentimentelor 
puternice pentru a putea merge înainte, nu i-au 
spus ce „ar trebui“ să facă. Au avut răbdare și au 
lăsat-o să facă totul în ritmul ei. Treptat, în timp, 
ea a început să accepte într-un fel situaţia, deși a 
mai durat o vreme până ce a putut trece peste 
cele întâmplate. Un astfel de proces este 
întotdeauna lung și dureros. 


PASUL 3: CANTAREŞTE BINE CEEA CE-I 
DOREŞTI CU ADEVARAT 


Bella avea de la bun început două dorinţe total 
opuse: să nu mai fie nevoită să mai aibă vreodată 
încredere în Drew și să-și salveze căsnicia și 
familia. A avut nevoie de timp pentru a cântări 
aceste două dorințe contradictorii, și a ajuns în 
final la concluzia că își dorea ca mariajul ei să 
poată fi refăcut, din acel moment a început să se 
concentreze pe ce avea de făcut pentru a-și pune 
dorința în practică. Ştia că nu avea să-i fie deloc 
Ușor, că va trebui să privească realitatea în faţă. 
Dar ştia și că va reuși, cu condiţia să-și asume 
dificultatea acestui demers, dar și realitatea 
faptului că nu voia să piardă toate lucrurile 
minunate pe care le trăise alături de Drew. 
Această dorinţă a ajutat-o să meargă înainte. 
Pentru a-și păstra familia unită, merita să 
înfrunte orice durere sau riscuri. 


PASUL 4: LĂMUREŞTE-TE DACĂ 
RECONCILIEREA MAI ESTE SAU NU POSIBILĂ 


Nu uita, reconcilierea nu înseamnă că 
încrederea va fi automat reinstaurată. Înseamnă 
pur și simplu că ai iertat și că ai o relaţie decentă 
cu persoana care te-a rănit. Am discutat mai 
devreme despre faptul că împăcarea presupune să 
știi cu ce fel de persoană ai de-a face, să-ți dai 
seama dacă aceasta regretă, are remușcări, își 
cere iertare. Pentru Bella nu a fost greu să-și dea 
seama că lui Drew îi părea cu adevărat râu, că 
regreta din suflet cele întâmplate. Era clar că 


Drew se simţea cât se poate de nefericit. A văzut 
și cât de mult s-a implicat în programul de 
reabilitare pentru dependența de sex. A respectat 
tot ceea ce i s-a cerut să facă și și-a recunoscut în 
mod deschis vina în fața Bellei, exprimându-și 
regretele. Nu a adoptat o atitudine defensivă și 
nici nu a încercat să arunce vina asupra ei. 

Cu toate că pentru Bella acesta a fost un pas 
relativ ușor, pentru alţii el poate fi dificil, 
complicat.  Scuzele inventate,  neasumarea 
responsabilității și absența unei căințe sincere 
constituie piedici în calea reconcilierii greu de 
depășit, acestea fiind aspecte care trebuie 
abordate atât timp cât este necesar, până când 
toţi cei implicați în situație sunt de acord că acea 
persoană regretă cu adevărat și își asumă fapta 
comisă. Atâta vreme cât respectiva persoană își 
tot găsește scuze și dă în continuare vina pe alții, 
nu este încă pregătită pentru faza de reconciliere. 
Căinţa exclude învinovățirea celuilalt. După 
împăcare va exista suficient timp pentru lucrul 
asupra problemelor reciproce din relație și 
rezolvarea lor. 


PASUL 5: EVALUEAZĂ CREDIBILITATEA 
PERSOANEI PENTRU A DETERMINA DACĂ 
ÎNCREDEREA ÎN EA ESTE O OPŢIUNE 


Adu-ţi aminte, pentru a putea stabili dacă 
încrederea mai este sau nu posibilă după 
reconciliere este nevoie de o reevaluare a celor 
cinci elemente fundamentale ale încrederii. Dacă 
e să mai ai vreodată încredere într-o persoană 
care te-a trădat, e nevoie să te asiguri de prezența 


tuturor acelor cinci elemente. Vreau să-ţi arăt 


cum au făcut Bella și Drew acest lucru. 


Înțelegerea 

Într-o primă fază, Drew a ascultat-o pe Bella 
vorbind despre durerea și suferința ei. S-a 
străduit din răsputeri să înțeleagă nu numai ce 
însemnase pentru ea trădarea lui, dar și care erau 
nevoile ei în general în relația lor. Bella avea 
nevoie să se simtă încrezătoare în privința 


răspunsurilor la următoarele întrebări: 


e Înțelege Drew ce e important pentru mine? 
e Înțelege el ce-mi doresc eu de la el? 


e Înțelege el cu adevărat de ce am eu nevoie ca 
să rămân deschisă și „nepăsătoare“ față de el 
și ce anume din comportamentul lui mi-ar 
putea da curaj ca să am din nou încredere în 
el? Este el capabil să-mi înțeleagă cu 
adevărat sentimentele? 


e Mă înţelege el pe mine, felul în care văd eu 
lucrurile și așteptările pe care le am eu de la 


relația noastră? 


La începutul acestui proces, Bella avea nevoie 
cel mai mult ca Drew să înțeleagă felul în care o 
afectase purtarea lui, să devină conștient de 
durerea pe care i-o provocase. Acest lucru este 
extrem de greu de suportat. Nimănui nu-i vine 
ușor să asculte comentarii interminabile despre 
cum a rănit sau a dezamăgit pe cineva. Este dificil 
să ascultăm pe cineva vorbind despre eșecurile 


noastre şi despre durerea pe care i-am provocat- 
o, să ne confruntăm cu furia și cu suferinţa sa. 
Este foarte greu pentru cineva să stea pur și 
simplu şi să asculte toate aceste lucruri fără să 
încerce să se scuze sau să spună, „Păi, am făcut-o 
pentru că nu-mi satisfăceai anumite nevoi“ ori 
fără să încerce orice alt fel de scuză. Dar este 
mereu necesar să stai să asculţi pur și simplu. 

Cel care este vinovat de înșelarea încrederii 
trebuie să înceapă acest proces prin a asculta 
atent invocarea miilor de feluri în care l-a rănit și 
l-a dezamăgit pe celălalt, fără a încerca să se 
apere sau să minimalizeze gravitatea faptei 
comise. 

Acest pas spre vindecare este extrem de dificil 
pentru cei mai mulți oameni. Când sunt 
sentimente de ruşine și de vinovăţie atât de 
puternice ești tentat să te aperi, dar cel mai 
sănătos este să asculţi pur și simplu și să dai 
dovadă de empatie. Aș vrea să fi primit un dolar 
de fiecare dată când i-am spus autorului unei 
trădări, aflat într-o situaţie similară cu aceea a lui 
Drew și Bella, „Taci și ascultă!“ 

Dar dincolo de a-și asculta soţia, Drew trebuia 
să înțeleagă faptul că, multă vreme, ea simţise 
nevoia de a-i spune când se simţea rănită sau când 
nevoile ei nu erau satisfăcute și că avea nevoie de el 
să o asculte, nu să-i interpreteze spusele drept critici. 
Trebuia să înţeleagă că atunci când ea încerca să-i 
vorbească despre anumite chestiuni nu însemna că 
era „contra“ lui, ci că avea nevoie de el. Bella voia ca 
Drew să-i înțeleagă această nevoie de a-i putea 
împărtăși soțului ei anumite lucruri fără teama că 
acesta va intra în defensivă. 


Bella voia, de asemenea, ca Drew să înțeleagă 
că mai existau și alte moduri de a-și arăta 
dragostea față de ea, nu doar prin a-i asigura un 
trai îndestulat. Într-adevăr, Drew se considera un 
soţ atent la nevoile familiei sale, muncea din greu 
ca să le satisfacă, în timp ce Bella voia ca el să 
țină cont și de nevoile ei afective, s-o facă să 
simtă că sunt cu adevărat un cuplu. El trebuia să 
învețe să asculte cu adevărat, pentru prima oară 
în viața lui, și să demonstreze că o înțelege. 

Pentru o bună bucată de vreme, a fost nevoie ca 
Drew să practice acest exercițiu al ascultării. De 
fiecare dată când în timpul conversației se 
ajungea la subiectul trădării soţului ei, 
sentimentele negative ale Bellei ieșeau din nou la 
suprafaţă, iar el trebuia să asiste pentru a mia 
oară la durerea ei. De-abia acum înțelegea el că 
odată ce ţi-ai manifestat durerea nu înseamnă că te- 
ai și vindecat. De multe ori, pentru a te vindeca, 
nu este suficient să-ți exprimi durerea o singură 
dată, ci de mai multe ori, înlăturând practic de 
fiecare dată câte o bucăţică din ea. Cu cât Drew o 
asculta și o înțelegea mai mult, cu atât îi venea 
mai ușor Bellei să-și exprime suferința, care se 
diminua, încetul cu încetul. Drew trebuia să 
înțeleagă acest paradox: cu cât îţi exprimi mai 
mult durerea, cu atât ajungi să ţi-o exprimi în 
final mai puţin. Ascultă atent, și cel rănit își va 
exterioriza durerea din ce în ce mai rar, pe 
măsură ce înțelegerea ta îl va ajuta să se vindece. 

Pe scurt, Bella s-a convins că Drew luase 
hotărârea ca din acel moment să facă eforturi să-i 
înţeleagă cu adevărat nevoile şi, în general, să o 
asculte cu mai multă atenție. 


Motivul 

Drew trebuia să-i dovedească soției sale că 
nimic nu era mai important pentru el decât 
binele ei şi al familiei lor. Bella încerca de ani 
întregi să-și înăbușe senzația că, pentru el, nici 
ea și nici căsnicia lor nu păreau să fi fost vreodată 
pe primul plan. Deşi era conștientă că și Drew 
făcea anumite concesii de dragul relației și al 
familiei lor, ea se simtea mereu pusă pe locul doi 
sau trei, soțul ei fiind în principal preocupat de 
propriile lui interese. Gândindu-se mai bine, şi-a 
dat seama că în majoritatea ocaziilor, timpul și 
resursele familiei fuseseră alocate plăcerilor lui. 
Cu toate că Drew mai făcea uneori anumite 
lucruri care contau pentru ea, on de câte ori 
dorințele lor intrau în conflict, ale ei nu păreau să fie 
prioritatea lui. Acest lucru trebuia să se schimbe 
pentru ca încrederea să renască în relaţia lor. 

Drew a înţeles în sfârșit, dovedindu-i și soţiei 
sale acest lucru, că pentru a-şi salva căsnicia 
trebuia să fie pregătit să pună binele și interesul 
soţiei sale şi al căsniciei lor înaintea dorințelor și 
intereselor proprii. Ea trebuia să fie sigură că 
relația lor urma să aibă întotdeauna prioritate în 
fața carierei lui Drew sau a oricărui alt lucru. 

Drew s-a obișnuit ca înainte de-a lua vreo 
hotărâre, să-și pună întrebarea: „Ce părere o să 
aibă Bella de treaba asta? Cum o s-o afecteze?“ 
Acest lucru a contat enorm în procesul reclădirii 
încrederii. A început, de exemplu, să ţină cont de 
ea în deciziile pe care le lua privind efectuarea 
anumitor călătorii de afaceri sau acceptarea unor 
cazuri mai complicate, care aveau să-l țină mai 


mult timp departe de ea şi de familie. Înainte, o 
informa pur și simplu că urma să participe la o 
partidă de golf sau să-și satisfacă cine ştie ce alte 
interese personale. Acum a început s-o includă și 
pe ea în deciziile pe care le lua privind modul de 
a-și petrece timpul liber. Dacă erau necesare 
anumite ședințe, evenimente sau relații de afaceri 
care pentru ea nu erau confortabile, fie nu le 
dădea curs, fie găsea un mod de a le face să fie 
mai agreabile pentru ea. A început, de pildă, să 
includă și prezenţa unor terţe persoane în timpul 
unor întâlniri de afaceri, pentru a evita să se 
pună în vreo situație compromițătoare. Cea mai 
importantă schimbare în comportamentul lui a 
fost următoarea: Înainte de a lua vreo hotărâre, 
se obișnuise să-și pună întrebarea: „Ce părere 
o să aibă Bella de treaba asta? Cum o s-o 
afecteze?“ 

Una dintre modalităţile de a-și dovedi bunele 
intenții era evitarea oricărei ocazii de a-i crea 
Bellei vreo senzaţie de disconfort, mai ales când 
venea vorba de călătoriile sale de afaceri sau de 
alte ocazii în care era nevoit să-și petreacă timpul 
departe de ea. El a luat și alte măsuri, nu doar 
pentru a-i dovedi Bellei intenţia sa de a-i rămâne 
credincios, dar și pentru a o ajuta să se convingă 
că intenţia sa era pusă în practică. Îşi plănuia 
călătoriile de afaceri alături de ea și îi oferea 
acces nelimitat la toate dispozitivele lui de 
comunicare, cu posibilitatea ca ea să-i poată 
verifica oricând mesajele sau chiar să-l localizeze 
prin GPS dacă dorea. Intenţia lui era să-și 
trălască viaţa în mod deschis, la vedere, cât se 


poate de transparent faţă de ea. Și i-a dovedit asta 
din plin soţiei sale. 

Drew i-a mai demonstrat că în ceea ce privea 
dependența de sex, nu-și dorea altceva decât să se 
vindece. El și-a pus tot sufletul în programul de 
recuperare, participând cu conștiinciozitate și 
entuziasm la ședințele de terapie individuală și 
de cuplu. A citit cărți, a ascultat materiale audio 
despre dependența de care suferea, a mers la 
întâlnirile de grup, a stat de vorbă cu sponsorul 
său, a făcut tot ce trebuia să facă pentru a-și 
dovedi intenția de a se vindeca și de a nu recidiva. 
Bella nu era nevoită să ghicească dacă 
intenţiile lui erau sau nu serioase. Când se 
întâmpla ca programul lui de reabilitare să se 
suprapună cu vreo obligație profesională, își 
amâna ori de câte ori era posibil obligațiile 
profesionale, dovedind astfel că dezvoltarea sa 
personală şi angajamentul de a-i rămâne fidel 
soţiei sale erau întotdeauna pe primul plan. 
Toate aceste lucruri au convins-o pe Bella că soţul 
ei se gândea înainte de toate la ea și la căsnicia 
lor, că ajunsese în sfârșit ca și ea să fie o 
prioritate, nu doar el. 


Abihtăţile (competentele) 

Drew trebuia să se dovedească capabil de 
dezvoltarea unor noi abilităţi, cruciale pentru 
viitorul relației lor: abilitatea de a relaționa și 
abilitatea de a-și controla sexualitatea. Acestea 
erau cele două domenii în care îi trădase 
încrederea soţiei sale. 

Legat de relaţionare, în cadrul terapiei de 
cuplu, Drew s-a concentrat asupra deprinderii 


abilităților de comunicare și de gestionare a 
conflictelor, abilități esenţiale pentru 
reapropierea afectivă dintre cei doi soţi. Înainte 
vreme, ori de câte ori izbucnea un conflict între 
ei, Drew adopta un comportament defensiv, 
autoritar, străduindu-se s-o convingă pe Bella de 
justeţea afirmațiilor sale în loc să încerce să afle 
de ce părerea ei era divergentă. Trebuia să înveţe 
câteva noi abilități în acest sens, pentru ca ea să 
simtă că purtau un dialog. Trebuia, de asemenea, 
să înveţe să-i valideze sentimentele și să nu mai 
încerce s-o convingă de justețea opiniilor lui, 
adică practic să înceteze să o mai manipuleze. Și, 
de asemenea, trebuia să învețe să nu se mai 
îndepărteze emoţional de ea ori de câte ori se 
simţea jignit sau nedreptăţit. Obişnuia să facă 
acest lucru, dând ochii peste cap și părăsind 
încăperea, pentru ca apoi să se „consoleze“ în 
brațele amantei; acum trebuia să înveţe să pună 
mai mult suflet în relaţie, nu să dea bir cu fugiţii 
atunci când lucrurile nu mergeau bine. A învăţat 
ca în situaţiile de conflict să se apropie de soţia 
sa, în loc să se îndepărteze de ea sau să se întoarcă 
împotriva el. 

Sub raportul fidelității, Drew trebuia să înveţe 
abilitățile de abstinență sexuală şi de loialitate 
față de soția lui. Pe Bella a ajutat-o enorm să vadă 
cu câtă sârguință se dedica acestui proces, 
conștiinciozitatea cu care păstra legătura cu 
„sponsorul“ lui, cu câtă seriozitate mergea la 
întâlnirile de grup și își continua dezvoltarea 
spirituală. A văzut că Drew era pe cale să devină 
un adevărat „expert“ în chestiunea dependenţei 
de sex și în gestionarea propriei sale vieți. 


Acestea erau pentru el abilităţi noi, asupra cărora 
se concentra cu toată seriozitatea. Eforturile lui îi 
aminteau Bellei de deviza sub care se desfășura 
viaţa sa profesională: „Ca să câştigi, trebuie mai 
întâi să joci“. Numai că de data asta era vorba de 
ei înșiși și de viaţa lor. 

Drew era conștient de importanța păstrării 
legăturii cu grupul de sprijin; pe lângă toate 
celelalte lucruri pe care le făcea, în fiecare luni 
dimineață, membrii grupului dependenților se 
întâlneau prin intermediul unei audioconferințe 
de 90 de minute. Eforturile lui de a-și dezvolta și 
de a-și consolida abilitatea de abstinență erau 
evidente, ceea ce pentru Bella conta enorm. 
Indiferent ce făcea el sau amândoi în acel 
moment, nu exista niciun motiv suficient de 
rezonabil pentru care Drew ar fi ratat acele 
convorbiri telefonice și nici vreuna din celelalte 
activităţi legate de reabilitarea sa. 


Caracterul 

Existau, în principiu, doar câteva aspecte la 
care Drew trebuia să lucreze: primul era legat de 
deschidere și transparență. Drew fusese mereu 
oarecum deconectat de soţia lui. Păstra tăcerea, 
ba am putea spune chiar secretul, în legătură cu 
câștigurile sale financiare, cu programul său, cu 
locul unde se afla și, în general, cu activităţile 
sale. Însă în vederea refacerii relației, 
răspunsurile vagi de genul „Oh, eram într-o 
ședință“ nu mai erau satisfăcătoare, cum nu mai 
era nici păstrarea secretă a informațiilor privind 
situaţia sa financiară. Trebuia să învețe să fie mai 
deschis, să atingă un nivel superior de sinceritate și 


de transparență, care să excludă din start orice 
atitudine duplhcitară. Prin urmare, i-a oferit soției 
sale acces nelimitat la agenda sa de lucru, la 
telefonul și computerul său, dar și toate datele 
financiare. Când Bella s-a convins că în spatele 
atitudinii sale sincere şi deschise nu se ascundea 
nici cea mai mică intenție de înșelătorie, 
reinstaurarea încrederii a devenit posibilă, ba 
chiar, de la un anumit punct, ușor de realizat. 

Un alt aspect asupra căruia Drew a trebuit să se 
concentreze a fost gradul de implicare 
emoţională în relaţia sa cu Bella. Înainte, lipsa sa 
de răbdare și aparenta sa incapacitate de a se 
concentra exclusiv asupra clipei prezente o 
împiedicau pe Bella să simtă că sunt pe aceeași 
lungime de undă. Pe măsură ce capacitatea lui de 
a manifesta atenţie și căldură în interacțiunile cu 
Bella s-a dezvoltat, ea a început să se simtă din ce 
în ce mai în siguranță și mai iubită. Nu mai avea 
acel veșnic sentiment că îl urmăreşte, că e mereu 
cu un pas în urma lui, erau acum doi oameni care 
puteau să şadă pur și simplu și să simtă că sunt 
împreună. Ca să simţi siguranţa, ai nevoie de 
conexiune, iar conexiunea este creată prin 
prezenţă și disponibilitate. Printre altele, Drew 
se obișnuise să renunțe la folosirea oricărui 
dispozitiv electronic în timpul cinei. 

În fine, Bella a observat la Drew o atitudine mai 
smerită, care avea de-a face cu responsabilitatea. 
Înainte, practic, el nu era obișnuit să dea 
socoteală nimănui, făcea doar ce-l tăia capul. 
Acest comportament constituise pentru Bella un 
veşnic motiv de îngrijorare, şi iată, până la urmă 
se dovedise că îngrijorarea ei fusese cât se poate 


de întemeiată. Însă acum, faptul că se simțea 
responsabil în fața sponsorului, a grupului de 
sprijin, a terapeutului şi chiar în faţa partenerilor 
săi de la firma de avocatură produsese în el 
anumite schimbări; învățase să ţină cont şi de 
ceilalți, de părerile lor, aşa cum se întâmplă în 
orice relație sănătoasă. 


Istonicul comportamental 

Era uimitor modul în care Drew reușea să-și 
creeze un nou tipar comportamental. Participa la 
toate acțiunile la care se angajase să participe, la 
ședințele grupului de dependenți, la ședințele de 
terapie individuală sau de cuplu. Nu i se întâmpla 
să mai rateze „câte-o ședință, pe ici, pe colo, 
lucru care invariabil ajunge să se transforme în 
obicei. Îşi crea un istoric comportamental cu un 
fundament solid, numit încredere. 

Tiparul său comportamental s-a schimbat și în 
raport cu Bella, pe măsură ce au început să stea 
tot mai mult de vorbă și să poarte conversații în 
care el s-a dovedit nondefensiv, receptiv, conectat, 
atent. Bella simţea schimbarea din el. Acest tipar 
nou de comportament funcţiona, convingând-o 
treptat pe Bella că schimbarea lui era pozitivă și 
reală. 

Desigur, Drew a mai avut câteva „scăpări în 
decursul acestui proces de schimbare și de 
recâștigare a încrederii pierdute. Astfel de lucruri 
se mai întâmplă. Dar important este că tiparul lui 
comportamental era puternic și ţinea direcția 
bună; Drew se schimba și era complet devotat 
acestui proces. Dacă am face un grafic al purtării 


sale, am vedea cum curba își menține o creștere 


semnificativă, apoi rămâne acolo sus. 


CAPITOLUL 18. 


Pasul 6. Evaluează 
credibilitatea 
persoanei pentru a 
determina dacă 
încrederea în ea 
este o optiune. 
Partea a Il-a 


Îţi mai amintești cântecul celor de la Foreigner 
Mă simt de parc-ar fi prima dată (Feels like the first 
time)? Poate ţi se pare caraghios că pomenesc de 
un cântec din anii 1970, dar, într-un fel, cuvintele 
cântecului redau întocmai ideea de față. Când 
încerci să restabilești încrederea pierdută, este 
evident că nu este prima dată când ai încredere în 
persoana respectivă, deoarece ai avut deja 
încredere în ea la un moment dat. Dar, de fapt, 
într-un anumit fel, chiar ai încredere în ea pentru 
prima oară, pentru că de data asta te vei ghida 
după cele cinci elemente fundamentale ale 


încrederii. Și vei simți lucrurile diferit acum, ca și 
cum ar fi pentru prima dată real. 

Când cineva îţi trădează încrederea, o trecere 
în revistă a relaţiei cu acea persoană îţi arată de 
obicei că în realitate nu au fost niciodată 
prezente toate cele cinci elemente de bază ale 
încrederii. A lipsit întotdeauna cel puțin una 
dintre ele, sau ele au existat, dar au fost mult 
prea fragile. Prin urmare, când încrederea va fi 
reconstruită va fi, de fapt, „prima dată“ când în 
relația respectivă vor fi prezente și functionale toate 
cele cinci elemente fundamentale ale încrederii. 

Deseori, când încrederea îţi este trădată într-o 
relație, așa cum i s-a întâmplat și Bellei, și 
priveşti în urmă, îți dai seama de existenţa unor 
lipsuri serioase în privinţa unuia sau mai multora 
dintre cele cinci elemente: înţelegerea, motivul, 
abilitățile, caracterul și istoricul 
comportamental. Dar aceste lipsuri au trecut 
neobservate, nu au fost luate în seamă, au fost 
ignorate sau pur şi simplu subestimate. De multe 
ori, oamenilor le este de-a dreptul frică să le 
abordeze. Dar odată ce relația este reparată și te- 
al asigurat că toate aceste elemente sunt în sfârșit 
prezente, simti că s-a deschis poarta (cum spune 
și trupa Foreigner) către adevărata încredere. 
Chiar simți că parcă ar fi pentru prima oară. 
Cheia este să te asiguri că de data asta toate cele 
cinci elemente fundamentale sunt prezente și că 
ai încredere în fiecare din ele. De aceea, de multe 
ori, când oamenii reușesc să reclădească o relaţie 
inițial compromisă, simt că regăsesc în ea ceva ce 
înainte lipsea. 


În capitolul anterior, am analizat câteva dintre 
mijloacele specifice folosite de Drew si de Bella în 
refacerea căsniciei lor după o criză majoră, 
ținând cont de cele cinci elemente fundamentale 
ale încrederii. În contexte diferite, ca cel al 
afacerilor, de pildă, calea către refacerea relației 
este aceeași. Va trebui să te bazezi tot pe aceste 
cinci elemente care de-acum îți sunt familiare. Le 
vei urmări prezența și evoluția de-a lungul 
tuturor etapelor procesului de reinstaurare a 
încrederii. 

Dacă ne gândim la povestea lui Greg şi a 
companiei pe care o fondase, companie la care 
ținea ca la ochii din cap şi care ajunsese pe mâna 
lui Rob în urma vânzării acţiunilor partenerului 
său, putem observa că din relaţia lui Greg cu 
partenerul său de afaceri lipsiseră de la bun 
început exact acele cinci elemente asupra cărora 
au lucrat Drew și Bella. Partenerul său iniţial nu 
înțelesese că pentru Greg obiectivul companiei 
conta mai mult decât profitul. Ca să fim corecti, 
poate că Greg minimalizase necesitatea profitului 
mai mult decât era cazul. El era interesat înainte 
de toate de misiunea companiei sale, pe când 
ceilalți și-ar fi dorit să fie la fel de preocupat și de 
aspectul financiar. La rândul lui, nici el nu le 
înțelesese prea bine nevoile. 

Însă Greg şi echipa lui se lansaseră în procesul 
de „reparare a încrederii“ când își dăduseră 
seama cât de mult doreau să evite dezmembrarea 
companiei. Ei au avut de parcurs exact aceiași 
paşi ca Bella şi Drew în refacerea căsniciei lor. A 
fost nevoie să se asculte reciproc pentru a-și da 
seama ce anume era mai important pentru cealaltă 


parte — obiectiv, relatii, cultură organizațională, 
finanțe, ca să enumăr doar câteva aspecte. Era 
nevoie ca interesele lor să se întâlnească într-un 
punct comun și să se alinieze cu un obiectiv 
transparent și cu o viziune mai presus de ei și de 
actualele interese personale; era nevoie să se 
implice fiecare în obţinerea lucrurilor pe care 
cealaltă parte și le dorea, și nu să acorde 
prioritate doar propriilor lor interese. Cât despre 
abilităţi, toți cei implicaţi trebuiau să-și dezvolte 
noi abilități și competențe pentru a-și îndeplini 
noile roluri ce le fuseseră atribuite. De asemenea, 
fiecare urma să cedeze controlul asupra unui 
anumit aspect al afacerii în care, în mod evident, 
nu se ridica la înălțimea așteptărilor celorlalți. Cu 
alte cuvinte, pentru a se putea bucura de 
încrederea noilor săi parteneri, fiecare trebuia să 
simtă că este pregătit să merite acea încredere. 
De exemplu, în comparaţie cu Rob, Greg nu 
dispunea de anumite capacități operaţionale, și 
pentru a evita să-și dezamăgească noul partener 
dovedindu-se incapabil să ducă la bun sfârșit 
anumite sarcini, trebuia să cedeze anumite 
responsabilități din zona respectivă; astfel, Rob 
putea avea încredere în Greg în zonele în care 
acesta poseda competențele necesare. 

În ceea ce privește caracterul și calitățile 
personale, era nevoie ca toţi cei implicați să 
învețe să comunice mai bine între ei și să dea 
dovadă de o deschidere totală în raporturile cu 
ceilalți. Asta presupunea ca niciunul dintre 
parteneri sau dintre departamente să nu mai facă 
lucruri pe ascuns, fără ştirea celorlalți, 
protejându-și doar propriile interese sau pasiuni, 


dar și să existe o transparenţă totală în 
tranzacțiile financiare. Când cuiva i se punea o 
întrebare sau i se cerea o informaţie, orice 
atitudine defensivă, critică sau  suspicioasă 
trebuia lăsată deoparte. Situaţia financiară a 
tuturor partenerilor trebuia să fie transparentă. 
Acces total, în orice moment. 

Odată cu trecerea timpului, pe măsură ce 
partenerii parcurgeau etapele respective, astfel 
structurate încât să corespundă nevoilor lor 
specifice, ei își construiau un nou istoric 
comportamental. Fiecare nouă conversaţie se 
baza pe finalul încurajator al celei precedente, și 
decurgea excelent. Puteai avea toată încrederea 
că și următoarea se va desfășura la fel de bine. 

Pe parcursul numeroaselor ședințe de 
consiliere, au existat şi câteva momente în care 
m-am temut că totul se va duce de râpă. Prea 
multe lucruri urâte se întâmplaseră şi în aer 
plutea neîncrederea. Dar cu cât se concentrau 
mai mult asupra celor cinci elemente de bază și 
lucrau la ele, cu atât creșteau şansele ca 
încrederea să reînvie. În final, ei au lucrat 
împreună o lungă perioadă de timp, cu rezultate 
remarcabile. N-ar fi reușit niciodată să 
întemeieze un astfel de parteneriat profitabil 
dacă nu și-ar fi concentrat eforturile asupra celor 
cinci elemente specifice în timpul procesului de 
reclădire a încrederii. Acele cinci elemente au 
fost esenţiale pentru succesul colaborării lor pe 
termen lung. 

Ţineţi minte, în timpul desfășurării efective a 
procesului de refacere a relației, primul lucru pe 
care trebuie să-l faceți este să aduceţi în centrul 


atenției cele cinci elemente fundamentale ale 
încrederii pentru ca toţi cei implicaţi să le aibă în 
vedere. Pentru început, reevaluați-vă relația și 
observați dacă nu cumva vreunul dintre elemente a 
lipsit; astfel, va deveni ma: clar pentru toată lumea 
motivul pentru care încrederea a avut de suferit: 


e Să fi fost oare lipsa „înţelegerii“? Crezi că 
partea care a trădat în relaţia respectivă a 
nesocotit nevoile celuilalt? Ce nevoi nu au 
fost înțelese, validate și satisfăcute? 


e Să fi urmărit persoana respectivă prin 
acțiunile sale anumite interese sau scopuri 
pe care cealaltă parte le-ar fi putut considera 
egoiste? Din ce motiv crezi că persoana care 
a înșelat încrederea nu a ținut seama și de 
binele celeilalte părți? Nu uita, definiția 
simplificată a trădării se referă la situaţia în 
care una dintre părți acționează conform 
propriilor sale interese, fără să ia în 
considerare interesele celeilalte. Asta s-a 
întâmplat în cazul tău? 


e Ce abilități crezi că i-au fost atribuite în mod 
nejustificat celui care a înșelat încrederea de 
către partenerul său? Care a fost mecanismul 
prin care această percepţie greşită a dus în 
final la dezamăgire și la suferință? Ar putea 
fi respectivele abilităţi realmente dobândite, 
sau crezi că ar fi nevoie de o redistribuire a 


rolurilor sau a zonelor de încredere? 


e Ce trăsături de personalitate consideri că ar 
fi putut contribui la deteriorarea relației și ar 


trebui abordate? În ce mod a avut cealaltă 
parte de suferit de pe urma lor? A devenit 
partea în cauză conștientă de punctele sale 
slabe? Lucrează la asumarea și remedierea 
lor pe măsură ce discutaţi despre cele 
petrecute? 


e Care a fost adevăratul istoric 
comportamental în ce priveşte încrederea 
înșelată, dezamăgirea sau eșecul? 


În momentul în care cele două părți au analizat 
și au înțeles toate aspectele de mai sus, ele 
trebuie să-și pună următoarea întrebare: 


Este recăpâtarea încrederii o opţiune viabilă în 
acea relație? Sunt ambele părți dispuse să-și 
modifice comportamentul în așa fel încât să 
bifeze toate cele cinci elemente fundamentale 
ale încrederii? 


* Înțelegerea 
e Motivul 

e Abilitățile 
e Caracterul 


e Istoricul comportamental 


Părţile trebuie să aibă o idee precisă despre 
cum se vor traduce în practică aceste elemente 
de-acum înainte. Ce eforturi presupune 
consolidarea fiecăruia dintre ele și cât de mari 
sunt aşteptările? 


CERE AJUTOR 


La debutul acestui proces de refacere a 
încrederii, sfatul meu este să te gândești bine 
care sunt persoanele pe sprijinul cărora poti conta. 
În cele mai multe cazuri, bifarea tuturor celor 
cinci elemente de bază în construirea încrederii 
depinde de sprijinul exterior, din afara relaţiei. 
Pe parcursul acestui proces, un astfel de sprijin 
este absolut vital. 

Există nenumărate posibilități, toate la fel de 
eficiente, de a primi sprijin: poţi apela la 
consiliere psihologică sau la psihoterapie, la 
mentori, la specialiști în coaching, la consultanţi 
sau la antrenori personali; poţi alege să urmezi 
cursuri de dezvoltare profesională, poţi apela la 
firme de consultanţă financiară sau pur și simplu 
la anumite persoane din anturajul tău, din rândul 
enoriașilor sau al comunităţii pe a căror 
înțelepciune te poţi baza. 

Dacă stăm bine să ne gândim, și la baza 
educaţiei pe care părinții le-o dau copiilor pentru 
a-i modela în fiinţe demne de încredere stau exact 
aceleași elemente, prin urmare există practic o 
infinitate de modalități prin care se poate obține 
acest deziderat. Cele cinci elemente rămân 
neschimbate, dar indiferent ce cale alegi pentru a 
le aborda, asigură-te că procesul respectiv este 
bine structurat și că beneficiezi de ajutor din 
afară pentru a parcurge fiecare pas așa cum se 
cuvine. Ceea ce vreau să spun este că, de cele mai 
multe ori, părțile direct implicate într-o situație de 
înșelare a încredeni nu vor fi capabile să-și 
reclădească încrederea fără ajutor din extenor. Ele 


vor avea nevoie de cineva din afară, care va aduce 
cu sine următoarele trei „ingrediente“, 
indispensabile procesului de refacere a 
încrederii: 


1. Susținere din exterior 

Calea reparării încrederii este plină de 
provocări. Este mereu presărată cu sentimente 
rănite, conflicte, momente de descurajare. Va fi 
nevoie de intervenția unor persoane din afară 
pentru a oferi sprijin ambelor părți atunci când 
se vor simți depășite de situaţie. Drew a avut 
nevoie de „sponsorul“ său, de psiholog, de 
grupul de sprijin și de ajutorul meu pentru a 
depăși sentimentul că eșuase lamentabil și că 
nu va fi niciodată capabil să se descurce în 
vreun fel. Bella avea și ea momente în care 
simţea nevoia ca cineva s-o asigure că Drew 
chiar va reuși să se vindece şi că unele 
obstacole minore din calea acestei vindecări nu 
însemnau neapărat sfârșitul drumului lor 
împreună. Ca să poată trece peste sentimentul 
de trădare și să poată vedea imaginea de 
ansamblu, Greg a avut nevoie de mine, de 
membrii consiliului de administraţie, de un alt 
consultant și de partenerii săi. 

Repet, procesul de reclădire a încrederii se 
poate dovedi extrem de dificil. La fel cum 
echipele SEAL trebuie să-și recupereze pe rând 
oamenii după executarea unei misiuni sau 
psihoterapeutul trebuie să-și forțeze clientul să 
se confrunte cu durerea pentru a deveni mai 
puternic, atunci când o relaţie este 
compromisă, oamenii au nevoie de multiple 


surse de sprijin pentru a depăși provocările 
legate de sentimentele dureroase și de temerile 
din timpul procesului istovitor de reclădire a 
încrederii. 


2. O perspectivă din extenor 

Vor exista întotdeauna o serie de necunoscute 
pe drumul către repararea încrederii. Drew, de 
exemplu, nu avea nici cea mai vagă idee despre 
ceea ce ar fi trebuit să facă, iar Bella nu ştia 
cum să-i explice toate lucrurile astea și să-l 
determine să se implice. A fost nevoie de 
înțelepciunea, de priceperea și de experiența 
consilierilor în adicţie, a terapeuţilor de cuplu, 
a altor persoane, precum și de ajutorul meu 
pentru ca ei să înveţe cum să abordeze situația 
și să învețe noi abilităţi. Aveau nevoie să 
înțeleagă ce anume putea fi considerat normal 
în acest proces, care era diferența dintre o 
piedică previzibilă și un abuz grosolan. Aveau 
amândoi nevoie de consiliere, de cineva care să 
le corecteze pe parcurs comportamentul, să le 
spună ce putea fi trecut cu vederea și ce nu. 
Pentru a îmbunătăţi o relație, e nevoie de 
dobândirea unor noi abilităţi și de crearea unor 
noi moduri de conviețuire. Deși 
responsabilitatea pentru trădarea încrederii îi 
aparține negreșit celui care a trădat, de obicei 
ambele părți au nevoie să se maturizeze în 
raport cu relația respectivă. Repet, nu vreau să 
insinuez nicidecum că victima ar avea vreo 
vină, că o anumită latură a comportamentului 
său ar fi putut cauza fapta reprobabilă a 
celeilalte părți. Dar cum felul final al ambelor 


părti este să aibă o relație diferită, superioară 
celei initiale și întrucât, cu siguranță, nimeni nu e 
perfect, parteneri trebue să învețe să se ajute 
reciproc. lar această întrajutorare presupune 
învăţarea anumitor lucruri noi, şi aici intervin 
înțelepciunea și priceperea celor din exterior. 
Și victima are de învăţat, de exemplu, cum să 
reacționeze sau să apeleze la ajutor din afară 
dacă un anumit lucru nu i se pare a fi în regulă, 
pentru a evita să fie din nou rănită. 

Indiferent de contextul respectiv — căsnicie, 
familie, afaceri sau oricare alt domeniu al vieții 
—, înconjoară-te de oameni care să te ajute, fie 
că este vorba de profesioniști în diverse 
domenii precum consilieri, psihoterapeuţi sau 
consultanţi, sau de un ajutor mai personal, al 
unui mentor sau al unui prieten înțelept. De 
obicei, e nevoie și de unii, și de alții, pe scurt, 
avem nevoie de mijloace noi, de o perspectivă 
nouă și de multă înțelepciune. După cum 
spunea Albert Einstein, „Modul de gândire 
care ne va duce acolo unde vrem să fim nu 
poate fi aidoma celui care ne-a adus acolo unde 
suntem acum“.22 Încearcă să stai în preajma 
unor oameni care au un „nou“ mod de gândire. 


3. O cale bine structurată 

Reclădirea încrederii nu este un lucru pe care-l 
putem face pe fugă, atunci când ne convine sau 
când avem un pic de timp liber cu care nu stim 
ce să facem. Este nevoie ca întregul proces să 
fie atent structurat. Asta înseamnă practic să fie 
asigurat un cadru pentru anumite întâlniri și 
discuții care se impun, stabilindu-se dinainte 


cine va lua parte la ele, unde și când se vor 
derula și sub ce formă. În dicționar, cuvântul 
structură are și înțelesul de „mod de construire 
a unui edificiu“ (fiecare clădire are o 
„structură“), iar edificiul de care vorbim aici 
este cel al încrederii. Fără un eșafodaj bine 
gândit, niciun edificiu nu va putea fi construit. 
Ca să obţii o viță-de-vie roditoare, e nevoie de o 
rețea, de o structură pe care să se poată cățăra. 
În activitatea mea de consultant, de pildă, unul 
dintre primele puncte pe care le discut cu 
clientul este cel legat de structură. Cât de des 
ne vom întâlni? Cine altcineva va mai lua parte 
la aceste întâlniri? Doar directorul general (sau 
oricare alt director în cauză), sau întreaga 
echipă de conducere, întregul departament, ori 
poate totalitatea angajaţilor din compania 
respectivă? Va participa şi consiliul de 
administraţie? Ce rol va avea fiecare dintre 
persoanele participante? Care va trebui să fie 
contribuția fiecăruia pentru ca lucrurile să 
meargă bine? După ce criterii vor fi evaluate 
progresele făcute? Pe măsură ce răspundem la 
toate aceste întrebări, ridicăm structura de care 
avem nevoie pentru a reconstrui încrederea. 
Practic, aceste aspecte vor forma șinele pe care 
să poată avansa „trenul“ încrederii. 

Gândeşte-te la următorul lucru: dacă Bella și 
Drew nu ar fi beneficiat de un astfel de proces 
structurat, totul s-ar fi năruit. Dacă Drew n-ar fi 
fost nevoit să fie prezent într-un anumit loc, la 
o dată și la o oră precise, fixate dinainte, poate 
că descurajarea sau teama l-ar fi împiedicat să 
aibă dispoziția necesară pentru a purta o 


conversaţie dificilă, dar, în final, benefică? 
Dacă ședința de consiliere de cuplu nu ar fi fost 
din timp stabilită de comun acord, știind bine 
că prezenţa soţiei sale îl va obliga să înfrunte 
sentimentele ei de durere și furie îndreptate 
împotriva sa, nu i-ar fi fost mai comod să evite 
acea întâlnire? Ce s-ar fi întâmplat dacă cei din 
jur nu ar fi observat tiparul lui comportamental 
și nu ar fi fost pregătiți să-l tragă la răspundere 
în cazul în care nu s-ar fi implicat trup și suflet 
în acest proces? Poate că unul dintre soți ar fi 
renunțat, pe parcurs, descurajat. 

Așadar, structura contează. Nu-ţi lăsa copilul 
să hotărască singur când să meargă la culcare 
și unde să doarmă. Fixează-i dinainte ora și 
locul, altfel nu se va maturiza și nu se va 
schimba niciodată. De la sportivii din liga 
naţională de fotbal profesionist la chirurgii 
aflati în perioada de specializare sau la 
persoanele dependente care urmează 
programe de reabilitare, toată lumea trebuie să 
participe la întâlnirile programate. Toţi avem 
nevoie de structură în viaţa noastră pentru a 
putea progresa. 

Pe măsură ce parcurgem acest proces ce 
urmărește reinstaurarea încrederii, fle că este 
vorba de un context personal sau de unul 
profesional, nu trebuie doar să ne concentrăm 
asupra celor cinci elemente de bază ale 
încrederii, ci trebuie s-o facem în cadrul unei 
structuri de bază, ba chiar în cadrul unor 
structuri secundare. De exemplu, când 
contextul este unul profesional și lucrez cu 
persoane cu funcţii de conducere, le învăţ să-și 


creeze obiceiul ca la sfârșitul fiecărei ședințe să 
se întrebe dacă și în ce fel au ţinut seama în 
comportamentul lor de valorile pe care au 
promis să le respecte. Le îndemn să-și evalueze 
singure răspunsurile, dându-și pur şi simplu 
notele pe care cred ei că le merită. Astfel de 
mici structuri secundare pot contribui la 
dezvoltarea unei atitudini noi, în timp ce 
structurile principale furnizează calea pe care 
oamenii pot ajunge acolo unde îşi doresc să fie. 


HARTA RUTIERĂ POTRIVITĂ PENTRU SITUAȚIA 
TA, CONFORM CELOR CINCI ELEMENTE 
FUNDAMENTALE 


Vorbeam ceva mai devreme despre faptul că 
persoanele care încearcă să-şi  reclădească 
încrederea trebuie să analizeze mai întâi cele 
cinci elemente fundamentale prin intermediul 
unei „oglinzi retrovizoare“, adică privind 
retrospectiv, pentru a înţelege care dintre 
cerințele indispensabile încrederii au fost 
nesocotite și în ce fel. Ambele părţi trebuie să 
vadă dacă problema a ţinut de înțelegere, de 
motiv, de abilități, de caracter sau de istoricul 
comportamental. De-abia după aceea se poate 
începe munca propriu-zisă, aceea de a face altfel 
lucrurile de acum înainte. Oglinda retrovizoare ne 
arată unde am greșit, în vreme ce harta rutieră ne 
arată cum să ajungem acolo unde ne dorim. 

A sosit vremea ca fiecare să-și schițeze propriul 
drum pe harta căsniciei lui, a relațiilor de familie, 
de afaceri sau a oricărui alt domeniu al vieții care 
a avut de suferit din cauza înșelării încrederii. Cu 


sprijinul persoanelor din exterior, începe prin a 
defini fiecare aspect al relației sau al 
parteneriatului tău în funcție de cele cinci 
elemente fundamentale ale încrederii. Pe măsură 
ce vei răspunde la următoarele întrebări din 
fiecare categorie în parte, îți vei forma o imagine 
clară asupra a ceea ce este necesar să faci pentru 


a-ți reconstrui si a menține încrederea: 


Întelegerea 


e Ce anume crezi că ar fi absolut necesar ca 
cealaltă parte sā înțeleagă pentru a te 
convinge că merită să ai din nou încredere în 
ea în plan afectiv sau financiar? Care dintre 
nevoile tale fundamentale ar trebui înțelese 
și satisfăcute pentru a-ți permite să te încrezi 
din nou în persoana sau în partea 
respectivă? Mai exact, căror aspecte ţi-ai 
dori să le acorde aceasta atenție? 


e Concret, ce elemente de comportament ar 
trebui să vezi că apar la persoana respectivă 
pentru a avea siguranţa că ești ascultat și 
înțeles? 


e Ce elemente de comportament care ti-ar 
putea distruge sentimentul că celălalt te 
ascultă și înțelege ar trebui să nu le vezi la 
el? Să lipsească, de exemplu, de la ședințe? 
Invalidarea emoţiilor? Să încerce să te 
convingă să nu simţi ceea ce simți, în loc să 
te înțeleagă? Să-ţi minimalizeze 
sentimentele? Să aibă o atitudine absentă în 


timpul conversaţiei? Să-ţi judece și să-ți 


critice nevoile despre care vorbeşti? 
Motivul 


e Ce ar trebui să facă cealaltă parte pentru a-și 
arăta preocuparea pentru starea ta de bine? 
Ce anume ar fi dovada faptului că urmărește 
și interesele tale, pe lângă ale sale? Care 
dintre aceste interese sunt mai importante 
pentru tine? Ce anume te-ar convinge că 
acea persoană te susţine și îți doreşte doar 
binele? 


e Cum ar trebui să se comporte persoana 
respectivă pentru a te convinge de bunele 
sale intenţii? 


e Cum nu ar trebui să se comporte? 
Abihtăţile 


e Care ar fi abilităţile partenerului care ţi-ar 
inspira Încredere în cadrul relației 
respective? Există deja aceste abilități sau 
crezi că ele ar putea fi dobândite? Ai luat în 
considerare toate abilitățile personale și 
profesionale necesare pentru bunul mers al 
relației, cum ar fi cele de comunicare de 
exemplu? 


e Se impune oare ca anumite sarcini să fie 
redistribuite în funcție de abilităţile fiecăruia 
pentru a evita înșelarea așteptărilor? Într-un 
cuplu, de exemplu, unul dintre parteneri 
poate fi foarte nepriceput la gestionarea 


banilor, iar celălalt priceput, prin urmare 
celălalt ar trebui să se ocupe de acest aspect. 
Sau într-o relație de afaceri, asociaţii sau 
echipa de conducere ar trebui să evite să 
încredințeze unei persoane responsabilități 
într-un domeniu în care nu excelează, dar i- 
ar putea încredința în schimb altele, într-un 
domeniu în care este deosebit de 
competentă. 


e Care crezi că ar fi abilitățile relaționale sau 
emoţionale absolut necesare pentru ca 
relația să funcționeze? Cum vor putea fi 
acestea îmbunătăţite? 


e Cum ai defini reușita sub acest aspect? Ce 
rezultate sau tip de comportament îți dorești 
să vezi? 


Caracterul 


e Ce trăsături de personalitate ai dori să vezi la 
celălalt pentru a-i acorda încrederea ta? 
Stăpânire de sine? Răbdare? Perseverenţă? 
Blândeţe? Lipsa atitudinii defensive? 
Compasiune? 


e Posedă respectiva persoană acele trăsături? 
Dacă, să zicem, există loc pentru mai bine, 
cum vei aborda procesul ei de dezvoltare, pe 
măsură ce aceasta își va dezvolta acele 
caracteristici? 


e Eşti pregătit să te confrunți și cu eșecurile pe 
parcursul acestui proces? De exemplu, dacă 
încerci să îţi recapeţi încrederea într-o 


persoană care s-a dovedit responsabilă de o 
proastă gestionare a finanțelor, iar acea 
persoană face cheltuieli nesăbuite încă din 
prima lună „de probă“, ce faci? Dar dacă un 
partener sau unul dintre directorii 
companiei semnează în mod nechibzuit și 
impulsiv un contract care dă peste cap 


planurile întregii echipe de conducere? 


e Ce atitudini și ce caracteristici individuale ti- 
ai dori să vezi la acea persoană? 


e Ce atitudini și ce caracteristici individuale ti- 
ai dori să nu vezi? 


Istoricul comportamental 


e Cum intenționezi să evaluezi progresele 
făcute? In ce ritm crezi că se va derula acest 
proces de refacere a încrederii? 


e Cine va hotărî acest ritm? Cele două părți 
implicate, de comun acord? Cei care vă oferă 
sprijin din exterior? Toţi împreună? 


Pe măsură ce te ghidezi după aceşti cinci 
indicatori pe drumul către refacerea relaţiei, este 
important să-ţi monitorizezi și să-ţi celebrezi 
progresele! Desigur, absența unui istoric 
comportamental pozitiv este importantă, 
deoarece ne indică faptul că acolo e o problemă. 
Însă construirea încrederii tocmai în asta constă, 
în crearea unui istoric comportamental bun, iar 
cel care trebuie să-şi recapete încrederea trebuie 
să conştientizeze la un moment dat — pentru ca 
lucrurile să continue să evolueze într-o direcţie 


pozitivă — că cealaltă persoană sau parte s-a 
schimbat. Uneori, celui care a avut de suferit în 
urma trădării îi este greu să admită realitatea 
schimbării, dar este esențial să o facă, altfel 
celălalt poate să se simtă foarte descurajat să mai 
continue. 

Pe parcursul ultimelor capitole ne-am 
concentrat în mod deosebit asupra modului în 
care se reclădește încrederea, iar acum sunteți 
pregătiți. Ai reușit să te vindeci, să-ți depășești 
furia, ai luat în considerare iertarea și ai reflectat 
serios la ceea ce îți dorești. Ai evaluat cealaltă 
persoană/parte și ai decis dacă reconcilierea este 
sau nu posibilă. Privind în urmă, ai înțeles ce 
anume a fost în neregulă cu fiecare din cele cinci 
elemente indispensabile încrederii și ai stabilit 
cum vor fi ele remediate pe viitor. Apoi ai început 
să urmărești prezența lor ca și cum s-ar manifesta 
pentru prima dată. 

În acest moment, ambele părți implicate au 
înțeles de ce și în ce fel a fost trădată încrederea, 
dar și cum anume poate fi ea refăcută. De-acum 
înainte, tot ce mai trebuie să facem este să 
muncim şi să ne asigurăm de prezența 
elementului final pentru a scăpa de orice 
incertitudine: 


Cum putem ști că schimbarea celuilalt este 


reală și durabilă? 


Asupra acestor incertitudini ne vom concentra 
în capitolul următor. 


22 Albert Einstein, AZQuotes.com, Wind and Fly LTD, n.d., 
https://www.azquotes.com/quote/823642. 


CAPITOLUL 19. 


Pasul 7: Învață să 
recunosti 
schimbările reale 


Marea întrebare, cea care îi frământă în mod 
deosebit pe cei implicați în procesul de 
reinstaurare a încrederii, este: „Să merg oare 
înainte?“ Ei ar vrea pur și simplu să ştie dacă să 
aibă cu adevărat încredere în procesul de 
schimbare în care este angajată cealaltă parte, 
dacă va avea rezultatul scontat. Se tem să nu fie 
din nou trădați și răniți. 

Nu uita însă, nimeni nu poate prezice viitorul. 
Nu există nicio garanţie că încrederea în 
persoana respectivă nu va mai avea niciodată de 
suferit. Singura ființă de care depinde această 
încredere pe viitor este însăși persoana care a 
trădat în trecut. Da, asta-i realitatea, persoana 
care ţi-a trădat încrederea hotărăște, prin 
comportamentul său, dacă îți merită sau nu 
încrederea de-acum înainte. Tot ce ai de făcut 
este să observi cu atenţie acest comportament din 
tribună, ca să zic așa. Nu trebuie să ghicești 
viitorul, trebuie doar să fii un bun observator. 


UNSPREZECE INDICATORI AI SCHIMBARII 
REALE 


Există mai multe modalităţi de a ne da seama 
dacă schimbarea unei persoane este sau nu reală. 
În capitolul de față ne vom concentra atenţia 
asupra a 11 criterii de apreciere obiective, uşor 
identificabile, pe baza cărora putem hotărî dacă 
persoana respectivă este într-adevăr pe cale de a- 
și ţine promisiunea de a se schimba. Dacă este 
sincer devotată acestui proces, vei vedea pe 
parcurs dovezile acestui devotament, doar 
urmărind atent acești indicatori. Desigur, cele 
cinci elemente esenţiale în acordarea încrederii 
rămân permanent în prim plan; ele presupun 
anumite schimbări de comportament indispensabile 
pentru a vă putea reinvesti încrederea. Însă cei 11 
indicatori ai angajării reale în procesul de 
schimbare despre care vei citi în acest capitol te 
vor ajuta să vezi cât de sincer şi de serios 
implicată este persoana respectivă în 
îmbunătăţirea celor cinci elemente. Ei te vor 
învăța cum să evaluezi corect încercările 
persoanei de a se schimba și să îți dai seama dacă 
abordează cu seriozitate procesul de schimbare. 

Așadar, ca să fie limpede: încrederea depinde 
de cele cinci elemente-cheie. Strădania unei 
persoane de a deveni mai bună poate fi 
determinată urmărind acești 11 indicatori ai 
implicării reale. 


1. Recunoașterea nevoii 
Uneori, când o persoană realizează că are o 
anumită problemă și că se impune o 


schimbare, ea recunoaște deschis acest lucru și 
acceptă ideea de a primi ajutor: „Trebuie să 
devin mai bun la cutare aspect, și am nevoie de 
ajutor ca să realizez acest lucru“. Cu siguranţă 
are nevoie de ajutor, altfel n-ai fi avut din capul 
locului o problemă de încredere în ceea ce o 
privește, nu? Dar conştientizarea ta şi 
conştientizarea ei sunt două lucruri total 
diferite. Când ea admite cu voce tare existența 
problemei respective, dovedește că a ajuns în 
punctul în care își dorește să asculte, să se 
schimbe și să înveţe. 

Este încurajator să auzi pe cineva mărturisind: 
„Am nevoie de ajutor, pentru că nu sunt prea 
bun la cutare sau cutare lucru“, sau „Mi-e greu 
uneori să spun adevărul. De ce, nu știu; am 
nevoie de cineva care să mă lămurească“, sau 
„Am nevoie de ajutor în privinţa consumului 
compulsiv de alcool. Îmi dau seama că pur şi 
simplu nu mă pot controla“. Sau chiar referitor 
la competenţa într-un anumit domeniu: „Am 
nevoie de consiliere sau de o formare 
profesională pentru a deveni mai bun la cutare 
aspect. Îmi dau seama că în prezent nu mă 
ridic la înălțimea așteptărilor și că oamenii 
sunt dezamăgiţi de prestaţia mea“. 

Practic, în ceea ce privește acest prim indicator 
al unei schimbări autentice, urmăreşti ca 
persoana respectivă să-și recunoască cu voce 
tare problema, precum și faptul că are nevoie 
de ajutor. Nu poți să te-aștepţi ca cineva să se 
schimbe dintr-odată, de unul singur. Dacă 
problema este suficient de gravă încât să fi dus 
la pierderea încrederii în cadrul respectivei 


relații, cel mai adesea ea nu se va rezolva de la 
sine. Când cineva își asumă o greșeală sau 
slăbiciune și cere ajutor, dă dovadă de o 
atitudine lipsită de vanitate, aceasta fiind 
însăși piatra de temelie a schimbării. În 
prezența trufiei, nu există creștere personală, 
iar refuzul de a cere ajutor este o barieră în 
calea schimbării. Dacă nu am nevoie de ajutor, 
evident, nici nu voi beneficia de el. După cum 
spunea însuși lisus: „Fericiți cei săraci cu 
duhul, că a lor este împărăţia cerurilor“. 
(Matei, 5:3). Când realizăm că suntem slabi și 
că ne aflăm în dificultate, lucrurile bune pot 
veni spre noi. Dacă nu avem nevoile de niciun 
fel de ajutor, practic nici nu avem cum să ne 
schimbăm. 

Când cineva este dispus să solicite ajutor, este 
întotdeauna un semn bun. Uneori, persoana 
respectivă nici măcar nu știe că ar putea fi 
ajutată, de aceea trebuie îndrumată în acest 
sens. Dar odată ce i se oferă ajutorul, îl va 
primi din toată inima, conștientă de nevoia și 
de dorința sa de schimbare. „Fericiţi cei ce 
flămânzesc și însetează de dreptate, că aceia se 
vor sătura“. (Matei, 5:6). 


Când oamenii se schimbă, pe lângă propria lor 
voință, mai există și anumite mecanisme care 
fac posibilă schimbarea. 


2.  Venficarea implicării într-un proces de 
schimbare cu eficiență dovedită 

Când oamenii se schimbă, pe lângă propria lor 
voinţă, mai există și anumite mecanisme care 


fac posibilă schimbarea. Ei se angajează într- 


un proces al schimbării care, cel mai probabil, 
nu a fost inventat de ei și și-a dovedit eficiența 
în timp. Dacă o persoană dependentă de alcool 
spune: „Păi, amicul meu de la biserică, Bob, 
îmi zicea că poate să se întâlnească cu mine și 
să devină sponsorul meu, să m-ajute să nu mai 
beau atâta“, atunci încercarea sa pare mai mult 
ca sigur sortită eșecului. Nu există niciun 
istoric care să dovedească în vreun fel că 
programul de „tratament al lui Bob“ ar fi 
funcționat vreodată și ar fi ajutat pe cineva să 
renunțe la consumul de alcool. Dacă cineva 
este iresponsabil financiar, faptul că își 
cumpără un manual despre construirea unui 
buget sănătos nu-i va fi de niciun folos. Dacă o 
persoană are probleme cu munca în echipă și 
își propune brusc să-și îmbunătățească 
abilităţile de comunicare, nu mi-aş face prea 
mari speranțe că va reuși. 

Dar dacă în loc de „tratamentul lui Bob“ 
dependentul de alcool declară că are un 
sponsor și că s-a înscris într-un program al 
Alcoolicilor Anonimi, sau că se va interna într- 
un centru de dezintoxicare renumit, înseamnă 
că apelează la metode cu eficiență dovedită. 
Dacă persoana nechibzuită cu banii decide să 
apeleze la un consilier financiar sau se alătură 
unui grup de sprijin din acest domeniu, 
speranța noastră pentru îmbunătăţirea 
abilităţilor sale financiare va creşte 
semnificativ. Dacă persoana cu probleme de 
muncă în echipă apelează la experienţa unui 
coach care are multe reuşite la activ, atunci 


putem începe să credem în posibilitatea 
schimbării sale. 

lată, așadar, ce ar trebui să știi când cineva se 
implică într-un anumit proces în vederea 
schimbării: Se bazează acest proces pe metode 
a căror eficiență a fost dovedită? Sunt aceste 
metode potrivite pentru a-i oferi ajutorul 
specific de care persoana respectivă are nevoie? 
Dacă această persoană lucrează în mod 
individual cu un anumit coach sau sponsor, 
recomand verificarea calificărilor acestora. 
Asigură-te, de asemenea, că lucrează pe baza 
unor metode deja verificate, cu baze științifice, 
și nu după cine ştie ce metode personale, 
inventate de ei. Verifică-le „palmaresul“. 

Este uimitor să vezi la ce „ajutoare“ bine 
intenționate apelează uneori oamenii, deși ar 
putea apela cu la fel de mult succes la o baghetă 
magică. Și din moment ce discutăm despre 
încredere, ar fi bine să îți pui întrebarea: „Aș 
putea avea încredere că metoda pe care o 
folosește această persoană este eficientă?“ 
Adesea, oamenii vor să-și stabilească singuri 
modul prin care să-și rezolve problemele. Vor 
să simtă că deţin controlul asupra acestui 
proces de schimbare, fără să fie supuși 
obligaţiilor pe care le implică o metodă 
profesionistă. Persoanele narcisiste sau cu o 
atitudine „îndreptățită“ sunt de multe ori 
convinse că știu totul mai bine decât orice 
profesionist din domeniu. Însă disponibilitatea 
de a se supune cerințelor unui program cu o 
eficiență deja dovedită semnalează de multe ori 
faptul că există șansa unui rezultat pozitiv. 


Asta nu înseamnă că nu poate exista 
flexibilitate. Uneori, este posibil ca o anumită 
metodă să se potrivească persoanei, și atunci 
poate fi luată în calcul schimbarea metodei sau 
a consilierului psihologic. Dar schimbarea ar 
trebui să aibă credibilitate. 


3. O abordare structurată 

Schimbările efective de comportament sau ale 
modului de abordare a unei relații personale 
sau profesionale necesită în general o anumită 
structură. Această structură poate include 
prezența la diverse tipuri de întâlniri, ședințe 
de grup, de coaching, îndeplinirea anumitor 
sarcini sau activități conexe procesului de 
schimbare. Și constituie un bun indicator al 
seriozității persoanei. Așa cum am menţionat 
mai devreme, o astfel de structură susține 
achiziția și dezvoltarea unor abilități proaspăt 
dobândite şi încă insuficient dezvoltate. 
Imaginează-ţi această structură ca pe un spalier 
pentru o plantă căţărătoare sau ca o schelă 
pentru o clădire în construcţie. Sau ca pe roţile 
ajutătoare pentru un copil care învață să 
meargă pe bicicletă. Sau ca pe o tabără de 
pregătire unde proaspeţii recruți își însușesc 
disciplina și anumite abilități, sau ca pe 
cantonamentele cu antrenamente intensive ale 
sportivilor profesioniști pe timpul verii. 
Existenţa unei astfel de structuri este 
importantă și pentru că respectarea el prin 
prezența la întâlnirile prestabilite este un bun 
indicator al seriozității implicării persoanei 
respective. 


Când lucram la un moment dat într-un centru 
de dezintoxicare, aveam pentru persoanele 
dependente programe care presupuneau 
participarea la „90 de ședințe în 90 de zile“, 
sau altele asemănătoare. Structura este 
importantă pentru a asigura fixarea unor tipare 
comportamentale corecte și pentru a preveni 
eventualele recidive. Așa cum o atelă ţine la 
locul lui un picior rupt pe măsură ce osul se 
vindecă și ajunge să poată funcţiona din nou, 
programele atent structurate le permit 
oamenilor să-și dezvolte noi abilități, noi 
tipare comportamentale, noi competente. Până 
și într-un mediu al afacerilor, cineva care 
beneficiază de sprijinul unui coach, de pildă, 
trebuie să aibă o structură în care timpul, locul 
şi activitățile specifice să fie prestabilite. 

Repet, structura se referă la orar, locuri de 
întâlnire, participanţi şi roluri, activități, 
monitorizare, disciplină, eventuale consecinţe 
etc.; practic, întregul proces de schimbare se 
ghidează după anumite cerinţe exterioare. 
Faptul că o persoană nu este dispusă să facă tot 
ceea ce 1 se cere să facă ridică mari semne de 
întrebare cu privire la rezultatele finale. 

Structura nu trebuie să fie rigidă sau să nu 
poată fi schimbată. Neprevăzutul există. Dar 
ideea este aceea pe care lisus însuși a susținut- 
o când a vindecat un bolnav în ziua Sabatului. 
Sabatul era o zi, o structură, în cadrul căreia 
nimeni nu avea voie să muncească pentru a 
duce o viață morală. Aceasta trebuia respectată 
cu sfinţenie. Însă, la un moment dat, un bolnav 
a avut nevoie de ajutor și lisus l-a vindecat, 


nesocotind structura. Criticat pentru fapta sa, 
El a dat un răspuns extrem de profund: 
„Sâmbăta a fost făcută pentru om, iar nu omul 
pentru sâmbătă“. (Marcu, 2:27). Acest lucru ne 
învață multe despre structuri. Structura există 
ca să ne servească nouă. Avem nevole de ea 
pentru a deveni ceea ce ne este dat să devenim. 
Rolul ei este să ne fie de ajutor. Ea poate fi 
modificată dacă nu funcționează așa cum 
trebuie sau dacă există oricare altă cauză 
obiectivă. Însă reţine: este foarte importantă și 
lucrează în beneficiul persoanei care are nevoile 
de ea. 

Să nu crezi că cineva se poate schimba fără un 
ajutor bine structurat. Când o persoană 
necesită formarea de noi obiceiuri sau 
îmbunătăţirea anumitor capacităţi, are nevoie 
de o structură pentru a susține aceste 
schimbări pe perioada consolidării lor. 
Asigură-te că aceasta există şi străduieşte-te să 
o respecti în măsura în care depinde de tine. 


4. Ajutor de specialitate 

Chiar dacă atunci când spunem „ajutor de 
specialitate“ ne gândim automat la o metodă 
care și-a dovedit deja eficiența, această noțiune 
înseamnă, de fapt, mai mult de-atât. Uneori, în 
situația unui proces deja verificat, deși în 
cadrul centrului de tratament sau al 
programului respectiv, de pildă de dezvoltare a 
abilităţilor de leadership, există personal care 
posedă calificările și competențele de care 
persoana respectivă are nevoie, nu e sigur că 
acestea vor corespunde sau vor satisface în 


totalitate nevoile persoanei. Chiar dacă o 
metodă este deja verificată, îi poate lipsi totuși 
un element specific nevoilor persoanei în 
cauză. 

Unele programe folosesc o metodă universală, 
nu una adaptată fiecărui caz în parte. Este util 
să ştiţi dacă programul respectiv și personalul 
implicat se concentrează asupra nevoilor 
specifice ale persoanei respective. 

Adesea, clienții îmi solicită, fie că este vorba de 
persoane cu funcţii înalte de conducere, de 
companii sau de cupluri, ca înainte de a-și da 
acordul pentru un anumit tratament, să fac eu 
o evaluare a centrului respectiv, a experienţei 
personalului său și a tipului de tratament 
oferit. Mă concentrez, printre altele, asupra 
domeniului lor de competență, asupra 
personalității specialiştilor şi asupra 
realizărilor acestora în domeniul respectiv, 
pentru a-mi da seama dacă firma sau centrul 
respectiv este mai specializată într-un anumit 
tip de tratament decât în altul. Uneori, trebuie 
să cercetezi mai amănunţit particularităţile 
metodei folosite de un anumit specialist. Există 
numeroși chirurgi care efectuează operaţii de 
protezare a genunchiului, dar ce se întâmplă 
dacă ai nevoie de unul care practică chirurgia 
robotică, sau minim invazivă, sau viceversa? 
Toţi au o reputație excelentă, dar nu toți 
operează în maniera pe care ţi-o dorești. Un 
specialist poate fi extrem de competent în 
consilierea de cuplu sau în sfera abilităților de 
conducere, dar să nu posede resursele necesare 
pentru a face față unui client cu o personalitate 


narcisistă agresivă. Clienţii, familiile lor și eu 
însumi vrem să ne asigurăm că specialiștii 
respectivi sunt competenți în rezolvarea acelei 
probleme anume și că tratamentul ofent își va 
atinge ținta. 

Acest lucru nu se aplică doar în cazul 
specialiştilor în sănătatea mintală. În aproape 
orice situație în care este vorba de redresarea 
unei probleme de comportament există diverse 
alte persoane implicate: șefi, specialiști în 
resurse umane, pastori, mentori, prieteni și 
mulți alții. Dar într-o situație de adevărată 
criză, ca urmare a unei grave trădări a 
încrederii, de exemplu, trebuie să ne asigurăm 
că fiecare persoană implicată în procesul de 
recuperare ştie bine ce face. Nu este suficient 
să ne înconjurăm de persoane drăguțe, ele 
trebuie să și posede anumite abilități, 
înțelepciune, experiență sau competențe 
pentru a ne veni în ajutor, alături de 
specialiștii respectivi. Așadar, să vedem cine și 
cum ne poate ajuta. 


5. Noi cunoștințe și abilități 

Când vorbim de schimbare, vorbim desigur și 
de dobândirea unor noi abilităţi. Întrucât 
precedentele abilități personale sau sociale ale 
persoanei vinovate de trădarea încrederii au 
lăsat de dorit, procesul de schimbare 
presupune și dezvoltarea unor noi abilități sau 
competențe profesionale, în domeniile 
specifice fiecărui caz în parte. Ar putea fi vorba 
despre: o mai bună capacitate de ascultare, de 
comunicare, de rezolvare a conflictelor, de 


gestionare a timpului, de abstinenţă, de 
organizare şi dezvoltare comunitară, de 
dezvoltare a spiritului de echipă, de delegare a 
sarcinilor, de respect față de autoritate, de 
gestionare a anxietății, a stresului și a propriei 
vieţi, de echilibrare emoţională, de 
mindfulness, de asertivitate, de dezvoltare a 
empatiei sau de altele de care persoana 
respectivă ar avea nevoie pentru a-și putea 
schimba cu adevărat comportamentul. 

Desigur, avem cu toții nevoie să mai lucrăm la 
unele din categoriile de abilități enumerate, 
așa că nu ar fi rezonabil să sperăm că vom găsi 
ajutorul perfect, adică un specialist care să 
posede absolut toate abilitățile de viață sau 
competențele profesionale. Ceea ce trebuie să 
găsim este specialistul — eventual specialiștii — 
care să pună accentul pe dezvoltarea anumitor 
abihtăți direct legate de comportamentul- 
problemă. Vrem să fim martorii unei creșteri 
personale, să ne bucurăm că persoana 
respectivă este pe mâini bune și să fim 
încrezători într-un rezultat favorabil. 


6. Automotivarea 

Ar fi extrem de multe lucruri de spus despre 
acest indicator al schimbării. Dacă persoana 
respectivă nu merge la ședințele de consiliere 
psihologică sau de coaching decât „convinsă“ 
și împinsă de la spate, e semn râu. Să ne 
amintim de ce spunea lisus, „Fericiți cei ce 
flămânzesc și însetează de dreptate, că aceia se 
vor sătura“. (Matei, 5:6). Dacă o persoană 
reușește la un moment dat să se schimbe, acest 


lucru se datorează și faptului că și-a dont 
schimbarea şi a urmărit cu fermitate acest ţel. 
Împrejurările îi forțează pe mulţi să se 
schimbe. Uneori, la început, chiar au nevoie să 
fie îmboldiţi. Dar pentru ca procesul de 
schimbare să fie durabil, imboldul trebuie să 
nu mai vină de la alții, ci de la însăși persoana 
respectivă. Trebuie să-și dezvolte capacitatea 
de automotivare. 

Când cineva își dorește cu adevărat să se 
schimbe, nimic nu-i stă în cale şi nu are nevoie 
ca cineva să-l tot împingă de la spate. Asta nu 
înseamnă că nu-i sunt de folos încurajările sau 
sprijinul la început de drum sau pe măsură ce 
se lovește de tot soiul de piedici. Adesea, 
oamenii chiar au nevoie să fie ajutați să 
înceapă acest proces şi să-l susţină până ce 
ajung în faza de automotivare. Mulţi se 
gândesc să renunțe. Unii chiar renunță și au 
nevoie să fie ajutaţi și repuși pe orbită. Dar 
când devine o obișnuință îndelungată să 
ghidezi fiecare pas al unei persoane în acest 
proces de schimbare, prognosticul nu este unul 
favorabil. Poţi să-i creezi unei persoane toate 
condițiile posibile, dar nu poţi face munca în 
locul ei. 

În lunga mea carieră de director și de coach 
pentru leadership și performanță, am 
descoperit un lucru surprinzător. La începutul 
activității mele de coaching, am fost convins că 
oamenii cu cele mai slabe performanțe, cei ce 
se chinuiau cel mai tare să ţină pasul cu ceilalți 
aveau să fie și cei care vor profita cel mai mult 
de ajutorul meu. Mă aşteptam ca majoritatea 


apelurilor telefonice pe care le primeam de 
obicei între ședințe să vină din partea lor, și nu 
a celor care păreau să se descurce grozav. Dar 
de-a lungul a câteva zeci de am, s-a întâmplat 
exact contrariul. Oamenii cu cel mai înalt nivel 
de performanţe erau aceia care obișnuiau să-mi 
telefoneze cel mai des. Ei aveau o nevoie 
continuă de stimulare, de feedback, pentru a 
avea încredere în evoluţia prestaţiei lor. 
Simţeau nevoia să-și formeze o opinie despre 
anumite persoane ori situaţii înainte de a 
acționa. Tânjeau după ajutor, îl căutau. Erau 
exemplul perfect al acelor persoane înțelepte 
despre care vorbeam mai înainte. Erau modesti 
și umili și, drept urmare, avansau din ce în ce 
mai bine. Și nimeni nu trebuia să-i împingă să 
mă sune. O făceau din proprie inițiativă. 


7. Prezenţa sprijinului 

Am discutat deja despre un anumit tip de 
sprijin, acela oferit de un coach, un consultant, 
psihologic sau de alt fel, de un mentor sau în 
cadrul unor instituții specializate, care ajută 
persoanele dornice sa-și schimbe 
comportamentul. Sprijinul acestora este, fară 
îndoială, indispensabil. Dar oamenii care fac 
eforturi să se schimbe mai au nevoie și de 
sprijinul tradițional, al acelora care le stau 
alături, ca prieteni sau pur și simplu ca 
suporteri. Oamenii au nevoie de încurajări, au 
nevoie să simtă că cineva este de partea lor. 
Asigură-te că persoana de la care aștepți o 
schimbare are câteva persoane apropiate cărora le 
poate face confidente, care sunt la curent cu 


situația respectivă, o ascultă, o încurajează, sunt 
plasa ei de siguranță. Schimbarea nu poate avea 
loc într-un mediu închis. Oamenii care reușesc în 
final să se schimbe sunt aceia care au avut 
parte de sprijinul întregului „trib“ sau „sat“. 
Este foarte greu s-o scoţi la capăt de unul 
singur. 

Mă bucur tare mult când îi văd pe clienții mei 
că beneficiază de un astfel de sprijin, pentru că 
asta îi ajută să se mențină pe calea cea bună, ba 
chiar contribuie la accelerarea procesului de 
schimbare. În general, acest tip de sprijin nu 
vine niciodată din partea celui „trădat“, 
întrucât persoanele din jurul lui au de 
gestionat propria lor suferință. Cel mai bine ar 
fi ca acest tip de sprijin să vină din partea unui 
cerc de prieteni mai larg. 


Schimbarea este un proces care necesită timp. 


8. O cât de mică dovadă a schimbări 

Situaţia nu se poate ameliora cât ai bate din 
palme. Schimbarea este un proces, care 
necesită timp. Dar când ești parte implicată, îţi 
dorești ca ceva să se miște, chiar dacă ești 
conștient că mai e drum lung până la 
„perfecțiunea“ finală. Asta nu presupune 
neapărat ca persoana respectivă să facă niște 
progrese rapide, ba dimpotrivă, aceasta poate 
chiar „regresa“, în sensul că se poate simți 
complet demoralizată, la pământ. Important 
este ca în timp să se întâmple ceva, să vedem o 
schimbare într-o anumită direcție, un nou tipar 
comportamental pe cale de a se forma, o 
evoluție, oricât de mică ar fi ea. Vrem s-o auzim 


pe acea persoană vorbind despre lucruri nou 
învățate, despre trăirea unor noi experienţe. 
Dacă după o perioadă mai lungă de timp ni se 
pare că întreaga situaţie este la fel, ar trebui să 
ne punem întrebări cu privire la eficienţa 
acestui proces. 


9. Monitorizarea întregului proces 

Mare parte din munca pe care persoana 
respectivă o desfășoară în vederea schimbării 
este, desigur, confidențială. Confidenţialitatea 
este un mecanism de siguranță intrinsec 
oricărui tip de consiliere, de terapie sau de 
coaching. Prin urmare, nu putem urmări 
absolut tot ce se întâmplă în cadrul procesului 
respectiv. Trebuie totuşi să știm dacă persoana 
respectivă este devotată trup și suflet acestui 
proces, dacă merge şi participă activ la ședințe, 
dacă pare serios implicată și face eforturi reale, 
dacă și-a format deja obiceiul de a respecta 
cerinţele fiecărui program, trasându-și astfel 
un nou istoric comportamental. Toate aceste 
aspecte sunt esenţiale pentru a ști dacă 
procesul de schimbare este real sau este doar 
de fațadă. 

Adesea, este nevoie ca cineva să supravegheze 
desfășurarea procesului, pentru a se asigura de 
constanta lui conformitate. Poate fi vorba de 
orice persoană neutră, obiectivă, cineva trebuie 
însă să-și asume acest rol și să se asigure că 
lucrurile merg în direcția bună și sunt 
constante. În definitiv, nici nu avem nevoie să 
știm mai mult. Uneori, ni se permite să 
divulgăm unele informații confidenţiale, lucru 


care poate fi de folos şi altor persoane 
implicate în acest proces. Dar cel puţin să ne 
asigurăm că persoana respectivă ia parte în 
mod activ la acest proces, esențial pentru 
schimbările pe care dorim să le vedem la ea. 


10. În măsura posibilului, transparenţă totală 
Asta înseamnă toleranţă zero pentru secrete. În 
multe cazuri, trădarea a fost posibilă din cauza 
inducerii în eroare a partenerului printr-o 
atitudine duplicitară, prin minciuni sau diverse 
tertipuri, prin ascunderea sau trecerea sub 
tăcere a anumitor lucruri. Pentru a reface 
relaţia pe baze mai solide, persoana care a 
trădat trebuie să dea dovadă de o transparență 
totală. Acest lucru înseamnă să-i asigure 
partenerului acces nelimitat la informaţiile de 
ordin financiar, la locul în care se găsește la un 
moment dat (chiar și prin instalarea pe 
telefonul mobil a unei aplicaţii care să permite 
afișarea locației în timp real), la mijloacele 
electronice de comunicare (mesaje vocale, e- 
mailuri, SMS-uri, conturi de social media), dar 
și informații despre eventualele întâlniri de 
afaceri (mai ales când trădarea s-a petrecut 
într-o relaţie de cuplu). Această transparență 
totală este unica modalitate de a ști exact ce se 
petrece cu persoana respectivă și este adesea 
esenţială pentru ca cel trădat să ia măcar în 
considerare posibilitatea de a-și mai recăpăta 
vreodată încrederea pierdută. Când cineva nu 
este dispus la transparenţă totală, trebuie să 
întrebi: „De ce?“ 


Există însă şi situaţii în care transparenţa nu 
poate fi totală, din motive perfect întemeiate. 
De obicei, în acest caz, păstrarea 
confidențialităţii este în beneficiul unei terțe 
părți, și nu a celui care a trădat. De pildă, 
funcţia pe care o ocupă sau profesia acestuia i- 
ar putea impune păstrarea confidențialității 
privind anumite informaţii, dar chiar şi atunci 
ar trebui să poţi ști unde a fost şi ce a făcut acea 
persoană, numele terței părți rămânând totuşi 
protejat. Nu pot uita nici după atâţia ani 
ședința în care, după o lungă perioadă în care 
dăduse dovadă de o totală transparenţă în 
absolut toate aspectele vieţii sale, l-am auzit pe 
Drew spunându-i soţiei sale: Încă nu mi-am 
stabilit programul pentru săptămâna viitoare, 
dar dacă ai nevoie să dai de mine, foloseşte 
aplicația de urmărire prin GPS“. lar ea i-a 
răspuns: „Oh... n-o mai folosesc de ceva vreme. 
Acum am încredere în tine“. A fost un moment 
nemaipomenit, care a dovedit cât de 
importantă fusese în timp această 
transparență. 


11. Disponibilitatea de a se lăsa chestionat 

Pierderea încrederii într-o persoană ne 
determină, desigur, să devenim suspicioși. 
Chiar dacă de multe ori suspiciunea este 
neîntemeiată, ea e lesne de înțeles. Vorba 
aceea, cel care s-a fript cu ciorbă suflă și-n 
iaurt. Este nevoie de timp pentru a trece peste 
o trădare și cel trădat are nevoie să poată pune 
întrebări pentru a depăși sentimentul. Există 
uneori lucruri care par oarecum neclare sau 


dubioase la prima vedere și este dreptul nostru 
să punem întrebări, pentru a ne linişti 
temerile. De pildă: „Ai spus că te vei întoarce 
până la 8 seara și văd că ai întârziat. Ce s-a 
întâmplat?“ sau „Unde ai fost aseară?“ Acestea 
sunt întrebări absolut normale. 

Faptul că cineva intră în defensivă când trebuie 
să răspundă la astfel de întrebări poate fi un 
semnal de alarmă, poate însemna că persoana 
respectivă nu este complet devotată procesului de 
schimbare. O astfel de atitudine defensivă nu ar 
trebui trecută cu vederea. Dacă cineva se 
străduiește cu adevărat să refacă relația și să 
recâștige încrederea pierdută, trebuie să dea 
dovadă de transparență și să nu se simtă jignit 
atunci când 1 se adresează o întrebare care, din 
punctul lui de vedere, pare deplasată. Persoana 
care a trădat este datoare să clarifice orice 
neînțelegere ar putea apărea, nu să se opună 
întrebărilor celuilalt despre ceea ce se 
întâmpla. Cei care se străduiesc să recâștige 
încrederea cuiva ar trebui să se bucure când 
sunt chestionaţți, tratând acest lucru ca pe un 
aspect normal al reclădirii încrederii și ca pe o 
ocazie de a arăta că nu au nimic de ascuns. 
Când reacţionează însă cu mânie, într-o 
manieră adolescentină, de genul: „Cum, nu ai 
încredere în mine?“, răspunsul tău ar trebui să 
sune cam așa: „Ai dreptate. Îmi pare rău, dar 
nu am încă încredere deplină în tine. Însă mă 
străduiesc să ajung în acel punct, iar pentru asta 
am nevoie de ajutorul tău, și anume să-mi 
răspunzi deschis la orice întrebare și să-mi 


risipești temerile“. 


Am auzit de o mie de ori această frază rostită 
cu mânie ori cu agasare în ședințele de 
business coaching şi de fiecare dată simt că mi 
se urcă sângele la cap; „Aha, așadar te îndoiești 
de integritatea mea?“ De regulă, răspund cu 
calm: „Păi da, aș avea câteva îndoieli, dacă la 
asta te referi. Crezi că ești mai presus decât alții 
și nu m-aș putea îndoi de tine? Cred că niciunul 
dintre noi nu ar trebui să fie scutit să răspundă 
la niște întrebări atunci când ceva ne 
nedumerește sau ne trezește o suspiciune. Toţi 
ar trebui să fim dispuși să răspundem deschis 
la orice întrebare și să-i ajutăm pe ceilalți prin 
răspunsurile noastre. Așadar, putem continua, 
te rog?“ 

Cu toţii ne dorim să fim consideraţi demni de 
încredere. Dar în situațiile în care încrederea a 
fost deja trădată, avem dreptul să punem 
întrebări atunci când ni se pare că ceva nu este 
în regulă. Într-un scenariu pozitiv, aceste 
întrebări sunt considerate oportune și sunt 
percepute drept un atu de către persoana care a 
trădat în trecut. Mereu le spun celor care 
încearcă să se schimbe că disponibilitatea lor 
de a răspunde cu sinceritate în orice moment la 
întrebări va contribui semnificativ la 
recâștigarea încrederii, fiind o dovadă clară 
pentru partener că nu mai există motive de 


îngrijorare. 


REPERE ESENȚIALE 


Aceste 1] cerințe sunt pietre de hotar pe 
drumul spre reclădirea încrederii. Ele dovedesc 
că implicarea în procesul de schimbare este 


totală, că strădaniile persoanei respective sunt 
reale și că prognosticul este pozitiv. Practic, 
dovedesc că persoana respectivă nu precupeţește 
niciun efort în acest sens. 

Repet, ceea ce urmărim nu este perfecțiunea. 
Însă dacă ne uităm la procesul respectiv şi vedem 
că putem bifa oarecum majoritatea acestor 
cerințe obținând per total un scor bun, putem să 
considerăm că este un semn bun. Asta este ceea 
ce ar trebui să vedem la persoanele care chiar 
sunt pe drumul schimbării. Dacă nu vezi 
prezența acestor 11 indicatori ai angajamentului, 
ai motive întemeiate să te  îndoiești de 
posibilitatea schimbării. Nu este neapărat un 
lucru rău să avem îndoieli, uneori acestea sunt 
chiar întemeiate, însă aceste îndoieli ar trebui să 
ne furnizeze şi soluții. Urmăreşte partida din 
tribună și lasă aceste comportamente și repere 
să-ți indice dacă să crezi sau nu în respectivul 
proces. Acești indicatori ai schimbării sunt ușor 
de identificat și de evaluat într-o manieră 
obiectivă, aşa că e bine să lași persoana care 
încearcă să se schimbe să-ți arate că ea chiar se 
schimbă, în loc să te chinui să „ghicești“ dacă 
acest lucru se întâmplă sau nu. 

Evident, doar timpul îți va spune dacă ai avut 
sau nu dreptate. Întrebarea pertinentă este: „Și-a 
îmbunătățit oare această persoană cele cinci 
elemente fundamentale ale încrederii?“ Dar trebuie 
să ne asigurăm, totodată, de atenţia pe care o 
acordă creşterii sale personale și de existența 
structurilor pe care să se sprijine în ameliorarea 
celor cinci elemente. Poţi folosi indicatorii din 
acest capitol, dintr-o perspectivă obiectivă, 


pentru a-ţi da seama dacă persoana respectivă se 
concentrează asupra schimbarii. Ce pot eu să 
spun, din proprie experiență, este că acești 
indicatori sunt un mijloc foarte bun de evaluare. 
Când aceștia sunt prezenți, am o speranță. Dar 
atunci când lipsesc, undeva trebuie umblat, 
pentru că sunt mari șanse ca lucrurile să meargă 
într-o direcţie greșită. Mai există şi un alt aspect 
de care este bine să ţii seama: dacă persoana 
respectivă este implicată, însă rezultatele întârzie 
să apară, trebuie evaluat procesul în sine, cu tot 
ce implică el. Persoana își dă silința, dar poate că 
se impune un alt tip de susținere. Dacă 
implicarea sa în procesul respectiv lasă de dorit, 
poți încerca să remediezi acest aspect. Dacă însă 
implicarea sa este totală și totuși lucrurile nu 
merg bine, poate că e nevoie de un alt tip de 
ajutor, sau pur și simplu de mai mult ajutor. Una 
e să nu iei antibioticul prescris şi starea ta să nu 
se amelioreze și alta e să urmezi cu stricteţe 
tratamentul și starea ta să rămână neschimbată. 
Poate că ar trebui să schimbi ori medicamentul, 
ori doza. 


TĂRĂȘTE-TE, MERGI, ALEARGĂ — ȘI Al 
RĂBDARE 


Dacă ar fi să adaug un al șaptelea pas în 
procesul de refacere a încrederii, acesta s-ar 
putea rezuma astfel: „Târăște-te, mergi, aleargă“. 
Dacă toate lucrurile despre care am discutat în 
capitolele precedente funcționează cum trebuie 
într-o relație, a sosit vremea să avansezi lent, pas 
cu pas. 


Dacă ai ajuns într-un punct în care lucrurile 
arată bine, poate fi tentant să încerci să reiei 
relația din punctul în care ai lăsat-o. Crede-mă, 
când lucrurile încep să meargă bine, totul ni se 
pare grozav, poate chiar mai grozav decât a fost 
vreodată. 


Când începi să ai din nou încredere în cineva, 
începe cu pași mărunți. 
3 ? 


Când partea care a trădat începe să se descurce 
bine în privinţa schimbării comportamentului 
său, al putea fi tentat să te arunci cu capul 
înainte, considerând că de acum lucrurile sunt 
rezolvate. Și chiar este posibil să fie, numai că nu 
ai de unde ști acest lucru. Prin urmare, când 
începi să ai din nou încredere în cineva, începe 
cu pași mărunți. Cât mai mărunți. Când putem 
bifa la fiecare pas toate cele cinci elemente de 
bază, mai ales dacă se formează un istoric 
comportamental, poți trece la următorul pas și să 
acorzi un pic mai multă încredere. La nivel 
personal, acest lucru poate însemna creșterea 
numărului de interacțiuni și a accesului reciproc 
la anumite informații legate de viața privată sau 
luarea hotărârii de a pune capăt unei separări, de 
pildă. Într-un context profesional, poate însemna 
creșterea treptată a sarcinilor date persoanei 
respective până ce se atinge nivelul precedent de 
responsabilităţi, de control sau de încredere. 
Indiferent de context, nu accelerezi de la zero la 
o sută de kilometri la oră, așa, într-o clipă. Ajungi 
acolo treptat, pe măsură ce încrederea este 
testată. Acordă încredere, apoi verifică. Nu-l 


descuraja pe cel care încearcă să se schimbe, dar 


stabiliți de comun acord că trebuie urmată o 
anumită cale către reinstaurarea încrederii. 
Explică-i că îți doreşti să-i acorzi încrederea ta în 
ritmul stabilit de tine, așa cum ți se pare ţie 
potrivit, iar treaba lui este să accepte faptul că o 
va recâștiga treptat. 

Dacă lucrurile au decurs conform așteptărilor, 
înseamnă că ai abordat corect chestiunea 
încrederii  înșelate: ai rezolvat pe rând 
problemele ivite pe parcurs, ai validat progresele 
care au făcut posibilă reinstaurarea încrederii, iar 
acum te bucuri de roadele unei relații mai bune 


ca niciodată. 


PARTEA A 
CINCEA: 


CUM SĂ-ȚI VEZI 
DE VIAȚĂ DUPĂ 
0 TRĂDARE 


CAPITOLUL 20. 
Cum să nu repeti 


aceleași greșeli. 
Partea | 


Acum, că știi care sunt aspectele de care ar 
trebui să ţii cont pentru a te asigura că persoana 
care ţi-a înșelat încrederea este realmente pe cale 
să se schimbe, a venit momentul să te 
concentrezi și asupra propriei tale persoane. 
Acea persoană este fără îndoială răspunzătoare 
pentru fapta sa, dar te-ai gândit vreo clipă că 
poate și tu ai greșit în vreun fel? Am pomenit în 
trecere de acest lucru spre sfârșitul Capitolului 
16. Poate că ai unele puncte slabe care predispun 
să-ți investești încrederea în cineva care nu ar 
merita. Nu doresc sub nicio formă să te 
învinovăţesc de cele petrecute, vreau doar să te 
împiedic să mai faci vreodată aceeași greșeală. 
Acesta este de altfel şi motivul pentru care este 
atât de important să analizăm factorii care ne 
influențează luarea unor hotărâri greșite în ceea 
ce privește încrederea în oameni, lucru pe care-l 
vom face în capitolul de faţă și în următorul. 

Să ne gândim puţin la sistemul nostru 
imunitar, întrucât, din modul său de funcționare, 
putem învăța câte ceva despre mecanismele 
încrederii. Este vorba de un sistem sofisticat, 


complex, care, în termeni cât mai simpli, ne 
protejează şi ne menţine sănătoși. Când 
funcţionează normal, fie ne protejează împotriva 
agresiunii oricărui tip de agent patogen, fie ajută 
organismul să lupte cu diverșii invadatori străini 
care au pătruns deja în corpul nostru. O parte a 
sistemului nostru imunitar o avem din naștere; 
este practic „echipamentul“ cu care suntem 
dotați în calitate de ființe umane — pielea, 
anumite enzime prezente în lacrimi şi în alte 
secreţii, sucurile gastrice, precum şi alte 
mecanisme prin care combatem infecțiile. 
Această parte a sistemului imunitar reacţionează 
rapid, în mod nespecific, față de orice microb sau 
substanță străină care încearcă să pătrundă în 
organism. Cealaltă parte a sistemului nostru 
imunitar este dobândită, sau specializată. Este 
acea parte care învaţă să identifice și să 
reacționeze la germeni specifici, de asemenea 
posedă capacitatea de a-i „memora“ și de a-i ataca 
de fiecare dată când încearcă să pătrundă în corp. 

Putem învăţa multe despre încredere de la 
sistemul nostru imunitar, mai ales despre 
acordarea greșită a încrederii. Acesta este 
subiectul acestor două capitole. Dacă ţi-ai investit 
în mod nesâbuit încrederea în trecut și ai 
suportat consecințele, așa cum probabil toată 
lumea a pățit-o, îti doreşti, desigur, să nu mai faci 
vreodată aceeași greșeală. Prin urmare, ne vom 
concentra în cele ce urmează asupra 
modalităților de evitare a repetării aceleiași 
greșeli, prin dezvoltarea „imunității la încrederea 
toxică“. 


Atunci când îţi investesti încrederea în 
persoane nepotrivite, acest lucru se petrece în 
inimă, în minte și în suflet, așa cum infecția se 

dezvoltă în corp. 


A 


Atunci când îți investeşti încrederea în 
persoane nepotrivite, acest lucru se petrece în 
inimă, în minte și în suflet, așa cum infecția se 
dezvoltă în corp. Fie nu am fost din start dotați în 
plan mental şi afectiv cu mecanisme 
corespunzătoare de apărare împotriva 
persoanelor nedemne de încredere, fie 
respectivele sisteme nu au funcționat dintr-un 
anumit motiv, fie am fost incapabili să ne 
dezvoltăm capacitatea de a identifica şi de a 
combate corespunzător această „invazie a 
încrederii nocive“, deși ne-am mai confruntat cu 
ea. 

Nu mă îndoiesc că oricare dintre noi și-ar dori 
să dezvolte un soi de imunitate față de 
persoanele care nu merită încrederea noastră sau 
să fie capabil să recunoască de la bun început o 
astfel de persoană și să-i reziste cu aceeași 
eficiență cu care sistemul nostru imunitar 
recunoaște şi combate un microb sau un virus. 
Ne-am dori să ne împotrivim acestor persoane la 
fel de rapid și de hotărât cum o face corpul uman 
atunci când alungă bacteriile care încearcă să 
pătrundă chiar şi printr-o tăietură fină cu coala 
de hârtie la degetul mic. 

Dar nu reuşim. Fiecare dintre noi își mai 
amintește probabil o ocazie în care a avut 
încredere în persoana, grupul, compania sau 
instituția nepotrivită. Amintirile acestor trădări 


pot rămâne dureroase pentru multă vreme. Cu 
toții ne-am întrebat în astfel de situaţii: „Cum de 
s-a putut întâmplat așa ceva? Cum de-am fost atât 
de orb? Cine m-o fi pus din capul locului să am 
încredere în cutare sau cutare?“ A ne da cu 
părerea la spartul târgului și a ne gândi la ce ar fi 
trebuit sau nu să facem în situaţia respectivă și a 
ne învinui pentru deciziile greșite poate constitui 
o atitudine derutantă și contraproductivă. 
Întâlnim uneori persoane atât de versate în arta 
înșelătoriei și a trădării, încât poate fi de-a 
dreptul imposibil să ne dăm seama cu cine avem 
de-a face. Adu-ţi aminte de Bernie Madoff, în 
cazul lui, mult prea puţine persoane ar fi putut 
sesiza uriașa escrocherie pe care o punea la cale. 
Dar indiferent de condiţiile în care încrederea ne- 
a fost înșelată, putem învăţa câteva ceva despre 
noi înșine de pe urma acelei experiențe; acest 
lucru ne va ajuta ca pe viitor să dăm dovadă de 
mai mult discernământ când se va pune 
problema de a avea încredere în oameni. Deși aş 
putea scrie o întreagă carte despre motivele 
pentru care facem uneori alegeri greșite când 
acordăm anumitor persoane încrederea noastră, 
vă voi prezenta doar cinci dintre cauzele care ne 
împiedică să ne apărăm de astfel de persoane 
„toxice“, servindu-mă de analogia cu sistemul 
imunitar. Le vom analiza pe primele două în 
acest capitol și pe celelalte trei în capitolul 
următor. 


Putem învăța unele lecţii despre noi înșine 
care să ne permită să ne imunizăm împotriva 
increderii în cine nu trebuie pe viitor. 


|. NU AM FOST ECHIPAȚI CORESPUNZATOR DE 
LA BUN INCEPUT 


Eficacitatea sistemului imunitar se datorează 
în mare parte componentei înnăscute. Încă din 
prima fază de dezvoltare, fătul este dotat cu tot 
ceea ce îi trebuie pentru a combate infecțiile de 
tot felul. O parte din această capacitate de a lupta 
cu infecțiile provine de la mamă. Mai târziu, pe 
măsură ce bebelușul se dezvoltă, părinţii și alte 
persoane implicate în creșterea sa contribuie la 
întărirea sistemului său imunitar prin îngrijirea 
lor devotată: îi asigură o alimentatie 
corespunzătoare, dragostea și sprijinul lor, îl 
stimulează să facă mișcare, îi creează obiceiuri 
sănătoase de somn, îi asigură vaccinările 
necesare, îl ajută să profite de lumina soarelui 
etc. În plus, bebelușul preia de la mamă toate 
experienţele pe care sistemul imunitar adaptativ 
al acesteia le-a „memorat“ și din care ea a învăţat. 
Ea îi transferă practic bebelușului toată această 
imunitate dobândită pe parcurs. 

De asemenea, părinții (și alți îngrijitori sau 
îndrumători) îi învaţă de timpuriu pe copii în 
prezenţa cărui tip de oameni să se simtă (sau nu) 
în siguranţă, în ce fel de oameni să aibă (sau nu) 
încredere. Întreaga experienţă şi înţelepciune a 
părinţilor va sta la baza cunoașterii pe care 
copilul o va dobândi despre caracterul uman, 
despre valorile  moral-spirituale, valorile şi 
competențele pe care să se sprijine în viaţă sau 
despre cum să recunoască o relaţie de prietenie 
benefică, toate aceste învățături ajungând să 
funcţioneze la vârsta adultă asemenea unui 


sistem imunitar. Acesta recunoaște ceea ce este 
bun pentru viaţa și sufletul lui. Apoi, folosindu-se 
de înțelepciunea dobândită, va şti ce să facă cu 
problemele, de orice tip ar fi ele. 

Educaţia părinţilor îl ajută pe copil să-și 
dezvolte abilitățile necesare pentru a rezista în 
fața ipocriţilor, a agresorilor de tot felul, a celor 
care încearcă să se folosească de el sau să-l 
umilească, sau a celor care îi înșală în orice alt fel 
încrederea. Îl ajută să înveţe cum să clădească 
relaţii de prietenie cu oamenii potriviţi. Această 
influență pozitivă și aceste abilități dobândite îl 
ajută pe copil să-și creeze mecanisme de apărare 
împotriva persoanelor „toxice“ și îl învață cum să 
se comporte când le întâlnește. De exemplu: 


Nu sta de vorbă cu necunoscuți. 


e Nu accepta dulciuri de la o persoană străină. 


Nu-ţi da întâlnire și nu sta de vorbă nici 
măcar în mediul online cu cineva pe care nu 
l-ai cunoscut prin intermediul unor prieteni 


sau al cercului de apropiaţi. 


Evită tovărăşia tinerilor care consumă 
droguri. 


Nu te încrede în cineva care te-a mințit deja. 


Fereşte-te de cei care îi hărțuiesc pe ceilalți. 


Astfel de sfaturi contribuie la consolidarea 
acestui sistem imunitar de natură emoţională și 
relațională. Când copiii învaţă cum să fixeze 


limite, cum să spună „nu“ unui adult pentru a se 


proteja, cum să poarte conversații dificile și să 
gestioneze conflictele, cum să-și aleagă prietenii 
și să dezvolte prietenii durabile, toate aceste 
abilităţi contribuie la întărirea sistemului 
imunitar al copilului pentru viitor. Este ca 
montarea volanului mașinii înainte de a ieşi pe 
poarta fabricii. 

Însă adesea, astfel de dotări din „fabrică“ lipsesc 
cu desăvârșire. Din varii motive, unii oameni nu 
au beneficiat în perioada critică de dezvoltare de 
sprijinul părinţilor și al comunităţii pentru a 
învăţa cum să evite persoanele potenţial 
periculoase. Prin urmare, probabilitatea ca astfel 
de persoane să abuzeze de încrederea lor este 
mare. 

Mai rău este că unii copil nu numai că sunt 
privaţi de educația necesară pentru a învăța să 
recunoască genul de persoane de care ar trebui să 
se ferească, ci sunt tratați într-un mod abuziv, 
ceea ce face ca sentimentul de trădare şi suferința 
care decurge din astfel de comportamente să 
devină pentru ei o normalitate. Ei pot fi 
manipulați, de pildă, de către un părinte narcisist 
și egocentric care nesocoteşte toate cele cinci 
elemente de bază ale încrederii. Acest lucru 
creează premisele de a se lăsa manipulati și în 
relațiile viitoare. Asta se întâmplă în parte fiindcă 
dinamica unei relaţii toxice le este familiară, dar 
și din cauza nevoii lor disperate de afecțiune. 
Oricine se întâmplă să le iasă în cale și îi face să 
spere că vor avea în sfârşit parte de iubire, ei se 
lasă în voia acelei persoane fără să stea prea mult 
pe gânduri. Faptul că au fost lipsiţi de orice 
„hrană“ afectivă i-a făcut să devină vulnerabili 


față de oricine le acordă un strop de atenție sau îi 
face să creadă în promisiunea „binelui“. Precum 
niște copii, adulţii care nu au avut niciodată în 
dotare un echipament corespunzător de 
relationare sunt dispuși să se atașeze cu ușurință 
de oameni și să aibă încredere în ei. Doar că aleg 
pentru asta persoane total nepotrivite. 

Nu doar că oamenii care provin din astfel de 
medii în care au fost abuzaţi sau neglijaţi leagă 
de multe ori relații cu persoane nepotrivite, dar 
ei nu sunt capabili nici să recunoască problema, 
odată ce trădătorul a intrat în viața lor. Adu-ţi 
aminte cum funcționează sistemul nostru 
imunitar: odată ce toxina a pătruns în corp, el o 
recunoaște ca atare și o atacă pentru a proteja 
organismul. Gândește-te la copiii care au fost 
abuzați într-un fel sau altul, au resimțit durerea 
și au plâns, după care a venit părintele și le-a 
spus: „Iaci din gură sau o să-ți dau eu motiv să 
plângi“. Sau la copiii crescuți de părinţi din cale 
afară de exigenţi, care au așteptări exagerate și îi 
fac pe copii să simtă mereu că nu se ridică la 
înălțimea așteptărilor. Cu o astfel de educaţie, 
vor întâmpina mari greutăți atunci când vor da, 
de pildă, de un șef toxic și exigent: ajung să 
muncească până la epuizare, simțindu-se în 
permanență dezamăgiţi şi niciodată apreciați. 
Cuvintele aspre ale părintelui le-a anulat reacţia 
imună, care i-ar fi făcut să spună: „Locul ăsta de 
muncă nu e pentru mine. Am nevoie de altceva“. 
În schimb, se învinovățesc și continuă să 
muncească pe brânci, scrâșnind din dinţi. 
Persoanele care au suferit diverse forme de abuz 
își atribuie adesea vinovățţii care aparțin, de fapt, 


abuzatorilor. Sistemul lor imunitar este incapabil 


să recunoască toxina venită din exterior. 


Persoanele care provin din medii abuzatoare 
au tendinţa adesea să aibă încredere 
inconștient în oameni abuzivi în tipare 
familiare. 


Pe scurt, din păcate, persoanele care provin 
din medii abuzatoare au adesea tendința să aibă 
încredere în oameni abuzivi în tipare familiare. 
Lucrurile au mers cât se poate de prost pentru ei 
în copilărie, „fabrica“ în care ei au fost modelaţi, 
și vor continua să meargă prost şi la maturitate 
atâta vreme cât nu se vindecă de suferințele din 
trecut, iar sistemul lor de apărare nu este reparat. 

Același principiu se aplică și în relațiile 
personale: când cineva se lasă manipulat (i se 
impune o realitate deformată), ajunge să nu se 
mai încreadă în propriile sale emotii atunci când 
se află în prezența unei persoane abuzive, 
autoritare sau manipulatoare, care nu își asumă 
responsabilitatea pentru modul în care îl rănește. 
Capacitatea de „memorare“ a sistemului său de 
apărare este compromisă. Acești oameni pur și 
simplu nu realizează că sunt niște victime, ci 
adesea se autoînvinovățesc. 

Indiferent de motive, există numeroase 
persoane care nu și-au însușit abilitățile de care 
ar fi avut nevoie pentru recunoașterea toxinelor, 
printre care se numără persoane deosebit de 
inteligente, de la care nu ne-am aștepta să dea 
dovadă de atâta naivitate. Dar în anumite condiții 
sau situații, ele se lasă la fel de ușor înșelate ca 


oricine altcineva. Acest lucru se întâmplă adesea 


și în contexte de afaceri, când membri ai 
consiliilor de administrație, parteneri sau 
investitori se lasă seduși de aparențe și nu-și dau 
seama că ceva nu e în regulă cu un anumit 
negociator sau cu o anumită propunere de 
afaceri. Acea parte a sistemului lor de apărare 
responsabilă cu recunoașterea toxinelor nu 
funcţionează la ei. 

Chemat la un moment dat să ajut consiliul de 
administraţie al unei mari companii în privința 
alegerii unui nou director, am ajuns la momentul 
hotărâtor al intervievării candidatului final de 
către membrii consiliului, candidat ales de către 
comisia responsabilă cu selecţia candidaților. El 
se prezentase deja în fața directorului general și a 
consiliului și îi cucerise pe toţi cu inteligența și 
cu farmecul său. Și măiculiţă, ce bun era! Totul 
părea să fie rafinat, strălucit, impresionant la el. 
Si chiar era. Erau gata să-l angajeze, nu mai 
aşteptau decât interviul final, la care fusesem 
invitat și eu să asist. 

Membrii consiliului erau așezați de jur 
împrejurul mesei, punându-i diverse întrebări. 
Răspunsurile candidatului dovedeau o excelentă 
cunoaștere a companiel lor, a perspectivel și a 
țelurilor sale viitoare. Era cu adevărat 
impresionant; le-a vorbit din nou despre 
succesele sale precedente, explicându-le cum a 
acționat în cutare și cutare situație similară și 
cum avea să se descurce prin urmare în cea de 
faţă. Era foarte bun. 

Însă, după părerea mea, părea prea bun. Era 
pur și simplu „prea“ perfect, prea sigur pe el într- 
un mod narcisic și grandios, dacă ştiai la ce să te 


uiţi. Nu eram cu nimic mai deștept decât 
persoanele din acea încăpere, dar aveam o bogată 
experiență profesională în privința tulburărilor 
de personalitate și a prestaţiilor strălucite ale 
personalităților narcisiste. Nu mă îndoiam că 
aveam în fața ochilor o astfel de persoană. 
„Celulele de recunoaștere“ ale sistemului meu 
imunitar erau în alertă maximă, spunându-mi 
încontinuu: „Toxic, toxic, toxic. Aveam o 
senzaţie pronunțată de greață în faţa acestei 
autoglorificări şi a tuturor acelor calități 
minunate ale sale, iar felul în care toţi acei 
oameni inteligenţi se lăsau să cadă în plasa lui 
mă făcea să-mi fie rău. Înainte de ședința 
respectivă, nu mi se spusese decât: „N-o să-ți vină 
să crezi! Tipul ăsta este genial! Va fi liderul 
perfect“. De-abia așteptam să-l cunosc. Dar odată 
ce-l cunoscusem, de-abia aşteptam să le pot 
spune membrilor consiliului cât de greșit ar fi 
fost să-și investească încrederea în el. 

Când a venit momentul să-i pun și eu întrebări, 
i-am pus una singură: 

— Am înțeles cât de mult ar beneficia această 
companie de pe urma calităților și a experienței 
tale. Aș dori însă să te întreb, care crezi că sunt 
punctele tale slabe? Cum crezi că ar putea acestea 
să afecteze poziția pe care urmează s-o ocupi și 
cum plănuiești să faci față dificultăților pe care 
le-ai putea eventual întâmpina sau în lipsa unor 
calități necesare? Cum te-am putea ajuta în acest 
sens şi la ce anume ne-am putea aştepta? 

N-am să uit niciodată reacţia lui: zero. A rămas 
holbându-se la mine, tăcut, un moment care 


părea fără sfârșit, părând ușor derutat, ca și cum 
n-ar fi înțeles ce voiam să spun. 

L-am privit pur și simplu în tăcere. 

Într-un sfârșit mi-a răspuns: 

— Păi, presupun că cea mai mare slăbiciune a 
mea este aceea că sunt un tip pretentios, că imi 
place să mă asigur că lucrurile sunt făcute repede 
și bine. Poate că unii oameni se simt depășiți de 
situație, dar mă voi asigura ca nimeni să nu 
rămână prea mult în urmă. 

—  Scuză-mă, i-am spus, dar preocuparea 
pentru ca treaba să fie bine făcută mi se pare a fi 
mai degrabă o calitate. Eu te întreb despre un 
defect, despre o slăbiciune. 

Am rămas cu ochii aţintiți asupra lui, 
așteptând în tăcere răspunsul său. 

Atunci a zis ceva în sensul că, „da, e o calitate, 
dar oamenii care nu se mișcă atât de repede ca 
mine se pot simţi lăsați în urmă“. 

— Deci, repet întrebarea: vorbește-mi despre o 
slăbiciune. 

Însă răspunsul n-a mai venit. A ridicat amuzat 
din umeri, atât de nonșalant, încât toţi cei de 
față, deja îndrăgostiţi de el, au fost amuzați. Apoi 
interviul a luat sfârşit și noi am rămas să 
deliberăm. 

Consiliul era gata, până la ultimul membru, să- 
l angajeze. Era un tip extraordinar de inteligent 
și de fermecător, care-i cucerise pe toți. 

— Vă rog să menţionaţi în procesul-verbal 
faptul că sfatul meu a fost să nu-l angajaţi. Vreau 
să fiu sigur că opinia mea a fost consemnată. 

— Ce vrei să spui cu asta? mi-a răspuns unul 
dintre membri. Este un tip atât de talentat și de 


bun în meseria lui. O să se descurce de minune. 
Cum să refuzi să angajezi o astfel de persoană? 

— Pentru că, în mintea lui, acest tip nu a 
pierdut niciodată și nu a suferit vreun eșec. Și vă 
garantez că dacă nu veţi fi voi primul lui eșec, veți 
fi, fără îndoială, următorul. 

Am continuat să discutăm, dar nu au avut 
încredere în opinia mea și în final l-au angajat. 
Într-un an și ceva, le cauzase o mulţime de 
probleme și de pierderi, și a mai fost nevoie de 
încă o jumătate de an ca să poată scăpa de el. 
Existaseră probleme grave de cultură 
organizațională, financiare sau legate de munca 
în echipă, lar firmele partenere au fost 
dezamăgite şi s-au retras. Însă membrii 
consiliului avuseseră încredere în el. Care să fi 
fost explicaţia? 

Din anumite motive, membrilor consiliului le 
lipsise acea funcţie de recunoaştere a tipului 
respectiv de personalitate. Dacă e să considerăm 
lucrurile prin prisma faptului că anumite lipsuri, 
oricare ar fi ele, îi predispun pe oameni să-și 
plaseze încrederea în persoane nepotrivite, 
putem spunem că acea companie era la ananghie. 
Ea avea nevoie să fie salvată în urma pierderilor 
suferite sub conducerea directorului precedent și 
se confrunta cu un context de afaceri oarecum 
dificil. Asemenea unui copil marcat de o 
suferință, membrii consiliului erau predispuși să 
idealizeze primul individ care juca rolul eroului 
salvator, de aceea au și crezut în el. Funcţia de 
recunoaștere a sistemului lor de apărare nu era 
activată, deoarece se aflau într o stare de 
„neajutorare“: situaţia vulnerabilă în care se 


găsea compania le  accentuase propria 
vulnerabilitate. 

Repet, nu vreau să spun că eram mai deștept 
decât toate acele persoane, unele dintre ele fiind 
chiar foarte inteligente și competente. Însă eu nu 
eram „neajutorat“, nu aveam nevoie de acel 
candidat așa cum aveau ei nevoie, așa că nu eram 
„setat“ ca ei să văd ceea ce îmi doream să văd. În 
plus, aveam o bogată experiență clinică legată de 
persoanele narcisiste. Învățasem că nu te poţi 
încrede în ele, deoarece le lipsesc una sau mai 
multe dintre cele cinci elemente fundamentale 
ale încrederii. 

Prin urmare, vedem cum anumite abuzuri 
suferite încă din timpul copilăriei, dar și ulterior, 
ca adulți, precum şi lipsa din dotare a 
„echipamentului“ indispensabil stabilirii unor 
relații pe baze sănătoase îi pot face pe oameni să 
devină prăzi ușoare pentru abuzatori. 


2. NU ÎNVĂŢĂM DIN PROPRIE EXPERIENȚĂ 


Îţi mai aminteşti, corpul uman este dotat, ca să 
zic aşa, din fabrică, cu un sistem de apărare astfel 
proiectat încât să combată orice microb sau 
infecţie care mai are, pe lângă componenta 
înnăscută, și una adaptativă. Cu alte cuvinte, 
învață din experiență. Odată ce a interacționat cu 
un anumit virus sau agent patogen, sistemul îl 
memorează, îl marchează și îl recunoaște pe 
viitor, întrucât şi-a dezvoltat deja reacția 
imunitară și anticorpii necesari pentru a-l 
combate.  Metaforic vorbind, cam asta se 
întâmplase și cu mine în ședința în care fusese 
angajată persoana nepotrivită. Avusesem mult 


prea multe experiențe cu astfel de lideri 
autoproclamaţi, cu astfel de persoane toxice, ca 
să nu recunosc tiparul. Învăţasem mult prea 
multe lecții în toți anii de practică clinică și de 
leadership coaching. (Și câteva trădări personale, 
dacă e să fiu sincer.) 

La fel cum partea adaptativă a sistemului 
nostru imunitar învaţă din fiecare nouă expunere 
la infecţie și la toxine, și noi învăţăm din propria 
noastră experiență  relațională. Trebuie să 
învăţăm pe parcurs cum să detectăm prezența 
anumitor tipare comportamentale și să le evităm. 
Ar trebui să ajungem în final să gândim ca 
Nietzsche: „Nu sunt supărat pentru că m-ai 
mințit, sunt supărat pentru că de-acum înainte 
nu te mai pot crede“. 

Îmi amintesc de declaraţia unei femei în cadrul 
unui grup de terapie, cu ani buni în urmă: „Am 
înțeles. Am fost căsătorită de nouă orl cu nouă 
soți abuzivi, și nu mai am de gând s-o mai fac!“ 

La care, cineva din grup a replicat: „Oh, 
încetează, Mary! Nu ai fost căsătorită cu nouă 
bărbaţi abuzivi. Ai fost căsătorită cu același 
bărbat abuziv sub nouă nume diferite“. De câtă 
înțelepciune dăduse dovadă acel om în 
recunoașterea tiparelor! 

Din fiecare interacțiune pe care o avem cu o 
persoană ar trebui să învăţăm care este tiparul 
său comportamental, dar și care este al nostru. Ar 
trebui să ne punem întrebarea: „Care sunt 
defectele modului meu de relaționare care mă 
predispun să nu pot observa la o altă persoană 
ceea ce este evident pentru oricine altcineva? 
Unde este defectul în sistemul meu de 


recunoaștere, care mă determină să am încredere 
în persoanele care nu merită încrederea? Cum de 
las aceeași persoană să mă rănească de atâtea ori, 
sau cum de mă încred la nesfârșit în exact același 
tip de persoană?“ La astfel de întrebări 
importante pot exista numeroase răspunsuri: 


e Ai fost predispus la vulnerabilitate de 
tiparele familiei de origine în perioada 
copilăriei, atunci când nu erai capabil să le 
vezi, iar acestea au devenit pentru tine o 
normalitate. Ai experimentat în relația cu 
unul sau cu ambii părinți ori într-o altă 
relație importantă unele deficiențe în plan 
afectiv sau comportamente disfuncţionale 
ori abuzive pe care ai ajuns să le consideri 
„normale“ sau pentru care te autoblamezi. 


e Uneori, compromiterea funcției de 
recunoaştere a unui comportament nociv nu 
este cauzată de relațiile din cadrul familiei 
de origine, ci de o relație avută la vârsta 
maturității. Este asemănător cu sindromul 
Stockholm, când o relație abuzivă implică 
un dezechilibru de putere și se dezvoltă un 
atașament între victimă și agresor, victima 
începând să aibă încredere în abuzator sau 
în persoana care o ţine captivă din punct de 
vedere emoţional. 


e Ai fost manipulat în trecut, ai fost constrâns 
să te îndoiești de realitatea propriilor tale 
percepții, sentimente sau convingeri. 
Fenomenul se numeşte în psihologie 
„gaslighting“. Oamenii manipulați în acest 


fel nu mai sunt capabili să distingă propria 
realitate de cea impusă de persoana care Îi 
manipulează. Astfel, de fiecare dată când în 
viața lor apare o persoană care îi convinge că 
sentimentele și modul lor de a privi relaţia 
respectivă sunt false, se conformează și 
rămân prizonierii acelei relaţii. Unul dintre 
versetele mele favorite din Biblie este acesta: 
„lar hrana tare este pentru cei desăvârșiţi, 
care au prin obișnuinţă simțurile învăţate să 
deosebească binele și răul“. (Evrei, 5:14). 
Aceasta este practic abilitatea de 
recunoaştere a sistemului imunitar. Dar 
când simțurile tale au fost compromise prin 
manipulări repetate, această abilitate a fost 
afectată. 


Nu ai fost niciodată capabil să vezi ceva rău 
la vreunul dintre părinţi sau la o persoană a 
cărei influență asupra formării tale ca 
persoană a fost semnificativă. De exemplu, 
unii oameni nu văd la părinţii lor sau la alte 
figuri de îngrijire decât calități. Sunt 
incapabili să le vadă defectele, prin urmare 
și când întâlnesc ulterior persoane cu 
personalităţi asemănătoare le percep ca 
posedând exclusiv calități. Dacă şi-au 
idealizat, de pildă, părinții şi i-au perceput 
ca pe niște fiinţe perfecte, dacă nu au văzut 
niciodată slăbiciuni la ei și nu au recunoscut 
niciodată felul în care poate acei părinţi i-au 
rănit sau i-au dezamăgit, vor idealiza 
ulterior același gen de persoane. lar acest 


lucru îi face să fie pur ṣi simplu orbi la 


defectele acestora. Curajul de a judeca 
limpede comportamentul şi caracterul 
persoanelor din trecutul nostru și de a ierta 
ce trebuie iertat este esenţial pentru a învăţa 
ceea ce ne poate și ce nu ne poate răni. 


e Uneori, nu avem o imagine foarte clară 
despre noi înșine, de aceea nu suntem 
capabili nici să-l evaluăm corect pe ceilalți. 
Dacă avem unele defecte și, aşa cum spune 
lisus, „bârna din ochiul tău nu o iei în 
seamă“ (Matei, 7:3), atunci nu putem să-i 
judecăm limpede nici pe alții. De pildă, este 
posibil ca o persoană pasivă, care nu-și 
asumă această pasivitate, nici să nu-şi dea 
seama cât de agresiv şi de abuziv poate fi 
altcineva. Ba chiar s-ar putea simţi atrasă de 
o persoană care, spre deosebire de ea, este 
„asertivă“. 


În mod similar, când cineva are probleme 
legate de imaginea de sine sau unele tendinţe 
narcisice și face eforturi să se perceapă pe sine 
ca fiind „perfect“, poate fi atras de persoane 
care posedă trăsături narcisiste mult mai 
pronunțate decât ale sale, ceea ce înseamnă că 
și trădarea încrederii de către astfel de 
persoane poate fi mult mai gravă. Sau dacă o 
persoană este mai retrasă, mai nesigură pe 
sine, are tendința de a-i idealiza pe alții, 
închipuindu-și că aceștia posedă tocmai 
calitățile care ei îi lipsesc, că sunt „perfecţi“. 
Exact asta s-a întâmplat și în cazul membrilor 
consiliului de administraţie care aveau nevoie 


de un nou director pentru companie. Cu cât 


avem mai multe nevoi neîmplinite, cu atât 
creşte riscul să fim prost inspirați în alegerea 
celor în care să ne încredem. Așa spune și 
Biblia: „Sătulul calcă mierea în picioare, iar 
flămândului tot ce este amar (i se pare) dulce“. 
(Pilde 27:7). Când nevoile noastre sunt mari, și 
felul în care-i percepem pe oamenii răi, 
nedemni de încredere, este alterat. Nevoia 
noastră ne face să-i vedem așa cum ne-am dori 
să fie. Dacă suntem oarecum preocupaţi de 
control, dacă avem o personalitate dominantă 
sau așteptări exagerate de la ceilalți, este 
posibil ca persoanele pasive de felul lor să ni se 
supună, incapabile să ne refuze ori să-şi spună 
deschis părerea. Iar în momentul în care ajung 
să nu mai suporte comportamentul nostru 
dominant, se întorc plini de resentimente 
împotriva noastră şi ne trădează. 


Există numeroase motive pentru care sistemul 
nostru relațional de apărare nu învaţă din 
propria-i experienţă. Cu toate că nu le putem 
enumera aici pe toate, putem spune că, în 
principiu, toate experiențele din trecut care ne- 
au rănit şi ne-au împiedicat să ne dezvoltăm 
anumite abilități ne predispun la riscul de a nu-i 
putea vedea pe oameni aşa cum sunt ei în 
realitate. De aceea este de datoria noastră să ne 
autoanalizăm, să ne evaluăm problemele și 
experiențele trăite, astfel încât ochiul nostru să 
vadă clar „paiul din ochiul“ celorlalți. Cu cât ne 
vindecăm mai mult de aceste răni din trecut, cu 
atât vom deveni mai pricepuţi în a vedea ce se 


ascunde de multe ori chiar sub ochii noștri. 


După cum afirmam puţin mai devreme, victima 
unei trădări nu poartă absolut nicio 
responsabilitate pentru această trădare. Cel care a 
trădat încrederea este unicul vinovat de actul său. 
Punct. Vreau doar să spun că ne putem 
îmbunătăţi abilitatea de a depista trădătorii 
atunci când ne apar în cale, reducând riscul de a 
ne lăsa prostiţi de ei. Deși acest lucru nu este 
mereu valabil, tot este posibil să ne îmbunătăţim 
capacitatea de a „citi“ oamenii. 


2 Termenul „gaslighting“ îşi are originile în piesa de teatru 
britanică din 1938 numită „Gas Light“, în care un soţ își 
manipulează soţia să creadă că este nebună, schimbând subtil 
intensitatea luminilor cu gaz din casa lor atunci când ea este 
singură. El face acest lucru în încercarea de a o determina să 
nu mai aibă încredere în ea şi în memoria ei (N.red.). 


CAPITOLUL 21. 
Cum să nu repeti 


aceleași greșeli. 
Partea a Il-a 


Sper ca lucrurile învățate in capitolul 
precedent să te ajute ca în viitor să iei hotărâri 
mai bune în ceea ce privește investirea încrederii. 
În capitolul de faţă vom continua să examinăm și 
alte posibile cauze ale alegerilor greşite pe care le 
fac oamenii când vine vorba de încredere. Pe 
măsură ce le vei conștientiza prezența, le vei 


putea și contracara efectele. 


3. LIPSA LIMITELOR ȘI A ABILITĂȚI DE A FIXA 
LIMITE 


Unul dintre cele mai importante aspecte ale 
sistemului nostru imunitar constă în capacitatea 
sa de a combate microbii și de a se asigura că 
aceștia nu ne mai pot infecta. El se servește de o 
serie de instrumente, de la unele mai puţin 
invazive la unele mai drastice, pentru a ne 
proteja organismul. 

Într-o primă fază, pentru a distruge un 
organism străin, el se folosește de niște 
instrumente mai blânde, precum saliva sau 


sucurile gastrice. Lacrimile, mucusul sau chiar 
pielea asigură un prim nivel de protecţie, blocând 
toxinele înainte ca ele să pătrundă în corp. Când 
sistemul funcţionează la parametri normali, 
oamenii nici nu sunt conştienţi de toate aceste 
acţiuni. 

Sub numeroase aspecte, sistemul imunitar 
reprezintă pentru corpul nostru ceea ce limitele 
reprezintă pentru mintea și sufletul nostru. Avem 
nevoie de astfel de abilități de nivel scăzut în 
relaţiile personale, de metode de a ne proteja de 
comportamentele dăunătoare. Una dintre aceste 
abilităţi constă în ușurința de a sesiza existența 
unei probleme în relaţia respectivă și de a discuta 
despre ea cu cineva: „Chestia asta nu mi-a picat 
deloc bine. Vreau să discutăm despre ea“, sau 
„Ireaba asta nu mi se pare a fi în regulă. Poţi så- 
mi explici te rog de ce ai pus banii în contul ăsta, 
și nu în cel obișnuit? Cred că ați înțeles ideea. 
Folosirea unei exprimări simple, directe, asertive 
(nu agresive), pentru a aborda o problemă este 
echivalentă cu o reacţie imunitară de nivel 
scăzut. Este o abordare absolut firească. Am 
văzut deja că atunci când cealalta parte își asumă 
fapta respectivă, problema e ca și rezolvată. 
Sistemul de apărare funcționează și încrederea e 
salvată. 


Sistemul imunitar reprezintă pentru corpul 
nostru ceea ce limitele reprezintă pentru 
mintea și sufletul nostru. 


Capacitatea noastră de a aborda rapid, deschis, 
orice problemă care ne deranjează la celălalt 
împiedică amplificarea acesteia și ne determină 


să nu mai avem încredere în persoane care nu 
sunt demne de încredere. De multe ori, trădarea 
încrederii ar fi putut fi înăbușită în fașă, însă 
unele chestiuni mărunte au fost ignorate și unele 
comportamente încurajate de tendința de evitare 
a conflictelor de către unul dintre parteneri, 
incapabil să impună limite clare. Cu toții avem 
nevoie să ne îmbunătăţim abilităţile de 
gestionare a conflictelor pentru a nu ajunge la 
veritabile crize. 

Îmi amintesc de o angajată pe care am avut-o 
cu ani în urmă. Ea voia să se mute într-un alt 
imobil și administratorul acestuia, responsabil 
de aprobarea cererii sale, mi-a telefonat rugându- 
mă să-i confirm datele financiare furnizate de ea. 
Salariul pe care-l declarase era umflat, și am 
avertizat-o că nu aveam de gând să confirm un 
neadevăr. S-a simţit oarecum ofensată și mi-a 
spus că nu înţelege de ce eram atât de rigid în 
legătură cu un lucru atât de lipsit de însemnătate. 
Dar, cum eram tânăr și lipsit de experiență, am 
comis o greșeală. Deși am adus în discuţie 
imediat această chestiune, nu am văzut 
adevăratul semnal de alarmă. Ar fi trebuit s-o 
concediez pe loc, însă nu am făcut-o. Abia 
ulterior mi-am dat seama de ce ar fi trebuit să 
scap de ea. Sistemul meu imunitar de relaţionare 
a învăţat o lecție. Aș fi putut evita o problemă 
mult mai gravă ivită ulterior. Este un exemplu de 
nivel scăzut de intervenţie, precum folosirea 
salivei ca mijloc de protecţie — o simplă 
conversaţie, pe baza căreia poti acționa ulterior, şi 
care, în cazul de faţă, m-ar fi scutit de o serie de 


probleme pe care le-am avut în timp cu angajata 
respectivă. 

În ceea ce priveşte organismul uman, când 
asemenea intervenții de nivel scăzut nu sunt 
suficiente, sistemul de apărare trimite rapid alte 
tipuri de celule pentru a combate microbii. În 
mod similar, când o simplă conversaţie și fixarea 
unor limite nu sunt suficiente pentru rezolvarea 
problemei, este nevoie de impunerea unor limite 
la alt nivel și de alte tipuri de strategii. Este 
momentul să apelăm la ajutorul altor persoane și să 
reacționăm mai ferm pentru a pune capăt infecției, 
respectiv comportamentului toxic. Înconjoară-te 
de oameni înţelepţi, competenți, demni de 
încredere, pune degetul pe rană şi lasă-i să te 
ajute atunci când nu te descurci singur. Vorbim 
practic de o intervenţie de nivel superior. Când 
ajungem în situația de a apela la intervenţia altor 
persoane în încercarea de a rezolva o problemă, 
conversațiile se pot dovedi mult mai dificile, iar 
comportamentele-problemă mult mai grave. Însă 
acest răspuns imun avansat ce constă în 
abordarea problemei printr-o intervenţie de nivel 
superior va ajuta la conţinerea problemei. 


Limitele impuse vor fi mai ferme. 


Capacitatea noastră de a aborda rapid, 
deschis, orice problemă care ne deranjează la 
celălalt împiedică amplificarea acesteia și ne 

determină să nu mai avem încredere în 

persoane care nu sunt demne de încredere. 


Prin urmare, la acest nivel de intervenţie, 
toxina, în cazul nostru comportamentul 
indezirabil, este clar numită, pentru ca ea să fie 


cunoscută și de cei cărora le solicităm ajutorul. Am 
menționat mai devreme acest lucru, când am 
vorbit despre necesitatea ca atunci când învinuim 
pe cineva să nu o facem la modul general, ci să 
specificăm clar despre ce comportament este 
vorba şi să nu-l lăsăm să scape așa uşor. Să nu 
uităm că atât în procesul de reconciliere, cât și în 
cel ulterior, de reparare a relației, este necesar să 
numești clar modul în care au fost încălcate 
principiile fundamentale ale încrederii și să 
apelezi la sprijinul altor persoane pentru a-l face 
pe cel care a greşit să vadă ce a făcut, de 
asemenea să fii ajutat să eviti înrăutățirea sau 
continuarea acelei situaţii. În momentul în care 
persoana respectivă își asumă comportamentul- 
problemă, te poţi îndrepta către o soluționare. lar 
dacă nu o face, te poţi gândi la luarea anumitor 
măsuri. 

Așadar, la acest nivel, recunoașterea existenţei 
unei probleme și protejarea de consecințele sale 
presupun abilitatea de a numi și a acuza, dar și 
de a apela la ajutorul altor persoane. Există însă 
și oameni care nu au învăţat niciodată cum să 
ceară cuiva socoteală pentru o anumită faptă sau 
care au fost raniti când au încercat să facă asta; în 
cazul lor, această abilitate de a aborda chestiuni 
mai delicate poate lipsi cu desăvârşire. Ei nu se 
pricep nici să impună vreo limită, nici să facă faţă 
unor situaţii conflictuale, iar uneori nu se pricep 
nici să-și asigure sprijinul comunităţii. Prin 
urmare, nu sunt capabili nici să ajungă la acest 
nivel superior de intervenţie pentru a-și întări 
răspunsul „imunitar“. Comportamentul- 
problemă se poate manifesta în continuare, 


nestingherit, sau se poate chiar agrava. De aceea 
și este atât de importantă abilitatea de fixare a 
limitelor, dar şi aceea de a apela la ajutor din 
afară atunci când nu răzbești prin propriile tale 
puteri. 

Cu mulți ani în urmă, într-una dintre 
călătoriile mele, am făcut escală într-un oraș în 
care locuiau un prieten de-ai mei cu soţia sa. Mi- 
am dorit să-i văd, așa că le-am telefonat, iar ei m- 
au invitat la cină. Era o familie grozavă, cu o 
dinamică familială foarte sănătoasă. Aveau patru 
copii, grozav de reușiți. 

Pe parcursul cinei, m-au întrebat dacă aveam 
ceva noutăți despre un prieten comun. Adevărul 
era că acesta din urmă avusese o aventură care-i 
distrusese practic viaţa. Mi s-a părut destul de 
jenant să discut anumite amănunte în legătură cu 
situaţia lui reală în prezenţa unor copii cu vârste 
cuprinse între 5 și 13 ani. Așa că am descris 
situaţia pe ocolite, în termeni voalaţi, în 
încercarea de a mă adresa adulților astfel încât 
copiii să nu înțeleagă adevăratul sens al discuţiei. 
N-o să uit niciodată momentul în care fetița de 
nouă ani m-a întrerupt și m-a întrebat, cu o 
expresie derutată pe chip: „Da' tu ce limbă 
vorbeşti?“ 

Să-mi vină rău. Întrebarea ei era foarte la obiect 
si dovedea o mare perspicacitate. Îmi amintesc că 
mi-am spus în sinea mea: Copila asta n-o să creadă 
niciodată vrăjelile cuiva. Are în ea un soi de detector 
care observă orice lucru care nu e în regulă, îl 
numeşte și cere explicații. Nu cred că i se va 
întâmpla vreodată să aibă încredere în cine nu 


trebuie. 


Ca să subliniem ideea noastră, copila fusese 
crescută de doi părinți care se respectau reciproc, 
care erau deschiși și sinceri unul cu celălalt. 
După exemplul lor, copiii își creaseră și ei aceste 
abilităţi. Așa cum casierii de la bancă, tot 
manevrând milioane de bancnote, ajung să înveţe 
să le recunoască de îndată pe cele false, fetița 
crescuse într-un mediu autentic și devenise aptă 
să recunoască un comportament anormal și să 
atragă atenţia asupra lui. 

Dar nu toţi oamenii au beneficiat de un cadru 
familial în care să poată observa și, ulterior, să 
poată dezvolta ei înșiși această abilitate de a 
identifica existenţa unei probleme, de a-i spune 
pe nume, de a o confrunta și de a se proteja de 
consecințe. Este nevoie de anumite achiziții 
pentru a face asta, iar acestea nu se pot dobândi 
decât într-un mediu adecvat, în care se învaţă 
cum se instituie limitele sănătoase, cum se 
gestionează conflictele și cum se poate împiedica 
escaladarea problemelor. Cei care nu învață să 
facă asta pot deveni prăzi uşoare pentru persoane 
lipsite de scrupule. 

Puteţi găsi mai multe informaţii și sfaturi 
despre stabilirea limitelor în cartea pe care am 
scris-o împreună cu dr. John Townsend, 
Boundaries (Limite), care explorează subiectul în 
profunzime. Pentru moment, voi spune doar că 
această abilitate de a aborda neîntârziat o 
problemă observată și de a-ți autoimpune niște 
limite de toleranță (de pildă, „Nu permit să fiu 
tratat în acest mod, așa încât până nu discutăm și 
nu  clarificăm acest comportament, relația 
noastră nu poate avansa“.) este absolut esenţială 


în ceea ce priveşte încrederea. Atâta vreme cât nu 
fixăm niște limite, nu le impunem şi nu apelăm la 
ajutor din exterior când este cazul, virusul 
încrederii înșelate ne poate infecta relaţia. 
Fixarea unor limite stricte acţionează precum un 
sistem imunitar puternic, împiedică trădarea 
încrederii să meargă prea departe. 


4. LIPSA ANTICORPILOR TIMPURII 


N-ai cunoscut niciodată persoane cărora pur şi 
simplu nu le vine să creadă că cineva de care erau 
foarte atașate le-a înșelat încrederea? Care să fie 
efectiv șocate de acest fapt? Și care, dacă aceeași 
persoană le mai înșală încă o dată încrederea, să 
rămână la fel de surprinse ca prima dată? Vedem 
adesea cum se repetă această dinamică în cazul 
unor persoane iubitoare, loiale, care sunt atrase 
de persoane nedemne de încredere. Indiferent de 
câte ori persoana respectivă îi va dezamăgi, 
acestea rămân la fel de surprinse, întrucât însăși 
ideea de a înșela sau de a răni pe altul le este 
complet străină. Așa că în clipa în care un astfel 
de om apare în viața lor, sunt incapabile să-l 
eticheteze ca atare și să vadă clar realitatea. Ele 
își mai pot închipui și că dragostea lor îl va face 
pe celălalt sa se schimbe. Pur și simplu nu sunt 
„echipate“ să facă față unor asemenea persoane. 
Vorbim de niște persoane naive, în cel mai strict 
sens al cuvântului, care înseamnă „lipsit de 
experiență, de judecată matură, de înţelepciune“. 
Cu alte cuvinte, ele nu au experimentat niciodată 
cum e să fii mințit, dezamăgit, înșelat. Efectiv, 
ele nu sunt conștiente că există și oameni care Îi 
tratează pe alții în felul acesta. 


Adu-ţi aminte, o mare parte din rezistența 
sistemului nostru imunitar este datorată faptului 
că el a învățat ce trebuie să facă atunci când se 
confruntă cu un virus, o bacterie, un agent 
patogen sau o substanță străină, deoarece a mai 
avut de-a face cu acestea înainte. Când contractăm, 
de pildă, un virus sau orice alt muicrob, sistemul 
nostru imunitar are ocazia de a-l combate eficient 
data următoare. Îl recunoaște de la infectarea 
precedentă și îl avertizează, „Hei, te-am văzut, și de 
data asta n-o să-mi scapi!“ De aceea, toate 
cercetările din domeniu indică faptul că părinții 
care nu-și lasă copiii să interacționeze liber cu 
natura, cu murdăria, cu lumea înconjurătoare, 
împiedică sistemul lor imunitar să înveţe să 
combată tot soiul de agenţi infecţioși. lar acei 
copii sunt predispuși ulterior la îmbolnăviri mult 
mal dese.  Ilmunitatea lor este „naivă“, 
neexperimentată, nu s-a confruntat în trecut cu 
prea mulți germeni și drept urmare nu știe cum 
să le ţină piept. 

Când eram mic, mama mă obliga să rămân 
peste noapte la câte un prieten care tocmai făcuse 
vreuna dintre bolile copilăriei, ca s-o iau și eu. 
Îmi spunea, „mai bine s-o faci acum când ești mic 
decât mai târziu, ca adult; fă-o acum și scapă de 
ea“. În multe privinţe, a avut dreptate (poate nu e 
o idee bună în privința tuturor bolilor, dar 
înțelegeţi ce vreau să spun). Îmi amintesc și de 
perioada în care am început să călătoresc des cu 
avionul în interes de serviciu, când zburam 
aproape 250 000 de kilometri pe an. În primii 
ani, obișnuiam să iau tot felul de viroze şi de boli 
infecțioase. Apoi, la un moment dat, mi-am dat 


seama că nu mai aveam nicio problemă. După 
câțiva ani, pur şi simplu m-am oprit. Presupun că 
„luasem“ tot ce se putuse lua! Sistemul meu 
imunitar nu mai era naiv, neștiutor. Acum, 
mulțumesc lui Dumnezeu, nu mă mai 
îmbolnăvesc decât foarte rar şi nu pot spune că 
datorez asta vreunui regim de viață special. 
Motivul trebuie să fie acela că, asemenea unui 
medic pediatru, am fost expus din plin unei 
multitudini de agenţi patogeni. 

Unele dintre persoanele care au parte de cele 
mal urâte trădări sunt cele mai cumsecade, mai 
afectuoase, mai responsabile din câte pot exista. 
De ce li se întâmplă lor asta? Deoarece cred că 
toţi ceilalți sunt aidoma lor, cumsecade și demni 
de încredere. lar când cineva se dovedeşte 
nedemn de încrederea lor, astfel de persoane 
extraordinare continuă să fie surprinse, iar și iar. 
Chiar și după ce au înfruntat problema respectivă 
și au obținut scuze sau au purtat o conversație 
„convingătoare“, data viitoare când trădarea se 
repetă sunt la fel de surprinse. Pur şi simplu nu 
le vină să creadă. Nu pot crede și basta. 

Poate că eşti și tu unul dintre acești oameni. 
Poate că sistemul tău imunitar nu a fost niciodată 
expus înșelăciunii, lipsei de responsabilitate, 
egoismului, incompetenţei sau altor asemenea 
trăsături negative de caracter. lar acest fapt te 
face să fii vulnerabil. Soluţia la această problemă 
comportă mai multe aspecte, printre care se 
numără și acumularea de experiență, dar lucrul 
de care ai neapărată nevoie este prezența unuia 
sau mai multor „aliați“, a unei perechi de ochi în 
plus care să te ajute atunci când ai de luat decizii 


importante. Și poate că e timpul să accepţi 
realitatea: nu toată lumea este la fel de cinstită și 
de demnă de încredere ca tine. 


A învăţa să nu repeti greșeala de a te încrede în 
persoane nepotrivite înseamnă a învăţa din 
experienţa. Treaba asta poartă numele de 
înțelepciune. 


A învăţa să nu repeţi greșeala de a te încrede în 
persoane nepotrivite înseamnă a învăța din 
experiența. Treaba asta poartă numele de 
înțelepciune. Înţelepciunea se câștigă în urma 
unor experiențe, dar nu numai a propriilor 
experiențe. Poţi învăţa și din experienţele altora, 
citind, de pildă, cărți care redau din abundență 
experiențele altor persoane, cum ar fi Pildele din 
Biblie sau alte materiale care te învaţă despre 
caracterul uman și despre cum să îţi dai seama în 
cine poți avea încredere și în cine nu (precum 
cartea de faţă ). Poţi dobândi o judecată 
sănătoasă şi din diverse contexte de învățare, 
cum ar fi grupurile de oameni care 
experimentează situații similare. Grupurile de 
sprijin Al-Anon (formate din familiile și din 
prietenii persoanelor care se luptă cu dependenta 
de alcool), sau cele de sprijin după divorț, 
grupurile de sprijin pentru leadership, la care 
participă persoane cu funcții de conducere care 
se confruntă cu diverse provocări profesionale 
sau grupurile de gestionare a resurselor umane. 
După cum spuneam la începutul acestei cărți, 
încrederea este energia care alimentează viața 
sub toate aspectele sale, prin urmare este vital să 


învăţăm câte ceva despre oameni și să înțelegem 


tiparele comportamentale care ne indică cine nu 


este demn de încrederea noastră. 


Una dintre cele mai importante abilităţi pe 
care le putem dobândi în viaţă este aceea de a 
aprecia corect caracterul unui om. 


Una dintre sursele mele preferate de învățături 
privind investirea încrederii în persoane 
nepotrivite este Psalmul 100, în care, în 
principiu, David ne spune că există oameni care 
nu inspiră încredere și de care ar trebui să ne 
ferim. Dar că există și unii de care ne putem 
apropia în siguranță pentru că sunt cumsecade. 
lată trăsăturile de caracter şi categoriile de 
oameni pe care ne sfătuiește să le evităm: 


e Pe „călcătorii de lege“ care nu-și respectă 
angajamentele (v. 4) . 


e Pe „cei nelegiuiți, precum aceia care 
transformă dragostea curată într-una 
bolnavă sau manipulare, sau în alte 
sentimente murdare. Ei „distorsionează“ 
lucruri, transformându-le în ceea ce nu ar 
trebui să fie (v. 4). 


e Pe „cel rău“, în orice formă s-ar manifesta el 


(v. 5). 


e Pe cel ce „clevetea în ascuns pe vecinul său“, 
adică pe cei care îi bârfesc și îi vorbesc pe 
ceilalți pe la spate (v. 6). 


e Pe „cel mândru cu ochiul și nesăţios cu 
inima“, adică pe cei semeți, care se uită de 


sus la ceilalți, cu îngâmiare, ceea ce se 
traduce, de fapt, prin narcisism (v. 7) sau 
criticism. 


e Pe „cel ce grăiește nedreptăți“, care minte 
sau înșală în diverse moduri (v. 9). 


În continuare, Regele David ne spune că, „va 
șade împreună și îi va sluji pe cei ce umblă pe 
cale fără prihană“ (v. 8). Va şti cum să-i aleagă 
fiindcă ştie ce trebuie să caute. 

Dacă istoricul tău comportamental este unul 
naiv, trebuie să înveți să recunoști oamenii răi și 
ce fac ei. Nu te lăsa luat prin surprindere când își 
fac apariția în viaţa ta și caută să-ți dezvolţi un 
sistem imunitar puternic împotriva lor. 


5. ABSENȚA TRIBULUI. A LECȚIILOR DE VIAȚĂ. 
A SUPORTERILOR ȘI A MIJLOACELOR DE 
LUPTĂ 


Este cunoscut faptul că sistemul imunitar nu 
trimite în prima linie a frontului un singur tip de 
celule, ci mai multe tipuri, care acționează 
împreună. Acelaşi principiu se aplică şi în cazul 
celor care tind să-și acorde încrederea cu o prea 
mare ușurință. Avem nevoie de ceilalți la fiecare 
pas pe care îl facem pe acest drum, al imunizării. 

Avem nevoie să putem identifica o toxină, să o 
numim și să o memorăm, la fel cum face și 
sistemul nostru imunitar. N-aţi avut niciodată un 
prieten, mereu aflat în căutarea relației perfecte, 
care v-a anunţat într-o bună zi, plin de 
entuziasm, „În sfârșit, mi-am găsit aleasa! Am 


întâlnit o tipă (sau un tip) absolut extraordinară, 
pe care vreau neapărat să ţi-o prezint. Hai vineri 
seara la cină ca s-o cunoşti și tu“. 

Să zicem că ești de acord și mergi împreună cu 
soțul/soţia sau cu alţi prieteni comuni să faceți 
cunoştinţă cu „aleasa“. lar impresia pe care v-o 
face este atât de groaznică, încât, odată rămași 
între prieteni, te întrebi cum e posibil să ridici în 
slăvyi o asemenea persoană. 

Practic, prietenul vostru dăduse peste o 
nebună, doar că nu-şi dădea încă seama. Era 
îndrăgostit lulea, insă relaţia respectivă ar îi 
putut deveni de-a dreptul toxică dacă ar fi 
continuat. Nu, nu e bine să-i judeci pe alții, însă 
există anumite persoane în cazul cărora nu 
trebuie să fii psihiatru ca să vezi că sunt de-a 
dreptul nebune. Pur și simplu sunt complet 
nepotrivite pentru o relație serioasă. Dar o 
persoană direct implicată le poate percepe ca pe 
niște persoane extraordinare, din pricina nevoii 
sale arzătoare sau a negării realității, din cauza 
fascinaţiei pe care i-o incită una sau două dintre 
calitățile persoanei respective, calităţi care îl fac 
s-o idealizeze pur și simplu, fără a mai lua în 
seamă celelalte aspecte. Un astfel de prieten are 
nevoie de ochiu tăi. Asemenea sistemului imunitar 
care trimite în lupta contra unui microb diverse 
tipuri de celule pentru a-l recunoaște și a-ți 
proteja organismul, ai nevoie de perspectiva 
obiectivă a unor prieteni și a altor persoane 
pentru a te proteja din punct de vedere emoţional 
și relațional. Altfel, ai putea păşi pe un teren 
minat. Așa cum ne spune Biblia: „Cu oricâtă 


dibăcie te vei război, biruința se dobândește cu 
mulți sfătuitori“. (Pilde, 24:6). 

De asemenea, anumite confruntări, conversații 
dificile și alte tipuri de intervenții delicate nu 
sunt tocmai floare la ureche și generează uneori 
sentimente de teamă sau suferință. Pentru a le 
duce la bun sfârșit, oamenii au nevoie de sprijin 
adecvat din exterior, la fel cum sistemul imunitar 
apelează la sprijinul diverselor tipuri de celule. 
Există momente în viață în care oamenii pur și 
simplu nu beneficiază de sprijinul de care ar avea 
nevoie și prin urmare nici reacția lor de apărare 
nu este adecvată. 

Alteori, când este vorba de o trădare, trebuie să 
lupţi pentru a te proteja. Am dat mai devreme 
câteva exemple referitoare la consiliile de 
administraţie ale unor mari corporații și la 
persoane care au avut nevoie de sprijin sau de 
protecție în plan profesional. Uneori, când 
oamenii nu simt că au acces la persoane care să le 
susțină și să le ajute să se protejeze, se expun 
riscului de a fi trădaţi. Ai mare nevoie de ajutor ca 
să te aperi și să iei atitudine împotriva cuiva care 
te-a trădat. Unele persoane nu au parte de un 
astfel de sprijin din partea comunității și a 
prietenilor și asta-i face sa fie vulnerabili, să 
rămână blocaţi într-o relaţie în care și-au investit 
nepotrivit încrederea. Sau poate că sprijinul ar fi 
disponibil dacă nu le-ar fi prea frică sau prea 
rușine să-l ceară. În orice caz, imunitatea lor 
emoțională este compromisă. Au nevoie de 
ajutor. Punct. Să nu-ţi fie niciodată rușine sau 


teamă să ceri ajutor atunci când ai nevoie. 


ECHIPEAZA-TE 


Lucrul cu persoanele problematice şi care 
dezamăgesc este o sabie cu două tăișuri. Desigur, 
persoanele respective au realmente anumite 
probleme de comportament, dar acest lucru este 
valabil și pentru noi. De obicei, nu noi suntem 
vinovaţi pentru problemele lor și în mod cert nu 
suntem responsabili pentru felul în care am fost 
trădaţi, dar, repet, avem anumite tipare 
comportamentale care ne creează o oarecare 
vulnerabilitate în fața unor astfel de persoane. 
Acest lucru trebuie remediat. De pildă, din 
moment ce pe lumea asta există atâţia oameni cu 
personalități dominante, ceilalți ar face bine să-și 
dezvolte capacitatea de a fixa limite ferme. Dacă 
nu o fac, aceia care încearcă să-l controleze vor 
continua s-o facă nestingheriți. Dar în clipa în 
care oamenii „slabi“ învaţă să spună „nu“, ei 
încetează să mai fie controlabili. 

Există persoane care pretind că dacă încerci să 
le dai o mână de ajutor celor care au suferit în 
urma unor trădări pentru a-și dezvolta anumite 
abilități și a deveni mai puternici pe viitor 
încerci, de fapt, să „blamezi victima. Acest lucru 
este cât se poate de fals. Singura persoană pe care eu 
o găsesc vinovată când vorbim despre înșelarea 
încrederii este persoana care a înșelat, iar victima 
acestui comportament ar trebui să facă același 
lucru. NU îți asuma răspunderea pentru felul în care 
cineva te-a trădat! Răspunderea aparține exclusiv 
trădătorului. Nu este vorba, aşadar, de „blamarea 
victimei“, ci de „mobilizarea victimei“ pentru ca 
ea să devină mai abilă în depistarea persoanelor 


nedemne de încrederea sa și a propriilor tipare 
comportamentale care o fac mai mult sau mai 
puțin vulnerabilă în faţa lor. Este esenţial să 
avem un sistem imunitar puternic; el ne ajută să 
ținem la distanță toxinele care încearcă să 
pătrundă în organismul nostru ori să o 
combatem rapid dacă a reușit să pătrundă. 
Dezvoltă-ţi imunitatea în relaţiile cu oamenii și te 
vei bucura de relaţii mult mai securizante. 


CONCLUZII 


Sper că pe măsură ce ai parcurs această carte ai 
început să conștientizezi importanţa abilităților 
necesare pentru o investire chibzuită a încrederii 
și chiar ai început să le cultivi. După cum 
spuneam în introducerea acestei cărți, încrederea 
este energia care alimentează viața sub toate 
aspectele sale. Face ca totul să funcționeze în 
viața noastră, mai ales relaţiile interpersonale. O 
abilitate sănătoasă de a te încrede în persoanele 
potrivite și capacitatea de a evita să-ți investești 
încrederea în cele nepotrivite sunt fundamentale 
pentru a întreţine relaţii sănătoase și echilibrate, 
atât în plan personal, cât și profesional. lar 
relaţiile sănătoase te fac să înilorești ca individ. 

Deşi mi-aş dori să cred că informațiile din 
această carte îți vor asigura o imunitate totală 
împotriva luării unor decizii greșite în ce privește 
încrederea în oameni, nu-ți pot garanta acest 
lucru. Sper însă că de-acum înainte vei fi mult 
mai bine pregătit în a-ți investi cu chibzuinţă 
încrederea decât erai înainte de a citi această 
carte. Ai găsit în paginile ei o mulțime de sfaturi 
de o eficiență deja dovedită la care să apelezi data 
următoare când te vei întreba: „Oare să am 
încredere în persoana asta, sau nu?“ Și cred că n- 
ar fi o idee tocmai rea să recitești această carte ori 
de câte ori ești pe cale de a începe o nouă relaţie! 

Bănuiesc că până acum, asemenea majorității 
oamenilor, ai avut experiențe de tot felul privind 
încrederea în alte persoane. Poate chiar ai fost 


rănit sau ai suferit enorm din pricina unor 
trădări. Poate că ai avut mai multe experiențe 
negative decât pozitive. În acest caz, sper câ nu te 
vei rezuma să citești această carte doar o singură 
dată, ci vei face din ea un manual, cel puțin 
pentru o vreme. Aprofundează adevărurile din 
ea, aplică principiile enunțate și parcurge pas cu 
pas etapele prezentate. Ele sunt menite să te 
ajute să te transformi dintr-o persoană prea puțin 
experimentată în investirea  înțeleaptă a 
încrederii într-un adevărat expert. Ceea ce ai 
învățat din această carte îți va servi indiferent 
dacă va fi vorba de încrederea în căsnicie, în 
familia extinsă, într-un grup de prieteni, în 
biserică, într-o mică afacere sau într-o mare 
corporație. 

Sper ca în orice relație vei dezvolta pe viitor să 
tii minte aceste cuvinte: înțelegere, motiv, abilitate, 
caracter și istoric comportamental. Aşa cum știi de- 
acum, ele sunt elementele fundamentale ale 
încrederii. Atunci când le pui în practică așa cum 
se cuvine, îți vor furniza combustibilul necesar 
pentru ca viaţa și relațiile tale interpersonale să 
meargă într-o direcție minunată. 


ANEXĂ: 


Alte motive pentru 
care avem 
încredere în 
persoanele 
nepotrivite 


Dacă această carte ar fi tratat subiectul bolilor 
infecțioase și al răspunsului nostru imunitar la 
ele, ar fi fost imposibil să fi putut trece în revistă 
toate motivele pentru care oamenii sunt 
predispuşi la îmbolnăviri, pentru că ar fi fost 
mult prea numeroase. În ceea ce privește 
slăbiciunile care ne predispun la relaţii în care 
încrederea ne este înșelată, am studiat deja 
câteva dintre ele, fără a epuiza însă subiectul. 
Dacă vrei să cunoşti şi alte cauze care-i predispun 
pe oameni să facă alegeri proaste când vine vorba 
de acordarea încrederii, iată alte câteva în 
completarea listei: 


e Izolarea emoțională. Sentimentul de 
singurătate și de izolare îi poate face pe unii 
oameni să se încreadă în persoane sau 
grupuri de persoane care nu merită. Nevoia 


și dorința lor de apropiere emoţională îi fac 
să uite de orice urmă de precauţie și să 
ignore semnalele de alarmă. Putem întâlni 
același mecanism și în contexte de afaceri. 
Perspectiva de a rata o afacere este atât de 
înfricoșătoare, încât oamenii ajung să 
încheie contracte îndoielnice sau să 
angajeze persoane nepotrivite din cauză că 
nevoia lor este prea mare. 


Sentimentul de neputinţă și incapacitatea de a 
fixa limite. Când cineva nu are puterea de a 
spune „nu“ abuzurilor, manipulării, 
controlului exagerat, învinuirilor de tot felul 
sau altor dinamici nocive, limitele lor sunt 
fragile și nu pot ţine la distanță persoanele 
care nu merită încredere. Acestea au, prin 
urmare, cale liberă. Chiar dacă persoana 
vulnerabilă simte că ceva nu e în regulă în 
relația respectivă, îi este pur și simplu teamă 
să ia vreo măsură ori este incapabilă să pună 


degetul pe rană. 


Urmărirea „perfecțiunii“. Când oamenii au o 
părere proastă despre ei înșiși, simt uneori 
nevoia să se apropie de persoane pe care le 
percep drept „uimitoare“ sau care le fac să se 
simtă bine. Aceste deficiențe în percepția 
imaginii de sine îi împing să caute să 
întrețină relaţii cu persoane care fie îi fac să 
se simtă importanţi, speciali, să se simtă 
bine în pielea lor, ori să simtă că au stabilit o 
conexiune cu cineva care posedă poate un 
statut social superior sau o anumită putere. 


Din păcate, deseori astfel de persoane de 


care se apropie emoţional incearcă să-i 
manipuleze ori să-i flateze pentru a obține 
ceva de la ei, sau pur și simplu se folosesc de 
ei pentru a-și satisface propriul orgoliu. 
Oricare ar fi motivul, relaţia nu va funcţiona. 
Să cauţi persoana perfectă sau să te lași atras 
de oameni care te fac să ai o părere mai bună 
despre tine creează condiţiile perfecte 
pentru ca încrederea să-ți fie la un moment 
dat trădată. 


Momeala salvării: Această dinamică îi 
predispune pe oameni la o încredere 
defectuoasă în relaţii. Se întâmplă adesea ca 
persoanele care au avut de suferit într-o 
relație să întâlnească pe cineva care îi 
flatează și care  infierează vehement 
comportamentul fostului partener, șef etc. 
care, chipurile, nu i-a apreciat la justa lor 
valoare. Victimele, deja vulnerabilizate, sunt 
gata să creadă în cel care i-a „salvat“ din 
ghearele partenerului, ale şefului, ale 
prietenului sau oricine ar fi acea persoană. 
În realitate însă, „salvatorul“ nu face altceva 
decât să-i manipuleze. El îi va sta alături 
„Victimel“ până în momentul în care va 
interveni primul dezacord sau prima 
dezamăgire, când încrederea acesteia va fi 
din nou trădată, iar ciclul se va repeta. 
Adesea, lucrurile se petrec aşa când oamenii 
se căsătoresc a doua oară sau când își 
schimbă locul de muncă din motive greșite. 


Fantasma fuzionari. Uneori, simţim că ceva 
ne lipsește, astfel că ne atrage cineva care 


posedă acele trăsături de caracter pe care noi 
nu le avem. Poate că suntem mai timizi, dar 
avem multe de oferit, iar persoana respectivă 
este încrezătoare în sine și ar avea de 
câştigat de pe urma contribuţiei noastre 
pozitive la acea relație. Din cauza fricii pe 
care o resimțim, „fuzionăm cu persoana 
aceea încrezătoare pentru a ne întregi, 
pentru a ne simți compleţi. Dar din cauza 
nevoii care conduce la această relație de 
fuziune, nu suntem capabili să vedem şi 
celelalte aspecte ale acelei persoane — cele 
care dovedesc caracterul nedemn de 
încredere. Această nevoie de fuzionare ne 
face să fim orbi la adevăratul caracter al 
acesteia. Nu este nimic în neregulă când 
două persoane se completează una pe alta în 
cadrul unei relații, întrucât fiecare are 
punctele sale forte și slăbiciuni. Dar a lăsa 
această nevoie de întregire să ne împiedice 
să apreciem în mod obiectiv urâțenia 
caracterului respectivei persoane, 
acordându-i totuși încrederea noastră, este o 
problemă. Este vorba de o situație des 
întâlnită, dar cu potenţial distructiv. De 
multe ori, femeile care au fost victimele unor 
abuzuri și cărora le este greu să ia atitudine 
și să fixeze limite se lasă vrăjite sau sunt 
chiar atrase de bărbați „puternici“, asertivi. 
Ele se simt „protejate“ în preajma cuiva 
capabil să-și susțină drepturile. Dar adesea, 
astfel de bărbaţi au şi tendinţe narcisice și 
manipulatoare, iar femeile încep în scurt 


timp să resimtă consecințele unor astfel de 


probleme. 


e Influența cuiva din trecut: Aceasta este o cauză 
extrem de frecventă a tendinței de acordare a 
încrederii unor persoane nepotrivite. Este 
unul dintre cele mai vechi tipare psihologice 
cunoscute, care spune că dacă vreuna dintre 
figurile de îngrijire din primii tăi ani de 
copilărie, de pildă unul dintre părinți, a avut 
anumite probleme de comportament pe care 
tu nu le-ai abordat niciodată și rezolvat, vei 
fi orb și în prezent în fața unor astfel de 
comportamente. Iar în cazul în care nu ești 
orb la ele, vei reacţiona exagerat la ele. Cu 
alte cuvinte, cei care rămân cu probleme 
nerezolvate cu mama și tata vor atrage în 
viaţa lor pe cineva ca mama sau ca tata. În 
acele relaţii, se repetă modelele din trecut 
pentru că oamenii își neagă trecutul și felul 
în care acesta i-a afectat. Cunosc persoane 
care au fost tratate îngrozitor de rău în 
copilărie și care sunt fantastice când vine 
vorba de investit încredere, fiindcă au făcut 
acea muncă necesară de „blamare“ a 
părinţilor, cel puţin în forul lor interior. Iar 
odată ce au făcut asta, pot pune răul acolo 
unde îi e locul și unde poate fi văzut: la 
cealaltă persoană. Dacă cineva nu 
conștientizează faptul că mama sa era o 
persoană critică sau că tatăl îl trata uneori cu 
răutate sau avea accese de furie, răul nu va fi 
niciodată pus la locul lui adevărat, iar acest 
lucru predispune acea persoană să nu le 


vadă nici la alții. Dar în momentul în care își 


> 


înfruntă deschis trecutul, nu numai că își 
pot ierta părinții pentru defectele lor și îi pot 
iubi în ciuda acestora, dar îi pot evalua mai 
limpede pe ceilalți și îi pot vedea aşa cum 
sunt ei în realitate, în loc să nege existența 
acelorași defecte. De câte ori n-ai auzit pe 
cineva pe cale de a divorța sau proaspăt 
divorțat recunoscând: „M-am măritat cu un 
tip care seamănă leit cu tata, doar că nu mi- 
am dat seama până acum“? De aceea, Biblia 
ne învață să ne mărturisim „fărădelegile“ 
noastre și ale părinților noștri (Leviticul 
26:40) și ne avertizează cu privire la 
obișnuința de a „ține datina bătrânilor“ 
(Marcu 7:1-13). Trebuie să identificăm 
aspectele care sunt, de felul lor, 
transgeneraționale şi sa rupem lanțul 
recunoscându-le existența, iertându-le şi 
mergând mai departe. 


Stiluri de ataşament nesigur. Am explicat 
aceste tipuri de atașament în Capitolul 10, 
așa că nu voi mai reveni asupra lor. Trebuie 
totuşi să știm că aceste stiluri de ataşament 
nesigur constituie unul dintre principalele 
motive pentru care oamenii au încredere în 
persoane nepotrivite, atât în relațiile 
personale, cât și în contexte de afaceri. 


Capcana salvatorului. Acest comportament 
apare atunci când vezi clar că cineva are 
probleme de comportament, însă 
compasiunea pentru el te împinge să crezi că 
dragostea ta l-ar putea schimba. Ori îți 


imaginezi că sub bagheta ta el ar putea 
evolua, că i-a lipsit pur și simplu un șef sau 
un partener ca tine. Nu vreau să se înțeleagă 
că aş desconsidera pe cineva. În relaţiile 
personale, întâlnim zilnic lideri, oameni 
capabili să-i ajute pe ceilalți să se dezvolte, 
persoane iubitoare, care îi vindecă și îi ajută 
pe ceilalți. Slavă Domnului, ne putem 
vindeca unii pe alții. Dar, după cum spune 
zicala: „Tangoul se dansează în doi“, dorința 
ta de a salva poate fi mai mare decât dorința 
sa de a se schimba și dacă tu vei îi singurul 
care va încerca, această încercare va fi sortită 
eșecului. După cum spuneam ceva mai 
devreme, trebuie să te asiguri că acea 
persoană este implicată în procesul de 
schimbare, altfel strădaniile tale vor fi în 
zadar. 


Mentalitatea de wctimă: Unii oameni rămân 
blocați într-o mentalitate a neputinței, 
considerând că nu prea au ce face când vine 
vorba de o relație problematică. Deși acest 
lucru e posibil să fi fost adevărat într-o 
relație cu un dezechilibru major de putere în 
care au trăit rolul de victimă, ei încă se simt 
la fel și nu au căpătat încă forța de a-și 
schimba această mentalitate. Atât timp cât 
cred asta, pot fi manipulaţi cu ușurință de 
indivizi nedemni de încredere. Dar am văzut 
că putem face multe când ne confruntăm cu 
astfel de indivizi, odată ce găsim sprijin 
adecvat și, implicit, înțelepciunea şi ajutorul 
de care avem nevoie. 


e Sentimentul de vinovăție. Uneori, într-o 
relație cu o persoană nedemnă de încredere, 
cel care este dezamăgit, trădat, crede că vina 
îi aparţine și lui într-o oarecare măsură: „Ar 
fi trebuit să fac asta și ala sau „Nu l-am 
ajutat aşa cum ar fi trebuit“ etc. Problema 
este agravată de faptul că multe persoane 
care înșală și mint sunt extrem de pricepute 
să arunce vina pe alţii, aşa că nu le e greu să 
inducă sentimentul de vinovăţie însăși 
victimei. Dacă ai în general tendința să te 
simți vinovat, asigură-te că aceasta nu te 
împiedică să abordezi deschis problemele 
într-o relație. 


O prea mare toleranță la suferință. Uneori, 
oamenii care s-au confruntat în trecut cu 
relații problematice sau care sunt excesiv de 
responsabili au învăţat să tolereze mult prea 
mult înainte de a acţiona. Uneori nu sunt 
capabili nici măcar să iniţieze o conversaţie 
atunci când acest lucru se impune. Ei doar 
strâng din dinți și îndură suferința, furia, 
trădarea și fie nu sunt conștienți de aceste 
sentimente, fie le ignoră. Îi deranjează 
comportamentul respectivei persoane, însă 
continuă să sufere în tăcere. Verifică-ți 
nivelul de toleranţă și dacă relația respectivă 
îți produce suferință, nu o ignora mai mult 
decât ai ignora o durere de stomac. Fii atent, 


orice durere are o cauză. 


MULI UMIRI 


Când oamenii mă întreabă: „Cât timp ţi-a luat 
să scrii această carte?“, le răspund adesea: 
„Cartea asta se scrie practic singură, din profesia 
pe care eu o desfășor și apoi, la un moment dat, 
trebuie să o tastez la calculator“. 

Nu mă consider propriu-zis un „autor. Sunt 
doar un practician care ia pur și simplu 
cunoștințele dobândite în munca de zi cu zi şi, la 
un moment dat, le așterne pe hârtie. Este exact 
ceea ce s-a întâmplat și cu cartea de față. 
Subiectul încrederii s-a aflat în centrul practicii 
mele clinice şi de consultanță timp de câteva 
decenii. Formarea mea de clinician m-a învățat că 
încrederea este esenţială pentru orice fel de 
dezvoltare umană, așa cum am subliniat în 
repetate rânduri în această carte. Dar ceea ce am 
descoperit în cadrul practicii mele de consultanță 
în lumea afacerilor a fost faptul că atât la nivel 
personal, cât și în mediul de afaceri oamenii 
aveau nevoie de o „formulă“ sau de un model care 
să-l ajute să aducă în concret această notiune a 
încrederii. Dacă ar fi avut la dispoziţie un model 
de funcționare a mecanismului încrederii, l-ar fi 
putut activa, apoi judeca limpede și construi 
încrederea pas cu pas, evitând să mai cadă în 
greșeala de a se încrede în persoane nepotrivite. 
Drept urmare, cu mulți ani în urmă, am decis să 
concep pentru clienții mei o paradigmă 
funcțională a încrederii, aşa cum este ea descrisă 
în paginile acestei cărți. Am avut nevoie de mai 


mult de un deceniu de cercetări, de perfecționare 
și de testare a modelului iniţial până ce am ajuns 
la cel final, prezentat în cartea de faţă. Pentru a îi 
fiabil, un model trebuie să fie „testat“ în contexte 
reale, in viaţa de zi cu zi, iar acest lucru necesită 
timp. 

Dar în afară de procesul descris mai sus, o 
carte trebuie să fie la un moment dat tipărită și 
publicată. De aceea voi menţiona aici persoanele 
cărora aş dori să le mulțumesc în mod deosebit 
pentru contribuţia lor la materializarea acestei 
cărți şi la aducerea ei la forma finală: 


Lui Jan Miller și lui Shannon Marven, agenții 
mei literari de la Dupree Miller. Voi aţi făcut totul 
posibil. Jan, îţi mulţumesc pentru incredibila ta 
agenţie și pentru echipa formidabilă pe care ai 
pus-o pe picioare, de asemenea pentru toate 
eforturile tale în vederea publicării acestei cărți. 
Încă de la prima noastră întâlnire cu Tony, am 
știut că tu vei fi aceea care mă va ajuta. Cât despre 
tine, Shannon, ce aș mai putea spune? Ţi-ai pus 
sufletul în realizarea acestui proiect. La toată 
lumea spun că nu am întâlnit niciodată în lumea 
editorială o altă persoană mai pricepută ca tine 
pentru a duce o treabă la bun sfârșit. În ceea ce 
priveşte cartea de față, au existat o mulțime de 
obstacole din punct de vedere logistic, editorial și 
nu numai; mi-ai netezit calea și m-ai ajutat să trec 
peste fiecare dintre ele. Îţi voi rămâne pentru 
totdeauna recunoscător. 


Lui Daisy Hutton, editoarea mea de la 
Hachette. Ai rezonat cu ideea acestei cărți și te-ai 


implicat în supervizarea fiecărei etape în parte 
până la publicarea ei. Îţi mulţumesc pentru 
încrederea pe care ai avut-o în materialul de față 
și pentru tot sprijinul pe care mi l-ai oferit pe 
parcurs. Rezonanţa pe care au avut-o în sufletul 
tău subiectul și modelul prezentat în această 
carte și apoi entuziasmul tău privind modul în 
care acest model îi poate ajuta pe oameni mi-au 
alimentat propriul meu entuziasm. 

Echipei mele responsabile cu crearea de 
conţinut de la DrCloud.com, Greg și Alby. 
Nenumăratele ore de filmare privind atât de 
multe subiecte conexe cu Încrederea au contribuit 
la îmbunătăţirea mesajului și conținutului acestei 
cărți. M-aţi ajutat mereu să mă autodepășesc. 


Soţiei mele, Tori, şi fiicelor noastre, Olivia și 
Lucy. Voi știți mai bine ca oricine cât de mult 
timp din anul acesta mi-a luat finalizarea acestei 
cărți; pentru mine, ferestrele de timp pe care aţi 
reușit să vi le eliberați pentru a-mi fi alături și a 
mă sprijini au fost neprețuite. A fost ceva de 
muncă la cartea asta, iar ajutorul vostru a contat 
mai mult decât pot spune în cuvinte. 


Și, desigur, acest lucru se înțelege de la sine, le 
mulțumesc clienților care mi-au acordat 
încrederea lor pe parcursul atâtor ani. Voi m-ați 
inspirat și ați făcut funcțional acest model, 
punându-l în practică de-a lungul anilor și 
ajutându-mă să-l perfecționez pe parcurs. Vă 
mulțumesc pentru că v-aţi deschis în fața mea, m- 
aţi primit în viețile voastre, în sălile de consiliu și 
în companiile voastre, permiţțându-mi să lucrez 


pe această temă, a încrederii. Sunteţi 
nemaipomeniți și ați constituit pentru mine 
adevărate modele datorită încrederii pe care o 
inspirați ca lideri și a felului în care îmbunătățiți 
viaţa atâtor oameni prin intermediul companiilor 
voastre. Vreau să mulțumesc și organizaţiilor 
care m-au invitat să ţin prelegeri pe acest subiect 
al încrederii și al căror feedback mi-a fost de 
mare ajutor. 


Și, în final, vreau să le mulţumesc tuturor 
prietenilor de nădejde din viaţa mea. Voi îmi 
arătaţi de atâția ani înțelegere, motiv, abilități, 
caracter şi istoric comportamental. Voi m-aţi 
învățat mai mult decât oricine altcineva că atunci 
când aceste elemente sunt prezente, încrederea 
funcționează. M-aţi ajutat să mă vindec și să mă 
autodepășesc. Voi beneficia întotdeauna de tot 
ceea ce ați însemnat pentru mine. Vă mulțumesc. 

dr. Henry Cloud 
Los Angeles, 2022 


DESPRE AUTOR 


Dr. Henry Cloud este psiholog clinician, 
reputat expert în leadership și autor de 
bestsellere pe lista New York Times. Cele 45 de 
cărți ale sale, printre care emblematicele 
Boundaries (Limite), s-au vândut în aproape 20 de 
milioane de exemplare în întreaga lume. Autorul 
are o vastă experiență în coaching executiv și în 
consultanța în leadership, dedicându-și cea mai 
mare parte a timpului său lucrului cu preşedinţi 
de companii, echipe de conducere și directori 
generali pentru a le îmbunătăți performanțele, 
abilitățile de leadership și cultura 
organizațională. 


